title: Deċiżjoni tal-Kummissjoni (UE) 2015/658 tat-8 ta' Ottubru 2014 dwar il-miżura ta' għajnuna SA.34947 (2013/C) (ex 2013/N) li r-Renju Unit qed jippjana li jimplimenta bħala Appoġġ għall-Impjant tal-Enerġija Nukleari Hinkley Point C (notifikata bid-dokument C(2014) 7142) (Test b'rilevanza għaż-ŻEE)

text:
                  28.4.2015

                  MT

                  Il-Ġurnal Uffiċjali tal-Unjoni Ewropea

                  L 109/44

            DEĊIŻJONI TAL-KUMMISSJONI (UE) 2015/658
      tat-8 ta' Ottubru 2014
      dwar il-miżura ta' għajnuna SA.34947 (2013/C) (ex 2013/N) li r-Renju Unit qed jippjana li jimplimenta bħala Appoġġ għall-Impjant tal-Enerġija Nukleari Hinkley Point C

            (notifikata bid-dokument C(2014) 7142)

      (Il-verżjoni bl-Ingliż biss hija awtentika)
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 108(2) tiegħu,
      Wara li kkunsidrat il-Ftehim dwar iż-Żona Ekonomika Ewropea, u b'mod partikolari l-Artikolu 62(1)(a) tiegħu,
      Wara li sejħet lill-partijiet interessati sabiex jissottomettu l-kummenti tagħhom skont dawk id-dispożizzjonijiet (1), u wara li kkunsidrat il-kummenti tagħhom,
      Billi:
      1.   PROĊEDURA

                  (1)

                  Wara l-kuntatti ta' qabel in-notifika, ir-Renju Unit innotifika l-miżuri ta' appoġġ għall-impjant tal-enerġija nukleari ġdid Hinkley Point C (“HPC”) fit-22 ta' Ottubru 2013 permezz ta' notifika elettronika, irreġistrata mill-Kummissjoni fl-istess jum.

                  (2)

                  Fit-18 ta' Diċembru 2013 il-Kummissjoni fetħet investigazzjoni formali dwar il-miżuri nnotifikati, minħabba li hija kellha dubji serji dwar il-kompatibilità tagħhom mar-regoli dwar l-għajnuna mill-Istat.

                  (3)

                  Id-deċiżjoni tal-Kummissjoni li tibda l-proċedura (“Deċiżjoni ta' Ftuħ”) kienet ippubblikata fis-sit elettroniku tad-Direttorat Ġenerali għall-Kompetizzjoni fil-31 ta' Jannar 2014, u fil-Ġurnal Uffiċjali tal-Unjoni Ewropea fis-7 ta' Marzu 2014. Il-Kummissjoni sejħet lill-partijiet interessati biex jissottomettu l-kummenti tagħhom.

                  (4)

                  Ir-Renju Unit bagħat il-kummenti tiegħu dwar id-Deċiżjoni ta' Ftuħ fil-31 ta' Jannar 2014.

                  (5)

                  Il-Kummissjoni rċeviet kummenti dwar dan mill-partijiet interessati. Hija bagħtithom lir-Renju Unit, li ngħata l-opportunità li jagħti r-reazzjonijiet tiegħu; il-kummenti tiegħu waslu fit-13 ta' Ġunju u fl-4 ta' Lulju 2014.

            2.   DESKRIZZJONI TAL-MIŻURI

      2.1.   KUNTRATT GĦAD-DIFFERENZA

                  (6)

                  Il-miżura nnotifikata tikkonsisti, l-ewwel nett, minn Kuntratt għad-Differenza (“CfD”) li jipprovdi appoġġ għad-dħul matul il-fażi operattiva ta' HPC. Ir-Renju Unit fil-bidu kien innotifika Kuntratt ta' Investiment, li kien definit bħala forma bikrija ta' CfD. Minħabba li n-negozjati damu għaddejjin aktar milli mistenni bejn ir-Renju Unit u l-kumpanija li kellha s-sjieda sħiħa tal-benefiċjarju fiż-żmien ta' din id-deċiżjoni, EDF Energy plc (“EDF”), il-Kuntratt ta' Investiment kien sostitwit kompletament b'CfD. EDF hija s-sussidjarja Ingliża tal-kumpanija tal-elettriku Franċiża Electricité de France.

                  (7)

                  Il-benefiċjarja hija NNB Generation Company Limited (“NNBG”) li fiż-żmien tad-deċiżjoni hija kkontrollata b'mod sħiħ minn EDF. Is-CfD huwa ftehim skont il-liġi privata bejn NNBG u l-Kontroparti tas-CfD, Low Carbon Contracts Company Ltd. Se jiġi ffirmat ftehim separat bejn is-Segretarju tal-Istat u l-azzjonisti ta' NNBG. Dan il-ftehim separat jirrigwarda biss partijiet tat-termini tat-tranżazzjoni, b'mod partikolari dawk relatati ma' avvenimenti potenzjali ta' għeluq u mekkaniżmi tal-kondiviżjoni tal-profitt.

                  (8)

                  Bis-CfD, NNBG se tirċievi ammont ta' dħul li huwa determinat mit-total tal-prezz tas-suq tal-operaturi li bih tbigħ l-elettriku u pagament għad-differenza li jikkorrispondi għad-differenza bejn il-Prezz tal-Eżerċitar (“SP”) stabbilit minn qabel u l-Prezz ta' Referenza (“RP”) osservat fil-perjodu ta' referenza preċedenti.

                  (9)

                  Meta l-RP ikun aktar baxx mill-SP, il-Kontroparti tas-CfD se tħallas id-differenza bejn l-SP u l-RP, u b'hekk tassigura li NNBG finalment tirċievi dħul relattivament stabbli, soġġett għall-istrateġija tal-bejgħ tagħha u l-ammont ta' output li tipproduċi. Mill-banda l-oħra, meta l-RP ikun ogħla mill-SP, NNBG se tkun obbligata tħallas id-differenza lill-Kontroparti tas-CfD. Anki f'dan il-każ, għalhekk, NNBG se tirċievi dħul relattivament stabbli.

                  (10)

                  L-RP huwa l-medja ponderata tal-prezzijiet bl-ingrossa li r-Renju Unit jistabbilixxi għall-operaturi kollha appoġġati mis-CfD. Fil-każ ta' NNBG, l-RP rilevanti huwa l-RP tas-Suq tal-Karga bażika, li japplika għall-operaturi kollha tal-ġenerazzjoni ta' karga bażika. (2)

                  (11)

                  B'mod partikolari, l-RP tas-Suq tal-Karga bażika fil-preżent huwa ssettjat biex juża d-dejta dwar il-prezzijiet ta' kuljum irrappurtata mil-London Energy Broker's Association (LEBA) u l-iskambju tal-komodità NASDAQ OMX, fir-rigward tal-prezz għax-xiri tal-elettriku staġun (jiġifieri sitt xhur) qabel il-konsenja, jew prezz għall-“istaġun li jmiss”. (3)

                  (12)

                  L-RP tas-Suq tal-Karga bażika jiġi kkalkulat darba kull staġun, u immedjatament qabel kull staġun, meta tittieħed il-medja aritmetika tal-prezzijiet ta' kuljum għall-istaġun li jmiss ippubblikati kull ġurnata tal-istaġun preċedenti. Din il-medja tiġi ponderata sabiex ikun assigurat li l-volum innegozjat fuq kull indiċi ta' referenza jingħata influwenza proporzjonata.

                  (13)

                  L-NNBG se tkun obbligata żżomm livell minimu stabbilit minn qabel ta' prestazzjoni iżda mhijiex impenjata li tipproduċi livell ta' output stabbilit minn qabel. B'mod partikolari, l-impjant se jkun mistenni li jopera b'fattur ta' karga ta' 91 fil-mija. Jekk NNBG ma tiksibx dan il-fattur ta' karga, hija impliċitament ma tiksibx il-livell ta' dħul li qiegħda tistenna li tirċievi mill-proġett.

                  (14)

                  L-NNBG se tirċievi pagamenti tad-differenza bbażati fuq il-produzzjoni imkejla tagħha sa livell massimu ta' produzzjoni (“limitu massimu”), li se jiġi stabbilit fis-CfD. Mhux se jsiru pagamenti għall-produzzjoni mibjugħa fis-suq 'il fuq minn dan il-limitu massimu. L-elettriku prodott minn NNBG se jinbiegħ fis-suq.

            2.1.1   Il-funzjonament globali tal-mekkaniżmu tas-CfD.

                  (15)

                  Is-CfD se jiġi konkluż mal-Kontroparti tas-CfD, jiġifieri entità li għandha tiġi ffinanzjata permezz ta' obbligu statutorju fuq il-fornituri lliċenzjati kollha kollettivament.

                  (16)

                  Id-dħul fil-kuntratt finali jiddependi fuq id-deċiżjoni ta' investiment finali ta' EDF/NNBG, kif ukoll ftehim dwar l-arranġamenti tal-finanzjament (inklużi l-kundizzjonijiet tal-garanzija fuq id-dejn tal-Gvern tar-Renju Unit), u l-approvazzjonijiet finali tal-partijiet.

                  (17)

                  Fil-qafas tas-CfD, il-fornituri lliċenzjati huma kollettivament responsabbli għal kwalunkwe obbligu li jirriżulta mill-kuntratt, u l-Kontroparti għall-kuntratt hija responsabbli biss safejn il-fondi jkunu ġew trasferiti lilha minn fornituri lliċenzjati, jew mill-gvern tar-Renju Unit. Kull fornitur ikun responsabbli skont is-sehem tiegħu mis-suq, definit bl-użu mkejjel tal-elettriku. Taħt dan il-qafas, f'każ ta' nuqqas ta' konformità mal-obbligi ta' pagament, is-Segretarju tal-Istat jaħtar kontroparti differenti, jiġbor il-pagamenti mingħand fornituri oħra, jew iħallas lill-ġeneraturi direttament.

                  (18)

                  Separatament, il-Kontroparti se tafda Aġent għas-Saldu bis-setgħa li jżid id-dħul (jiġifieri s-setgħa li jiġbor pagamenti mingħand il-fornituri) fuq naħa, u l-obbligu li jagħmel pagamenti lil, u jirċievi pagamenti mingħand, l-operaturi tal-ġenerazzjoni fuq in-naħa l-oħra. Il-Gvern tar-Renju Unit beħsiebu jaħtar sussidjarja ta' Elexon (jiġifieri l-korp li fil-preżent jaġixxi bħala aġent għas-saldu fir-Renju Unit, u proprjetà sħiħa tal-Operatur tas-Sistemi tat-Trażmissjoni tar-Renju Unit — “TSO” — il-Grilja Nazzjonali) bħala l-Aġent għas-Saldu.

                  (19)

                  Il-Kontroparti għall-operatur tal-ġenerazzjoni taħt is-CfD se tkun tista' tieħu d-deċiżjonijiet u teżerċita d-diskrezzjoni, pereżempju billi tiddeċiedi li operatur tal-ġenerazzjoni jkun qiegħed jaqdi l-obbligi tiegħu, jew jeħtieġlu jpoġġja kollateral sabiex jiggarantixxi l-pagamenti tiegħu skont l-iskema, jew jirrinunzja għal ċerti rekwiżiti, skont il-kundizzjonijiet speċifiċi tas-suq. Il-Gvern tar-Renju Unit beħsiebu jipprovdi aktar gwida dwar il-parametri li jistgħu jillimitaw id-diskrezzjoni tal-Kontroparti biex tieħu deċiżjonijiet fir-rigward tal-operat tas-CfD.

                  (20)

                  Il-Figura 1 tispjega x'inhuma r-rwoli rispettivi għal kull wieħed mill-aġenti previsti fil-funzjonament tas-sistema tas-CfD.

                     Figura 1

                     Rwoli u responsabbiltajiet fl-operat tas-CfD

                  Test ta 'immaġni

                     DECC
                     Obligation Payments
                     Reporting on Implementation
                     Functions Transfer
                     Settlement function could be carried out on behalf of counterparty body
                     CfD Counterparty Body
                     CfD Payments
                     Eligibility Assessment
                     National Grid
                     Analysis
                     Suppliers
                     Settlement Agent
                     Generators
                     Functions Transfer

                     Sors: L-awtoritajiet tar-Renju Unit.

            2.1.2   Termini tal-ftehim dwar is-CfD

                  (21)

                  Ir-Renju Unit u EDF qablu dwar il-kundizzjonijiet tas-CfD. Dawn il-kundizzjonijiet se jiġu tradotti f'kuntratt f'forma twila qabel l-iffirmar finali tal-ftehim u d-Deċiżjoni ta' Investiment Finali minn EDF.

                  (22)

                  Ħafna mill-kundizzjonijiet maqbula jirriflettu dawk tas-CfD għal teknoloġiji oħra, u b'mod partikolari t-teknoloġiji tal-enerġija rinnovabbli. Dawn il-kundizzjonijiet huma pubbliċi (4). Kundizzjonijiet oħra huma speċifiċi għas-CfD għal HPC.

                  (23)

                  Skont il-kundizzjonijiet maqbula, l-SP se jiġi stabbilit għal GBP 92,50 kull MWh bil-prezzijiet nominali tal-2012. Jekk tittieħed deċiżjoni ta' investiment sabiex jinbena l-impjant tal-enerġija nukleari ġdid Sizewell C, bl-użu tal-istess disinn u konċessjoni għall-opportunità li jiġu kondiviżi xi spejjeż għar-reatturi ta' HPC, l-SP se jinbidel għal GBP 89,50 għal kull MWh, mill-ġdid f'termini nominali tal-2012.

                  (24)

                  L-SP se jkun indiċjat b'mod sħiħ skont l-Indiċi tal-Prezzijiet għall-Konsumatur (“CPI”), kif isir għal CfDs oħra. L-aġġustament tas-CPI se jkun annwali b'data bażi ta' Novembru 2011. Kull sena, l-SP se jiġi aġġustat fl-ewwel jum tal-Istaġun b'referenza għall-aħħar Indiċi CPI disponibbli, kif ippubblikat mill-Uffiċċju tal-Istatistika Nazzjonali (ONS) għal Frar.

                  (25)

                  It-tul tas-CfD se jkollu bħala l-aħħar data sabiex jidħol fis-seħħ il-Perjodu ta' Kummissjonar fil-Mira għal kull reattur, li hija […] (*) snin mid-Data fil-Mira maqbula għall-Kummissjonar. Wara din id-data, it-terminu tas-CfD se jibda jgħodd irrispettivament minn jekk l-impjant ikunx operattiv jew le.

                  (26)

                  Id-data ta' skadenza permessa għat-tlestija hija […] anniversarju tal-aħħar jum tal-Perjodu ta' Kummissjonar fil-Mira għat-tieni reattur. Jekk l-ebda reattur ma jkun ġie kkummissjonat fi jew qabel l-aħħar data permessa għat-tlestija, il-Kontroparti tas-CfD tista' tittermina l-kuntratt. Id-data ta' skadenza għat-tlestija tista' tiġi estiża minħabba forza maġġuri jew diffikultajiet ta' konnessjoni.

                  (27)

                  Se jkun hemm żewġ mekkaniżmi ta' “kondiviżjoni tal-profitt”. L-ewwel wieħed se jkun fuq l-ispejjeż tal-kostruzzjoni (5) u jistipula li:

                              i.

                              L-ewwel […] mill-profitt tal-kostruzzjoni (valur nominali) se jiġi kondiviż fuq bażi ta' 50:50, b'50 fil-mija tal-profitt imur għand il-Kontroparti tas-CfD u 50 fil-mija għand NNBG; u

                              ii.

                              Kwalunkwe profitt mill-kostruzzjoni li jaqbeż […] (valur nominali) jiġi kondiviż fuq bażi ta' 75:25, b'75 fil-mija tal-profitt imur għand il-Kontroparti tas-CfD u 25 fil-mija għand NNBG.

                  (28)

                  It-tieni arranġament għall-kondiviżjoni tal-profitt huwa fuq ir-rata tar-redditu azzjonarju. Kienu stabbiliti żewġ limiti (5):

                  (29)

                  L-ewwel limitu stabbilit fil-livell tal-IRR azzjonarju previst, prodott fiż-żmien ta' din id-deċiżjoni bl-aħħar Mudell Finanzjarju, (6) jew 11,4 fil-mija fuq bażi tal-ekwità impenjata u f'termini nominali. Kwalunkwe profitt lil hinn minn dan il-livell jiġi kondiviż mill-Kontroparti tas-CfD għal 30 fil-mija u minn NNBG għal 70 fil-mija.

                  (30)

                  It-tieni limitu stabbilit fl-ogħla wieħed bejn 13,5 fil-mija f'termini nominali jew 11,5 f'termini reali (CPI deflatat), abbażi tal-istess mudell bħal fil-punt a aktar 'il fuq. 'Il fuq minn dan il-limitu, kwalunkwe profitt jiġi kondiviż mill-Kontroparti tas-CfD għal 60 fil-mija u minn NNBG għal 40 fil-mija.

                  (31)

                  Se jkun hemm żewġ dati għar-reviżjoni tal-ispejjeż operatorji L-ewwel waħda se tkun 15-il sena wara, u t-tieni se tkun 25 sena wara, id-data tal-bidu tal-ewwel reattur. Ir-reviżjoni tal-ispejjeż operatorji jipprovdi mod kif jiġu mitigati r-riskji fit-tul tal-ispejjeż għaż-żewġ naħat u se jwassal għal bidliet fl-SP fiż-żewġ direzzjonijiet. Il-mekkaniżmu jippermetti żieda jew tnaqqis tal-SP fuq il-bażi tal-ispejjeż effettivi magħrufa u previżjonijiet riveduti tal-ispejjeż futuri għall-entrati tal-linji tal-ispejjeż operattivi li ġejjin, f'kull każ kompletament u esklussivament kif meħtieġ għall-operazzjoni kontinwa tal-faċilità ta' ġenerazzjoni:

                              a.

                              Ir-riforniment fl-ewwel stadju tal-fjuwil nukleari;

                              b.

                              L-assigurazzjoni;

                              c.

                              It-tariffi tal-ONR;

                              d.

                              Ir-rati tan-negozju;

                              e.

                              Ċerti imposti fuq it-trażmissjoni;

                              f.

                              Bidliet fl-ispejjeż tal-Iskart ta' Livell Intermedju (ILW)/rimi ta' fjuwil użat minħabba bidliet fil-prezz tat-trasferiment tal-iskart skont il-kuntratt għat-trasferiment tal-iskart;

                              g.

                              Bidliet fl-ispejjeż tal-immaniġġjar tal-fjuwil użat u tad-dekummissjonar;

                              h.

                              L-ispejjeż tal-Operat u l-Manutenzjoni;

                              i.

                              Ir-rinnovamenti u l-ispejjeż operatorji fi flus kontanti mniżżla bħala spejjeż permezz tar-rapport tal-introjtu tal-Ġeneratur skont l-IFRS u n-nefqa kapitali kollha magħmula.

                  (32)

                  Kwalunkwe spiża fir-rigward ta' kwistjonijiet relatati mad-disinn, l-operat għajr skont standard raġonevoli u prudenti, id-disponibbiltà jew il-kapaċità tal-faċilità tal-ġenerazzjoni, nefqa kapitali mhux għall-manutenzjoni, in-nefqa fuq struttura ġdida (mhux fi ħdan bini eżistenti), il-finanzjament, u ċerti spejjeż għat-trasferiment tal-iskart, se jkunu esklużi mir-reviżjoni.

                  (33)

                  L-estimi riveduti tal-ispejjeż li se jintużaw fir-reviżjoni tal-ispejjeż operatorji se jkunu bbażati fuq rapport ippreparat minn NNBG u maqbul mill-Kontroparti tas-CfD, waqt li jittieħdu inkonsiderazzjoni l-spejjeż referenzjarji meħuda minn impjanti tal-enerġija nukleari oħra li jużaw teknoloġija EPR u impjanti tal-enerġija nukleari oħra li jużaw teknoloġija ta' reatturi bl-ilma taħt pressjoni fl-Amerika ta' Fuq u fl-UE, f'kull każ joperaw skont standard raġonevoli u prudenti. L-aġġustament tal-SP se jiġi kkalkulat b'referenza għan-nofs ta' fuq tal-ispejjeż referenzjarji.

                  (34)

                  L-SP se jitnaqqas (jew somma f'daqqa jew sensiela ta' pagamenti annwali magħmula lill-Kontroparti tas-CfD) biex jirrifletti l-bidliet fl-ammont ta' taxxa pagabbli minn NNBG f'ċirkustanzi relatati mal-finanzjament tal-azzjonisti u l-istrutturar tat-taxxa ta' NNBG. Ma hija se tkun permessal-ebda żieda f'dan ir-rigward.

                  (35)

                  Se jkun hemm aġġustament ta' darba previst fl-SP għar-Rati Kummerċjali wara r-rivalutazzjoni uffiċjali mill-Uffiċċju tal-Valwazzjoni wara li jibdew l-operazzjonijiet tal-impjant. Bidliet sussegwenti fir-Rati Kummerċjali se jseħħu permezz tar-reviżjoni tal-ispejjeż operatorji.

                  (36)

                  Minbarra l-għoti tal-informazzjoni previst fit-termini ġeneriċi standard tas-CfD, NNBG se tkun meħtieġa li tipprovdi ċerti garanziji fir-rigward tal-informazzjoni kontenuta fid-dejta u l-mudelli pprovduti lill-Gvern tar-Renju Unit rigward l-ispejjeż tal-proġett. Il-kuntratt se jagħmel provvediment għall-użu ta' Mudell Finanzjarju maqbul sabiex jiġu ddeterminati d-diversi aġġustamenti fl-SP u aġġustamenti oħra meħtieġa mit-termini tiegħu.

                  (37)

                  NNBG se tkun protetta u tista' tirkupra xi spejjeż għal Bidliet li Jikkwalifikaw fil-Liġi — Qualifying Changes in Law (“QCIL”).

                  (38)

                  QCIL hija Bidla Diskriminatorja fil-Liġi, Bidla Speċifika fil-Liġi, Bidla Fiskali Speċifika fil-Liġi, Bidla Oħra fil-Liġi, jew Bidla fil-Bażi Regolatorja, li f'kull każ ma tkunx prevedibbli.

                  (39)

                  Bidla Diskriminatorja fil-Liġi hija bidla fil-liġi li t-termini tagħha japplikaw speċifikament (u mhux sempliċement indirettament jew bħala konsegwenza jew minħabba l-effett sproporzjonat ta' kwalunkwe Bidla fil-Liġi li tkun ta' applikazzjoni ġenerali) għall-proġett, il-faċilità tal-ġenerazzjoni jew għal NNBG, iżda mhux mod ieħor.

                  (40)

                  Bidla Speċifika fil-Liġi hija bidla fil-liġi li t-termini tagħha japplikaw speċifikament (u mhux sempliċement indirettament jew bħala konsegwenza jew minħabba l-effett sproporzjonat ta' kwalunkwe Bidla fil-Liġi li tkun ta' applikazzjoni ġenerali) għal faċilitajiet ta' ġenerazzjoni nukleari, jew faċilitajiet ta' ġenerazzjoni soġġetti għal CfD.

                  (41)

                  Bidla Fiskali Speċifika fil-Liġi hija (a) bidla fit-taxxa, jew taxxa ġdida imposta fuq l-uranju; jew (ii) bidla fil-liġi jew prattika tal-HMRC li twassal biex it-trattament fiskali ta' NNBG ikun anqas favorevoli minn dak stabbilit f'ċerti approvazzjonijiet fiskali speċifiċi mill-HMRC.

                  (42)

                  Bidla fil-Bażi Regolatorja hija meta (i) l-ONR (jew regolatur suċċessur) ma jibqax jirregola l-faċilità tal-ġenerazzjoni permezz ta' valutazzjoni dwar jekk is-sagrifiċċju meħtieġ għat-tnaqqis tar-riskju jkunx sproporzjonat iżżejjed għall-benefiċċju li jista' jinkiseb; jew (ii) l-Aġenzija għall-Ambjent rilevanti (jew regolatur suċċessur) ma tibqax tivvaluta opzjoni għat-tnaqqis tar-riskju fir-rigward tal-faċilità tal-ġenerazzjoni bħala riskju ambjentali aċċettabbli b'referenza għal jekk l-ispejjeż tal-implimentazzjoni jkunux sproporzjonati għall-benefiċċju ambjentali li toħloq.

                  (43)

                  Il-kumpens fir-rigward tal-QCILs se jkun pagabbli biss ladarba l-ammont aggregat tal-pretensjonijiet kollha tal-QCIL jaqbeż GBP 50 miljun f'termini nominali u indiċizzati tal-2012. Mhux se jkunu permessi rkupri doppji. L-SP se jiġi aġġustat darba biss għal kwalunkwe QCIL partikolari matul it-terminu li jifdal tal-kuntratt, billi jintuża l-Mudell Finanzjarju maqbul, jew billi jiġi kkalkulat il-valur nett preżenti tal-aġġustament meħtieġ.

                  (44)

                  Soġġett għal kundizzjonijiet, NNBG se tirċievi kumpens fil-każ ta' għeluq “politiku” ta' HPC (minn awtorità kompetenti tar-Renju Unit, tal-UE jew internazzjonali) ħlief jekk mhux għal ċerti raġunijiet li jinkludu s-saħħa, is-sikurezza nukleari, is-sigurtà, l-ambjent, it-trasport nukleari jew salvagwardji nukleari (Avveniment ta' Għeluq li Jikkwalifika).

                  (45)

                  Il-kumpens se jkun disponibbli wkoll jekk il-faċilità tal-ġenerazzjoni tingħalaq minħabba ċirkustanzi ta' assigurazzjoni ta' responsabbiltà nukleari ta' parti terza għaliex il-Gvern tar-Renju Unit ma approvax arranġamenti alternattivi tal-assigurazzjoni proposti mill-Ġeneratur meta l-Gvern tar-Renju Unit raġonevolment kellu jagħmel dan u billi ma hemmx opzjonijiet ta' assigurazzjoni approvati oħra miftuħa għall-Ġeneratur.

                  (46)

                  Il-protezzjonijiet għal Avveniment ta' Għeluq li Jikkwalifika jinkludu d-dritt li NNBG tiġi trasferita lill-Gvern tar-Renju Unit (u li l-Gvern tar-Renju Unit jitlob it-trasferiment) flimkien mal-pagament tal-kumpens mill-Kontroparti tas-CfD jew il-Gvern tar-Renju Unit.

                  (47)

                  L-avvenimenti ta' terminazzjoni japplikaw biss għal NNBG. Hija l-Kontroparti tas-CfD li tiddeċiedi jekk titterminax il-kuntratt meta jseħħ avveniment ta' terminazzjoni maturat.

            2.2   GARANZIJA TA' KREDITU

                  (48)

                  Il-proġett ta' HPC, u NNBG b'mod partikolari, mhux biss se jibbenefika mis-CfD iżda wkoll minn Garanzija ta' Kreditu mill-Istat fuq id-dejn li joħroġ (il-“Garanzija ta' Kreditu”).

                  (49)

                  Il-bonds li se jinħarġu se jkunu appoġġati bil-Garanzija ta' Kreditu. Din tal-aħħar tista' titqies bħala kuntratt ta' assigurazzjoni, li jiggarantixxi l-ħlas f'waqtu tas-somma kapitali u l-imgħax tad-dejn kwalifikattiv, li jista' jlaħħaq sa 17-il biljun lira Ingliża. (7)

                  (50)

                  Il-Garanzija ta' Kreditu se tiġi pprovduta mill-Infrastructure UK (“IUK”), Taqsima fi ħdan it-Teżor tar-Renju Unit li tissorvelja l-amministrazzjoni tal-iskema ta' Garanziji tar-Renju Unit. Il-Garanzija ta' Kreditu hija pjattaforma tad-dejn għal approċċ kummerċjali globali għall-finanzjament fit-tul ta' HPC.

                  (51)

                  L-IUK tqis li dik it-tranżazzjoni ġiet strutturata b'mod li jiġġustifika klassifikazzjoni f'kategorija ta' riskju ekwivalenti għal BB+/Ba1 għall-HPC. It-tariffa tal-Garanzija se jkollha livell ta' 295 punti bażi.

                  (52)

                  F'din l-iskema, il-Bonds li għandhom jinħarġu bħala parti mill-istruttura ta' finanzjament se jkunu appoġġati b'garanzija li għandha tinħareġ mil-Lords Commissioners tat-Teżor tar-Renju Unit (il-Garanti). Hija inkluża wkoll selfa tranżitorja għall-kostruzzjoni li għandha tiġi pprovduta mill-banek kummerċjali (u mhux garantita taħt l-Iskema ta' Garanziji tar-Renju Unit). Il-bqija tal-kapital impenjat għat-tranżazzjoni se jiġi pprovdut mill-azzjonisti. Sorsi oħra ta' kapital jistgħu jiġu miżjuda mal-istruttura finanzjarja bil-kunsens tal-Garanti.

                  (53)

                  Is-sorsi ta' finanzjament fiż-żmien tad-deċiżjoni huma ppjanati kif ġej:

                              a.

                              Ekwità Bażi ta' GBP […]

                              b.

                              Ekwità Kontinġenti ta' GBP […]

                              c.

                              Faċilità Tranżitorja għall-Kostruzzjoni sa GBP […]

                              d.

                              Bonds għal GBP […]

                  (54)

                  L-istruttura tal-finanzjament hija stabbilita b'mod li l-Ekwità Bażi ssofri telfa totali qabel mal-Bonds isofru xi telf. L-Ekwità Kontinġenti tipprovdi konfort addizzjonali li d-data li fiha l-Garanti jkun issodisfat li, fost affarijiet oħra, HPC tkun ġiet ikkummissjonata u tkun operattiva u li fiha r-riservi meħtieġa kollha jkunu ffinanzjati b'mod sħiħ, se sseħħ (“ikkompletar finanzjarju”).

                  (55)

                  L-obbligi tal-azzjonisti fir-rigward tal-Ekwità se jiġu stabbiliti fi ftehim dwar il-kontribuzzjoni għall-ekwità li għalih il-Garanti se jkun ukoll parti sabiex jirċievi impenji rigward il-provvediment tal-Ekwità.

                  (56)

                  Sabiex ikun assigurat li l-Ekwità tipprovdi l-karatteristiċi ta' assorbiment tat-telf deskritti aktar 'il fuq, jekk iseħħ avveniment ta' inadempjenza, il-partijiet stabbilixxew żewġ kundizzjonijiet (il-Kundizzjoni Bażi (8) u l-Kundizzjoni ta' Falliment tal-FFS (9)) li jippermettu li l-Garanti jitlob li l-Ekwità Bażi tkun aċċellerata, jew rispettivament, li l-Ekwità Kontinġenti tkun aċċellerata, jiġifieri tiġi pprovduta u applikata immedjatament biex jiġu rilaxxati l-Bonds u l-ammonti dovuti lill-Garanti. Din il-kombinazzjoni ta' provvedimenti hija maħsuba sabiex tassigura li l-Azzjonisti u mhux il-Garanti jżommu l-iskopertura prinċipali għall-vijabilità tat-teknoloġija tal-EPR sakemm ikun hemm evidenza oġġettiva għal kunfidenza permezz tas-suċċess ta' proġetti preċedenti bħal Flamanville 3 u Taishan 1.

                  (57)

                  Matul il-perjodu sakemm tintlaħaq il-Kundizzjoni tal-Każ ta' Bażi, hemm limitu massimu fuq l-ammont ta' dejn li jinġibed li huwa l-minimu ta': il-limitu massimu fil-mira tad-dejn għall-mira rilevanti tal-proġett u […] fil-mija tal-Ekwità Bażi, li titnaqqas minnha l-ekwità tal-iżvilupp, jiġifieri GBP […] biljun.Tabella 1 turi eżempju prattiku dwar il-karatteristiċi ta' assorbiment tat-telf tal-Ekwità:

                     Tabella 1

                     Profil tal-Prelevament bħala Każ ta' Bażi u Kundizzjoni Bażi Mhux Milħuqa

                     Sors: Is-sottomissjoni tal-IUK tat-12 ta' Settembru 2014

                        Base Case Drawdown Profile

                              GBP bilion

                              Total Commited

                              Development Equity

                              2015

                              2016

                              2017

                              2018

                              2019

                              2020

                              2021

                              2022

                              2023

                              2024

                              Cashflow

                              Base Equity

                                 9,23

                              1,69

                              —

                              —

                              —

                              —

                              —

                              —

                              2,10

                              2,52

                              2,09

                              0,83

                              Contingent Equity

                                 8,00

                              N/A

                              —

                              —

                              —

                              —

                              —

                              —

                              —

                              —

                              —

                              —

                              Bonds

                                 16,00

                              N/A

                              1,50

                              1,95

                              2,40

                              2,90

                              3,35

                              2,65

                              1,25

                              —

                              —

                              —

                              Balance Sheet

                              Base Equity

                              1,69

                              1,69

                              1,69

                              1,69

                              1,69

                              1,69

                              3,79

                              6,31

                              8,39

                              9,23

                              Contingent Equity

                              —

                              —

                              —

                              —

                              —

                              —

                              —

                              —

                              —

                              —

                              Bonds

                              1,50

                              3,45

                              5,85

                              8,75

                              12,10

                              14,75

                              16,00

                              16,00

                              16,00

                              16,00

                              Memo item

                                 Undrawn Base Equity

                                 7,53

                                 7,53

                                 7,53

                                 7,53

                                 7,53

                                 7,53

                                 5,43

                                 2,92

                                 0,83

                              —

                                 Undrawn Committed Equity

                                 15,53

                                 15,53

                                 15,53

                                 15,53

                                 15,53

                                 15,53

                                 13,43

                                 10,92

                                 8,83

                                 8,00

                                 Source: UK Base Case

                        Base Case Condition Not Met (by 31 December 2020)

                              Total

                              Development Equity

                              2015

                              2016

                              2017

                              2018

                              2019

                              2020

                              Cashflow

                              Base Equity

                                 1,69

                              1,69

                              —

                              —

                              —

                              —

                              —

                              —

                              Contingent Equity

                                 7,97

                              N/A

                              —

                              —

                              —

                              1,97

                              3,35

                              2,65

                              Bonds

                                 6,87

                              N/A

                              1,50

                              1,95

                              2,40

                              2,90

                              —

                              —

                              Balance Sheet

                              Base Equity

                              1,69

                              1,69

                              1,69

                              1,69

                              1,69

                              1,69

                              Contingent Equity

                              —

                              —

                              —

                              1,97

                              5,32

                              7,97

                              Bonds

                              1,50

                              3,45

                              5,85

                              6,78

                              6,78

                              6,78

                              Memo item

                                 Undrawn Base Equity

                                 7,53

                                 7,53

                                 7,53

                                 7,53

                                 7,53

                                 7,53

                                 Cumulative Cap on Debt

                                 1,50

                                 3,43

                                 5,85

                                 6,78

                                 6,78

                                 6,78

                                 Source: UK Base Case

                  (58)

                  Wara li tiġi ssodisfata l-Kundizzjoni Bażi, il-protezzjoni prinċipali tal-Garanti matul il-perjodu tal-kostruzzjoni hija l-kwantifikazzjoni tal-Ekwità Kontinġenti, li tista' tinġibed sabiex jintlaħqu l-ispejjeż żejda flimkien mal-miri tal-proġett li jillimitaw l-ammont ta' dejn fi kwalunkwe perjodu.

                  (59)

                  L-impenji tal-azzjonisti fir-rigward tal-Ekwità Bażi u l-Ekwità Kontinġenti se jkunu appoġġati b'mod sħiħ bi kreditu permezz ta' strumenti li jinkludu, iżda li mhumiex limitati għal, garanziji mill-kumpaniji prinċipali, ittri ta' kreditu jew appoġġ ieħor ta' kreditu, li huma aċċettabbli għall-Garanti.

                  (60)

                  L-azzjonisti se jingħataw garanzija (10) fissa u/jew (11) varjabbli (12), li tinkludi imposta varjabbli kwalifikattiva (13), fuq l-assi, il-proprjetajiet u l-impriżi kollha tagħhom sabiex tappoġġa l-obbligi tagħhom lejn NNBG u l-obbligi ta' NNBG. NNBG u l-emittent tal-Bonds, kumpanija inkorporata ġdida bi skop speċjali, it-tnejn se jagħtu garanzija fissa u/jew varjabbli komprensiva, inkluża imposta varjabbli kwalifikattiva, fuq l-assi, il-proprjetajiet u l-impriżi tagħhom kollha sabiex jappoġġaw l-obbligi tagħhom. Il-garanzija se tkun appoġġata bi ftehimiet diretti mal-partijiet kontraenti fir-rigward ta' ċerti kuntratti importanti.

                  (61)

                  Minħabba n-natura speċjali tat-tranżazzjoni u l-importanza kbira tas-sigurtà, l-infurzar tal-garanzija se jikkunsidra l-kunsens tar-regolatur tas-sigurtà tar-Renju Unit u l-fatt li d-disponiment jista' jsir biss lil entità li għandha jew li se jkollha liċenzja ta' sit nukleari għas-sit ta' HPC.

                  (62)

                  Il-garanziji mogħtija mill-azzjonisti, NNBG u l-emittent huma maħsuba sabiex jassiguraw li l-partijiet assigurati (14): (i) ikollhom prijorità massima fuq il-pretensjonijiet ta' kredituri mhux assigurati tad-debitur rilevanti f'każ ta' insolvenza ta' dak id-debitur; (ii) jżommu l-possibbiltà li l-partijiet assigurati jiddisponu mill-assi garantiti u japplikaw ir-rikavat ta' tali bejgħ għas-sodisfazzjon tal-obbligi garantiti pendenti, jekk dan jirrappreżenta l-aħjar mod biex jiġu massimizzati l-irkupri u (iii) jeżerċitaw kontroll massimu fil-każ tal-insolvenza ta' xi wieħed mill-garanti u jiksbu l-iskop ta' ġestjoni tal-garanzija permezz tal-ħatra ta' riċevent amministrattiv fuq in-negozju u l-assi tad-debitur rilevanti.

                  (63)

                  Il-Bonds se jkunu obbligi mhux assigurati tal-emittent u mhuma se jaqsmu fl-ebda garanzija li għandha tingħata mill-emittent jew xi membru ieħor tal-grupp korporattiv ta' HPC.

                  (64)

                  F'termini ta' gradazzjoni tal-kredituri, ir-rikavat mill-infurzar tal-garanzija mogħtija minn NNBC, fil-prattika se jiġi applikat fl-ordni ta' prijorità li ġej:

                              (1)

                              Il-kredituri preferiti bil-liġi.

                              (2)

                              L-ispejjeż tal-infurzar (jiġifieri l-ispejjeż tat-trustees tal-garanzija u kwalunkwe persuna nominata għall-insolvenza).

                              (3)

                              Il-Kredituri ta' FDP (15).

                              (4)

                              Il-fornituri tal-faċilità tranżitorja għall-kostruzzjoni.

                              (5)

                              Il-Bonds u l-Garanti.

                              (6)

                              Il-kredituri mhux assigurati ta' NNBG.

                              (7)

                              L-azzjonisti ta' NNBG.

                  (65)

                  Din l-ordni ta' prijorità fir-rikavati mill-infurzar ma tistax tinbidel mingħajr il-kunsens tal-Garanti.

                  (66)

                  Il-finanzjament tat-tranżazzjoni huwa maqsum f'fażijiet b'referenza għall-kisba tal-miri fir-realizzazzjoni tal-proġett.

                  (67)

                  Fil-perjodu wara d-data li fiha jkunu nħarġu l-ammonti massimi ta' Bonds (għajr Bond SZC), l-Ekwità Bażi se tiġi pprovduta skont skeda, bl-Ekwità Kontinġenti tissodisfa kwalunkwe spiża eċċessiva meta mqabbel ma' dik l-iskeda.

                  (68)

                  Mhumiex permessi dividendi lill-azzjonisti qabel l-ikkompletar finanzjarju.

                  (69)

                  L-awtoritajiet tar-Renju Unit jargumentaw li wara l-ikkompletar finanzjarju, il-Garanzija ta' Kreditu tkompli tiġi protetta b'bosta mitiganti strutturali u bbażati fuq patti, inklużi restrizzjonijiet sinifikanti fuq meta jistgħu jitħallsu d-dividendi u riżerva għas-servizzjar tad-dejn ta' […] xhur (li tista' tiġi ffinanzjata bi flus kontanti, ittri ta' kreditu pendenti jew garanziji aċċettabbli) li jistgħu jammontaw għal GBP […] biljun. Allegatament, l-istandard tas-suq fil-finanzjament ta' proġett huwa riżerva għas-servizzjar tad-dejn ta' 6 xhur.

                  (70)

                  Sejħa fuq il-Garanzija ta' Kreditu wara l-ikkompletar finanzjarju suppost tinqala' biss jekk: (a) ikun hemm devjazzjoni materjali ħafna fil-prestazzjoni operattiva u konsegwentement tnaqqis fil-fluss tal-flus disponibbli għas-servizzjar tad-dejn minn dak mistenni; u (b) din id-devjazzjoni teżawrixxi r-riżerva sostanzjali għas-servizzjar tad-dejn prevista fl-istruttura u msemmija aktar 'il fuq.

                  (71)

                  Jekk ir-riżerva għas-servizzjar tad-dejn tintuża (sa kwalunkwe livell), din trid tiġi rifornita b'mod sħiħ qabel ma jkun jista' jsir kwalunkwe pagament ta' dividendi.

                  (72)

                  L-awtoritajiet tar-Renju Unit jaqblu li minħabba l-firxa ta' protezzjonijiet strutturali kontra l-inadempjenza u l-preżenza ta' avvenimenti ta' skattar u rimedji potenzjali qabel inadempjenza, il-ħtieġa ta' infurzar għandha sseħħ f'ċirkustanzi limitati u mhux probabbli. Madankollu, jekk ikun meħtieġ infurzar, iċ-ċirkustanzi probabbli jkunu serji u mhux mistennija, u għalhekk azzjoni ta' infurzar fissa ma tkunx adattata. L-IUK ħasset li hija teħtieġ flessibbiltà sabiex tikkunsidra l-opzjonijiet tagħha fid-dawl tal-avvenimenti hekk kif iseħħu sabiex tkun tista' tipproteġi aħjar l-interessi tagħha. Għalhekk, l-IUK għażlet li jkollha ġabra massima u flessibbli ta' opzjonijiet ta' infurzar flimkien ma' diskrezzjoni sabiex tistabbilixxi l-aktar mod xieraq ta' infurzar fil-ħin rilevanti.

                  (73)

                  Il-Kummissjoni ngħatat, għall-valutazzjoni, il-kap tat-termini finanzjarji maqbula sal-lum fir-rigward tal-finanzjament tal-proġett ta' HPC. Dawn jinkludu l-qbil tal-partijiet dwar it-termini u l-kundizzjonijiet ewlenin tad-dokumenti tal-finanzjament, mingħajr mal-abbozzi legali fil-forma finali ma kienu disponibbli mid-data ta' din id-Deċiżjoni. L-awtoritajiet tar-Renju Unit iddikjaraw li l-bqija tat-termini u l-kundizzjonijiet kif ukoll id-dokumenti finali dwar il-finanzjament se jkun fihom klawsoli standard li kwalunkwe investitur ifittex għal proġett simili. Billi l-Kummissjoni ma kellhiex l-opportunità li tivverifika dan, jekk id-dokumenti finali jemendaw fi kwalunkwe aspett il-miżura kif ippreżentata bħalissa lill-Kummissjoni, dawn iridu jiġu nnotifikati mill-awtoritajiet tar-Renju Unit lill-Kummissjoni.

            2.3   IL-FTEHIM TAS-SEGRETARJU TAL-ISTAT

                  (74)

                  Is-CfD jipprevedi li l-investituri ta' NNGB se jkollhom id-dritt għal kumpens jekk il-Gvern tar-Renju Unit jiddeċiedi li jagħlaq HPC għal raġunijiet politiċi (u mhux minħabba tħassib dwar is-saħħa, is-sikurezza, is-sigurtà, l-ambjent, it-trasport jew is-salvagwardji). Dawn il-pagamenti jkunu ffinanzjati bl-istess mod li jiġu ffinanzjati l-pagamenti bis-CfDs (jiġifieri permezz tal-imposta fuq il-fornituri). Is-CfD se jkun akkumpanjat minn Ftehim tas-Segretarju tal-Istat li għandu jiġi konkluż bejn is-Segretarju tal-Istat u l-investituri f'NNBG.

                  (75)

                  Il-ftehim jipprevedi li jekk, wara għeluq politiku, il-Korp tal-Kontroparti jsir inadempjenti fuq il-pagamenti ta' kumpens lill-investituri ta' NNBG, is-Segretarju tal-Istat iħallas il-kumpens miftiehem lill-investituri. Il-ftehim ma jipprevedi l-ebda pagament ta' kumpens addizzjonali lil NNGB jew lill-investituri tagħha.

            3.   IL-KUMMENTI MILL-PARTIJIET INTERESSATI

                  (76)

                  Il-Kummissjoni rċeviet numru kbir ħafna ta' tweġibiet matul il-konsultazzjoni dwar id-Deċiżjoni ta' Ftuħ, li damet għaddejja sas-7 ta' April 2014. Jekk jogħġbok ara hawn isfel deskrizzjoni tal-kummenti rilevanti għall-valutazzjoni tal-għajnuna mill-Istat.

                  (77)

                  Il-kummenti mill-partijiet interessati se jiġu indirizzati fil-partijiet rilevanti tal-valutazzjoni mingħajr ma ssir referenza speċifika għall-kumment speċifiku.

                  (78)

                  Minħabba n-numru ta' tweġibiet, dawn se jiġu deskritti billi jinġabru flimkien skont is-suġġett.

            3.1   KUMMENTI LI WASLU DWAR IL-MIŻURI BĦALA SERVIZZ TA' INTERESS EKONOMIKU ĠENERALI

                  (79)

                  Wieħed mir-rispondenti kien tal-istess fehma tal-gvern tar-Renju Unit, li fil-miżuri ma kienet involuta l-ebda għajnuna mill-Istat, filwaqt li kkwota l-evidenza pprovduta mir-Renju Unit biex isostni l-valutazzjoni tiegħu tas-SIEĠ.

                  (80)

                  Waħda mill-partijiet argumentat li l-HPC tagħti SIEĠ minħabba li tipprovdi PSO sabiex tassigura li d-domanda għall-enerġija tintlaħaq fi żmien qasir, medju u twil, u li l-proġett qiegħed jitwettaq b'mod ċar u trasparenti, li ma jwassalx għal vantaġġ ekonomiku għal xi waħda mill-kumpaniji parteċipanti. HPC ittejjeb ukoll is-sigurtà tal-provvista, billi tnaqqas id-dipendenza fuq il-fjuwils impurtati u tnaqqas l-użu tal-fjuwils fossili.

                  (81)

                  Fost il-partijiet li ma jaqblux mal-opinjoni tar-Renju Unit li l-miżura ma tinvolvix għajnuna mill-Istat, wieħed mir-rispondenti osserva li l-miżura ma tikkonformax mal-kriterji ta' Altmark, minħabba li s-CfD jirrappreżenta biss il-kumpens għat-twettiq ta' Servizz ta' Interess Ekonomiku Ġenerali (“SIEĠ”).

                  (82)

                  Diversi rispondenti osservaw li l-ebda kumpanija oħra ma setgħet titfa' l-offerti għall-proġett.

                  (83)

                  Diversi partijiet argumentaw li l-miżura nnotifikata ma taqax taħt il-qafas tal-UE għas-SIEĠ, billi r-Renju Unit naqas milli jiddefinixxi b'mod ċar l-obbligu ta' servizz pubbliku (“OSP”) li għalih kien se jagħti kumpens, u ma kkonformax mal-kundizzjonijiet għall-affidament tal-missjoni ta' servizz pubbliku, kif stabbiliti fl-Artikolu 3(2) tad-Direttiva 2009/72/KE tal-Parlament Ewropew u tal-Kunsill (16).

                  (84)

                  Diversi partijiet ikkummentaw li l-miżuri ta' għajnuna mhumiex kompatibbli mal-kriterji ta' Altmark, li bihom il-ġenerazzjoni tal-elettriku hija attività ekonomika standard u għalhekk l-enerġija nukleari għandha tikkompeti ma' sorsi oħra tal-elettriku f'suq intern tal-elettriku liberalizzat; il-miżura ma għandhiex objettiv ta' interess komuni; jidher li ma hemm l-ebda kriterju oġġettiv biex jiġġustifika d-durata ta' 35 sena; hija tittratta b'mod differenti l-enerġija nukleari u s-sorsi ta' enerġija rinnovabbli; hija bbażata fuq parametri mhux magħrufa u hemm nuqqas ta' analiżi tal-ispejjeż imqabbla mal-benefiċċji. Barra minn hekk, il-fatt li l-enerġija nukleari tista' tipproduċi biss karga bażika ta' elettriku jagħmilha impossibbli għaliha biex tkun SIEĠ. Fl-aħħar nett, il-potenzjal għal kumpens eċċessiv ikun sostanzjali.

            3.2   KUMMENTI RIĊEVUTI DWAR L-EŻISTENZA TA' GĦAJNUNA

                  (85)

                  Diversi rispondenti argumentaw li l-miżuri jikkostitwixxu għajnuna mill-Istat billi jinvolvu ftehimiet bilaterali bejn l-Istat u kumpanija; il-pagamenti huma mmirati speċifikament għall-objettiv li tiġi ġġenerata l-enerġija nukleari; il-baġit tal-Istat huwa involut direttament fil-pagamenti; u l-kuntratt jipprovdi appoġġ u kundizzjonijiet speċjali għall-enerġija nukleari, li jaqbeż kwalunkwe appoġġ għas-sorsi ta' enerġija rinnovabbli.

                  (86)

                  Wieħed mir-rispondenti osserva li ċ-ċaqliqa għal limitu massimu fuq il-Prezz tat-Trasferiment tal-Iskart, minn “għal kull unità” ta' pagament għall-iskart, se tinvolvi għajnuna u aktar sussidju għall-operaturi nukleari ġodda.

            3.3   KUMMENTI RIĊEVUTI DWAR L-OBJETTIVI TA' INTERESS KOMUNI, IL-FALLIMENTI TAS-SUQ U L-ĦTIEĠA TA' INTERVENT TAL-ISTAT

                  (87)

                  Fost it-tweġibiet pożittivi, wieħed mir-rispondenti osserva li l-enerġija nukleari tista' tkun kontributur ewlieni għall-produzzjoni ta' elettriku b'emissjonijiet baxxi ta' karbonju u tista' tgħin għad-diversifikazzjoni tas-settur tal-ġenerazzjoni tal-elettriku. Huwa kkummenta wkoll li filwaqt li mhijiex kapaċi tipprovdi l-kapaċità addizzjonali kollha meħtieġa matul l-għexieren ta' snin li ġejjin fir-Renju Unit, hija probabbli li jkollha rwol kritiku fis-sostituzzjoni tal-kapaċità nukleari li se tispiċċa u biex tissodisfa d-domanda futura.

                  (88)

                  Diversi rispondenti argumentaw li r-Renju Unit qiegħed f'pożizzjoni differenti minn Stati Membri oħra tal-UE, billi huwa gżira u għandu potenzjal aktar limitat għall-interkonnetturi. Kwalunkwe tqabbil mal-Finlandja jew Franza ma jkunx adattat minħabba l-istruttura tas-suq konsiderevolment differenti tagħhom u l-preżenza, f'dawk l-Istati Membri, ta' ftehimiet ekonomiċi fit-tul sabiex jappoġġaw il-kostruzzjoni ta' impjanti nukleari. Barra minn hekk, ir-Renju Unit ma jkunx kapaċi jimmaniġġja l-intermittenza tas-sorsi ta' enerġija rinnovabbli billi jimporta ammonti kbar ta' enerġija mill-ġirien meta s-sorsi ta' enerġija rinnovabbli ma jkunux qegħdin jiġġeneraw u lanqas ma jkun kapaċi jelimina l-problemi kkawżati bil-ġenerazzjoni żejda, meta dan iseħħ. Għalhekk il-fallimenti tas-suq fir-Renju Unit fir-rigward ta' kwalunkwe suq Ewropew uniku tal-elettriku dejjem se jkunu akbar milli fl-Ewropa kontinentali u se jkunu jeħtieġu aktar miżuri sabiex jikkoreġuhom. Barra minn hekk, l-appoġġ għall-enerġija nukleari jżid id-diversifikazzjoni tal-provvista tal-enerġija, u b'hekk isaħħaħ ir-reżiljenza tas-sistema tal-enerġija tar-Renju Unit.

                  (89)

                  Wieħed mir-rispondenti rrefera għal falliment speċifiku tas-suq għall-enerġija nukleari, b'mod partikolari ż-żmien twil għall-kostruzzjoni tagħha u l-ħajja operattiva tagħha li jwasslu għal redditu fuq l-investiment ta' aktar minn 30 sena, li jaqbeż sewwa l-2050. Barra minn hekk, il-lezzjonijiet meħuda mill-qtugħ ta' dawl totali f'ċerti Stati Membru juru li d-dipendenza fuq l-interkonnessjoni transfruntiera hija limitata, u li l-ebda TSO waħdu ma huwa kapaċi jiggarantixxi kapaċità ta' interkonnessjoni bl-istess mod bħall-kapaċità fi ħdan il-grijla mxibbka domestika. L-għajnuna mill-Istat għall-proġett ta' HPC tista' tkun anqas distortiva għall-kompetizzjoni meta mqabbla mal-introduzzjoni ta' miżuri oħra bħas-swieq tal-kapaċità.

                  (90)

                  Wieħed mir-rispondenti argumenta li HPC ma tkunx detrimentali għall-objettiv li tkun assigurata l-protezzjoni ambjentali, billi l-operazzjonijiet tagħha se jkunu skrutinizzati mill-qrib mill-istituzzjonijiet rilevanti, bħall-Uffiċċju għar-Regolamentazzjoni Nukleari. Barra minn hekk, HPC tkun qiegħda tissodisfa wkoll ir-Regolamenti dwar il-Permessi Ambjentali 2010.

                  (91)

                  Diversi partijiet sostnew li fil-preżent jeżistu teknoloġiji sabiex l-iskart nukleari jinħażen b'mod sigur.

                  (92)

                  Diversi partijiet ikkummentaw li l-kombinament preżenti ta' politiki mhijiex suffiċjenti sabiex tixpruna l-investiment fl-enerġija nukleari, b'mod partikolari billi l-prezz tal-karbonju taħt l-ETS huwa baxx wisq; il-Limitu Minimu għall-Prezz tal-Karbonju tar-Renju Unit mhux se jimbotta l-prezzijiet tal-karbonju f'livell għoli biżżejjed biex jinċentiva l-investiment fl-enerġija nukleari; u l-Iskema ta' Garanzija tar-Renju Unit mhijiex biżżejjed waħedha sabiex tappoġġa l-investiment, billi ma tindirizzax il-vijabilità ekonomika fit-tul tal-enerġija nukleari. Fl-aħħar nett, l-impronta tal-karbonju tal-enerġija nukleari tkun simili għal dik tar-riħ, u anqas sewwa mill-impronta tas-sorsi ta' enerġija rinnovabbli mill-baħar, il-PV solari u t-teknoloġiji tal-bijomassa.

                  (93)

                  Waħda mill-partijiet argumentat li r-Renju Unit jappoġġa s-sorsi ta' enerġija rinnovabbli iżda li dawn it-teknoloġiji mhumiex adattati għall-forniment ta' karga bażika tal-elettriku, filwaqt li fl-istess ħin id-dipendenza fuq il-gass tagħmel lir-Renju Unit dipendenti fuq il-fjuwils fossili u soġġett għal riskju ġeopolitiku.

                  (94)

                  Wieħed mir-rispondenti argumenta li l-Kummissjoni għandha tivvaluta l-benefiċċju ambjentali nett ta' HPC meta mqabbel mat-taħlita enerġetika kurrenti fir-Renju Unit. Ivvalutata ma' dawn il-kriterji, HPC żgur li tipprovdi benefiċċju ambjentali sinifikanti.

                  (95)

                  Diversi partijiet argumentaw li l-Istati Membri għandhom ikunu liberi li jagħżlu t-taħlita enerġetika proprja tagħhom, u jipprovdu l-inċentivi neċessarji li mingħajrhom l-investiment privat effiċjenti fuq perjodu fit-tul fil-kapaċità ta' ġenerazzjoni b'emissjonijiet baxxi ta' karbonju jinżamm lura. Il-Kummissjoni ma jkollha l-ebda mandat sabiex tindaħal f'tali deċiżjonijiet. Barra minn hekk, l-impjanti nukleari jkollhom spejjeż kapitali bil-quddiem għoljin u spejjeż operatorji marġinali baxxi, li flimkien man-nuqqas ta' korrelazzjoni bejn l-ispejjeż operatorji u l-prezzijiet tas-suq tal-elettriku jiddetermina l-eżistenza ta' riskju li ma jistax jiġi trasferit b'mod effiċjenti lill-konsumaturi mingħajr intervent tal-Istat.

                  (96)

                  Diversi partijiet ikkritikaw il-punt 337 fid-Deċiżjoni ta' Ftuħ, b'mod partikolari billi ma sar l-ebda investiment ġdid f'impjanti tal-enerġija nukleari ġodda fir-Renju Unit mil-liberalizzazzjoni tas-suq tal-enerġija 20 sena ilu. Barra dan, it-theddida ta' bidliet fil-politiki tal-gvern u riskji politiċi oħra jagħmlu tali investiment diffiċli għall-investituri privati.

                  (97)

                  Diversi partijiet argumentaw li l-ispejjeż kapitali jammontaw għal madwar 75 fil-mija tal-kost livellizzat tal-elettriku. (17) meta mqabbel ma' 10 sa 15 fil-mija għall-gass mhux imnaqqas. Hija osservat ukoll li l-kost-effikaċja għad-dekarbonizzazzjoni skont l-immudellar proprju tagħha kienet timplika livell ta' 50 gCo2/kWh sal-2030, meta mqabbel mal-livelli kurrenti ta' madwar 500 gCO2/kWh, li jinkiseb bl-anqas kost biss jekk il-kapaċità nukleari ġdida tikseb rati ta' penetrazzjoni sinifikanti (pereż. 11 sa 18 GW). Il-valur preżenti tal-benefiċċju ta' programm nukleari fuq skala kbira huwa ta' GBP 23 biljun. Barra minn hekk, kuntratt fit-tul dwar l-enerġija nukleari jippreserva l-effiċjenza fid-dispaċċ tal-elettriku, xi ħaġa li tkun rilevanti kemm għat-teknoloġiji nukleari kif ukoll tas-sorsi rinnovabbli, minħabba l-ispiża marġinali baxxa tagħhom.

                  (98)

                  Wieħed mir-rispondenti sostna li n-nuqqas li jiġi appoġġat l-iżvilupp bikri ta' teknoloġija ġdida bħall-EPR iwassal għal tnaqqis fil-ħajra tal-investitur għal din it-teknoloġija, kemm ġewwa kif ukoll barra mir-Renju Unit.

                  (99)

                  Wieħed mir-rispondenti sostna li t-Trattat Euratom ma jistax jiġi applikat b'mod indipendenti mill-politiki attwali tal-Kummissjoni, minħabba li l-Artikolu 40 tat-Trattat jitlob li l-Kummissjoni tippubblika perjodikament miri għall-enerġija nukleari, u li l-objettivi tat-Trattat jistgħu jiġu segwiti biss skont id-dispożizzjonijiet l-oħra tat-Trattat.

                  (100)

                  Wieħed mir-rispondenti nnota li qabel il-liberalizzazzjoni, l-investiment fl-enerġija nukleari sar possibbli permezz ta' proġetti ffinanzjati mit-tariffi, li eliminaw ir-riskji tal-investiment.

                  (101)

                  Waħda mill-partijiet sostniet li s-sors tal-fjuwil nukleari huwa varjat u għandu klassifikazzjoni għolja ħafna fir-rigward tas-sigurtà tal-enerġija.

                  (102)

                  Waħda mill-partijiet osservat li ma hemm l-ebda teknoloġija ppruvata ta' karga bażika b'emissjonijiet baxxi ta' karbonju, għajr it-teknoloġija nukleari, li tista' tiġi skjerata fl-istess livelli ta' kapaċità. Barra minn hekk, minħabba l-profil tar-riskju politiku madwar l-Unjoni Ewropea, l-investituri huma dejjem aktar kawti milli jikkommettu kapital kbir ħafna fl-ordni l-ġdid tal-ġenerazzjoni tal-elettriku. Fl-aħħar nett, it-tbassir tal-Kummissjoni dwar l-investiment f'teknoloġija nukleari ġdida fis-snin 2027-2030 huwa dubjuż minħabba l-inċertezza.

                  (103)

                  Diversi partijiet osservaw li r-Renju Unit ma għandux mekkaniżmu simili għall-mudelli tal-kumpanija Finlandiża Mankala (investiment konġunt minn kumpaniji tal-ġenerazzjoni tal-enerġija u industriji li jużaw ħafna enerġija), li bih tista' tiġi mmaniġġjata l-asimetrija bejn ir-riskju tal-ispiża kapitali bil-quddiem u l-prezz istantanju tal-elettriku fuq perjodu fit-tul.

                  (104)

                  Waħda mill-partijiet osservat li l-biċċa l-kbira tat-teknoloġiji rinnovabbli ġew ivvintati sal-bidu tal-1900s, li jagħmel l-appoġġ għalihom anqas ġustifikat mill-appoġġ għat-teknoloġija nukleari għal raġunijiet ta' maturità teknoloġika.

                  (105)

                  Diversi partijiet ikkummentaw li r-reatturi mhux se jkunu operattivi qabel l-2023, li jagħmel l-impjant inkapaċi li jindirizza l-isfida tas-sigurtà tal-provvista sottolinjata mir-Renju Unit bħala ġustifikazzjoni għall-miżuri.

                  (106)

                  Waħda mill-partijiet ikkummentat li t-teknoloġija nukleari ma tipprovdix sigurtà tal-provvista, billi hija tagħmel il-produzzjoni tal-enerġija dipendenti fuq l-importazzjonijiet ta' materjal nukleari fissili. Parti oħra kkummentat li għandha titnaqqas id-dipendenza fuq il-fjuwils impurtati sabiex titjieb is-sigurtà tal-provvista.

                  (107)

                  Wieħed mir-rispondenti kkummenta li l-politika tal-Gvern tar-Renju Unit dwar l-enerġija hija politikament preġudikata u tillimita l-iżvilupp ta' parks eoliċi u impjanti solari fuq l-art.

                  (108)

                  Diversi rispondenti kkummentaw li s-sigurtà tal-provvista tmur għall-agħar bit-teknoloġija nukleari, billi din ma għandhiex il-flessibbiltà meħtieġa biex tibbilanċja l-provvista u d-domanda fuq il-grilja, minħabba qtugħ mhux skedat, tnaqqis fir-rati ta' kapaċità jew manutenzjoni ta' rutina. It-teknoloġija nukleari hija assoċjata wkoll ma' xokkijiet mhux prevedibbli li jeħtieġu ammonti kbar ta' riżerva, b'kuntrast mal-varjabilità tar-riħ li fil-biċċa l-kbira hi deskritta bħala prevedibbli bil-quddiem. Fl-aħħar nett, għall-istess rispondenti, it-teknoloġija nukleari hija wkoll mezz fqir sabiex jitnaqqsu l-emissjonijiet, skont riċerka li turi li ċ-ċiklu nukleari jipproduċi bejn 9 u 25 darba aktar CO2 mill-enerġija mir-riħ.

                  (109)

                  Diversi rispondenti osservaw li l-kontribut tat-teknoloġija nukleari għad-dekarbonizzazzjoni mhuwiex sostanzjali, abbażi ta' statistika komparattiva.

                  (110)

                  Diversi partijiet osservaw li l-miżura ma tipprovdix sigurtà tal-enerġija, billi ma tissostitwix malajr biżżejjed il-kapaċità li tkun se tispiċċa u hija dipendenti fuq ir-riżervi tal-uranju, li jistgħu jispiċċaw.

                  (111)

                  Diversi rispondenti argumentaw li s-sussidji jwasslu għall-esklużjoni ta' teknoloġiji ta' produzzjoni oħra iżjed innovattivi u li jagħmlu anqas ħsara lill-ambjent, u li mhumiex ġustifikati u mhumiex kompatibbli mal-“prinċipju ta' min iniġġes iħallas.” Il-ġenerazzjonijiet futuri se jġorru l-ispejjeż li jirriżultaw mill-miżura fit-tul.

                  (112)

                  Diversi rispondenti xtaqu jenfasizzaw li numru ta' Stati Membri (“SM”), u b'mod partikolari l-Ġermanja, l-Awstrija, l-Irlanda, l-Italja u oħrajn, huma kontra l-enerġija nukleari, u li Stati Membri oħra, bħall-Portugall, id-Danimarka, l-Estonja jew il-Greċja ma jkollhomx enerġija nukleari, u għalhekk ma jistax ikun hemm objettiv komuni fir-rigward tal-enerġija nukleari.

                  (113)

                  Diversi rispondenti osservaw li teknoloġija li teħtieġ sussidji għal 60 sena u tkun eżentata mill-ispejjeż diretti u indiretti kollha li tipproduċi, kif ukoll li teħtieġ kuntratt garantit għal 35 sena, ma tistax titqies bħala waħda vijabbli.

                  (114)

                  Waħda mill-partijiet argumentat li ma hemm l-ebda mod sodisfaċenti biex tiġi indirizzata l-ħtieġa li jintrema l-iskart radjuattiv.

                  (115)

                  Wieħed mir-rispondenti sostna li r-Renju Unit qiegħed jiffavorixxi l-enerġija nukleari ġdida b'mod eċċessiv, billi jakkomoda l-bosta inċertezzi madwar ir-rimi u jipprovdi ċertezza lill-investituri.

                  (116)

                  Diversi rispondenti kkritikaw il-valutazzjoni tar-riskju mwettqa mir-Renju Unit, fejn sostnew li din naqset milli tikkunsidra jew taqbad ir-ruxmata aċċidenti mhux mistennija “lil hinn minn dawk antiċipati fit-tfassil” li seħħew f'Fukushima u aċċidenti nukleari kbar oħra. Hija kkritikat ukoll l-affermazzjonijiet li għall-agħar aċċident/inċident raġonevolment prevedibbli (inkluż attakk terroristiku), ir-rata massima ta' rilaxx fil-forma ta' bypass tal-konteniment ma taqbiżx 0,03 fil-mija tal-inventarju tal-qalba tar-reattur kull ġurnata.

                  (117)

                  Diversi rispondenti osservaw li ma kienx ċar jekk ir-Renju Unit kienx ikkunsidra l-iżvilupp ta' teknoloġiji ġodda li jtejbu l-flessibbiltà tal-grilja tal-enerġija (pereż. ipprezzar dinamiku, kuntratti għal karga mingħajr interruzzjonijiet jew limitatur dinamiku tal-karga fl-industrija, aggregazzjoni tas-servizzi u ottimizzazzjoni tad-domanda tad-djar).

                  (118)

                  Wieħed mir-rispondenti kkritika l-importanza li r-Renju Unit qiegħed ipoġġi fuq il-ġenerazzjoni ta' karga bażika tal-elettriku, minħabba l-bidliet li qegħdin iseħħu fis-settur tal-enerġija, li joħloq dubji dwar jekk, sa nofs l-elfejn u għoxrinijiet (2020), il-karga bażika hix se tkun għadha rilevanti daqs kemm hija llum. B'mod partikolari, il-flessibilità tas-sistemi se ssir dejjem aktar importanti.

                  (119)

                  Diversi partijiet osservaw li HPC mhux se tkun impjant tal-ewwel tat-tip tiegħu (“FOAK”), iżda pjuttost il-ħames jew is-sitt wieħed tat-tip, minħabba l-impjanti fil-Finlandja u Franza, u t-tnejn l-oħra li nbnew fiċ-Ċina. Barra minn hekk, reatturi simili kienu ordnati mingħajr ma ngħatat għajnuna mill-Istat fil-Finlandja u fi Franza.

                  (120)

                  Waħda mill-partijiet argumentat li l-industrija solari għandha l-kapaċità li twassal l-istess ammont ta' elettriku kull sena kif inhuwa mistenni li jiġi prodott minn HPC u bi spiża komparabbli, u li t-teknoloġija eolika fuq il-baħar tista' tkun irħas mit-teknoloġija nukleari sal-2020 jew mhux wisq wara.

                  (121)

                  Waħda mill-partijiet argumentat li ċ-ċifri tal-gvern tar-Renju Unit innifsu juru li ma kinitx meħtieġa teknoloġija nukleari ġdida, kuntrarju għal diversi dokumenti u diskorsi li jaffermaw b'mod skorrett li d-domanda għall-elettriku tista' tirdoppja jew saħansitra tittripla kontra r-riċerka tal-gvern stess dwar id-domanda għall-elettriku u dwar il-ħtiġijiet ta' kapaċità sal-2025.

            3.4   KUMMENTI RIĊEVUTI DWAR L-ADEGWATEZZA U L-EFFETT TA' INĊENTIV TAL-MIŻURI

                  (122)

                  Fost it-tweġibiet pożittivi, diversi rispondenti osservaw li l-enerġija nukleari tista' tkun kontributur ewlieni għall-produzzjoni ta' elettriku b'emissjonijiet baxxi ta' karbonju u tista' tgħin sabiex jiġi diversifikat is-settur tal-ġenerazzjoni tal-elettriku. Huma kkummentaw ukoll li filwaqt li mhijiex kapaċi tipprovdi l-kapaċità addizzjonali kollha meħtieġa matul id-deċennji li ġejjin fir-Renju Unit, hija probabbli li jkollha rwol kritiku sabiex tissostitwixxi l-kapaċità nukleari li qiegħda tispiċċa u tissodisfa d-domanda tal-ġejjieni.

                  (123)

                  Diversi rispondenti argumentaw li mingħajr intervent tal-gvern, l-investiment privat kien jiffoka biss fuq redditi ta' terminu qasir, li jagħmel teknoloġija nukleari ġdida impossibbli.

                  (124)

                  Wieħed mir-rispondenti argumenta li mingħajr l-għajnuna, l-operaturi ma jkollhom l-ebda inċentiv sabiex jinvestu f'impjanti nukleari ġodda, u li t-twettiq b'suċċess tal-ewwel proġett inaqqas b'mod sinifikanti l-ispiża ta' proġetti ġodda. Huwa argumenta wkoll li r-reatturi tat-tielet ġenerazzjoni ma jistgħux jiġu pparagunati mal-impjanti eżistenti, u li mingħajr perjodu fit-tul ta' stabilità fil-prezzijiet ikun impossibbli li jkun hemm investiment privat fl-enerġija nukleari.

                  (125)

                  Diversi rispondenti sostnew li l-programm ta' bini nukleari ġdid tar-Renju Unit jwassal għal benefiċċji sinifikanti f'termini ta' impjiegi għar-Renju Unit u għall-Ewropa.

                  (126)

                  Diversi rispondenti osservaw li l-għajnuna tippermetti li forza tax-xogħol imħarrġa u speċjalizzata ħafna żżomm il-ħiliet tagħha u tiżviluppa tekniki ġodda, xi ħaġa li tkun vitali wkoll għad-dekummissjonar tar-reatturi nukleari operattivi llum. Huma kkummentaw ukoll dwar l-impatt pożittiv li l-għajnuna tipprovdi lill-operaturi tal-katina tal-provvista.

                  (127)

                  Diversi rispondenti rrimarkaw li n-negozji tar-Renju Unit jiffavorixxu bis-sħiħ taħlita varjata tal-enerġija, u li jappoġġaw b'mod partikolari l-enerġija nukleari, eolika, u idrika. Il-programm tar-Renju Unit iġib ambjent ta' investiment aktar stabbli għan-negozji, speċjalment għall-utenti l-kbar tal-elettriku.

                  (128)

                  Diversi rispondenti osservaw li l-mekkaniżmu propost, meta mqabbel mas-sistema taċ-ċertifikat ekoloġiku li fil-preżent tintuża biss għall-enerġiji rinnovabbli, għandu l-vantaġġ li jillimita l-kumpens eċċessiv.

                  (129)

                  Diversi partijiet osservaw li l-Istat għandu obbligu li jinċentiva d-deċiżjonijiet ta' diversifikazzjoni tal-investituri, billi s-swieq liberalizzati ma jistgħux jinternalizzaw il-benefiċċji tas-sigurtà tal-provvista ta' Stat Membru.

                  (130)

                  Waħda mill-partijiet ikkritikat l-opinjoni tal-Kummissjoni li s-CfDs jeliminaw il-biċċa l-kbira tar-riskji tas-suq, billi t-tariffi “feed-in” jintużaw b'mod estensiv f'bosta Stati Membri sabiex jappoġġaw is-sorsi ta' enerġija rinnovabbli, u ma hemm l-ebda raġuni għat-trattament differenti tal-enerġija nukleari.

                  (131)

                  Diversi rispondenti argumentaw li t-teknoloġija nukleari ma tkunx ekoloġika, ma tkunx rinnovabbli iżda tintemm, u hija estremament għalja minkejja li hija teknoloġija matura, mingħajr l-effett tat-tagħlim.

            3.5   KUMMENTI LI WASLU DWAR IL-PROPORZJONALITÀ TAL-MIŻURI

                  (132)

                  Waħda mill-partijiet ikkummentat li l-mekkaniżmu tas-CfD inaqqas ir-riskju filwaqt li xorta jesponi lil NNBG għal riskju bażiku, u jevita l-kumpens eċċessiv billi l-pagamenti jsiru biss meta l-RP ikun aktar baxx mill-Prezz tal-Eżerċitar. Barra minn hekk, l-arranġament ta' kondiviżjoni tal-profitt fuq l-ekwità jillimita l-kumpens eċċessiv u NNBG ma tkunx garantita livell fiss ta' dħul jew profitti. Fl-aħħar nett, is-CfD jistabbilizza l-prezzijiet, li jwassal għal ambjent aħjar għall-investiment.

                  (133)

                  Diversi partijiet argumentaw li l-SP għandu jiġi pparagunat ma' dak ta' teknoloġiji oħra b'emissjonijiet baxxi ta' karbonju u mhux mal-ispejjeż tal-impjanti tal-gass, u jiġu kkunsidrati l-livelli tal-prezzijiet futuri pjuttost milli dawk preżenti.

                  (134)

                  Diversi partijiet ikkummentaw li s-CfD għal HPC idum għal 35 sena, filwaqt li l-kuntratti għal sorsi ta' enerġija rinnovabbli jdumu biss għal perjodi iqsar u ġeneralment għal mhux aktar minn 15-il sena. Madankollu, l-impjant nukleari jopera għal 60 sena, filwaqt li l-installazzjonijiet tal-enerġija rinnovabbli għal 20-25 sena, li jirriżulta fi proporzjon ta' sussidju aktar baxx tal-ħajja operattiva. Is-CfDs jipproteġu lir-Renju Unit milli jkollu jħallas spejjeż ogħla tal-kostruzzjoni.

                  (135)

                  Waħda mill-partijiet ipprovdiet valutazzjoni tal-kostijiet li tissuġġerixxi l-possibbiltà li l-kostijiet jonqsu b'mod sinifikanti wara l-ewwel impjant, 'l isfel għal GBP 60-75 kull MWh sal-2030. Hija argumentat ukoll li l-SP tal-miżura nnotifikata jaqa' fil-medda ssuġġerita mill-analiżi tagħha, jiġifieri GBP 80 sa 100 għal kull MWh.

                  (136)

                  Diversi partijiet issuġġerew li numru żgħir biss ta' teknoloġiji, li l-ebda waħda minnhom ma tista' tipprovdi kwantitajiet sinifikanti ta' elettriku fil-ġejjieni, fil-preżent huma kkunsidrati bħala irħas.

                  (137)

                  Diversi partijiet osservaw li meta jitqiesu l-ispejjeż tas-sistemi sħaħ tas-sorsi ta' enerġija rinnovabbli, l-enerġija nukleari tkun opzjoni ferm irħas, fl-SP innotifikat mir-Renju Unit.

                  (138)

                  Waħda mill-partijiet argumentat li deċiżjoni tal-Kummissjoni sabiex proġetti nukleari jiġu esklużi milli jużaw mekkaniżmi tat-tip ta' CfD, ikollha impatti potenzjali sinifikanti fuq il-kapaċità tal-NDA (Nuclear Decommissioning Authority) biex tkun tista' timplimenta soluzzjoni sabiex tittratta l-plutonju ċivili tar-Renju Unit. Hija argumentat ukoll li l-piż tal-ispejjeż relatati mal-iskart għall-kontribwenti huwa minimu/remot, minħabba l-gvern tar-Renju Unit.

                  (139)

                  Diversi rispondenti kkummentaw li l-għajnuna għall-investiment ma titnaqqasx mill-għajnuna operatorja.

                  (140)

                  Wieħed mir-rispondenti kkummenta li l-ftehimiet kollha, u kwalunkwe modifika fihom li jista' jkollha impatt fuq il-finanzjament, jew l-arranġamenti prattiċi rigward id-dekummissjonar, l-immaniġġjar u r-rimi tal-iskart u tal-fjuwil użat, iridu jkunu miftuħa għall-informazzjoni tal-pubbliku u l-iskrutinju Parlamentari. Huwa kkummenta wkoll li informazzjoni importanti dwar l-immudellar tal-kostijiet ma saritx pubblika.

                  (141)

                  Diversi partijiet esprimew tħassib li r-Renju Unit jista' jkun li qiegħed jagħti għajnuna addizzjonali lil NNBG, inkluż fil-forma ta' reġim li jillimita r-responsabbiltà tal-operaturi nukleari. Xi partijiet ikkunsidraw ukoll li teknoloġiji alternattivi għat-teknoloġija nukleari jerfgħu r-responsabbiltà kollha, filwaqt li t-teknoloġija nukleari tgawdi minn reġim ta' responsabbiltà limitata.

                  (142)

                  Tip ieħor ta' appoġġ li kien indikat bħala li jista' jkun eskluż mill-għajnuna nnotifikata huwa l-istima anqas milli suppost tal-ispiża tal-immaniġġjar u r-rimi tal-iskart nukleari skont il-Kuntratt għat-Trasferiment tal-Iskart li r-Renju Unit beħsiebu jobbliga li jidħlu fih l-operaturi nukleari l-ġodda. Bl-istess mod, xi partijiet ikkummentaw li l-allegat nuqqas ta' rendikont sħiħ tal-ispejjeż tad-dekummissjonar jikser il-“prinċipju ta' min iniġġes iħallas.”

                  (143)

                  Wieħed mir-rispondenti esprima tħassib dwar il-kostijiet eċċessivi potenzjali, fuq il-bażi tal-esperjenza bil-mudelli tar-Reattur Taħt Pressjoni Ewropew (“EPR”) fil-Finlandja u Franza.

                  (144)

                  L-appoġġ finanzjarju lill-operaturi nukleari eżistenti fir-Renju Unit diġà jiġi pprovdut permezz ta' numru ta' strumenti finanzjarji, fosthom limitazzjonijiet fuq ir-responsabbiltajiet, is-sottoskrizzjoni ta' riskji kummerċjali, sussidji għall-ispejjeż tar-rimi ta' skart nukleari u sussidji għall-ispejjeż kontra t-terroriżmu.

                  (145)

                  Diversi partijiet ikkummentaw li l-għajnuna se twassal biex ir-riskju ekonomiku jkun trasferit mill-impriża għall-kontribwenti u għal lock-in li se jżid il-prezzijiet tal-enerġija għall-35 sena li ġejjin.

                  (146)

                  Diversi partijiet argumentaw li l-SP huwa għoli wisq, filwaqt li HPC hija l-aktar impjant tal-enerġija għali li qatt inbena. Id-distorsjonijiet iwasslu għal spejjeż addizzjonali.

                  (147)

                  Waħda mill-partijiet ikkummentat li l-valutazzjoni tal-proporzjonalità ma tistax tkun konklussiva sakemm id-dispożizzjonijiet dwar il-kondiviżjoni tal-profitt u l-ftuħ mill-ġdid tal-ispejjeż jiġu nnotifikati b'mod sħiħ.

                  (148)

                  Waħda mill-partijiet offriet li l-SP ikun aktar minn dak li tħallas il-Ġermanja għall-enerġija eolika fuq l-art tagħha.

                  (149)

                  Waħda mill-partijiet ikkummentat li jkun ġust li wieħed jassumi li ma hemm l-ebda stennija raġonevoli li l-ispejjeż tal-EPR se jonqsu b'mod sinifikanti jekk ikunu appoġġati u li r-reattur imsemmi ma jikkwalifikax bħala teknoloġija emerġenti.

                  (150)

                  Diversi partijiet argumentaw li diversi teknoloġiji emerġenti tal-enerġija rinnovabbli jistgħu jirriżultaw li huma ferm aktar kost-effettivi minn HPC, u li rapport riċenti minn Carbon Connect (18) jistma li r-redditi għal EDF u investituri oħra f'HPC ikunu ferm ogħla milli għal proġetti oħra, b'redditi azzjonarji mistennija għal madwar 19 sa 21 fil-mija, ogħla mir-redditi azzjonarji mistennija fuq proġetti b'Inizjattiva Finanzjarja Privata. Barra minn hekk, kieku tqis l-ispiża tal-assigurazzjoni kollha kontra d-diżastri nukleari, il-każ ekonomiku għall-enerġija nukleari meta mqabbel ma' sorsi oħra b'emissjonijiet baxxi ta' karbonju, jiddgħajjef b'mod konsiderevoli. Fl-aħħar nett, rapport riċenti mill-Kumitat tal-Kontijiet Pubbliċi tal-House of Commons tar-Renju Unit u l-Awtorità għad-Dekummissjonar Nukleari jindika spejjeż tal-legat nukleari ta' aktar minn GBP 2,5 biljun fis-sena, jew 42 fil-mija tal-baġit totali tad-DECC.

                  (151)

                  Diversi partijiet argumentaw li kien hemm suspett raġonevoli ta' kumpens eċċessiv.

                  (152)

                  Waħda mill-partijiet ikkalkulat li kieku l-SP fuq 35 sena jiġi konvertit f'SP ekwivalenti fuq 15-il sena, dan ikun ta' madwar GBP 117 għal kull MWh f'termini reali tal-2012, jew aktar minn 20 fil-mija ogħla mill-enerġija eolika fuq l-art u 10 sa 15 fil-mija ogħla mill-konverżjonijiet tal-bijomassa. Barra minn hekk, wieħed jista' jassumi li l-ispejjeż tal-enerġija eolika fuq l-art ikunu naqsu aktar sal-2023 minħabba l-livelli miżjuda ta' skjerament, li jagħmel id-differenza saħansitra aktar notevoli.

                  (153)

                  Diversi partijiet ikkummentaw li l-prezzijiet għat-teknoloġiji alternattivi, u b'mod partikolari dawk rinnovabbli, x'aktarx li se jonqsu fil-ġejjieni, li jwassal għal kumpens eċċessiv relattiv tal-proġett ta' HPC.

                  (154)

                  Waħda mill-partijiet sostniet li r-Renju Unit ma kienx joħroġ fis-suq ifittex kapaċità jew produzzjoni ekwivalenti għall-istess perjodu. Fi Franza u l-Finlandja, il-prezzijiet tal-elettriku ġġenerat b'teknoloġija nukleari huma fil-medda ta' EUR 45 sa 50 kull MWh. Rapporti ta' analisti finanzjarji jindikaw li EDF tagħmel IRR azzjonarju annwali ta' bejn 25 u 35 fil-mija. Fl-aħħar nett, is-CfDs jagħmluha aktar faċli għat-teknoloġija nukleari biex tikseb l-RP milli għas-sorsi ta' enerġija rinnovabbli, u kombinazzjoni tal-Limitu Minimu għall-Prezz tal-Karbonju u l-Kapaċità tas-Suq jappoġġaw l-investiment f'teknoloġija nukleari ġdida.

            3.6   KUMMENTI LI WASLU DWAR DISTORSJONIJIET POTENZJALI GĦALL-KOMPETIZZJONI U L-KUMMERĊ BEJN L-ISTATI MEMBRI

                  (155)

                  Fost it-tweġibiet pożittivi, diversi partijiet argumentaw li l-miżura ma tirriżulta fl-ebda effett sinifikanti fuq il-kompetizzjoni jew il-kummerċ bejn l-Istati Membri minħabba li ma jkollhiex impatt sinifikanti fuq il-benesseri tal-konsumaturi u ma twassalx għal prezzijiet bl-imnut ogħla. Barra minn hekk, NNBG tkun esposta għall-forzi tas-suq u inċentivi sabiex tikkompeti fis-suq tal-operaturi tal-elettriku.

                  (156)

                  Diversi partijiet argumentaw li għandhom jiġu stabbiliti kundizzjonijiet ekwi bejn it-teknoloġiji kollha b'emissjonijiet baxxi ta' karbonju, u b'hekk is-sussidji għat-teknoloġiji nukleari ġodda jkunu konsistenti mal-politiki ta' appoġġ kurrenti għas-sorsi ta' enerġija rinnovabbli. Diversi partijiet argumentaw li għandha tiġi ppreservata n-newtralità teknoloġika, u b'hekk ma għandhiex issir diskriminazzjoni kontra t-teknoloġija nukleari.

                  (157)

                  Diversi partijiet osservaw li l-miżuri ma setgħux ikeċċu l-investiment fis-sorsi ta' enerġija rinnovabbli, billi huma wkoll huma appoġġati b'CfDs. Xi partijiet argumentaw ukoll li, għall-kuntrarju, l-għajnuna sservi bħala katalista għal investiment ġdid f'teknoloġiji għall-ġenerazzjoni tal-enerġija.

                  (158)

                  Waħda mill-partijiet osservat li HPC hija mistennija li jkollha kapaċità installata ta' ftit aktar minn 3 GW, filwaqt li s-suq tar-Renju Unit kollu flimkien dalwaqt jilħaq 80 GW. F'dan id-dawl, id-distorsjoni tas-suq minħabba l-għajnuna ma tkunx sinifikanti (pereż. 4 fil-mija).

                  (159)

                  Diversi partijiet osservaw li l-gwadanji mill-alternattivi għal teknoloġiji nukleari ġodda ma jkunux kapaċi jipprovdu livell għoli biżżejjed ta' kapaċità sabiex jitqiesu bħala opzjonijiet vijabbli. B'mod partikolari, il-gwadanji mir-rispons tad-domanda ma jistgħux jitqiesu bħala ċerti, l-effiċjenza enerġetika teħtieġ politiki addizzjonali, u l-interkonnessjoni tipprovdi kontribut importanti għall-użu effiċjenti tar-riżorsi, iżda l-ostakoli prinċipali għaliha jkunu politiċi u regolatorji.

                  (160)

                  Diversi rispondenti argumentaw li l-miżuri jfixklu l-kompetizzjoni. Dan iseħħ billi jiġu mgerrxa teknoloġiji alternattivi, u b'mod partikolari billi ssir diskriminazzjoni kontra, jew billi jiġi spostat l-investiment f'teknoloġiji rinnovabbli. Ikun hemm ukoll distorsjonijiet għall-kummerċ fis-suq intern, billi l-importaturi ma jkunux kapaċi jikkompetu kontra l-prezz sussidjat tal-enerġija nukleari, li jwassal għal eċċessi artifiċjali fi Stati Membri oħra.

                  (161)

                  Wieħed mir-rispondenti rrimarka li l-għajnuna tgħawweġ il-kompetizzjoni bejn l-impjanti nukleari eżistenti u l-impjanti nukleari ġodda, billi tal-aħħar jirċievu għajnuna operatorja filwaqt li tal-ewwel ma jirċevux. Parti oħra kkummentat li n-newtralità teknoloġika jeħtieġ li tiġi ppreservata, u għalhekk ma kellhiex issir diskriminazzjoni kontra l-enerġija nukleari.

                  (162)

                  Waħda mill-partijiet osservat li s-sussidji nukleari huma probabbli li jnaqqsu d-daqs tas-suq disponibbli biex jipparteċipaw fih it-teknoloġiji tal-enerġija rinnovabbli, u jżidu d-diffikultà sabiex tiġi stabbilita kapaċità ta' ġenerazzjoni rinnovabbli ġdida madwar l-UE.

                  (163)

                  Waħda mill-partijiet ikkritikat l-Istudju Espert mill-Prof Green u Dr Staffell, b'mod partikolari minħabba li l-metodoloġija tagħhom mhijiex adattata sabiex isiru analiżijiet tal-benesseri jew valutazzjonijiet tad-distorsjoni; is-suppożizzjonijiet tagħhom mhumiex adattati sabiex jittrattaw l-eżistenza ta' fallimenti tas-swieq finanzjarji; is-suppożizzjoni tal-eżoġeneità tal-WACC ma għandha l-ebda ġustifikazzjoni; u l-istudju jinjora t-tagħlim, l-esternalitajiet tal-karbonju, id-diversità tal-provvista, u s-saħħa tas-suq.

                  (164)

                  Waħda mill-partijiet ikkummentat li l-għajnuna tagħmel l-iżbilanċ bejn il-kost sħiħ ta' teknoloġiji ta' enerġiji oħra u t-teknoloġija nukleari għad-detriment tal-konsumaturi u l-ammonti tat-taxxa konsiderevolment akbar. Barra minn hekk EDF tikseb pożizzjoni dominanti fis-suq tal-enerġija tal-Gran Brittanja, b'mod partikolari jekk tingħata estensjoni fil-ħajja ekonomika tal-impjanti nukleari eżistenti.

                  (165)

                  Waħda mill-partijiet sostniet li l-pagament lis-CfDs, tad-differenzi skont il-produzzjoni mkejla, jista' joħloq distorsjonijiet fis-suq, billi l-ġeneraturi jistgħu saħansitra jbigħu l-elettriku bi prezzijiet negattivi u jibbażaw fuq is-CfD biex jiksbu dħul pożittiv.

                  (166)

                  Waħda mill-partijiet argumentat li l-iskala tal-għajnuna timmina l-investiment f'interkonnetturi futuri, inkluż interkonnetturi bejn l-Iskozja u l-Islanda (elettriku ġeotermiku) u bejn l-Ingilterra u l-pajjiżi Nordiċi (elettriku ġeotermiku, mir-riħ, mill-marea).

            3.7   KUMMENTI LI WASLU DWAR IL-GARANZIJA TA' KREDITU

                  (167)

                  Diversi rispondenti kkummentaw li l-kumpens eċċessiv ma jistax jiġi eskluż minħabba li l-pakkett ta' għajnuna jinkludi Garanzija ta' Kreditu flimkien mas-CfD.

            3.8   KUMMENTI OĦRA RIĊEVUTI

                  (168)

                  Diversi rispondenti rreferew għal qżieqeż selvaġġi li f'Marzu 2013 kien fihom ammont kbir ta' radjazzjoni, 27 sena wara l-aċċident ta' Tschernobyl. Diversi rispondenti talbu sabiex titwettaq konsultazzjoni oħra, meta tiġi finalizzata l-miżura notifikata.

                  (169)

                  Diversi rispondenti rrimarkaw li l-gvern tar-Renju Unit kien wiegħed li ma kien ser ikun hemm l-ebda sussidju pubbliku għat-teknoloġija nukleari fil-manifest tagħhom ta' qabel l-elezzjoni.

                  (170)

                  Waħda mill-partijiet osservat li r-Renju Unit se jkompli jibbaża fuq dak li huwa jsejjaħ it-tlestija b'suċċess tal-proċessi marbuta ma' bini ġdid iżda jinjora l-inċertezzi sinifikanti dwar is-sit, billi jistabbilixxi u jopera faċilità tar-rimi ġeoloġika sabiex jagħmel il-pjanijiet u jiddetermina l-ispejjeż tagħha. Hija kkritikat ukoll il-proposti kurrenti tar-Renju Unit dwar l-immaniġġjar u r-rimi tal-iskart nukleari.

            4.   KUMMENTI RIĊEVUTI MIR-RENJU UNIT

                  (171)

                  Ir-Renju Unit bagħat it-tweġiba tiegħu għad-Deċiżjoni ta' Ftuħ fil-31 ta' Jannar 2014. It-tweġiba tar-Renju Unit ipprovdiet diversi analiżijiet, fosthom dawn li ġejjin:

                              (a)

                              Xogħol ta' mmudellar mid-DECC u analiżi tax-xenarji kontrafattwali;

                              (b)

                              Rapport minn Oxera dwar il-fallimenti tas-suq, il-proporzjonalità u d-distorsjonijiet potenzjali tal-kompetizzjoni;

                              (c)

                              Studju minn Pöyry dwar distorsjonijiet potenzjali tas-suq intern u alternattivi għat-teknoloġija nukleari ġdida;

                              (d)

                              Rapport minn Redpoint dwar l-evoluzzjoni tas-settur tal-elettriku tar-Renju Unit;

                              (e)

                              Deskrizzjoni tal-proċess ta' Identifikazzjoni u Verifika tal-Ispejjeż li kien jinvolvi lil KPMG u LeighFisher;

                              (f)

                              Rapport minn KPMG dwar distorsjonijiet potenzjali tal-kompetizzjoni

                              (g)

                              Xogħol ta' parametraġġ referenzjarju dwar ir-rata ta' redditu

                  (172)

                  Fit-tweġiba tiegħu, ir-Renju Unit b'mod ġenerali reġa' sostna l-istess pożizzjoni li ppreżenta fin-notifika. B'mod partikolari, it-teknoloġija nukleari ġdida hija parti importanti mit-taħlita enerġetika tar-Renju Unit, li tgħin sabiex tinkiseb provvista tal-elettriku dekarbonizzata, sigura u varjata bi prezz affordabbli.

                  (173)

                  L-argumenti tar-Renju Unit se jiġu deskritti f'aktar dettall hawn isfel.

            4.1   KUMMENTI LI WASLU DWAR L-EŻISTENZA TA' GĦAJNUNA MILL-ISTAT U SIEĠ

                  (174)

                  Ir-Renju Unit sostna li l-miżura nnotifikata ma tikkostitwix għajnuna, skont il-kriterji ta' Altmark għas-CfD u skont l-Avviż ta' Garanzija (19) għall-garanzija. B'mod alternattiv, ir-Renju Unit kompla jqis li l-għajnuna hija kompatibbli skont il-Qafas tas-SIEĠ. (20) Fin-nuqqas ta' dan, l-għajnuna tkun kompatibbli skont l-Artikolu 107(3)(c) TFUE.

                  (175)

                  Rigward l-ewwel kundizzjoni ta' Altmark, jiġifieri l-eżistenza ta' servizz ta' interess ekonomiku ġenerali (“SIEĠ”), l-awtoritajiet tar-Renju Unit isostnu li l-kostruzzjoni ta' HPC fi ħdan skeda ta' żmien speċifikata u t-tħaddim tagħha fi ħdan il-qafas tas-CfD, jikkostitwixxu SIEĠ sabiex jintlaħqu l-objettivi ta' interess ġenerali tal-Gvern tar-Renju Unit.

                  (176)

                  L-awtoritajiet tar-Renju Unit jikkjarifikaw id-definizzjoni tas-SIEĠ. Is-SIEĠ allegatament jikkonsisti filli jkun assigurat li l-investiment f'kapaċità nukleari ta' ġenerazzjoni ġdida jitwassal f'qafas ta' żmien speċifiku. Allegatament, l-ebda investitur privat li jopera fil-kundizzjonijiet attwali tas-suq ma jinvesti f'impjant nukleari ta' ġenerazzjoni ġdida fil-qafas ta' żmien speċifikat fis-CfD. L-awtoritajiet tar-Renju Unit isostnu li hemm fallimenti importanti tas-suq fir-rigward tal-kostruzzjoni tal-impjant nukleari ġdid li jiġġustifikaw l-istabbiliment tas-SIEĠ.

                  (177)

                  Skont l-awtoritajiet tar-Renju Unit, id-Direttiva dwar l-Elettriku (21) tirrikonoxxi li l-obbligi ta' servizz pubbliku skont l-Artikolu 3(2) jistgħu jikkunsidraw il-ħtieġa li tiġi pprovduta kapaċità fit-tul sabiex tkun assigurata s-sigurtà tal-provvista. Allegatament, ma hemm l-ebda raġuni sabiex din il-bażi għall-obbligi ta' servizz pubbliku tiġi limitata fir-rigward tal-forniment ta' kapaċità ta' ġenerazzjoni ta' riżerva. Allegatament, HPC se tikkontribwixxi għall-ippjanar fit-tul tar-Renju Unit għas-sigurtà tal-provvista billi tipprovdi kapaċità ta' ġenerazzjoni sinifikanti fuq bażi fit-tul kif previst mill-Artikolu 3(2) tad-Direttiva dwar l-Elettriku, jiġifieri għall-perjodu ta' 35 sena meta l-pagamenti tad-differenza se jitħallsu bis-CfD. Il-fatt li d-dħul fix-xena ta' HPC jista' ma jkunx f'waqtu biżżejjed biex jindirizza l-livelli potenzjalment baxxi ta' kapaċità qabel l-2020, mhuwiex determinanti fid-dawl tal-orjentament fit-tul meta pparagunat mal-orjentament fuq terminu qasir tal-objettiv ta' interess ġenerali. Allegatament, il-fatt li r-Renju Unit jista' jiffaċċja restrizzjonijiet qabel ma jkun attiv l-impjant ta' HPC, ma jimminax ir-razzjonal għall-proġett. Barra minn hekk, mingħajr intervent ulterjuri, ir-Renju Unit ikompli jiffaċċja limitazzjonijiet tal-kapaċità matul it-2020s u lil hinn u jkun jeħtieġ li jfassal taħlita tal-enerġija biex jilħaq dawn l-isfidi fuq bażi kontinwa.

                  (178)

                  Allegatament, billi jikkontribwixxi b'mod sinifikanti għas-sigurtà tal-provvista tar-Renju Unit, ta' elettriku b'emissjonijiet baxxi ta' karbonju fuq terminu fit-tul, l-investiment f'kapaċità ta' ġenerazzjoni nukleari ġdida li għandha tiġi kkonsenjata u mħaddma f'qafas ta' żmien speċifiku u t-tħaddim tagħha fi ħdan il-qafas tas-CfD huwa dirett sabiex jintlaħaq interess ġenerali jew pubbliku li jkun jista' jiġi kklassifikat bħala SIEĠ. Skont il-Gvern tar-Renju Unit, il-kapaċità ta' karga bażika ġdida u b'mod partikolari l-proġetti nukleari mhux se jiġu pprovduti minn impriżi li joperaw f'kundizzjonijiet normali tas-suq fi żmien suffiċjenti sabiex jintlaħqu l-objettivi ta' interess ġenerali tar-Renju Unit.

                  (179)

                  L-awtoritajiet tar-Renju Unit sostnew li s-CfD għandu jitqies bħala li jimponi obbligi ta' servizz pubbliku speċifiċi fuq NNBG. Id-definizzjoni preċiża u n-natura obbligatorja tal-obbligu ta' servizz pubbliku skont is-SIEĠ joħorġu mill-kombinazzjoni ta' klawsoli strinġenti mfassla sabiex jassiguraw li NNBG iżżomm maż-żmien speċifikat u l-fatt li ladarba NNBG tkun involuta fil-kostruzzjoni, ma jkun hemm l-ebda “possibbiltà ta' ħruġ” fid-dawl tal-ispejjeż mitlufa estremament kbar li se ġġarrab.

                  (180)

                  Rigward it-tieni kundizzjoni ta' Altmark, l-awtoritajiet tar-Renju Unit isostnu li l-parametri għall-kalkolu tal-RP u l-aġġustamenti potenzjali fl-SP kienu maqbula fil-prinċipju u se jiġu stabbiliti fis-CfD b'mod oġġettiv u trasparenti qabel ma tidħol fis-seħħ.

                  (181)

                  Rigward it-tielet kundizzjoni ta' Altmark, l-awtoritajiet tar-Renju Unit isostnu li skont il-każistika, fid-dawl tad-diskrezzjoni li jgawdi Stat Membru fid-definizzjoni ta' missjoni ta' SIEĠ u l-kundizzjonijiet għall-implimentazzjoni tagħha, il-livell ta' kontroll mill-Kummissjoni rigward il-ħtieġa u l-proporzjonalità tal-kumpens għall-finijiet tat-tielet kundizzjoni ta' Altmark huwa limitat ukoll għall-iżball ċar. (22) L-awtoritajiet tar-Renju Unit iqisu li l-miżura hija proporzjonata u li l-mekkaniżmu tas-CfD jimminimizza awtomatikament il-livell ta' appoġġ mill-Istat billi l-pagament tad-differenza jitħallas biss meta l-RP ikun aktar baxx mill-SP u jsir pagament b'lura meta l-RP tas-suq ikun ogħla mill-SP. Is-CfD se jinkludi numru ta' salvagwardji kontra l-kumpens eċċessiv.

                  (182)

                  B'referenza għar-raba' kundizzjoni ta' Altmark, l-awtoritajiet tar-Renju Unit iqisu li dan il-kriterju huwa mfassal sabiex jassigura li l-kumpens mogħti għall-forniment ta' SIEĠ jikkorrispondi għal dik li tkun konsiderazzjoni normali tas-suq għal tali servizz. Allegatament, f'dan il-każ, in-nuqqas ta' parametru referenzjarju adegwat ma għandux iwassal biex ir-raba' kundizzjoni ta' Altmark ma tkunx tista' tiġi applikata. Il-Kummissjoni għandha, allegatament, tivvaluta l-eżistenza ta' vantaġġ b'referenza għall-objettiv u l-elementi verifikabbli li huma disponibbli f'dan il-każ. L-awtoritajiet tar-Renju Unit iħossu li x-xogħol ta' Identifikazzjoni u Verifika tal-Ispejjeż li twettaq minn konsulenti esterni sabiex ikun assigurat li l-estimi tal-ispejjeż ta' NNBG għall-forniment tas-SIEĠ huma raġonevoli, għandu jkun biżżejjed sabiex ir-raba' kundizzjoni ta' Altmark titqies li ġiet issodisfata.

                  (183)

                  Rigward il-Garanzija ta' Kreditu, l-awtoritajiet tar-Renju Unit jemmnu li din ma tagħtix vantaġġ lil impriża billi din se tkun offruta b'termini kummerċjali skont il-prinċipju tal-investitur f'ekonomija tas-suq (“MEIP”). Il-Gvern tar-Renju Unit iħoss li l-Garanzija ta' Kreditu u t-termini tas-CfD għandhom skopijiet differenti. L-għan tas-CfD huwa li jipprovdi arranġament kuntrattwali fit-tul sabiex inaqqas l-inċertezza fil-prezzijiet tas-suq tal-operaturi soġġetti għall-prestazzjoni tal-assi sottostanti. Il-Garanzija ta' Kreditu, bħall-Garanziji ta' Kreditu kummerċjali minn assiguraturi finanzjarji, tiffaċilita aċċess aktar wiesa' għas-swieq kapitali tad-dejn għal żmien twil. L-ipprezzar u l-approvazzjoni tal-Garanzija ta' Kreditu jiddependu kritikament fuq ir-riskju fi ħdan il-proġett sottostanti sħiħ, inklużi t-termini tas-CfD. Madankollu, nil-kontra ma jkunx l-istess: il-preżenza ta' garanzija tirrialloka l-profil tar-riskju bejn l-investituri bid-dejn u l-garanti pjuttost milli tibdel il-profil tar-riskju tal-proġett. Il-Gvern tar-Renju Unit ma jqisx li l-kumpanija tal-proġett se tirċievi xi appoġġ addizzjonali mill-kombinazzjoni ta' CfD u Garanzija ta' Kreditu.

                  (184)

                  Rigward il-ftehim mas-Segretarju tal-Istat dwar il-kumpens għal għeluq politiku, ir-Renju Unit isostni li s-CfDs kollha se jinkludu dispożizzjonijiet dwar kumpens għall-investituri fil-każ ta' “avveniment ta' għeluq li jikkwalifika”, pereżempju bidla fil-liġi li tagħlaq b'mod permanenti l-faċilità sħiħa (skont it-teknoloġija) jew rifjut mill-Gvern tar-Renju Unit biex jagħti l-kunsens għal kwalunkwe tħaddim mill-ġdid tal-faċilità wara perjodu speċifikat wara għeluq. Il-ftehim dirett bejn is-Segretarju tal-Istat u l-investituri ta' NNBG huwa ftehim addizzjonali u separat maħsub sabiex jiffunzjona bħala garanzija ta' kontinġenza għad-dispożizzjonijiet dwar avveniment ta' għeluq li jikkwalifika. Il-ftehim jassigura li jekk, wara għeluq politiku, il-Korp tal-Kontroparti kellu jonqos mill-ħlasijiet ta' kumpens lill-investituri ta' NNBG, is-Segretarju tal-Istat iħallas il-kumpens maqbul lill-investituri. Huwa ma jipprovdix għal pagamenti kumpensatorji addizzjonali lil NNBG jew lill-investituri tagħha.

                  (185)

                  L-awtoritajiet tar-Renju Unit jargumentaw ukoll li l-ftehim kien neċessarju billi l-enerġija nukleari ġġorr riskji speċjali fir-rigward ta' għeluq politiku.

                  (186)

                  L-awtoritajiet tar-Renju Unit isostnu li mhijiex l-intenzjoni tagħhom li kull Ftehim ta' CfD ikun akkumpanjat minn ftehim mas-Segretarju tal-Istat billi dan għandu jkun indirizzat fuq bażi ta' każ b'każ għal kull proġett. Madankollu, huma jallegaw li, huwa possibbli li r-razzjonal għal ftehim dirett jista' japplika għal proġetti oħra, inkluż għal teknoloġiji oħra –b'mod speċifiku fejn ikunu partikolarment kbar u kontroversjali; u/jew ikollhom arranġamenti simili relatati mad-dekummissjonar.

                  (187)

                  Skont l-awtoritajiet tar-Renju Unit, il-ħlasijiet tal-kumpens huma effettivament maħsuba sabiex jerġgħu jpoġġu lill-investituri ta' NNBG fil-pożizzjoni inizjali tagħhom u ma għandhomx jitqiesu bħala għajnuna mill-Istat.

                  (188)

                  L-awtoritajiet tar-Renju Unit isostnu wkoll li jekk il-miżura ma tinvolvix għajnuna mill-Istat, hija tkun kompatibbli mas-suq intern skont il-Qafas tas-SIEĠ.

                  (189)

                  Allegatament, l-investiment f'kapaċità nukleari ta' ġenerazzjoni ġdida li għandha tiġi kkonsenjata u mħaddma fi żmien speċifikat u t-tħaddim tagħha fi ħdan il-qafas tal-Kuntratt ta' Investiment għal perjodu ta' pagament tad-differenza ta' 35 sena, jikkostitwixxi SIEĠ. Barra minn hekk, l-arranġamenti tas-CfD għandhom l-elementi neċessarji għal att ta' affidament u jistabbilixxu l-obbligi rilevanti ta' servizz pubbliku u l-livelli ta' kumpens.

                  (190)

                  Allegatament, billi l-perjodu ta' affidament ta' 35 sena (li jirrappreżenta l-perjodu ta' pagament tad-differenza) huwa iqsar mill-perjodu sħiħ ta' deprezzament għal HPC, ta' 60 sena, id-durata tal-perjodu ta' affidament hija ġustifikata minħabba s-SIEĠ inkwistjoni.

                  (191)

                  Dwar ir-rekwiżiti ta' akkwist pubbliku, il-Gvern tar-Renju Unit jargumenta li l-Kummissjoni għandha tassumi r-regolarità fil-proċess tal-għażla u n-negozjar sakemm l-investigazzjoni ma turix li l-proċess kien difettuż. Ir-Renju Unit iqis li r-regoli tal-akkwist pubbliku fid-Direttiva 2004/17/KE tal-Parlament Ewropew u tal-Kunsill (23) jew id-Direttiva 2004/18/KE tal-Parlament Ewropew u tal-Kunsill (24) dwar l-għoti ta' kuntratti għal xogħlijiet pubbliċi, provvisti u servizzi ma jkunux applikabbli għal din il-miżura, billi din ma tinvolvi l-ebda akkwist ta' provvisti, xogħlijiet jew servizzi għall-benefiċċju tal-Gvern tar-Renju Unit jew xi korp tal-Istat skont it-tifsira ta' dawn id-direttivi. Allegatament, għall-istess raġunijiet, il-Gvern tar-Renju Unit jikkunsidra li l-Artikolu 8 tad-Direttiva dwar l-Elettriku ma japplikax għall-Miżura Notifikata. Madankollu, l-awtoritajiet tar-Renju Unit isostnu li l-proċeduri segwiti sal-lum mill-Gvern tar-Renju Unit meta jkun qiegħed jidentifika investituri xierqa taħt il-programm tal-EMR kienu bbażati fuq qafas ċar, trasparenti u mhux diskriminatorju, ekwivalenti għal proċedura tal-offerti f'termini tat-trasparenza u n-nondiskriminazzjoni. Barra minn hekk, allegatament, il-kundizzjonijiet dettaljati ta' kuntratt bħal dak li jirrigwarda lil HPC iridu jiġu nnegozjati individwalment sabiex jirriflettu l-karatteristiċi tal-investiment speċifiku.

                  (192)

                  Rigward id-diskriminazzjoni, allegatament, kieku l-Gvern tar-Renju Unit kellu jafda l-istess SIEĠ għal kapaċità nukleari ġdida ta' ġenerazzjoni tal-elettriku lil impriża oħra, huwa kien jassigura li tintuża l-istess metodoloġija għall-kalkolu tal-RP u l-SP. Madankollu, il-kundizzjonijiet eżatti ta' kull kuntratt ta' investiment jistgħu jvarjaw minħabba l-karatteristiċi uniċi tal-prodott. Madankollu, tali varjazzjonijiet possibbli jkunu motivati b'mod oġġettiv u ma jikkostitwux diskriminazzjoni.

                  (193)

                  Dwar ir-rekwiżiti fir-rigward tal-kumpens, l-awtoritajiet tar-Renju Unit jallegaw li l-SP ġie kkalkulat fuq il-bażi tal-ispejjeż tal-kostruzzjoni u operatorji proġettati ta' NNBG, inkluż profitt raġonevoli mhux garantit, bl-ispejjeż ta' NNBG li ġew issostanzjati u verifikati b'mod indipendenti.

                  (194)

                  L-awtoritajiet tar-Renju Unit iħossu li ma hemmx bżonn rekwiżiti addizzjonali fir-rigward tal-miżura billi din ma taqa' taħt l-ebda wieħed mill-każijiet ipprovduti mill-Qafas tas-SIEĠ u, allegatament, ma hemm l-ebda raġuni biex wieħed jikkonkludi li l-miżura se twassal għal distorsjonijiet serji tal-kompetizzjoni fis-suq intern, jew taffettwa l-kummerċ bejn l-Istati Membri sa tali punt. Allegatament, mhumiex qegħdin jiġu pprovduti servizzi simili f'kompetizzjoni mas-SIEĠ, u lanqas ma huma mistennija li jiġu pprovduti mis-settur privat fil-futur qrib. Allegatament, il-Kummissjoni f'deċiżjoni oħra rrikonoxxiet li l-appoġġ pubbliku favur is-settur tal-elettriku f'pajjiż ġeografikament iżolat (l-Irlanda), b'interkonnessjoni limitata ma' netwerks oħra tal-enerġija, għandu effett limitat fuq il-kummerċ u mhuwiex kuntrarju għall-interess tal-Komunità (25). L-istess allegatament japplika għas-settur tal-elettriku tar-Renju Unit.

                  (195)

                  Kummenti addizzjonali fis-sottomissjoni tal-awtoritajiet tar-Renju Unit:

                              (i)

                              F'diversi partijiet tas-sottomissjoni tagħhom, l-awtoritajiet tar-Renju Unit jagħmluha ċara li l-għan tal-miżura huwa li tinċentiva u tisfrutta l-investimenti f'ġenerazzjoni b'emissjonijiet baxxi ta' karbonju, b'mod partikolari f'teknoloġija nukleari ġdida.

                              (ii)

                              Is-CfD ta' HPC ġie mfassal sabiex jippermetti li l-ostakoli għall-proġett jiġu indirizzati bl-aktar mod effiċjenti possibbli, billi kienet inkluża xi protezzjoni kontra ċerti riskji, b'mod partikolari rigward l-inċertezza dwar il-prezzijiet futuri tal-elettriku.

                              (iii)

                              Hemm bosta modi kif l-ispejjeż ta' NNBG jistgħu jkunu ogħla milli mistenni jew id-dħul tagħha jista' jkun aktar baxx milli mistenni (pereżempju jekk ma tiksibx il-livelli ppjanati ta' ġenerazzjoni jew jekk il-prezzijiet realizzati tagħha għall-bejgħ tal-elettriku jkunu aktar baxxi mill-RP tas-suq).

                              (iv)

                              NNBG se tkun libera li tbigħ l-elettriku tagħha fis-suq fuq bażi spot jew ta' kuntratt. Ma hemm l-ebda rekwiżit li NNBG tbigħ biss fis-suq spot.

            4.2   KUMMENTI LI WASLU DWAR L-OBJETTIVI TA' INTERESS KOMUNI

                  (196)

                  Ir-Renju Unit isostni li huwa jsegwi l-objettivi komuni tal-UE tad-dekarbonizzazzjoni, is-sigurtà tal-provvista u d-diversità tal-provvista bl-anqas prezz, u li huwa jiffaċċja, bħal Stati Membri oħra, sfida sabiex jilħaqhom.

                  (197)

                  Ir-Renju Unit josserva li l-effiċjenza enerġetika, ir-rispons tad-domanda, l-interkonnessjoni u l-funzjonament imtejjeb tas-swieq tal-ibbilanċjar, huma importanti iżda ma jistgħux jilħqu dawk l-objettivi waħedhom, minkejja l-fatt li qegħdin jintużaw. Fl-istess ħin, ir-Renju Unit isostni li l-kompetenza sabiex tiġi determinata t-taħlita tal-enerġija hija f'idejn l-Istati Membri, u li huwa ddeċieda li l-enerġija nukleari għandha tkun parti mit-taħlita enerġetika tiegħu.

                  (198)

                  L-enerġija nukleari tgħin sabiex tinkiseb id-dekarbonizzazzjoni billi hija teknoloġija b'emissjonijiet baxxi ta' karbonju, u l-valutazzjoni tar-Renju Unit turi li hija element fi ħdan it-triq l-aktar kost-effettiva għad-dekarbonizzazzjoni, flimkien mas-sorsi ta' enerġija rinnovabbli u mal-impjanti ta' ġenerazzjoni mgħammra b'CCS.

                  (199)

                  Id-dipendenza fuq teknoloġiji oħra tkun biss riskjuża. B'mod partikolari, ir-Renju Unit jistma li fin-nuqqas ta' teknoloġija nukleari, huwa jkun jeħtieġ jew 14 GW ta' enerġija eolika fuq l-art, 11 GW ta' enerġija eolika fuq il-baħar jew 5 GW ta' impjanti CCGT. (26) minbarra l-kapaċità eżistenti jew attwalment ippjanata sabiex tintlaħaq id-domanda fl-istess żmien.

                  (200)

                  Ir-Renju Unit jemmen ukoll li hija meħtieġa taħlita varjata għall-ġenerazzjoni sabiex ikun hemm sistema tal-elettriku affidabbli u bilanċjata.

                  (201)

                  Fl-aħħar nett, ir-Renju Unit isostni li l-politika tiegħu dwar l-enerġija nukleari hija konsistenti mal-insegwiment ta' objettiv ta' interess komuni skont it-Trattat Euratom.

            4.3   KUMMENTI LI WASLU DWAR IL-FALLIMENTI TAS-SUQ U L-ĦTIEĠA TA' INTERVENT TAL-ISTAT

                  (202)

                  Ir-Renju Unit isostni li hemm kombinazzjoni ta' fallimenti tas-suq li qegħdin jaffettwaw il-ġenerazzjoni tal-elettriku, il-ġenerazzjoni b'emissjonijiet baxxi ta' karbonju b'mod aktar speċifiku, u l-ġenerazzjoni nukleari ġdida b'mod partikolari.

                  (203)

                  B'mod partikolari, ir-Renju Unit jissottometti l-fallimenti tas-suq li ġejjin li huma karatteristiċi tas-swieq tal-elettriku b'mod ġenerali:

                              (a)

                              L-esternalità tal-karbonju residwu. Il-politiki preżenti (inkluża l-Iskema għall-Iskambju ta' Kwoti tal-Emissjonijiet (“ETS”) minħabba l-livell baxx tagħha tal-prezz għall-kwota tal-emissjonijiet) ma jipprovdux ċertezza fit-tul suffiċjenti jew sinjali b'saħħithom biżżejjed ta' prezzijiet sabiex jinternalizzaw b'mod sħiħ l-esternalità negattiva li tikkaratterizza l-produzzjoni tal-elettriku (jiġifieri l-produzzjoni simultanja ta' emissjonijiet ta' karbonju), u b'hekk jagħmluha diffiċli li jiġu faċilitati investimenti ġodda f'teknoloġija nukleari;

                              (b)

                              Esternalitajiet pożittivi li jwasslu għall-provvediment nieqes ta' sigurtà u diversità tal-provvista mis-suq Id-disponibbiltà tal-elettriku jkollha karatteristiċi pubbliċi tajbin, li jwasslu għal ipprezzar ħażin tal-iskarsezza u finalment “flus neqsin” — jiġifieri provvediment nieqes tal-ġenerazzjoni u s-sigurtà tal-provvista. Dan minħabba li d-deċiżjonijiet ta' investiment privat fil-ġenerazzjoni tal-elettriku ma jqisu la l-kostijiet soċjali tal-qtugħ potenzjali u lanqas l-impatt tad-disponibbiltà tal-ġenerazzjoni fuq in-netwerk u fuq utenti oħra tan-netwerk, għalhekk ir-riskji u l-benefiċċji ta' teknoloġiji individwali mhumiex allinjati mal-ottimu soċjali, bil-gass li huwa ħħeġġjat b'mod naturali u t-teknoloġiji l-oħra kollha li huma penalizzati, li fl-aħħar mill-aħħar dan iwassal għal diversità aktar baxxa tal-provvista;

                              (c)

                              Inċentivi mhux suffiċjenti sabiex jinkisbu l-benefiċċji, f'termini ta' tagħlim, tal-iskjerament ta' teknoloġiji ġodda u immaturi. Dan iwassal għal provvediment anqas ta' investiment f'FOAK u teknoloġiji ġodda; u

                              (d)

                              Fallimenti tas-suq finanzjarju li jillimitaw il-fondi disponibbli għal proġetti fl-infrastruttura tal-enerġija. Ma jkun hemm l-ebda finanzjament ta' proġetti disponibbli għall-ġenerazzjoni tal-enerġija nukleari, billi s-swieq tat-trasferiment tar-riskju jkunu inkompleti u ma jkunx hemm strumenti għall-iħħeġġjar kontra dawn ir-riskji. Il-kuntratti fit-tul għall-provvista tal-elettriku jkunu għal firxa ta' żmien iqsar meta mqabbel mal-livelli ta' investiment, filwaqt li l-volatilità tal-prezzijiet tkun kbira ħafna u l-previżjonijiet fit-tul tal-prezzijiet ikunu soġġetti għal grad għoli ta' inċertezza.

                  (204)

                  Ir-Renju Unit jissottometti wkoll li ċerti fallimenti tas-suq addizzjonali jeżistu b'mod partikolari għall-enerġija nukleari u jiggravaw l-ostakoli għall-investiment f'din it-teknoloġija:

                              (e)

                              L-esponiment għar-riskju politiku; u

                              (f)

                              L-esponiment mhux iħħeġġjat għar-riskju tal-prezzijiet tal-elettriku, li jkun verżjoni iżjed akuta tal-falliment tas-suq aktar wiesa' sottolinjat fil-punt d aktar 'il fuq minħabba l-livelli estremament għoljin tal-investiment meħtieġ fil-ġenerazzjoni tal-enerġija nukleari.

                  (205)

                  Ir-Renju Unit josserva li dawn il-fallimenti tas-suq mhumiex purament teoretiċi, kif inhuwa ppruvat mill-fatt li ma seħħ l-ebda investiment f'impjanti tal-enerġija nukleari ġodda fir-Renju Unit mil-liberalizzazzjoni tas-suq lil hawn.

                  (206)

                  Ir-Renju Unit isostni li l-ħidma ta' mmudellar imsemmija fid-Deċiżjoni ta' Ftuħ, u b'mod partikolari l-previżjonijiet ta' Redpoint u tad-Dipartiment għall-Enerġija u t-Tibdil fil-Klima (DECC) tar-Renju Unit, li indikat li teknoloġija nukleari ġdida se ssir online sal-2027 jew sal-2030, mhijiex affidabbli.

                  (207)

                  Ir-Renju Unit aġġorna l-immudellar tiegħu b'dejta aktar riċenti, li tindika li teknoloġija nukleari ġdida se tiġi ppreżentata fuq bażi kummerċjali mhux qabel l-2032, u possibbilment mhux qabel l-2050. Ir-Renju Unit jenfasizza li l-ħidma ta' mmudellar bilfors tissimplifika r-realtà u ma tistax tikkunsidra r-riskji u l-inċertezzi kollha li jiffaċċjaw l-investituri fid-dinja reali.

                  (208)

                  Ir-Renju Unit jikkonkludi li l-ibbażar fuq il-forzi tas-suq waħedhom ikun jimplika r-riskju ta' posponiment tal-kontribut tat-teknoloġija nukleari ġdida sabiex jintlaħqu l-objettivi tar-Renju Unit għal diversi snin u bi spiża potenzjalment ogħla. Anki posponimenti qosra ta' tlieta sa erba' snin jimponu telf fil-benesseri li r-Renju Unit jistma li jlaħħaq sa GBP 30 biljun.

                  (209)

                  Fl-aħħar nett, ir-Renju Unit jikkontesta li proġetti oħra fi swieq simili jiġu stabbiliti mingħajr xi livell ta' intervent jew appoġġ mill-Istat.

            4.4   KUMMENTI LI WASLU DWAR L-ADEGWATEZZA U L-EFFETT TA' INĊENTIV TAL-MIŻURI

                  (210)

                  Fit-tweġiba tiegħu għad-Deċiżjoni ta' Ftuħ, ir-Renju Unit isostni l-fehma tiegħu li s-CfD huwa l-iżjed strument adattat sabiex jitressaq 'il quddiem investiment f'ġenerazzjoni ġdida b'emissjonijiet baxxi ta' karbonju, u b'mod partikolari f'teknoloġija nukleari ġdida.

                  (211)

                  Is-CfD ineħħi l-inabilità li jiġi kondiviż b'mod effiċjenti, jew trasferit, ir-riskju ta' volatilità tal-prezzijiet minħabba swieq inkompleti għat-trasferiment tar-riskju u n-nuqqas ta' strumenti ta' ħħeġġjar adegwati bbażati fuq is-suq. Is-CfDs jimmitigaw kontra r-riskju ta' volatilità tal-prezzijiet bl-ingrossa mhux iħħeġġjati billi jnaqqsu l-inċertezza dwar il-prezz tal-bejgħ tal-elettriku ġġenerat li se tirċievi NNBG. B'dan il-mod, is-CfD jipprovdi l-kunfidenza li se jiġi realizzat livell ta' redditu aċċettabbli wara l-investiment.

                  (212)

                  Ir-Renju Unit josserva li s-CfD jindirizza l-fallimenti sottolinjati tas-suq bi prezz aktar baxx għall-konsumaturi meta mqabbel ma' mekkaniżmi alternattivi bħal primjum feed-in standard, billi jistabbilixxi limitu massimu fuq il-livelli tal-prezzijiet u b'hekk inaqqas l-appoġġ mill-istat meta l-prezzijiet bl-ingrossa jkunu ogħla mill-SP. Filwaqt li reġim bi primjum ta' feed-in fiss iħallas l-istess ammont għal kull unità ta' elettriku irrispettivament mil-livell tal-prezz bl-ingrossa, is-CfDs jimmitigaw ir-riskju ta' kumpens eċċessiv f'xenarji ta' prezzijiet bl-ingrossa għoljin.

                  (213)

                  Ir-Renju Unit jenfasizza wkoll li s-CfD huwa strument ibbażat fuq is-suq, billi jeħtieġ li l-benefiċjarju jbigħ fis-suq bil-prezzijiet bl-ingrossa prevalenti. Għalhekk huwa jżomm inċentivi kummerċjali fuq NNBG biex din tbigħ l-elettriku tagħha b'mod konsistenti mal-funzjonament standard tas-suq. B'mod partikolari, li kieku NNBG kellha tiddevja mill-RP, pereżempju billi tbigħ l-elettriku bi prezz aktar baxx mill-RP, hija kienet tnaqqas id-dħul tagħha billi l-pagament tad-differenza se jiġi kkalkulat abbażi tal-RP. Il-benefiċjarji xorta jkunu soġġetti għal xi grad ta' pressjoni kompetittiva minn parteċipanti oħra fis-suq.

                  (214)

                  Il-Gvern tar-Renju Unit huwa wkoll tal-fehma li l-kombinazzjoni tas-CfD u l-Garanzija ta' Kreditu hija l-istrument ix-xieraq.

                  (215)

                  Fil-fehma tar-Renju Unit, Garanzija ta' Kreditu waħedha ma tnaqqasx l-inċertezza tal-investituri dwar il-prezzijiet bl-ingrossa fil-ġejjieni, li r-Renju Unit iqis li twassal għall-ħtieġa ta' livelli ogħla ta' appoġġ, u b'hekk kostijiet ogħla għall-konsumaturi. Il-Garanzija ta' Kreditu jkollha l-għan li tindirizza d-diffikultajiet sabiex jinġabar id-dejn fis-swieq kapitali fil-livelli sostanzjali meħtieġa minn investiment f'teknoloġija nukleari ġdida.

                  (216)

                  Il-Garanzija ta' Kreditu ma toffrix protezzjoni addizzjonali lit-titolari ta' ekwità mir-riskji tal-proġett meta mqabbel ma' dak li x'aktarx joffri s-suq, u b'hekk ma tindirizzax il-ħtieġa li jinstabu investituri azzjonarji. L-investituri ma jkunux lesti li jimpenjaw somom kbar ħafna ta' flus, kemm bħala ekwità kif ukoll bħala ekwità kontinġenti, mingħajr iċ-ċertezza ta' dħul ipprovdut minn CfD.

                  (217)

                  Fl-aħħar nett, ir-Renju Unit osserva li l-proġett ta' HPC kien l-uniku proġett nukleari fir-Renju Unit fi stadju xieraq għad-diskussjonijiet, u għalhekk ma kienx ikun prattiku li jiġi stabbilit proċess kompetittiv ġenwin.

            4.5   KUMMENTI LI WASLU DWAR IL-PROPORZJONALITÀ TAL-MIŻURI

                  (218)

                  Fit-tweġiba tiegħu, ir-Renju Unit sostna l-fehma tiegħu li l-SP kien stabbilit fil-livell minimu possibbli sabiex jinċentiva l-investiment imfittex, u fuq il-bażi ta' proċess rigoruż ta' identifikazzjoni u verifika tal-ispejjeż, valutazzjoni tal-livell ta' redditi li jkun raġonevoli li l-investituri jfittxu fir-rigward tal-proġett ta' HPC, u sett diffiċli ta' negozjati ma' EDF.

                  (219)

                  Ir-Renju Unit sostna li, bis-CfD, l-investituri f'HPC iżommu riskji sostanzjali, b'mod partikolari riskji relatati mal-ispiża tal-kostruzzjoni iżda wkoll xi riskji operatorji u riskju ta' volum fuq id-disponibbiltà. L-investituri jerfgħu r-riskju ta' spejjeż akbar milli ppjanati u dewmien fil-kostruzzjoni, billi r-remunerazzjoni tas-CfD tibda biss meta jinbiegħ l-elettriku, jiġifieri meta l-impjant ikun operattiv. Jekk NNBG ma tibnix l-impjant sal-perjodi ta' kummissjonar fil-mira stabbiliti minn qabel, hija tkun fir-riskju wkoll li titqassar id-durata tas-CfD, li hija kkalkulata minn dik id-data. Jekk il-kostruzzjoni ma titlestiex sal-aħħar data permessa għat-tlestija, ir-Renju Unit ikollu d-dritt li jtemm is-CfD b'mod unilaterali.

                  (220)

                  Barra minn hekk, il-Garanzija ta' Kreditu xorta tkun tesiġi li l-investituri jikkontribwixxu ekwità sinifikanti għall-proġett u li jkopru l-ispejjeż eċċessivi, bl-ekwità titħalla mhux protetta mill-garanzija fir-rigward ta' dawn ir-riskji.

                  (221)

                  Il-livell tal-SP ikun ġie kkalkulat b'referenza għall-ispejjeż mistennija ta' NNBG għall-proġett, bi spazju għal profitt raġonevoli. Madankollu, ir-Renju Unit isostni li l-ispejjeż jistgħu jkunu ogħla jew id-dħul jista' jkun aktar baxx milli mistenni, li jesponi lil NNBG għar-riskji tal-profitt.

                  (222)

                  Ir-Renju Unit josserva li s-CfD jipproteġi kontra l-kumpens eċċessiv, minħabba li meta l-prezzijiet tas-suq bl-ingrossa jkunu ogħla mill-SP, il-ġeneraturi se jagħmlu pagament lill-fornituri. Huwa jirreferi wkoll għal aktar salvagwardji kontra l-kumpens eċċessiv, fil-forma tal-kondiviżjoni tal-profitt mill-kostruzzjoni u l-ekwità, li jassiguraw li kwalunkwe aspett pożittiv għal NNBG jiġi kondiviż mal-fornituri u finalment mal-konsumaturi, filwaqt li fl-istess ħin iħallu biżżejjed inċentivi għal NNBG biex tfittex li tirrealizza dawn l-aspetti pożittivi. Madankollu, kwalunkwe aspett negattiv jinġarr biss minn NNBG.

                  (223)

                  Ir-Renju Unit isostni li aġġustamenti futuri fl-SP, bħal dawk wara QCIL jew ir-reviżjoni tal-ispejjeż operatorji, japplikaw biss f'ċirkustanzi limitati u predeterminati u jirrigwardaw spejjeż magħżula. Ir-reviżjoni tal-ispejjeż operatorji tiffunzjona wkoll bħala limitu fuq il-kumpens eċċessiv, billi l-SP jiġi aġġustat 'l isfel jekk dawn l-ispejjeż jirriżultaw li kienu aktar baxxi milli stmat.

                  (224)

                  Ir-Renju Unit jerġa' jsostni l-fehma tiegħu li l-garanzija se tiġi pprovduta b'termini kummerċjali, u għalhekk ma tinvolvix għajnuna mill-Istat.

            4.6   KUMMENTI LI WASLU DWAR IL-POTENZJAL GĦAL DISTORSJONIJIET TAL-KOMPETIZZJONI U L-KUMMERĊ BEJN L-ISTATI MEMBRI

                  (225)

                  Ir-Renju Unit sostna li s-CfD ma għandu l-ebda effett sinifikanti fuq il-kompetizzjoni u l-kummerċ bejn l-Istati Membri, u pprovda rapporti minn KPMG, Oxera u Pöyry b'appoġġ għall-affermazzjoni tiegħu.

                  (226)

                  L-istrument tas-CfD jimminimizza kwalunkwe distorsjoni tal-kompetizzjoni bejn il-ġeneraturi billi jippreserva l-esponiment ta' NNBG għall-forzi tas-suq u l-inċentivi biex hija tikkompeti fis-suq tal-operaturi tal-elettriku. NNBG ma tkunx garantita li tikseb l-RP u tkun trid tbigħ il-produzzjoni tagħha billi tikkompeti għall-aħjar prezz possibbli, waqt li tiffaċċja l-istess inċentivi bħal parteċipanti oħra fis-suq.

                  (227)

                  Ir-Renju Unit sostna li s-CfD ma jwassal għall-ebda distorsjoni sinifikanti tal-kompetizzjoni, billi NNBG jew EDF mhumiex probabbli li jkollhom l-inċentiv jew l-abilità li jinvolvu ruħhom fi strateġija sabiex jinfluwenzaw l-RP li bih jiġu kkalkulati l-pagamenti tad-differenza. Kieku NNBG kellha tipprova tnaqqas strateġikament l-RP, hija kienet tiddevja mill-istrateġija tagħha ta' minimizzazzjoni tar-riskju, jiġifieri li tfittex li tirrealizza l-RP. Ir-Renju Unit jiddubita wkoll jekk ikunx hemm benefiċċji għal NNBG fis-suq upstream, jew għal NNBG jew EDF fis-swieq tal-konsumaturi downstream, bl-involviment f'tali strateġija. Ir-Renju Unit semma li r-regolaturi taħt ir-reġimi regolatorji tar-Renju Unit u tal-UE, ma jħallux ukoll lil NNBG taġixxi b'mod strateġiku u tinfluwenza l-RP.

                  (228)

                  Is-CfD ma jnaqqasx ukoll il-benesseri tal-konsumaturi jew iwassal għal prezzijiet bl-imnut ogħla, u fil-fatt jagħmilha anqas probabbli li fornitur jista' jgħaddi biss iż-żidiet fl-ispejjeż billi jistabbilizza l-prezzijiet bl-ingrossa.

                  (229)

                  Ir-Renju Unit sostna li jibqa' impenjat favur l-interkonnessjoni, u li s-CfD ma jkollu l-ebda impatt sinifikanti fuq il-flussi tal-interkonnetturi u l-inċentivi għall-investiment fl-interkonnetturi, billi dawn ikunu xprunati mid-differenzjali tal-prezzijiet bejn ir-Renju Unit u swieq oħra.

                  (230)

                  L-analiżi ta' Pöyry tindika li HPC se jkollha impatt limitat fuq id-differenzjali tal-prezzijiet bejn ir-Renju Unit u dawk is-swieq ġirien li bħalissa huma mqabbdin mar-Renju Unit permezz tal-interkonnetturi, u għalhekk il-proġett ma jfixkilx il-kummerċ bejn l-Istati Membri.

                  (231)

                  Ir-Renju Unit qies ukoll li t-tnaqqis żgħir fil-prezzijiet bl-imnut li jista' jiġi kkawżat bl-użu ta' HPC ma jbiddilx b'mod sostantiv l-inċentivi għall-effiċjenza enerġetika, u li l-iffrankar potenzjali fl-enerġija offrut mill-alternattivi għal teknoloġiji nukleari ġodda, bħar-rispons tad-domanda jew l-effiċjenza enerġetika, ma jkunx kbir biżżejjed sabiex jitqies bħala opzjoni realistika.

            5.   KUMMENTI LI WASLU MINGĦAND EDF

                  (232)

                  EDF, b'mod konġunt ma' EDF S.A. u NNBG, issottomettiet it-tweġiba tagħha fis-7 ta' April 2014. Fit-tweġiba tagħha, EDF tipprovdi evidenza u analiżi addizzjonali sostanzjali b'appoġġ għall-argument tagħha li l-ebda wieħed mid-dubji mqajma mill-Kummissjoni fid-Deċiżjoni ta' Ftuħ tagħha ma kien bla bażi.

                  (233)

                  L-argumenti prinċipali pprovduti minn EDF se jiġu deskritti fil-qosor hawn taħt, għal darba oħra miġburin flimkien skont il-prinċipji ta' valutazzjoni tal-għajnuna mill-Istat.

                  (234)

                  EDF issostni li s-CfD jissodisfa l-kriterji ta' Altmark u għalhekk il-miżura ma tikkostitwix għajnuna mill-Istat skont l-Artikolu 107(1) TFUE.

                  (235)

                  Rigward l-ewwel kriterju ta' Altmark, huma jargumentaw li s-SIEĠ ta' HPC ma jinkludix il-forniment ta' karga bażika ta' elettriku minn NNBG. Pjuttost, is-SIEĠ jikkonsisti fl-investiment f'impjant nukleari ta' ġenerazzjoni ġdida li għandu jiġi kkonsenjat fi żmien speċifiku. Għalhekk, it-tħassib espress mill-Kummissjoni dwar jekk il-forniment ta' karga bażika ta' elettriku jistax jitqies bħala SIEĠ, mhuwiex rilevanti.

                  (236)

                  HPC allegatament hija neċessarja sabiex jiġu indirizzati l-objettivi tad-dekarbonizzazzjoni, is-sigurtà/diversità tal-provvista u l-affordabilità tal-enerġija.

                  (237)

                  Rigward l-aħħar tliet kriterji ta' Altmark, NNBG allegatament ma hija se tikseb l-ebda vantaġġ mill-miżura. Il-parametri għall-kalkolu tal-kumpens se jiġu stabbiliti fis-CfD. Il-kumpens eċċessiv jiġi evitat permezz ta' diversi metodi u, b'mod partikolari, permezz ta' proċess formali ta' identifikazzjoni u verifika tal-ispejjeż li twettaq qabel ma ġie stabbilit l-SP. Barra minn hekk, allegatament, l-analiżi dettaljata tal-parametri finanzjarji tas-CfD ta' HPC, li twettqet mill-Gvern tar-Renju Unit, għandha tindirizza kwalunkwe tħassib li l-livell ta' kumpens huwa bbażat fuq analiżi tal-ispejjeż li impriża tipika, immexxija tajjeb u pprovduta adegwatament bil-mezzi neċessarji, kienet tagħmel.

                  (238)

                  Rigward il-Garanzija ta' Kreditu, EDF issostni li din ma tinvolvix għajnuna mill-Istat billi tissodisfa l-MEIP.

                  (239)

                  Dwar il-ftehim mas-Segretarju tal-Istat rigward ir-riskju ta' għeluq politiku, EDF issostni li d-dispożizzjonijiet li jittrattaw ir-riskju ta' għeluq politiku ma jikkostitwux għajnuna.

                  (240)

                  Skont EDF, il-prinċipji ġenerali li fuqhom hija bbażata l-liġi tar-Renju Unit u tal-UE, jagħtu d-dritt għal kumpens meta jkun hemm ċaħda tad-dritt għall-proprjetà. Dawn il-prinċipji ġenerali japplikaw għall-operaturi kollha tas-suq, għalkemm ċerti modi sabiex isiru t-talbiet għall-kumpens huma disponibbli biss għal operaturi tas-suq minn Stati Membri tal-UE jew minn Stati li huma membri tat-Trattat dwar il-Karta tal-Enerġija. Id-dispożizzjonijiet rilevanti tas-CfD allegatament jagħtu ċertezza kuntrattwali lit-tħaddim tal-prinċipji ġenerali. Fuq din il-bażi, EDF tikkonkludi li l-ftehim ma jistax jikkwalifika bħala għajnuna mill-Istat.

            5.1   KUMMENTI LI WASLU DWAR L-OBJETTIVI TA' INTERESS KOMUNI

                  (241)

                  EDF sostniet li r-Renju Unit se jkollu bżonn li madwar 60 GW ta' kapaċità ġdida ta' ġenerazzjoni jidħlu fis-sistema bejn l-2021 u l-2030 sabiex jiġi indirizzat id-distakk fl-enerġija li jirriżulta mill-għeluq ta' impjanti eżistenti li jaħdmu bil-fjuwils fossili u bl-enerġija nukleari. Skont EDF, dan id-distakk ma jistax jiġi indirizzat biss b'żidiet fl-interkonnessjoni u l-effiċjenza enerġetika, iżda jeħtieġ il-kostruzzjoni ta' ammont sinifikanti ta' kapaċità ġdida ta' ġenerazzjoni.

                  (242)

                  EDF innotat li l-immudellar mid-DECC juri li se jinħolqu kwistjonijiet relatati mal-adegwatezza tal-ġenerazzjoni fil-bidu tat-2020s, u li HPC, li hija mistennija li tibda tiġġenera fl-2023, se tikkontribwixxi sabiex jiġi indirizzat dan id-distakk fl-enerġija.

                  (243)

                  EDF osservat li l-kapaċità ġdida trid tkun prinċipalment b'livell baxx ta' emissjonijiet ta' karbonju biex twassal miri ta' dekarbonizzazzjoni li jkunu konsistenti mal-Pjan Direzzjonali għall-Enerġija 2050 tal-Kummissjoni. (27) It-teknoloġija nukleari ġdida se tkun komponent kritiku fid-dekarbonizzazzjoni kost-effettiva tas-settur tal-elettriku.

                  (244)

                  Fl-aħħar nett, HPC se tassisti wkoll bl-għan li tinkiseb aktar diversifikazzjoni tal-provvisti tal-enerġija billi tillimita d-dipendenza Ewropea fuq l-importazzjonijiet tal-gass minn barra mill-UE. Dan ikun konsistenti mad-dritt tar-Renju Unit li jeżerċita d-diskrezzjoni tiegħu skont l-Artikolu 194 TFUE sabiex jinkludi l-enerġija nukleari fit-taħlita enerġetika futura, flimkien ma' forom oħra ta' ġenerazzjoni b'emissjonijiet baxxi ta' karbonju.

                  (245)

                  Din id-deċiżjoni strateġika tkun konsistenti wkoll mat-Trattat Euratom.

            5.2   KUMMENTI LI WASLU DWAR IL-ĦTIEĠA TA' INTERVENT TAL-ISTAT U L-FALLIMENTI TAS-SUQ

                  (246)

                  EDF sostniet li s-suq waħdu ma jistax iwassal dawn l-objettivi komuni, billi l-investimenti meħtieġa jirrappreżentaw id-doppju tal-investiment li sar fiż-żewġ deċennji wara l-privatizzazzjoni fl-1990.

                  (247)

                  B'mod partikolari, tinħoloq kombinazzjoni ta' fallimenti residwi tas-suq fir-rigward tal-ġenerazzjoni tal-elettriku u l-enerġija nukleari b'mod partikolari. Kien ippreżentat rapport minn Compass Lexecon sabiex jelabora aktar dwar dawn il-fallimenti tas-suq: (28)

                              (a)

                              Il-falliment tas-suq tal-emissjonijiet ta' karbonju, billi l-emissjonijiet ta' karbonju ma jkunux ipprezzati adegwatament taħt l-ETS u l-Prezz Minimu tal-Karbonju ma jkunx suffiċjenti minħabba r-riskju politiku li r-rati se jitbaxxew fil-ġejjieni.

                              (b)

                              Il-fallimenti tas-suq tas-sigurtà u d-diversità tal-provvista, minħabba l-fatt li l-benefiċċji soċjali mis-sigurtà u d-diversità ma jkunux apprezzati adegwatament mill-investituri. Ma jsirux investimenti f'assi ta' ġenerazzjoni fuq skala kbira fuq il-bażi tar-redditi mistennija fil-perjodi tal-ogħla prezzijiet, minħabba n-nuqqas ta' previdibilità tagħhom, li jwassal għall-problema ta' “flus neqsin” u nuqqas ta' diversità fit-taħlita enerġetika.

                              (c)

                              Swieq inkompleti għat-trasferiment tar-riskju, minħabba li ma jkunx hemm ċertezza li l-prezzijiet tal-elettriku bl-ingrossa se jkunu korrelatati mal-ispejjeż fissi ta' ġeneraturi b'emissjonijiet baxxi ta' karbonju. Ir-riskju ta' volatilità tal-prezzijiet li jirriżulta ma jkunx falliment fih innifsu u waħdu, iżda jsir hekk jekk ir-riskji jkunu jistgħu jiġu trasferiti, kondiviżi jew miġburin flimkien b'mod effiċjenti, li l-kundizzjonijiet attwali tas-suq ma jippermettux.

                              (d)

                              Riskji politiċi u ta' “waqfien”, minħabba r-riskji politiċi u regolatorji konsiderevoli li jistgħu jaffettwaw b'mod sinifikanti r-redditi li l-investituri jistgħu jagħmlu mill-proġett, li jesponu lill-investituri f'teknoloġija nukleari ġdida għall-problema potenzjali ta' “waqfien”, jiġifieri r-riskju li wara li jkunu għamlu l-investiment, l-investituri jiġu impediti b'azzjoni tal-gvern milli jieħdu redditu minnu.

                              (e)

                              Riskji ta' finanzjament, minħabba r-restrizzjonijiet li jinħolqu fil-kundizzjonijiet preżenti tas-suq finanzjarju, fejn il-mutwanti jkunu aversi għar-riskju fir-rigward ta' teknoloġija nukleari ġdida.

                  (248)

                  Mill-argumenti ta' hawn fuq, EDF tikkonkludi li l-għajnuna mill-Istat hija neċessarja sabiex jintlaħqu l-objettivi ta' interess komuni.

            5.3   KUMMENTI LI WASLU DWAR L-ADEGWATEZZA U L-EFFETT TA' INĊENTIV TAL-MIŻURI

                  (249)

                  EDF qieset li l-istedina pubblika maħruġa mir-Renju Unit f'Diċembru 2011 lill-iżviluppaturi ta' kapaċità ġdida b'emissjonijiet baxxi ta' karbonju, biex jidħlu f'diskussjonijiet mad-DECC dwar kuntratti ta' investiment potenzjali, fejn NNBG kienet l-uniku żviluppatur ta' impjant tal-enerġija nukleari ġdid li wieġeb, jagħmel il-proċess ta' negozjar segwit mill-partijiet, wieħed adegwat. Ir-Renju Unit ikun wettaq id-diliġenza kbira li suppost fuq il-proġett permezz ta' proċess ta' identifikazzjoni u verifika tal-ispejjeż, li dam għaddej 18-il xahar.

                  (250)

                  Barra minn hekk, is-CfD ma jiżolax lil NNBG mir-riskji tas-suq. NNBG tkompli tbigħ l-elettriku fis-suq tal-operaturi. Il-pagament tad-differenza jirrappreżenta ammont ġust ikkalkulat fuq il-bażi tal-ispejjeż tal-proġett. NNBG tkun inċentivata tbigħ il-produzzjoni tagħha fis-suq biex tikseb l-RP u tieħu r-riskju li ma tkunx kapaċi tagħmel dan jew li ma tkunx kapaċi tiġġenera elettriku daqs kemm ippjanat.

                  (251)

                  Barra minn hekk, NNBG iżżomm riskji sostanzjali fosthom ir-riskji tal-kostruzzjoni, ir-riskji operatorji, ir-riskji finanzjarji u r-riskji tal-iskart u tad-dekummissjonar. L-ispejjeż eċċessivi mhux se jiġu trasferiti lill-konsumaturi u se jinġarru minn NNBG.

                  (252)

                  Fl-aħħar nett, is-CfD huwa strument adattat billi jipprovdi kuntratt fit-tul li joffri stabilità fil-prezzijiet, filwaqt li fl-istess ħin huwa aktar kost-effettiv mill-istrumenti ta' primjum feed-in bi primjum fiss. Barra minn hekk, il-kombinazzjoni tas-CfD u l-Garanzija ta' Kreditu hija neċessarja, billi s-CfD jindirizza r-riskju tal-proġett ta' HPC, filwaqt li l-garanzija tiffaċilita l-aċċess ta' NNBG għall-kreditu, li jingħatalha b'termini kummerċjali.

                  (253)

                  EDF sostniet li l-investiment f'ġenerazzjoni nukleari ġdida b'mod ġenerali, u HPC b'mod partikolari, ma jiġix realizzat mingħajr is-CfD u l-Garanzija ta' Kreditu, u laqgħet is-sejba preliminari tal-Kummissjoni li l-effett ta' inċentiv tal-miżura nnotifikata huwa plawsibbli.

            5.4   KUMMENTI LI WASLU DWAR IL-PROPORZJONALITÀ TAL-MIŻURI

                  (254)

                  EDF sostniet li l-pagamenti tad-differenza mhux se jaqbżu l-livell neċessarju sabiex il-proġett ta' HPC ikun suffiċjentement profittabbli. Ir-rata ta' redditu interna fil-mira (“IRR”) ta' [minn 9,75 sa 10,25] fil-mija hija konsistenti mal-kriterji ta' investiment tal-grupp EDF u xierqa fid-dawl tar-riskji involuti fil-proġett, kif ukoll konsistenti mar-redditi mogħtija lil benefiċjarji oħra ta' CfD.

                  (255)

                  EDF qieset li t-tul ta' 35 sena tas-CfD hija l-minimu meħtieġ sabiex tippermetti l-finanzjament tal-proġett. Kwalunkwe tnaqqis iwassal għal bidliet fl-istruttura tal-finanzjament tad-dejn, il-profil tal-arranġamenti ta' finanzjament għad-dekummissjonar u l-livell tad-dħul u r-riskju politiku.

                  (256)

                  Fl-aħħar nett, EDF sostniet li s-CfD se jkun fih mekkaniżmi kuntrattwali mfassla sabiex jipprevjenu l-kumpens eċċessiv lil NNBG u lill-investituri tagħha, b'mod partikolari bħala klawsoli ta' kondiviżjoni tal-profitt.

            5.5   KUMMENTI LI WASLU DWAR IL-POTENZJAL GĦAL DISTORSJONIJIET TAL-KOMPETIZZJONI U L-KUMMERĊ BEJN L-ISTATI MEMBRI

                  (257)

                  EDF qieset li s-CfD ma jkeċċix l-investiment privat f'forom oħra ta' kapaċità ta' ġenerazzjoni, inklużi s-sorsi ta' enerġija rinnovabbli, minħabba l-proporzjon relattivament żgħir tal-kapaċità kummissjonata.

                  (258)

                  Kwalunkwe spostament tal-investiment f'ġenerazzjoni ġdida bil-fjuwils fossili, fil-fehma ta' EDF, jikseb biss l-objettivi ta' interess komuni maħsuba tal-miżura. Fin-nuqqas ta' HPC, ir-Renju Unit jista' jżid il-livell ta' appoġġ għal teknoloġiji oħra b'emissjonijiet baxxi ta' karbonju, iżda EDF qieset li xenarju bħal dan ikun anqas effiċjenti, billi tali teknoloġiji huma mod iżjed għali u aktar inċert sabiex jintlaħqu l-miri tar-Renju Unit dwar id-dekarbonizzazzjoni.

                  (259)

                  L-impatt fuq il-kapaċità ta' interkonnessjoni jkun ukoll limitat, billi HPC mhix se taffettwa l-inċentivi ta' investiment għal proġetti tal-interkonnetturi, mhix se tnaqqas l-investiment fir-rispons tad-domanda, li normalment ikunu mmexxija mill-istruttura tat-tariffi, u lanqas mhi se tnaqqas l-investiment fl-effiċjenza enerġetika, li jiddependi prinċipalment fuq għotjiet speċifiċi u appoġġ ta' finanzjament.

                  (260)

                  EDF assumiet ukoll li s-CfD ma jipprovdix vantaġġ lil EDF jew lil NNBG li mhuwiex disponibbli għal ġeneraturi oħra tal-enerġija. Il-kompetituri jistgħu japplikaw għal CfD, u s-CfD ma jneħħix l-inċentiv ta' NNBG biex tieħu deċiżjonijiet dwar dispaċċ effiċjenti u tnaqqis tal-kostijiet.

                  (261)

                  Fl-aħħar nett, is-CfD ma jagħtix lil NNBG l-abilità u l-inċentiv biex timmanipula l-RP jew biex teskludi l-kompetituri ta' EDF, minħabba li s-suq ta' referenza jkun likwidu ħafna u l-produzzjoni staġjonali ta' NNBG jammonta biss għal proporzjon żgħir tal-volumi negozjati. Barra minn hekk, is-CfDs jipprovdu salvagwardji kontra kwalunkwe distorsjoni tal-RP. Il-preklużjoni tal-aċċess tal-kompetituri għall-kapaċità ta' karga bażika ta' HPC ma tkunx aċċettabbli għal azzjonisti ta' NNBG għajr EDF, u lanqas ma tkun aċċettabbli għar-Renju Unit bħala garanti taħt il-Garanzija ta' Kreditu jew għall-mutwanti tal-proġett.

            6.   TWEĠIBA TAR-RENJU UNIT GĦALL-KUMMENTI PPREŻENTATI MILL-PARTIJIET INTERESSATI

                  (262)

                  Ir-Renju Unit bagħat it-tweġiba tiegħu għall-kummenti mill-partijiet interessati fit-13 ta' Ġunju u fl-4 ta' Lulju 2014.

                  (263)

                  B'mod ġenerali, ir-Renju Unit sab li l-maġġoranza tal-kummenti kienu pożittivi, u li l-maġġoranza kbira tal-kwistjonijiet imqajma kienu diġà ġew indirizzati fis-sottomissjonijiet preċedenti tiegħu. L-argumenti prinċipali pprovduti mir-Renju Unit bi tweġiba għat-tħassib prinċipali mqajjem mill-partijiet interessati se jiġu sottolinjati hawn taħt. Se jiġu sottolinjati biss l-aktar kummenti rilevanti relatati mal-valutazzjoni tal-għajnuna mill-Istat.

            6.1   L-EŻISTENZA TA' GĦAJNUNA U SIEĠ

                  (264)

                  Ir-Renju Unit reġa' tenna l-fehma tiegħu li l-Istati Membri għandhom marġini wiesa' ta' diskrezzjoni fid-definizzjoni ta' attività bħala SIEĠ. Allegatament, l-Artikolu 8 tad-Direttiva dwar l-Elettriku ma japplikax għall-miżura notifikata.

                  (265)

                  Ir-Renju Unit ikkunsidra wkoll li anki fin-nuqqas ta' proċess tal-offerti formali, huwa rreklama b'mod estensiv l-opportunità għall-iżviluppaturi biex jersqu sabiex jiddiskutu l-Kuntratti ta' Investiment jew CfDs bikrin għal ġenerazzjoni b'emissjonijiet baxxi ta' karbonju.

                  (266)

                  Dwar il-Garanzija ta' Kreditu, ir-Renju Unit kompla jargumenta n-nuqqas ta' għajnuna billi din tingħata b'termini tas-suq u tkun disponibbli għal proġetti oħra wkoll. Ir-Renju Unit jargumenta li l-iskema ta' garanziji tal-IUK hija miftuħa għal proġetti kbar ta' investiment fir-Renju Unit, inklużi investimenti fi proġetti tal-enerġija rinnovabbli kif ukoll proġetti nukleari.

                  (267)

                  Dwar il-kumpens, l-awtoritajiet tar-Renju Unit isostnu li l-SP ġie stabbilit fuq il-bażi ta': (i) proċess rigoruż ta' Identifikazzjoni u Verifika tal-Ispejjeż sabiex jiġu valutati l-ispejjeż tal-proġett ta' HPC, li twettaq b'appoġġ minn konsulenti finanzjarji u tekniċi esterni; (ii) valutazzjoni komprensiva tal-livell ta' redditi li l-investituri raġonevolment ifittxu fir-rigward tal-proġett ta' HPC, permezz ta' parametru referenzjarju ma' proġetti simili oħra; u (iii) sett diffiċli ta' negozjati li kienu sostnuti b'analiżi dwar il-livell l-iżjed għoli tal-SP li l-Gvern tar-Renju Unit ikkunsidra bħala xieraq għal HPC meta mqabbel ukoll mal-ispejjeż ta' forom oħra ta' elettriku. Il-Gvern tar-Renju Unit wettaq ukoll valutazzjoni tal-valur għall-flus, li ppermettietlu jikkonkludi li: (i) ir-redditu fuq l-investiment għall-Proġett ta' HPC kien ġust u ma jikkumpensax iżżejjed lil NNBG; (ii) l-SP kien kost-kompetittiv ma' ġenerazzjoni b'emissjonijiet baxxi ta' karbonju u bil-gass mhux imnaqqas; u (iii) b'mod ġenerali, HPC iġġib benefiċċji soċjali netti u tissodisfa r-restrizzjonijiet tal-affordabilità tal-Gvern tar-Renju Unit.

                  (268)

                  B'referenza għall-Ftehim mas-Segretarju tal-Istat, l-awtoritajiet tar-Renju Unit jargumentaw li r-raġuni għal dan il-ftehim addizzjonali hija li l-operazzjoni tal-impjanti tal-enerġija nukleari hija partikolarment suxxettibbli għall-bidliet fl-appoġġ politiku għall-enerġija nukleari. F'ċirkustanzi bħal dawn, is-Segretarju tal-Istat ikkommetta ruħu li jħallas kumpens (jekk ma jsirx il-pagament mill-Kontroparti tas-CfD) sabiex ipoġġi lill-investituri ta' NNBG fl-istess pożizzjoni daqs li kieku ma seħħx l-għeluq politiku.

                  (269)

                  Ir-Renju Unit isostni li l-Ftehim mas-Segretarju tal-Istat ma jillimitax l-abilità tal-Gvern tar-Renju Unit li jagħlaq impjanti nukleari. Allegatament, is-CfD flimkien mal-Ftehim mas-Segretarju tal-Istat jirrikonoxxi l-abilità kontinwa tal-Gvern tar-Renju Unit li jagħmel dan preċiżament minħabba li jipprovdi għall-kumpens li jrid jitħallas kieku HPC kellha tingħalaq għal raġunijiet politiċi. L-awtoritajiet tar-Renju Unit isostnu li mhuwiex possibbli għall-Gvern attwali tar-Renju Unit li jikkommetti gvernijiet futuri sabiex iżommu l-impjanti tal-enerġija nukleari miftuħin.

            6.2   OBJETTIVI TA' INTERESS KOMUNI

                  (270)

                  Dwar il-kumment li t-Trattat Euratom ma jistax jipprovdi objettiv komuni ħlief meta il-politika tal-Kummissjoni tapprovah b'mod espliċitu, ir-Renju Unit irrimarka li t-Trattat Euratom ikompli jifforma parti mill-arranġament kostituzzjonali tal-UE u ma ġiex abrogat, u li ma hemm l-ebda bażi sabiex jiġi sostnut li l-politiki tal-Kummissjoni dwar it-teknoloġija nukleari jistgħu jaffettwaw it-tifsira jew l-interpretazzjoni tat-Trattat, li ma jistax jiġi mibdul b'mod unilaterali mill-Kummissjoni.

                  (271)

                  Ir-Renju Unit ma qabilx mal-kummenti li qajmu dubji dwar il-kontribut tal-enerġija għad-dekarbonizzazzjoni u l-kummenti li ssuġġerew li l-enerġija nukleari kellha impatt negattiv fuq l-ambjent. L-enerġija nukleari hija forma rikonoxxuta ta' ġenerazzjoni tal-enerġija b'emissjonijiet baxxi ta' karbonju li tikkontribwixxi għad-dekarbonizzazzjoni. B'mod partikolari, il-kontribut ta' HPC għall-objettivi tad-dekarbonizzazzjoni jkunu ġew aċċettati mill-Kummissjoni fil-kuntest tal-proċess ta' konsultazzjoni previst taħt l-Artikoli 41 sa 43 tat-Trattat Euratom.

                  (272)

                  It-teknoloġija nukleari tipprovdi sors stabbli ta' kapaċità ta' karga bażika, u b'hekk tikkontribwixxi għas-sigurtà tal-provvista b'mod aktar prevedibbli mit-teknoloġiji ta' ġenerazzjoni intermittenti.

            6.3   IL-FALLIMENTI TAS-SUQ U L-ĦTIEĠA TA' INTERVENT TAL-ISTAT

                  (273)

                  Ir-Renju Unit ma qabilx mal-kummenti li ssuġġerew li s-suq kien jagħmel investiment f'teknoloġija nukleari ġdida fin-nuqqas tal-għajnuna. B'kuntrast, huwa qabel mal-kummenti li ssuġġerew li l-ġenerazzjoni nukleari kienet suxxettibbli għal diversi fallimenti tas-suq li jimpedixxu lis-suq milli jikseb livell effiċjenti ta' dekarbonizzazzjoni u ta' sigurtà tal-provvista mingħajr intervent tal-Istat. It-tliet fallimenti tas-suq prinċipali li jaffettwaw l-inċentivi għall-investiment fil-ġenerazzjoni nukleari huma 1) Il-falliment tas-suq tad-dekarbonizzazzjoni, 2) Il-falliment tas-suq tas-sigurtà u d-diversità tal-provvista, u 3) L-imperfezzjonijiet tas-swieq finanzjarji (swieq mhux kompluti għat-trasferiment tar-riskju, u ż- żamma).

                  (274)

                  Ir-Renju Unit reġa' sostna li l-EPR hija teknoloġija ġdida u li ma sar l-ebda investiment fl-enerġija nukleari fir-Renju Unit għal 30 sena. Proġetti nukleari ġodda oħra jirċievu appoġġ mill-Istat f'pajjiżi oħra. Mingħajr appoġġ mill-Istat, ma kien jiġi kkummissjonat l-ebda impjant EPR fir-Renju Unit.

                  (275)

                  Ir-Renju Unit reġa' sostna wkoll li mekkaniżmi oħra ma jkunux suffiċjenti sabiex jintlaħqu l-objettivi komuni. L-operaturi appoġġati bis-CfD ma jistgħux jipparteċipaw fis-Suq tal-Kapaċità, u l-impatt tal-Prezz Minimu tal-Karbonju fuq il-prezzijiet tal-emissjonijiet ta' karbonju mhuwiex suffiċjenti sabiex jappoġġa l-investiment f'teknoloġija nukleari ġdida.

            6.4   L-ADEGWATEZZA TAL-ISTRUMENT U L-EFFETT TA' INĊENTIV

                  (276)

                  Ir-Renju Unit ma jemminx li s-CfDs għat-teknoloġija nukleari huma aktar vantaġġużi minn dawk għas-sorsi ta' enerġija rinnovabbli, billi dawn ikun fihom klawsoli addizzjonali li huma aktar stretti (pereż. l-arranġamenti għall-kondiviżjoni tal-profitti). Barra minn hekk, u kwistjoni li tirkeb fuq il-proporzjonalità tal-miżura, id-durata tagħha ma tistax tiġi kkwalifikata bħala eċċessiva billi din trid titqies bħala l-iqsar durata possibbli li ġġib 'il quddiem l-investiment.

                  (277)

                  Il-miżura tipprovdi effett ta' inċentiv, fost affarijiet oħra billi tinċentiva lil NNBG biex tibni l-impjant qabel ma tirċievi kwalunkwe kumpens.

            6.5   PROPORZJONALITÀ TAL-MIŻURI

                  (278)

                  Ir-Renju Unit reġa' tenna l-argumenti biex isostni l-opinjoni tiegħu li l-miżuri huma proporzjonati. Redditi azzjonarji fil-livell issuġġerit minn xi kummenti ma jkunux realistiċi, u l-mekkaniżmu ta' kondiviżjoni tal-profitt jipprevjeni l-kumpens eċċessiv malli jintlaħaq il-limitu ta' 15 fil-mija.

                  (279)

                  EDF ma tkunx f'pożizzjoni li jkollha saħħa fis-suq jew tagħmel qligħ mhux mistenni fit-tmiem tas-CfD, minħabba l-għeluq tal-impjanti nukleari eżistenti tagħha qabel teknoloġija nukleari ġdida, id-dħul ta' impjanti ġodda b'emissjonijiet baxxi ta' karbonju, u d-dħul ta' operaturi nukleari oħra.

                  (280)

                  Il-prezzijiet tal-enerġija nukleari fil-livell bl-ingrossa fil-Finlandja u Franza ma jkunux parametru referenzjarju xieraq, minħabba l-kundizzjonijiet speċifiċi ta' dawn l-Istati Membri, b'mod partikolari l-fatt li fi Franza, il-prezz jirrifletti l-impjanti eżistenti li l-investiment fihom fil-biċċa l-kbira jkun ġie amortizzat.

                  (281)

                  Ir-Renju Unit jemmen ukoll li l-ispejjeż għal rimi tal-iskart u dekummissjonar prudenti jkunu ġew inklużi fl-analiżi li fuqha huwa bbażat il-każ tan-negozju, abbażi tal-pjan tagħhom li jipprovdu faċilità ta' ħażna permanenti u servizzi assoċjati għall-immaniġġjar u r-rimi tal-iskart nukleari.

            6.6   TFIXKIL TAL-KOMPETIZZJONI U L-KUMMERĊ BEJN L-ISTATI MEMBRI

                  (282)

                  Ir-Renju Unit argumenta li d-distorsjonijiet fis-suq issottolinjati mill-partijiet interessati ma jinħolqux b'riżultat tal-għajnuna. NNBG u EDF ma jkunux kapaċi jimmanipulaw l-RP, u EDF ma jkollhiex saħħa fis-suq jew pożizzjoni dominanti fis-swieq tal-elettriku tar-Renju Unit.

                  (283)

                  Ir-Renju Unit reġa' sostna li HPC ma jkollhiex impatt negattiv fuq l-investimenti f'kapaċità ta' interkonnessjoni ġdida, u li beħsiebu jespandi din il-kapaċità. Barra minn hekk, l-elettriku prodott minn HPC jista' jiġi esportat, u b'hekk jappoġġa l-investimenti f'interkonnetturi ġodda.

                  (284)

                  L-għajnuna ma jkollhiex impatt negattiv fuq sorsi oħra b'emissjonijiet baxxi ta' karbonju, minħabba li huma appoġġati wkoll mir-Renju Unit, u m'hemmx diskriminazzjoni kontra t-teknoloġiji rinnovabbli. L-għajnuna effettivament tappoġġa l-investiment f'firxa wiesgħa ta' inizjattivi dwar l-enerġija.

            6.7   KUMMENTI OĦRAJN

                  (285)

                  Ir-Renju Unit wieġeb dwar il-kwistjoni tal-ispejjeż tar-responsabbiltà, id-dekummissjonar u l-immaniġġjar tal-iskart, u b'mod partikolari li t-trattament ta' dawn l-ispejjeż ma jinvolvix l-għoti ta' aktar appoġġ mill-Istat.

                  (286)

                  B'mod partikolari, ir-reġim ta' responsabilità għall-inċidenti nukleari skont l-Att dwar l-Installazzjonijiet Nukleari tal-1965 ma jwassalx għal għajnuna mill-Istat, billi r-Renju Unit ma jipprovdix lil NNBG garanzija fir-rigward tal-obbligi tagħha għall-inċidenti nukleari. Skont is-sezzjonijiet 16 u 18 tal-Att dwar l-Installazzjonijiet Nukleari tal-1965, ir-responsabbiltà għall-inċidenti nukleari hija imposta kemm fuq l-operaturi kif ukoll fuq l-Istat, b'tal-ewwel ikunu responsabbli sa ċertu ammont u l-Istat huwa responsabbli minn dak l-ammont sa ammont ieħor.

                  (287)

                  Barra minn hekk, ir-Renju Unit reġa' sostna li l-arranġamenti għal responsabilità limitata tal-operaturi u tal-Istat jimplimentaw l-Artikoli 6 u 7 tal-Konvenzjoni ta' Pariġi u l-Artikoli 2 u 3 tal-Konvenzjoni ta' Brussell, għalhekk jirriżultaw minn obbligi tal-liġi internazzjonali, li jkunu ġew approvati mill-UE, u b'mod partikolari bir-rakkomandazzjonijiet tal-Kummissjoni 65/42/Euratom u 66/22/Euratom.

            7.   L-EŻISTENZA TA' GĦAJNUNA MILL-ISTAT

      7.1   GĦAJNUNA MILL-ISTAT SKONT IT-TIFSIRA TAL-ARTIKOLU 107(1) TAT-TRATTAT

                  (288)

                  L-għajnuna mill-Istat hija definita fl-Artikolu 107(1) tat-Trattat bħala kull għajnuna, ta' kwalunkwe forma, mogħtija minn Stat Membru jew permezz ta' riżorsi tal-Istat, li twassal għal distorsjoni jew theddida ta' distorsjoni għall-kompetizzjoni billi tiffavorixxi ċerti impriżi jew il-produzzjoni ta' ċerti prodotti safejn tolqot il-kummerċ bejn l-Istati Membri.

            7.2   ID-DEĊIŻJONI TA' FTUĦ

                  (289)

                  Fin-notifika tiegħu r-Renju Unit sostna li l-miżura nnotifikata ma kinitx tikkostitwixxi għajnuna skont l-Artikolu 107(1) TFUE, b'mod partikolari billi l-intervent ma tax vantaġġ lil impriża, skont il-kriterji ta' “Altmark”. (29)

                  (290)

                  Il-Kummissjoni fid-Deċiżjoni ta' Ftuħ innotat li t-teknoloġija nukleari għandha u tista' ġeneralment titqies bħala attività kummerċjali vijabbli. Barra minn hekk, minħabba l-iskeda ta' żmien għall-kostruzzjoni ta' HPC, il-Kummissjoni ħasset li mhuwiex probabbli li hija se tkun kapaċi tindirizza, ladarba tinbena, il-kwistjonijiet ta' sigurtà tal-provvista li huma previsti li jkunu ffaċċjati fir-Renju Unit fl-2020. Il-Kummissjoni esprimiet ukoll dubji dwar il-fatt li NNBG kienet fdata b'obbligi speċifiċi ta' servizz pubbliku xi twettaq.

                  (291)

                  Il-Kummissjoni esprimiet ukoll dubji jekk il-kundizzjonijiet imposti fuq NNBG jistgħux jitqiesu bħala obbligi ta' servizz pubbliku jew li NNBG kienet se tiġi fdata b'SIEĠ.

                  (292)

                  Billi kienu għadhom ma ġewx stabbiliti sensiela ta' elementi essenzjali rigward il-kumpens u kellhom ikunu soġġetti għal aktar negozjar, il-Kummissjoni fid-Deċiżjoni ta' Ftuħ sabet li kienet għadha mhijiex f'pożizzjoni biex tivverifika li l-parametri nnegozjati kienu se jiġu stabbiliti b'mod oġġettiv u trasparenti sabiex ikun evitat li jingħata vantaġġ ekonomiku li jista' jiffavorixxi lill-impriża benefiċjarja fuq l-impriżi kompetituri.

                  (293)

                  Dwar il-possibbiltà ta' kumpens eċċessiv, il-Kummissjoni nnotat li fiż-żmien tad-Deċiżjoni ta' Ftuħ, ma kienx possibbli jiġi valutat jekk NNBG kinitx se tħallas rata kummerċjali fuq il-garanzija u qajmet sensiela ta' dubji dwar jekk il-mekkaniżmu tas-CfD kienx jippermetti kumpens eċċessiv.

                  (294)

                  Fid-Deċiżjoni ta' Ftuħ, il-Kummissjoni esprimiet ukoll dubji li l-livell ta' profitt użat sabiex jiġi stabbilit l-SP jikkorrispondi għar-rata ta' redditu ta' kumpanija tipika li tkun qiegħda tikkunsidra jekk tipprovdix jew le s-SIEĠ tul il-perjodu ta' affidament kollu, filwaqt li jittieħed inkonsiderazzjoni l-livell ta' riskju.

                  (295)

                  Dwar il-ftehim mas-Segretarju tal-Istat, il-Kummissjoni staqsiet jekk dan jistax jikkwalifika bħala għajnuna mill-Istat.

            7.3   IL-KUNTRATT GĦAD-DIFFERENZA: L-EŻISTENZA TA' VANTAĠĠ

                  (296)

                  Il-Kummissjoni tinnota li s-CfD jipproteġi lil NNBG minn kwalunkwe volatilità tal-prezzijiet fis-suq tal-elettriku billi dejjem tirċievi l-SP predefinit meta tbigħ bi prezzijiet li jkunu aktar baxxi minn dak il-livell. Dan jassigura fluss stabbli ta' dħul għal NNBG għall-ewwel 35 sena tal-operazzjoni ta' HPC li operaturi oħra li ma jibbenefikawx minn CfD ma jirċevux. Għalhekk, il-Kummissjoni tqis li s-CfD jinvolvi vantaġġ selettiv għal NNBG.

                  (297)

                  L-awtoritajiet tar-Renju Unit iqisu li l-miżuri nnotifikati ma jagħtux vantaġġ lil NNBG ġaladarba jissodisfaw il-kriterji ta' “Altmark”.

                  (298)

                  Il-Qorti tal-Ġustizzja stabbilixxiet il-kriterji ta' “Altmark” biex tikkjarifika f'liema ċirkustanzi kumpens mogħti minn awtorità pubblika għat-twettiq ta' Servizz ta' Interess Ekonomiku Ġenerali (“SIEĠ”) jikkwalifika bħala għajnuna mill-Istat skont l-Art 107(1) TFUE. (30)

                  (299)

                  B'mod partikolari, il-Qorti sostniet li biex SIEĠ ma jikkostitwix għajnuna mill-Istat, iridu jiġu ssodisfati erba' kriterji kollha kemm huma għall-kumpens mogħti. Dawn il-kundizzjonijiet huma kumulattivi, u huma kif ġej:

                  (300)

                  L-impriża benefiċjarja jrid fil-fatt ikollha obbligi ta' servizz pubbliku xi twettaq, u dawn l-obbligi jridu jkunu definiti b'mod ċar;

                  (301)

                  Il-parametri li abbażi tagħhom jiġi kkalkulat il-kumpens iridu jkunu stabbiliti minn qabel b'mod oġġettiv u trasparenti, sabiex jiġi evitat li dan il-kumpens jagħti vantaġġ ekonomiku li jista' jiffavorixxi lill-impriża benefiċjarja meta mqabbla ma' impriżi li jikkompetu magħha;

                  (302)

                  Il-kumpens ma jistax jeċċedi dak li huwa neċessarju sabiex jiġu koperti l-ispejjeż kollha jew parti minnhom li jirriżultaw mit-twettiq tal-obbligi ta' servizz pubbliku, filwaqt li jittieħed inkonsiderazzjoni d-dħul rilevanti kif ukoll profitt raġonevoli għat-twettiq ta' dawn l-obbligi; u

                  (303)

                  Fejn l-impriża li tkun se twettaq obbligi ta' servizz pubbliku, f'każ speċifiku, ma tintgħażilx skont proċedura ta' akkwist pubbliku li tippermetti l-għażla tal-offerent li kapaċi joffri dawn is-servizzi bl-anqas spiża għall-komunità, il-livell ta' kumpens meħtieġ irid jiġi stabbilit fuq il-bażi ta' analiżi tal-ispejjeż li impriża tipika, immexxija tajjeb u adegwatament ipprovduta bil-mezzi neċessarji, kieku kienet iġġarrab fit-twettiq ta' dawn l-obbligi, filwaqt li jittieħdu inkonsiderazzjoni d-dħul rilevanti u l-profitt raġonevoli għat-twettiq ta' dawn l-obbligi.

                  (304)

                  Il-Kummissjoni kkjarifikat ulterjorment il-kundizzjonijiet li fihom il-kumpens għal servizz pubbliku għandu jitqies bħala għajnuna mill-Istat, fil-Komunikazzjoni tagħha dwar l-applikazzjoni tar-regoli dwar l-għajnuna mill-Istat tal-Unjoni Ewropea għall-kumpens mogħti għall-fornitura ta' servizzi ta' interess ekonomiku ġenerali (“il-Komunikazzjoni dwar il-Kumpens għal SGEI”). (31)

            7.4   L-EŻISTENZA TA' SIEĠ

                  (305)

                  Ir-Renju Unit jemmen li l-ewwel kriterju huwa ssodisfat, b'mod partikolari billi s-servizz li għandu jiġi pprovdut minn NNBG huwa definit b'mod ċar u mhuwiex ipprovdut mis-suq. Is-SIEĠ allegatament jikkonsisti fl-assigurazzjoni li l-investiment f'kapaċità ta' ġenerazzjoni nukleari ġdida jsir f'qafas ta' żmien speċifiku.

                  (306)

                  Rigward id-definizzjoni ta' SIEĠ, il-każistika sabet li “għandu jiġi kkonstatat li fid-dritt tal-[UE] u għall-finijiet tal-applikazzjoni tar-regoli tal-kompetizzjoni tat-Trattat dwar il-[FUE], ma teżisti la definizzjoni leġiżlattiva ċara u preċiża tal-kunċett ta' funzjoni SIEĠ, u lanqas kunċett ġuridiku stabbilit li jiffissa, b'mod definittiv, il-kundizzjonijiet li għandhom jiġu ssodisfati sabiex Stat Membru jkun jista' validament jinvoka l-eżistenza u l-protezzjoni ta' funzjoni SIEĠ, kemm fis-sens tal-ewwel kundizzjoni msemmija fis-sentenza Altmark kif ukoll fis-sens tal-Artikolu [106(2) TFUE] (32)”. Fin-nuqqas ta' regoli speċifiċi tal-UE, l-Istati Membri għandhom marġini wiesa' ta' diskrezzjoni fid-definizzjoni tal-eżistenza ta' SIEĠ. Madankollu, hemm limiti għal din id-diskrezzjoni. Għalhekk, minkejja li l-Kummissjoni ma għandha l-ebda kompetenza biex tippreskrivi liema tip eżatt ta' servizz jista' jikkwalifika bħala SIEĠ u liema ma jistax, hija tista' — fil-prinċipju — issib li Stat Membru wettaq żball ċar (33) ta' apprezzament fil-kwalifika ta' servizz bħala SIEĠ. Stat Membru ma jistax, pereżempju, jorbot obbligi ta' servizz pubbliku ma' servizzi li diġà jkunu pprovduti jew li jistgħu jiġu pprovduti b'mod sodisfaċenti u f'kundizzjonijiet konsistenti mal-interess pubbliku, kif definit mill-Istat, minn impriżi li joperaw b'kundizzjonijiet normali tas-suq.

                  (307)

                  Is-CfD bħala mezz sabiex tiġi pprovduta għajnuna mill-Istat bħala parti mir-Riforma tas-Suq tal-Elettriku (“EMR”) tar-Renju Unit kien ikkonfermat mill-Kummissjoni f'diversi okkażjonijiet. (34) Il-Kummissjoni qieset li CfD huwa mezz xieraq ta' kif tingħata għajnuna mill-Istat għall-ġenerazzjoni tal-elettriku, li kien approvat bħala kompatibbli mas-suq intern skont l-Artikolu 107(3)(c). Għalhekk, mhux neċessarju li l-Kummissjoni titbiegħed mill-valutazzjoni mwettqa f'dawn il-każijiet u tqis li l-appoġġ għall-produzzjoni tal-elettriku permezz ta' CfD jista' jkun soġġett għal SIEĠ.

                  (308)

                  F'diversi okkażjonijiet, fis-sottomissjoni tagħhom, l-awtoritajiet tar-Renju Unit isemmu li l-għan tal-miżura huwa li tinċentiva jew tisfrutta l-investimenti f'ġenerazzjoni b'emissjonijiet baxxi ta' karbonju, b'mod partikolari teknoloġija nukleari ġdida. Dan l-għan ta' politika huwa proporzjonat ma' objettiv ta' interess komuni li għalih tista' tingħata għajnuna mill-Istat pjuttost milli mal-affidament ta' SIEĠ.

                  (309)

                  Is-CfD ta' HPC ġie mfassal b'mod partikolari sabiex jippermetti li l-ostakoli għall-proġett jiġu indirizzati bl-aktar mod effiċjenti possibbli, billi kienet inkluża xi protezzjoni kontra ċerti riskji, b'mod partikolari rigward l-inċertezza dwar il-prezzijiet futuri tal-elettriku. Dan l-approċċ huwa konsistenti mal-forniment ta' Għajnuna mill-Istat skont l-Artikolu 107(3)(c) TFUE u ma jikkostitwix SIEĠ.

                  (310)

                  Meta jkunu qegħdin jiddiskutu jekk ir-regoli tal-akkwist pubbliku japplikawx għall-proġett, l-awtoritajiet tar-Renju Unit jammettu li l-miżura ma tinvolvi l-ebda akkwist ta' provvista, xogħlijiet jew servizzi għall-benefiċċju tal-Gvern tar-Renju Unit, li jikkontradixxi l-affermazzjoni tagħhom li l-miżura tikkostitwixxi SIEĠ.

                  (311)

                  L-ewwel kriterju ta' Altmark jitlob ukoll li l-impriża jkollha obbligu ta' servizz pubbliku xi twettaq. Għalhekk, sabiex ikun konformi mal-każistika Altmark, huwa meħtieġ inkarigu ta' servizz pubbliku li jiddefinixxi l-obbligi tal-impriżi inkwistjoni u tal-awtorità (35).

                  (312)

                  Rigward in-natura obbligatorja tal-obbligu ta' servizz pubbliku f'dan il-każ, ir-Renju Unit donnu qiegħed jargumenta li huma assigurati mill-kombinazzjoni ta' klawsoli stretti mfassla sabiex jassiguraw li NNBG iżżomm maż-żmien speċifikat u l-fatt li ladarba NNBG hija involuta fil-kostruzzjoni, mhu se jkun hemm “l-ebda possibbiltà ta' ħruġ” fid-dawl tal-ispejjeż mitlufa estremament kbar li tkun se ġġarrab. Fil-fatt is-CfD jidher li jipprovdi sensiela minn dawn il-klawsoli stretti li jagħtu inċentiv lil NNBG biex twettaq l-obbligi tagħha skont il-kuntratt u li jippermettu lill-awtoritajiet tar-Renju Unit li jtemmu l-kuntratt jekk ma jitwettqux ċerti obbligi. Barra minn hekk, in-natura tal-proġett tinvolvi spejjeż mitlufa estremament kbar li b'kull probabbiltà jiskoraġġixxu l-abbandun tal-proġett. Madankollu, minkejja n-natura speċjali tal-proġett, id-dispożizzjonijiet kuntrattwali huma obbligi kuntrattwali tipiċi li kwalunkwe parti kuntrattwali tipprova tinkludi fi tranżazzjoni simili, pjuttost milli obbligu ta' servizz pubbliku impost mill-awtoritajiet tar-Renju Unit. NNBG fil-fatt mhijiex obbligata tibni l-impjant nukleari, u lanqas ma hija obbligata li tibnih sa ċerta data. L-awtoritajiet tar-Renju Unit ma jistgħu jinfurzaw l-ebda obbligu f'dan ir-rigward; huma jistgħu biss jitterminaw il-kuntratt.

                  (313)

                  Barra minn hekk, ma hemm l-ebda obbligu fuq HPC biex tipproduċi l-elettriku, biex tipproduċi ċertu ammont ta' elettriku jew biex tagħmel dan l-elettriku disponibbli fis-suq. Fil-fatt, bis-CfD, HPC se jkollha inċentivi għoljin biex tipproduċi l-akbar ammont possibbli ta' elettriku sabiex iżżid il-profitti tagħha, iżda mhijiex obbligata li tagħmel dan. Rigward il-bejgħ tal-elettriku, HPC hija permessa li tbigħ jew fis-suq spot jew permezz ta' kuntratti bilaterali li jfisser li la hija obbligata u lanqas inċentivata biex tbigħ l-elettriku lill-pubbliku.

                  (314)

                  Il-Kummissjoni tħoss li dawn il-kundizzjonijiet ma jistgħux jitqiesu bħala obbligi ta' servizz pubbliku jew li juru li NNBG se tiġi fdata b'SIEĠ.

                  (315)

                  Għalhekk, il-Kummissjoni tikkonkludi l-ewwel kriterju ta' Altmark mhuwiex issodisfat billi l-assigurazzjoni li l-investiment f'kapaċità ta' ġenerazzjoni nukleari ġdida jitwassal f'qafas ta' żmien speċifiku ma tikkostitwix SIEĠ ġenwin u NNBG mhijiex fdata b'obbligi ta' servizz pubbliku mir-Renju Unit.

            7.5   KONKLUŻJONI TAL-VALUTAZZJONI SKONT L-ART 107(1) TFUE FUQ IL-BAŻI TAL-KRITERJI “ALTMARK”

                  (316)

                  Billi l-kriterji ta' Altmark huma kumulattivi u billi l-ewwel kriterju ma ġiex issodisfat, il-Kummissjoni ma tħossx li huwa meħtieġ li tivvaluta l-bqija tal-kriterji. Fuq il-bażi tal-argumenti ppreżentati fis-Sezzjonijiet 7.1 sa 7.5 hawn fuq, it-test ta' “Altmark” ma ġiex issodisfat għall-miżura. Għalhekk il-Kummissjoni tqis li l-miżuri se jagħtu vantaġġ selettiv lil NNBG.

            7.6   L-EŻISTENZA TA' GĦAJNUNA SKONT IT-TIFSIRA TAL-ARTIKOLU 107(1) TAT-TFUE: KUMPENS F'KAŻ TA' GĦELUQ POLITIKU (FTEHIM MAS-SEGRETARJU TAL-ISTAT)

                  (317)

                  Ir-Renju Unit beħsiebu jagħti kumpens lil NNBG f'każ li l-impjant ta' HPC kellu jingħalaq għal raġunijiet mhux direttament imputabbli għall-operazzjonijiet tiegħu, u b'mod partikolari minħabba bidliet fil-politika tal-gvern.

                  (318)

                  Ir-Renju Unit ma jidhirx li jikkunsidra dan l-indennizz bħala għajnuna.

                  (319)

                  Ir-Renju Unit isostni li s-CfDs kollha se jinkludu dispożizzjonijiet dwar il-kumpens għall-investituri fil-każ ta' “avveniment ta' għeluq li jikkwalifika”, pereżempju bidla fil-liġi li tagħlaq b'mod permanenti l-faċilità kollha (skont it-teknoloġija) jew rifjut mill-Gvern tar-Renju Unit biex jagħti l-kunsens għal kwalunkwe tħaddim mill-ġdid tal-faċilità wara perjodu speċifikat wara l-għeluq. Il-ftehim dirett bejn is-Segretarju tal-Istat u l-investituri ta' NNBG huwa ftehim addizzjonali u separat maħsub sabiex jiffunzjona bħala garanzija ta' kontinġenza mad-dispożizzjonijiet dwar avveniment ta' għeluq li jikkwalifika, meħtieġ minħabba s-sitwazzjoni speċjali tal-enerġija nukleari u r-riskji akbar ta' għeluq politiku.

                  (320)

                  Skont EDF, il-prinċipji ġenerali li fuqhom hija bbażata l-liġi tar-Renju Unit u tal-UE joħolqu dritt għall-kumpens meta jkun hemm ċaħda tad-dritt għall-proprjetà. Dawn il-prinċipji ġenerali japplikaw għall-operaturi kollha fis-suq, għalkemm ċerti rotot sabiex isiru t-talbiet għall-kumpens huma disponibbli biss għal operaturi tas-suq minn Stati Membri tal-UE jew minn Stati li huma membri tat-Trattat dwar il-Karta tal-Enerġija.

                  (321)

                  Fil-fatt, is-CfDs kollha jidhru li jinkludu dispożizzjonijiet rigward avveniment ta' għeluq li jikkwalifika, iżda mhux kollha se jibbenefikaw minn ftehim speċjali separat mas-Segretarju tal-Istat. Il-Kummissjoni tirrikonoxxi li jista' jiġi argumentat li l-enerġija nukleari jista' jkollha riskji akbar ta' għeluq politiku minn teknoloġiji oħra; madankollu impjanti nukleari oħra fir-Renju Unit ma jidhrux li qegħdin jibbenefikaw minn ftehimiet simili mas-Segretarju tal-Istat.

                  (322)

                  Fil-fatt, kif issostni EDF, il-prinċipji ġenerali li fuqhom hija bbażata l-liġi tar-Renju Unit u tal-UE jagħtu dritt għall-kumpens meta jkun hemm ċaħda tad-dritt għall-proprjetà, madankollu, ftehim speċjali li jipproteġi lil ċerta kumpanija minn tali riskju b'mod speċifiku jidher li jeħles lil dik il-kumpanija minn kwalunkwe tariffa minfuqa u ħin mitluf fl-infurzar tad-drittijiet tagħha li joħorġu mill-prinċipji ġenerali skont il-liġi tar-Renju Unit u tal-UE fil-qorti jew barra mill-qorti. L-appoġġ ta' dritt legali bi dritt kuntrattwali speċifiku jidher li jagħti vantaġġ lill-entità li tgawdi dan id-dritt speċjalment billi jidher li hija l-unika waħda f'din is-sitwazzjoni.

                  (323)

                  Għalhekk, il-Kummissjoni tqis li l-Ftehim mas-Segretarju tal-Istat jinvolvi ċerti vantaġġi selettivi għal NNBG.

            7.7   IS-CFD U L-FTEHIM MAS-SEGRETARJU TAL-ISTAT: RIŻORSI TAL-ISTAT U L-IMPUTABBILTÀ LILL-ISTAT

                  (324)

                  Il-Ftehim mas-Segretarju tal-Istat huwa konkluż ma' awtorità pubblika u jinvolvi r-responsabbiltà ta' din l-awtorità pubblika. Kwalunkwe vantaġġ derivat minnu joħroġ minn riżorsi tal-Istat.

                  (325)

                  Billi s-CfD huwa dovut lill-Istat, il-vantaġġ bis-CfD huwa imputabbli lill-Istat.

                  (326)

                  Biex il-vantaġġi jkunu jistgħu jiġu kklassifikati bħala għajnuna fis-sens tal-Artikolu 107 TFUE, huma jridu jingħataw direttament jew indirettament permezz ta' riżorsi tal-Istat. Dan ifisser li kemm il-vantaġġi li jingħataw direttament mill-Istat kif ukoll dawk mogħtija minn korp pubbliku jew privat maħtur jew stabbilit mill-Istat, huma inklużi fil-kunċett ta' riżorsi tal-Istat fis-sens tal-Artikolu 107(1) TFUE. (36) F'dan is-sens, l-Artikolu 107(1) TFUE jkopri l-mezzi finanzjarji kollha li bihom l-awtoritajiet pubbliċi jistgħu fil-fatt jappoġġaw lill-impriżi, irrispettivament minn jekk dawk il-mezzi jkunux jew le assi permanenti tas-settur pubbliku. (37) Għalhekk, anki jekk is-somom korrispondenti għall-miżura inkwistjoni ma jkunux miżmuma b'mod permanenti mit-Teżor, il-fatt li jibqgħu kontinwament taħt il-kontroll pubbliku, u għalhekk huma disponibbli għall-awtoritajiet nazzjonali kompetenti, huwa suffiċjenti sabiex dawn jiġu kklassifikati bħala riżorsi tal-Istat. (38)

                  (327)

                  L-awtoritajiet tar-Renju Unit ma jikkontestawx li s-CfD huwa ffinanzjat minn riżorsi taħt il-kontroll tal-Istat.

                  (328)

                  Fuq il-bażi tal-elementi spjegati hawn isfel, il-Kummissjoni tqis li l-vantaġġ mogħti bis-CfD se jkun iffinanzjat minn korp pubbliku jew privat nominat mill-Istat.

                  (329)

                  Is-CfD se jiġi ffinanzjat permezz ta' imposta fuq il-fornituri u f'ċirkustanzi bħal dawn irid jiġi konkluż li kwalunkwe vantaġġ imħallas bis-CfD huwa imputabbli lill-Istat u huwa ffinanzjat ukoll minn riżorsi taħt il-kontroll tal-Istat.

                  (330)

                  L-ewwel nett, l-SP u l-imposta se jiġu stabbiliti mill-Istat.

                  (331)

                  It-tieni, il-Kontroparti fil-prinċipju se tkun kumpanija privata proprjetà tal-gvern u fi kwalunkwe każ se tkun nominata mill-Istat. L-artikoli tal-kontroparti ma jistgħux jiġu emendati mingħajr il-kunsens tas-Segretarju tal-Istat.

                  (332)

                  It-tielet, il-Kontroparti nominata mill-Istat se tamministra l-iskema ta' pagament, li tinkludi l-ġbir tal-imposta mingħand il-fornituri u l-ġbir tal-pagamenti mingħand il-ġeneraturi meta l-prezz tas-suq ikun ogħla mill-SP. Hija se tinkludi wkoll pagamenti lill-ġeneraturi u pagamenti lill-fornituri f'ċerti każijiet.

                  (333)

                  Ir-raba', fl-Abbozz ta' Liġi dwar l-Enerġija, il-Kontroparti se tingħata s-setgħa li żżid id-dħul sabiex hija tkun tista' tiġbor mingħand il-fornituri l-fondi meħtieġa biex tħallas lill-ġeneraturi tas-CfD u se jiddaħħlu fis-seħħ numru ta' mekkaniżmi mill-Istat sabiex tiġi assigurata ċ-ċertezza tal-pagamenti lill-ġeneraturi tas-CfD f'każ li xi fornitur ma jħallasx. Dawn il-mekkaniżmi se jinkludu l-obbligu li l-fornituri jipprovdu kollaterali, fond ta' riżerva għall-insolvenza u l-ħatra ta' Fornitur tal-Aħħar Istanza. Il-fond ta' riżerva għall-insolvenza se jipprovdi lill-kontroparti l-finanzjament biex tkopri l-pagamenti tal-imposta ta' fornitur inadempjenti għall-perjodu minn meta jkun eżawrit il-kollateral tiegħu sakemm jinħatar fornitur sostitut taħt il-mekkaniżmu tal-Fornitur tal-Aħħar Istanza mmexxi minn Ofgem.

                  (334)

                  Il-ħames, il-Kontroparti se tirrapporta lill-Istat dwar l-implimentazzjoni. F'dan ir-rigward, huwa maħsub li l-kontroparti tkun regolata b'dokument ta' qafas, li fost affarijiet oħra jistabbilixxi r-relazzjoni bejn il-kontroparti u l-Istat, il-prinċipji operattivi tal-kontroparti, kwistjonijiet riservati għall-azzjonist, ir-rwoli u r-responsabbiltajiet tal-kontroparti, ir-responsabbiltajiet amministrattivi u finanzjarji, u r-rekwiżiti tar-rappurtar u l-monitoraġġ. Huwa se jistabbilixxi wkoll il-parametri li fi ħdanhom il-kontroparti għandha twettaq il-funzjonijiet tagħha fir-rigward tas-CfDs.

                  (335)

                  Fuq il-bażi ta' dawn l-elementi, jista' jiġi konkluż li l-vantaġġ mogħti bis-CfD se jiġi ffinanzjat permezz ta' kontribuzzjonijiet imposti mill-Istat u mmaniġġjati u mqassma skont id-dispożizzjonijiet tal-leġislazzjoni minn entità maħtura mill-Istat u kkontrollata mill-Istat.

            7.8   IL-GARANZIJA TA' KREDITU: L-EŻISTENZA TA' VANTAĠĠ IFFINANZJAT PERMEZZ TA' RIŻORSI TAL-ISTAT U IMPUTABBLI LILL-ISTAT

                  (336)

                  Il-Gvern tar-Renju Unit iqis li l-Garanzija ta' Kreditu u t-termini tas-CfD jaqdu għanijiet differenti. L-ipprezzar u l-approvazzjoni tal-Garanzija ta' Kreditu jiddependu kritikament fuq ir-riskju fi ħdan il-proġett sottostanti sħiħ, inklużi t-termini tas-CfD. Madankollu, bil-kontra mhux l-istess: il-preżenza ta' garanzija tirrialloka l-profil tar-riskju bejn l-investituri bid-dejn u l-garanti pjuttost milli tbiddel il-profil tar-riskju tal-proġett. Il-Gvern tar-Renju Unit ma jqisx li l-kumpanija tal-proġett se tirċievi xi appoġġ addizzjonali mill-kombinazzjoni ta' CfD u Garanzija ta' Kreditu.

                  (337)

                  Madankollu, l-interventi tal-Istat relatati ma' HPC iridu jiġu kkunsidrati flimkien bħala miżura ta' għajnuna waħda minħabba l-ammont ta' dejn meħtieġ għall-proġett li ma kienx jinkiseb mingħajr l-intervent tal-Istat, it-twaqqit tal-interventi tal-Istat li jseħħu b'mod konkomitanti u r-rabta bejn il-klassifikazzjoni ta' NNBG, l-ipprezzar tal-Garanzija u d-dispożizzjonijiet tas-CfD. Is-CfD, il-Ftehim mas-Segretarju tal-Istat u l-Garanzija ta' Kreditu, huma differenti f'termini tal-mezzi, iżda huma parti mill-istess deċiżjoni ta' investiment tal-awtoritajiet tar-Renju Unit u għandhom l-istess għan, li jinċentivaw u jippermettu l-investiment f'enerġija nukleari ġdida. It-tliet miżuri huma marbutin flimkien, billi kollha huma neċessarji għall-kostruzzjoni ta' HPC.

                  (338)

                  Il-Garanzija ta' Kreditu hija s-sinsla tal-finanzjament tal-proġett li għandu valur mingħajr paralleli. L-eżistenza tal-Garanzija ta' Kreditu hija essenzjali wkoll biex il-proġett jattira kreditu estern. Ma hemmx eżempji ta' garanziji simili għal proġetti simili fis-suq billi ma qiegħda tiġi pprovduta l-ebda waħda. Minħabba n-natura mingħajr preċedenti tal-proġett, tal-finanzjament u tal-Garanzija li għalihom ma hemm l-ebda parametri referenzjarji komparabbli eżattament, anki kieku kellha tikkunsidra li r-remunerazzjoni timminimizza l-appoġġ, il-Kummissjoni tqis li l-prezz imħallas minn NNBG għall-Garanzija ta' Kreditu ma jistax jitqies bħala prezz tas-suq, billi s-suq ma jipprovdix u lanqas ma kien se jipprovdi faċilità simili.

                  (339)

                  Il-Garanzija ta' Kreditu hija offruta minn korp pubbliku tar-Renju Unit u tinvolvi r-riżorsi tar-Renju Unit. Għalhekk, il-Kummissjoni tqis li l-Garanzija ta' Kreditu mir-Renju Unit fuq id-dejn ta' NNBG tinvolvi għajnuna mill-Istat.

            7.9   DISTORSJONI TAL-KOMPETIZZJONI U L-EFFETT FUQ IL-KUMMERĊ

                  (340)

                  Is-CfD, il-Ftehim mas-Segretarju tal-Istat u l-Garanzija ta' Kreditu għandhom il-potenzjal li jfixklu l-kompetizzjoni u jaffettwaw il-kummerċ bejn l-Istati Membri. F'dan ir-rigward il-Kummissjoni tinnota li l-ġenerazzjoni u l-provvista tal-enerġija elettrika hija liberalizzata. Billi f'dan il-każ, il-miżuri nnotifikati se jippermettu l-iżvilupp ta' livell kbir ta' kapaċità li altrimenti setgħet kienet l-oġġett ta' investiment privat minn operaturi oħra tas-suq li jużaw teknoloġiji alternattivi, mir-Renju Unit jew minn Stati Membri oħra, il-miżuri nnotifikati jistgħu jaffettwaw il-kummerċ bejn l-Istati Membri u jfixklu l-kompetizzjoni.

                  (341)

                  Il-Kummissjoni tqis li l-miżuri ta' għajnuna jistgħu potenzjalment ifixklu d-deċiżjonijiet ta' investiment u jispostaw l-investimenti alternattivi. Billi EDF diġà hija attiva fis-suq tal-ġenerazzjoni tar-Renju Unit, l-għajnuna għandha l-potenzjal li tfixkel il-funzjonament tas-suq downstream. L-għajnuna tista' twassal ukoll għal tnaqqis potenzjali fil-likwidità tas-suq tal-operaturi.

            7.10   KONKLUŻJONI ĠENERALI DWAR L-EŻISTENZA TA' GĦAJNUNA

                  (342)

                  Il-Kummissjoni għalhekk tikkonkludi li s-CfD, il-Ftehim mas-Segretarju tal-Istat u l-Garanzija ta' Kreditu bħala miżuri differenti relatati ma' intervent wieħed tal-Istat, jinvolvu għajnuna mill-Istat fis-sens tal-Art 107(1) TFUE.

            8.   VALUTAZZJONI TAL-MIŻURA SKONT L-ARTIKOLU 106(2) TFUE

                  (343)

                  Il-Kummissjoni spjegat kif hija tinterpreta l-Art 106(2) TFUE, meta tivvaluta miżura notifikata li tinvolvi għajnuna mill-Istat u l-forniment ta' SIEĠ, fil-Komunikazzjoni tagħha dwar il-qafas tal-Unjoni Ewropea għall-għajnuna mill-Istat fil-forma ta' kumpens ta' servizz pubbliku (“il-Qafas tas-SIEĠ”). (39) Il-Kummissjoni kkonkludiet aktar 'il fuq fil-premessa 315 li l-miżura nnotifikata ma tinvolvix il-forniment ta' SIEĠ ġenwin, li huwa kundizzjoni essenzjali għal valutazzjoni tal-miżura skont l-Artikolu 106(2) TFUE. Għalhekk, il-Kummissjoni ma tħossx il-ħtieġa li tivvaluta l-kumplament tar-rekwiżiti previsti mill-qafas tas-SIEĠ sabiex tikkonkludi li l-miżura nnotifikata ma tistax tinstab bħala kompatibbli mas-suq intern fuq il-bażi tar-rekwiżiti tal-Artikolu 106(2) TFUE.

            9.   VALUTAZZJONI TAL-MIŻURA TA' GĦAJNUNA SKONT L-ARTIKOLU 107(3)(c) TFUE

                  (344)

                  Bħala kumment preliminari, il-Kummissjoni tinnota li l-miżuri li jinvolvu għajnuna operatorja huma fil-prinċipju inkompatibbli skont l-Art 107(3)(c). (40) Madankollu l-miżuri nnotifikati, u b'mod partikolari s-CfD, huma ekwivalenti għal għajnuna għall-investiment, għar-raġunijiet spjegati hawn taħt.

                  (345)

                  L-għan tal-miżuri, u b'mod partikolari tas-CfD, huwa li jippermettu lil NNBG li tikkommetti ruħha li tinvesti fil-kostruzzjoni tal-impjant ta' HPC. Is-CfD effettivament jipprovdi strument għall-iħħeġġjar tar-riskju fil-forma ta' stabbilizzatur tal-prezzijiet, li joffri stabilità u ċertezza ta' dħul għal perjodu ta' żmien twil biżżejjed sabiex jagħmilha possibbli li NNBG tinvesti l-ammonti kbar ta' fondi neċessarji għall-bini tal-impjant ta' HPC.

                  (346)

                  Fil-fatt, l-impjant ta' HPC fih riskji aktar sostanzjali matul il-fażi tal-kostruzzjoni u anqas matul il-fażi operattiva. It-tul estensiv tal-operazzjoni ta' HPC titlob miżuri ta' appoġġ li jieħdu dan inkonsiderazzjoni. Mill-perspettiva ta' dan it-tip partikolari ta' proġett, il-Kummissjoni tqis li l-miżura ta' għajnuna hija fil-fatt ekwivalenti għall-provvediment ta' għajnuna għall-investiment li jqis il-karatteristiċi u l-profil tar-riskju tal-proġett u, għalhekk, jimminimizza l-ammont neċessarju ta' għajnuna u l-miżuri addizzjonali meħtieġa sabiex jinċentivaw l-investiment. Mill-perspettiva ta' mmudellar finanzjarju, il-Valur Nett Preżenti tal-pagamenti tal-SP jista' jitqies bħala l-ekwivalenti ta' pagament f'somma f'daqqa li jippermetti lil NNBG tkopri l-ispejjeż tal-kostruzzjoni.

                  (347)

                  Il-Kummissjoni għalhekk tikkonkludi li f'dan il-każ speċifiku, minħabba l-pekuljarità tal-proġett, l-għajnuna għandha l-karatteristika ta' għajnuna għall-investiment u l-kompatibilità tagħha se tiġi valutata b'dan il-mod. Id-distorsjonijiet speċifiċi tal-kompetizzjoni kkawżati mill-għajnuna se jiġu valutati fis-Sezzjoni 9.6.

            9.1   KOMPATIBILITÀ MAR-REGOLAMENTI EŻISTENTI DWAR IS-SUQ

                  (348)

                  Il-Kummissjoni kkunsidrat il-kwistjoni ta' jekk il-miżuri humiex kompatibbli mar-regolamenti eżistenti dwar is-suq intern.

                  (349)

                  B'mod partikolari, xi partijiet interessati esprimew it-tħassib li l-għajnuna tista' tikser l-Art 8 tad-Direttiva dwar l-Elettriku. Xi rispondenti esprimew dubji wkoll dwar kemm il-miżuri huma konformi mar-regoli tal-akkwist pubbliku tal-UE. (41)

                  (350)

                  Il-Kummissjoni tqis li ż-żewġ kwistjonijiet huma sa ċertu punt marbuta. B'mod partikolari, ir-regoli tal-akkwist pubbliku mnaqqxa fid-Direttiva 2004/17/KE u d-Direttiva 2004/18/KE ma japplikawx għall-miżura inkwistjoni, billi din ma tinvolvix l-akkwist ta' provvisti, xogħlijiet jew servizzi.

                  (351)

                  Id-Direttivi 2004/17/KE u 2004/18/KE japplikaw għall-akkwiżizzjoni, permezz ta' kuntratt pubbliku, ta' xogħlijiet, provvisti jew servizzi minn awtorità kontraenti jew entità waħda jew aktar mingħand operaturi ekonomiċi magħżula minn dawk l-awtoritajiet kontraenti jew l-entitajiet, irrispettivament minn jekk ix-xogħlijiet, il-provvisti jew is-servizzi jkunux maħsuba għal għan pubbliku. Fost aspetti oħra, dan jimplika l-konklużjoni ta' kuntratt li jipprevedi obbligi vinkolanti b'mod reċiproku fejn l-eżekuzzjoni tax-xogħlijiet, il-provvisti jew is-servizzi tkun soġġetta għal rekwiżiti speċifiċi definiti mill-awtorità kontraenti jew mill-entità kontraenti u li jkunu infurzabbli legalment.

                  (352)

                  B'kuntrast, atti tal-Istat bħal awtorizzazzjonijiet jew liċenzji, li bihom l-Istat Membru jew awtorità pubblika tiegħu jistabbilixxu l-kundizzjonijiet għall-eżerċizzju ta' attività ekonomika, inkluża kundizzjoni għat-twettiq ta' operazzjoni partikolari, mogħtija, normalment, fuq talba tal-operatur ekonomiku u mhux fuq inizjattiva tal-awtorità kontraenti jew tal-entità kontraenti u fejn l-operatur ekonomiku jibqa' liberu li jirtira mill-għoti tax-xogħlijiet jew servizzi, ma jikkwalifikawx bħala akkwist.

                  (353)

                  Bl-istess mod, is-sempliċi finanzjament ta' attività, b'mod partikolari permezz ta' għotjiet, li ħafna drabi jkun marbut mal-obbligu ta' rimborż tal-ammonti riċevuti meta dawn ma jintużawx għall-iskopijiet maħsuba, ma jaqax fil-kamp ta' applikazzjoni tad-Direttivi hawn fuq imsemmija.

                  (354)

                  Fuq il-bażi tal-informazzjoni disponibbli, mhuwiex possibbli li jiġi konkluż li s-CfD jirrigwarda l-akkwiżizzjoni ta' xogħlijiet, servizzi jew provvisti u għalhekk jikkwalifika bħala kuntratt pubbliku jew konċessjoni.

                  (355)

                  L-ewwel nett, is-CfD ma jistabbilixxi l-ebda rekwiżit speċifiku dwar il-provvista, lill-awtorità kontraenti jew lil partijiet terzi, ta' kwalunkwe tip ta' servizz, prodott jew xogħol. Dawn il-kuntratti jinvolvu biss impenn ġenerali, minn NNBG, li tinvesti fi, tibni u topera l-impjant ta' HPC. Barra minn hekk, kif spjegat fil-premessa 315, aktar 'il fuq, il-Kummissjoni tistipula li s-servizz ipprovdut ma jikkwalifikax bħala servizz ta' interess ekonomiku ġenerali.

                  (356)

                  It-tieni, il-kuntratti ma jaħsbux għal obbligi reċiprokament vinkolanti li jistgħu jkunu infurzabbli quddiem Qorti. Għall-kuntrarju, il-kuntratti jinkludu biss skadenzi relatati mal-fażi ta' kostruzzjoni tar-reatturi nukleari, li f'kull waħda minnhom NNBG tkun fir-riskju li tara l-kuntratt itterminat (ara l-premessa 219 aktar 'il fuq).

                  (357)

                  It-tielet, ma hemm l-ebda selettività fuq in-numru ta' operaturi ekonomiċi li jistgħu jidħlu f'CfD għajr dawk li jirriżultaw min-numru limitat ta' siti disponibbli għall-kostruzzjoni ta' impjanti tal-enerġija nukleari. Kif issottolinjaw l-awtoritajiet tar-Renju Unit, is-sistema tibqa' miftuħa għall-partijiet interessati potenzjali kollha.

                  (358)

                  Il-Kummissjoni għalhekk tikkonkludi li s-CfD għal HPC jistabbilixxi l-kundizzjonijiet għall-eżerċizzju tal-attività ta' ġenerazzjoni tal-elettriku bl-użu tat-teknoloġija nukleari, u ma jikkwalifikax bħala kuntratt pubbliku jew attività ta' akkwist.

                  (359)

                  Anki kieku wieħed kellu jargumenta li l-Art 8 tad-Direttiva dwar l-Elettriku japplika għall-miżura nnotifikata, il-Kummissjoni temmen li ma nkisirx.
                  L-Art 8 tad-Direttiva dwar l-Elettriku ma jippreskrivix l-użu ta' proċedura tal-offerti, li jistabbilixxi li jistgħu jintużaw proċeduri ekwivalenti f'termini ta' trasparenza u nondiskriminazzjoni, u abbażi tal-kriterji ppubblikati. Ir-Renju Unit stabbilixxa sejħa pubblika għall-interess sabiex jidentifika investituri xierqa fl-eneġija nukleari.

                  (360)

                  B'mod partikolari, id-DECC ippubblika sejħa għall-espressjonijiet tal-interess għal investituri potenzjali fi proġetti li jissodisfaw il-karatteristiċi meħtieġa, kif deskritti fid-dokument ippubblikat, f'Diċembru 2011. (42)

                  (361)

                  Il-Qafas Operattiv għas-CfDs u l-Abbozz ta' Liġi dwar l-Enerġija kienu suċċessivament ippubblikati fid-29 ta' Novembru 2012. (43) Il-Qafas Operattiv ipprovda ċarezza dwar kif is-CfD huwa maħsub li jappoġġa l-investiment f'ġenerazzjoni tal-elettriku b'emissjonijiet baxxi ta' karbonju. Huwa jistabbilixxi proposti dwar kif l-iżviluppaturi jistgħu japplikaw għal CfD, it-termini li bihom se jinħarġu dawn il-kuntratti, u l-qafas istituzzjonali ta' sostenn.

                  (362)

                  L-unika kumpanija ta' ġenerazzjoni nukleari li wieġbet għall-istedina, u bi proġett nukleari ġdid suffiċjentement avvanzat sabiex titqies bħala eliġibbli biex tibda d-diskussjonijiet, kienet NNBG, li permezz tal-ittra datata t-22 ta' Marzu 2012 issottomettiet il-kriterji ta' eliġibbiltà tagħha. Il-proġett kien ikkonfermat bħala eliġibbli fit-tweġiba tad-DECC fit-22 ta' Mejju 2012.

                  (363)

                  F'Lulju 2012 ir-Renju Unit ikkonferma li huwa kellu diskussjonijiet ma' żviluppaturi nukleari ġodda minbarra NNBG. (44) Wara approvazzjoni interna mill-Gvern tar-Renju Unit, fil-15 ta' Frar 2013 bdew negozjati formali ma' NNBG dwar it-termini potenzjali ta' Kuntratt ta' Investiment.

                  (364)

                  Il-Kummissjoni tikkonkludi li l-proċedura tal-għażla użata mir-Renju Unit sabiex jidentifika kuntrattur xieraq tas-CfD għal investimenti nukleari ġodda kienet ibbażata fuq qafas ċar, trasparenti u mhux diskriminatorju, li jista' jitqies bħala ekwivalenti għal proċedura tal-offerti f'termini tat-trasparenza u n-nondiskriminazzjoni.

                  (365)

                  Għalhekk, m'hemmx bżonn li jiġi stabbilit jekk ksur potenzjali tar-regolamenti dwar is-suq intern jagħmilx l-għajnuna bħala inkompatibbli.

            9.2   OBJETTIVI TA' INTERESS KOMUNI

                  (366)

                  Fid-Deċiżjoni ta' Ftuħ, il-Kummissjoni esprimiet dubji dwar tlieta mill-objettivi komuni mressqa mir-Renju Unit, jiġifieri d-diversifikazzjoni, is-sigurtà tal-provvista, u d-dekarbonizzazzjoni.

                  (367)

                  Id-Deċiżjoni ta' Ftuħ irrikonoxxiet li s-sigurtà tal-provvista tikkwalifika bħala objettiv komuni, iżda ma kinitx ċerta jekk f'dan il-każ partikolari, il-miżura ta' għajnuna kinitx se tgħin sabiex issolvi l-problema billi jidher li hemm nuqqas ta' qbil bejn in-nuqqas imbassar fid-domanda u l-mument meta se tkun disponibbli HPC. Barra minn hekk, ma kienx ċar għall-Kummissjoni jekk teknoloġiji alternattivi jistgħux jindirizzaw il-ħtieġa ta' kapaċità ġdida tal-enerġija.

                  (368)

                  Fl-aħħar nett, id-diversifikazzjoni kienet meqjusa bħala aspett importanti tas-sigurtà tal-provvista, iżda mhux wieħed li seta' jiġi rikonoxxut bħala objettiv ta' interess komuni fih innifsu.

                  (369)

                  Il-Kummissjoni madankollu aċċettat li l-miżura kienet konformi mat-Trattat Euratom.

                  (370)

                  Kif rikonoxxut f'deċiżjonijiet preċedenti tal-Kummissjoni, (45) it-Trattat Euratom għandu l-għan li joħloq il-“kundizzjonijiet neċessarji għall-iżvilupp ta' industrija nukleari b'saħħitha li ser tipprovdi riżorsi ta' enerġija estensivi.” Dan l-objettiv huwa mtenni ulterjorment fl-Art 1 tat-Trattat Euratom, li jistabbilixxi li “għandu jkun il-kompitu tal-Komunità li tikkontribwixxi ħalli jogħla l-livell tal-għixien fl-Istati Membri (…) bil-ħolqien tal-kondizzjonijiet meħtieġa għall-istabbiliment ta' malajr u t-tkabbir tal-industriji nukleari.”

                  (371)

                  Fuq din il-bażi, it-Trattat Euratom jistabbilixxi l-Komunità tal-Euratom, filwaqt li jipprevedi l-istrumenti neċessarji u l-attribuzzjoni tar-responsabbiltajiet sabiex jintlaħqu dawn l-objettivi. Il-Kummissjoni trid tassigura li d-dispożizzjonijiet ta' dan it-Trattat jiġu applikati.

                  (372)

                  L-Art 2(c) tat-Trattat Euratom jistipula li l-Istati Membri “jiffaċilitaw l-investiment u jassiguraw, partikolarment billi jinkoraġġixxu l-impriża kummerċjali, il-kostruzzjoni ta' faċilitajiet bażiċi meħtieġa għall-iżvilupp tal-enerġija nukleari fil-Komunità.” L-Art 40 tal-istess Trattat jipprevedi li l-Komunità tippubblika programmi illustrattivi “sabiex jiġi stimulat l-investiment, inklużi l-miri tal-produzzjoni.”

                  (373)

                  Fuq il-bażi tal-valutazzjoni tal-Kummissjoni, il-miżura tikkontribwixxi għas-sigurtà fit-tul tal-provvista, b'mod partikolari abbażi tal-previżjonijiet tal-kapaċità u r-rwol li l-provvista tal-elettriku ta' HPC se jkollha meta tkun mistennija li tibda topera.

                  (374)

                  Il-Kummissjoni għalhekk issib li l-miżuri ta' għajnuna mmirati sabiex jippromwovu l-enerġija nukleari, isegwu objettiv ta' interess komuni u, fl-istess ħin, jistgħu jikkontribwixxu għall-objettivi tad-diversifikazzjoni u s-sigurtà tal-provvista.

            9.3   FALLIMENTI TAS-SUQ U L-ĦTIEĠA GĦALL-INTERVENT TAL-ISTAT

                  (375)

                  Fid-Deċiżjoni tal-Ftuħ tagħha, il-Kummissjoni esprimiet dubji dwar il-fehma li l-enerġija nukleari neċessarjament qiegħda ssofri minn falliment tas-suq.

                  (376)

                  Il-Kummissjoni rreferiet b'mod partikolari għall-eżistenza ta' strumenti oħrajn li għandhom l-għan tad-dekarbonizzazzjoni (bħall-ETS), u għall-vijabbiltà kummerċjali apparenti tal-enerġija nukleari. Il-Kummissjoni semmiet ukoll li kieku kien jeżisti falliment tas-suq, dan jista' jkun relatat mal-ostakli għaż-żieda fil-livell ta' fondi meħtieġa minħabba l-ispejjeż enormi involuti, li jidher li huwa indirizzat b'mod xieraq mill-provvista ta' Garanzija tal-Kreditu mingħajr il-ħtieġa għal strumenti oħrajn.

                  (377)

                  Il-Kummissjoni vvalutat il-kwistjoni ta' fallimenti tas-suq potenzjali billi ħarset lejn l-evidenza mogħtija minn dawk li wieġbu u wettqet analiżi ekonomika estensiva. (46)

                  (378)

                  L-argumenti tar-Renju Unit li jeżisti falliment tas-suq residwu fl-emissjonijiet tal-karbonju fuq perjodu twil minħabba li ma hemmx sinjali tal-prezzijiet fuq perjodu twil għall-karbonju u hemm nuqqas ta' qafas regolatorju biżżejjed preċiż u stabbli għat-tnaqqis tal-emissjonijiet tal-karbonju fuq terminu twil huma validi. Dan l-argument jiġġustifika ċertu tip ta' intervent mill-gvern biex irawwem il-ġenerazzjoni ta' emissjonijiet baxxi tal-karbonju, li tinkludi l-enerġija nukleari.

                  (379)

                  Barra minn hekk, l-argumenti li s-sigurtà tal-provvista tal-elettriku mhijiex ipprezzata b'mod xieraq, u li d-deċiżjonijiet dwar l-investiment privat fil-ġenerazzjoni tal-elettriku jistgħu jibqgħu taħt il-livell ottimali soċjali, jidhru li huma validi.

                  (380)

                  Madankollu, dawn iż-żewġ fallimenti tas-suq potenzjali ma jidhrux li jiġġustifikaw l-investiment speċifikament fil-ġenerazzjoni tal-enerġija nukleari, iżda aktar l-investiment fil-ġenerazzjoni b'emissjonijiet baxxi tal-karbonju u r-rimedji għall-internalizzazzjoni tal-esternalità pożittiva tal-elettriku disponibbli, rispettivament. Il-falliment tas-suq tal-aħħar huwa indirizzat b'mod speċifiku mill-ħolqien ta' mekkaniżmu ta' kapaċità. Il-Kummissjoni approvat il-miżura tar-Renju Unit dwar suq tal-kapaċità fid-Deċiżjoni tagħha tat-23 ta' Lulju 2014. (47)

                  (381)

                  Madankollu, hemm żewġ fallimenti tas-suq li huma iżjed rilevanti b'mod speċifiku għall-enerġija nukleari.

                  (382)

                  L-ewwel nett, l-investiment fl-enerġija nukleari huwa soġġett għal riskju sinifikanti minħabba l-kombinazzjoni ta' spejjeż kapitali għoljin li jridu jitħallsu bil-quddiem, żminijiet twal għall-kostruzzjoni u perjodu ta' operat twil sabiex jiġu rkuprati l-ispejjeż ta' investiment. In-nuqqas ta' strumenti finanzjarji bbażati fuq is-suq, kif ukoll tipi oħrajn ta' kuntratti, biex jiħħeġġjaw kontra riskju sostanzjali bħal dan jikkostitwixxi falliment tas-suq li huwa speċifiku għal ftit teknoloġiji fosthom l-enerġija nukleari. L-istrumenti disponibbli fil-preżent mis-suq ma jagħtux perjodi taż-żmien li jaqbżu l-10 jew il-15-il sena, la fil-forma ta' kuntratti fuq terminu twil u lanqas bħala strumenti tal-iħħeġġjar kontra r-riskju.

                  (383)

                  B'mod partikolari, il-produzzjoni tal-enerġija nukleari għandha ċikli tal-ħajja estremament twal u kumplessi, għall-kuntrarju tal-maġġoranza tal-infrastruttura tal-enerġija l-oħra u tabilħaqq għall-kuntrarju tal-maġġoranza tal-investimenti fl-infrastruttura b'mod ġenerali. Normalment huma meħtieġa minn tmienja sa għaxar snin biex jinbena impjant tal-enerġija nukleari, bi spejjeż li jridu jitħallsu qabel ma jiġi ġġenerat kwalunkwe introjtu u b'riskji li jaqgħu fuq l-investitur waħdu. Il-ħajja operattiva ta' 60 sena hija kkaratterizzata mill-ġenerazzjoni tal-introjti, iżda dawn huma bbażati fuq evoluzzjoni mingħajr ċertezza tal-prezzijiet għall-operaturi. Il-perjodu ta' dekommissjonar li jsegwi jista' jdum erbgħin sena, b'fondi li jridu jinżammu għall-għeluq tal-installazzjoni. Fl-aħħarnett, il-ħażna u t-trattament ta' skart nukleari ta' livell għoli normalment jitwettqu fuq il-post qabel it-trasferiment għal repożitorju, fejn l-iskart huwa mistenni li jinħażen għal eluf ta' snin.

                  (384)

                  It-tieni, hemm ir-riskju ta' ħin mejjet (l-aktar politiku) malli jsir l-investiment u li l-investitur isib ruħu f'pożizzjoni ta' negozjar aktar dgħajfa. Minħabba n-natura kontroversjali tat-teknoloġija nukleari, il-gvernijiet suċċessivi jista' jkollhom fehmiet differenti dwar l-attrattività tagħha, u dan jista' jżid l-inċertezza għall-investituri privati. Il-Kummissjoni mhijiex konvinta li din il-kwistjoni tista' tikkwalifika bħala falliment tas-suq, iżda tirrikonoxxi li tista' tkun fattur li jagħmel l-investiment fl-enerġija nukleari ġdida iżjed diffiċli, b'mod partikolari minħabba l-iskedi ta' żmien twal meħtieġa għall-kostruzzjoni, l-operat u d-dekomissjonar tal-impjanti tal-enerġija nukleari.

                  (385)

                  Dawn il-kwistjonijiet huma uniċi għat-teknoloġija nukleari. It-teknoloġiji kollha jistgħu fil-prinċipju jsofru minn ħin mejjet politiku, madankollu minħabba l-perjodu ta' żmien itwal u d-daqs ikbar tal-investiment, il-proġetti nukleari huma mistennija li jsofru iżjed. Barra minn hekk, l-impossibbiltà tal-kondiviżjoni adegwata tar-riskji li jirriżultaw mill-investiment għoli permezz ta' strumenti tas-suq għandha impatt sproporzjonat fuq it-teknoloġiji nukleari aktar milli fuq oħrajn.

                  (386)

                  Il-Kummissjoni qieset ukoll il-kwistjoni ta' jekk ikunx hemm investiment f'enerġija nukleari ġdida fin-nuqqas ta' għajnuna. Il-ħidma tal-immudellar imwettqa użat diversi xenarji kontrafattwali b'suppożizzjonijiet differenti dwar il-prezzijiet tal-karburanti fossili u dwar il-pajsaġġ politiku li jista' jipprevali fin-nuqqas ta' CfD għall-enerġija nukleari ġdida (48). Filwaqt li r-Renju Unit isostni li l-immudellar fih innifsu, u b'mod partikolari fuq perjodi taż-żmien twal bħal dawn, jista' jagħti indikazzjonijiet utli bbażati fuq is-simplifikazzjoni meħtieġa tad-dinamiċi tad-dinja reali, il-Kummissjoni temmen li ħidma tal-immudellar bħal din tista' tkun utli biex tinforma l-fehma tagħha dwar l-aspetti prinċipali tal-valutazzjoni

                  (387)

                  F'xenarju li fih is-CfDs huma disponibbli għal teknoloġiji rinnovabbli u CCS iżda mhux għal dawk nukleari, l-investiment privat fl-enerġija nukleari ġdida ma jkunx ekonomiku bħala mudell sal-2046. F'xenarju fejn ma jintuża l-ebda CfD u jiġi implimentat is-Suq tal-Kapaċità, li juża s-suppożizzjonijiet ċentrali dwar il-prezzijiet tal-karburanti fossili tad-DECC, l-inizjattivi ta' investiment privat f'enerġija nukleari ġdida ma jseħħux qabel l-2037. Bi prezzijiet tal-karburanti fossili għoljin, deċiżjonijiet ta' investiment f'enerġija nukleari ġodda jiġu ppreżentati fl-2032 u bi prezzijiet tal-karburanti fossili baxxi u prezzijiet tal-karbonju fissi dawn ma jiġux ippreżentati qabel ma jintemm il-perjodu ta' żmien għall-mudell fl-2049.

                  (388)

                  Tmien xenarji oħra ġew immudellati, kull wieħed minnhom immodifikat ulterjorament f'sa tmien varjanti. Sommarju tar-riżultati prinċipali minn għażla tax-xenarji jinstab fit-Tabella 9 fl-Anness.

                  (389)

                  Is-sejba prinċipali tal-ħidma tal-immudellar imwettqa hija li hemm inċertezza sinifikanti dwar il-kwistjoni ta' jekk l-investiment privat f'enerġija nukleari ġdida jseħħx fin-nuqqas ta' għajnuna mill-Istat, bid-dati li jvarjaw mill-bidu tas-snin tal-2030 sa mhux qabel l-2049. Barra minn hekk, il-provvista ta' CfDs għal enerġija nukleari ġdida tidher li ttejjeb il-benefiċċji għas-soċjetà sħiħa u għall-konsumaturi b'mod speċifiku, ħlief jekk jiġu injorati l-miri ta' dekarbonizzazzjoni u l-prezzijiet tal-karburanti fossili jkunu baxxi.

                  (390)

                  L-analiżi mwettqa mill-Kummissjoni tikkonferma li hemm inċertezza għolja dwar il-kwistjoni ta' jekk is-suq joffrix investiment f'enerġija nukleari ġdida fi żmien realistiku. Filwaqt li l-evidenza mogħtija u l-analiżi mwettqa mhumiex konklussivi, dawn jindikaw livell raġonevolment għoli ta' fiduċja, u fil-limiti inevitabbli li l-previżjonijiet fuq dan il-perjodu ta' żmien jimponu, li l-investiment purament kummerċjali f'enerġija nukleari ġdida mhux se jseħħ fiż-żmien waqtu biex jindirizza l-ħtiġijiet tal-politika tal-enerġija li r-Renju Unit qed jiffaċċja fin-nuqqas tal-għajnuna mill-Istat.

                  (391)

                  Barra minn hekk, il-mekkaniżmi alternattivi mhumiex biżżejjed biex jinċentivaw l-investiment f'enerġija nukleari ġdida. La l-Prezz Minimu tal-Karbonju u lanqas is-Suq tal-Kapaċità ma huma biżżejjed biex jiġġeneraw investimenti fl-enerġija nukleari. B'mod partikolari, l-operaturi nukleari jistgħu jkunu eliġibbli biex jipparteċipaw fis-Suq tal-Kapaċità biss meta jirrinunzjaw għal forom oħra ta' appoġġ, inkluż CfD jew Garanzija tal-Kreditu u s-Suq tal-Kapaċità jipprovdi għal perjodu li jkun qasir wisq biex jiżgura l-investiment fl-enerġija nukleari. Il-Prezz Minimu tal-Karbonju ma jagħtix biżżejjed ċertezza fuq il-prezzijiet għall-operaturi futuri biex investiment tad-daqs u d-dewmien tal-enerġija nukleari ġdida jipproċedi. Abbażi tal-ħidma tal-immudellar imwettqa, forom oħra ta' appoġġ ma jkunux biżżejjed biex jiżguraw l-investiment f'enerġija nukleari ġdida f'perjodu taż-żmien realistiku u kif jeħtieġ ir-Renju Unit. L-ebda waħda mill-miżuri ta' appoġġ ma tittratta l-inċertezza għolja tal-prezzijiet għall-operaturi u n-nuqqas ta' possibbiltà li jkunu ħħeġġjati u konklużi ftehimiet fuq terminu twil.

                  (392)

                  Għar-raġunijiet enfasizzati hawn fuq, u sal-punt li l-investiment fl-enerġija nukleari ġdida għandu bħala l-għan tiegħu l-interess komuni tal-UE enfasizzat fit-Taqsima 9.2 hawn fuq, il-Kummissjoni għalhekk tikkonkludi li l-miżuri tal-għajnuna mill-Istat proposti huma meħtieġa, fuq il-bażi ta' dan it-tip speċifiku ta' investiment f'enerġija nukleari ġdida u fuq il-bażi tal-istat u l-mod kif qed jaħdmu s-swieq finanzjarji osservati fir-Renju Unit fiż-żmien ta' din id-Deċiżjoni.

            9.4   L-ISTRUMENTI XIERQA U L-EFFETT TA' INĊENTIV

                  (393)

                  Fid-Deċiżjoni tal-Ftuħ tagħha, il-Kummissjoni esprimiet dubji dwar jekk is-Cfd jistax jitqies bħala strument xieraq għall-għoti tal-għajnuna mill-Istat, minħabba li dan ineħħi s-sinjal tal-prezzijiet u jinterferixxi mal-mod kif inhu mfassal is-suq attwali, fejn il-ġenerazzjoni tal-elettriku huwa suq kompetittiv u l-investiment iseħħ fuq il-bażi tal-introjtu prospettiv li jiġi mill-bejgħ tal-elettriku fil-livell tal-operaturi tas-suq.

                  (394)

                  Il-Kummissjoni esprimiet dubju wkoll dwar id-dewmien tal-miżura, u l-fatt li din tipproteġi l-introjtu sal-limitu li telimina r-riskju tal-prezzijiet, li huwa rinforzat ulterjorament meta s-CfD jintuża flimkien ma' Garanzija tal-Kreditu. Fl-aħħar nett, il-Kummissjoni qajmet dubju dwar in-nuqqas ta' proċess ta' sejħiet għall-offerti miftuħ u trasparenti, li fost affarijiet oħra kiser in-newtralità teknoloġika billi ppermetta negozjati privati bejn ir-Renju Unit u EDF fuq proġett ibbażat fuq teknoloġija speċifika.

                  (395)

                  L-argumenti tar-Renju Unit favur is-CfD huma relatati mal-fallimenti tas-suq ewlenin enfasizzati fit-Taqsima 9.3 hawn fuq, l-aktar in-nuqqas ta' kapaċità tal-investituri privati li jikkondividu b'mod effiċjenti, jew li jittrasferixxu, ir-riskju tal-volatilità tal-prezzijiet minħabba swieq bi trasferiment tar-riskju mhux kompluti fiċ-ċirkostanzi attwali.

                  (396)

                  Sal-limitu li jkunu preżenti fallimenti tas-suq kapitali fuq terminu twil bħal dawn, l-għoti ta' Garanzija tal-Kreditu ma tkunx biżżejjed waħedha biex iġġib l-investiment fl-enerġija nukleari ġdida għaliex din tindirizza biss il-ħtieġa li jinkiseb dejn għall-proġett, iżda ma tindirizzax il-kwistjonijiet speċifiċi li l-enerġija nukleari tinvolvi bħar-riskji partikolari li jiġu mill-kostruzzjoni u ċ-ċiklu tal-ħajja twil u kumpless tagħha. Il-Garanzija tal-Kreditu tippermetti l-investitur jiġbor id-dejn, filwaqt li s-Cfd jippermetti lill-investitur li jimpenja l-ekwità għall-proġett. Iżjed minn hekk, il-Garanzija tal-Kreditu stess hija bbażata fuq l-eżistenza tas-CfD u hija konnessa b'mod intrinsiku miegħu hekk kif il-klassifikazzjoni tal-proġett tqis l-eżistenza tas-CfD. Huma biss l-introjti garantiti tas-CfD li jistgħu jikkumpensaw għall-profil tar-riskju fuq terminu twil tal-proġett.

                  (397)

                  Il-Kummissjoni diġà aċċettat fid-Deċiżjoni tagħha tat-23 ta' Lulju 2014 li s-CfDs jistgħu jkunu strument xieraq biex jappoġġja t-teknoloġiji b'emissjonijiet baxxi tal-karbonju u b'mod partikolari t-teknoloġiji rinnovabbli. (49)

                  (398)

                  Is-CFd jindirizza b'mod miftuħ il-ħtieġa li jkun hemm stabbiltà u prevedibbiltà tal-prezzijiet fuq ir-rati ta' redditu tal-proġett u l-ekwità, li huma ta' importanza partikolari għall-investimenti ta' dan id-daqs u t-tul u għalhekk huma essenzjali biex jippermettu l-investiment. F'dan is-sens, is-CfD jindirizza l-fallimenti tas-suq ewlenin identifikati hawn fuq.

                  (399)

                  It-termini addizzjonali li huma speċifiċi għas-CfD għall-HPC u l-Ftehim tas-Segretarju tal-Istat, u b'mod partikolari l-kumpens mogħti fil-każ ta' forom politiċi jew leġiżlattivi ta' penalizzazzjoni diskriminatorja tat-teknoloġija nukleari, jindirizzaw ir-riskji addizzjonali li jistgħu jitqiesu bħala speċifiċi għall-enerġija nukleari, jiġifieri l-possibbiltà ta' ħin mejjet għall-investimenti minħabba bidliet fil-qafas leġiżlattiv, pereżempju minħabba raġunijiet politiċi.

                  (400)

                  Minħabba l-għan tal-miżuri tal-għajnuna, jiġifieri li jsir investiment fl-enerġija nukleari, il-Kummissjoni tqis li proċedura ta' offerti miftuħa li fiha jistgħu jipparteċipaw teknoloġiji tal-ġenerazzjoni tal-elettriku oħra ma kinitx tkun xierqa, minħabba l-perjodu ta' żmien meħtieġ mir-Renju Unit.

                  (401)

                  Wara l-proċedura ta' offerti miftuħa mnedija mir-Renju Unit, hija biss l-EDF li ssottomettiet proposta ta' investiment. Ir-Renju Unit ta evidenza (50) li l-ebda proġett ieħor ma kien lest jikkompeti mal-HPC fiż-żmien tan-negozjati ma' EDF. Minħabba l-ispeċifiċitajiet tat-teknoloġija nukleari, l-ispejjeż ta' qabel l-impenn huma sostanzjali u huma biss numru limitat ta' operaturi li għandhom l-għarfien u s-saħħa finanzjarja li jwettqu investimenti tad-daqs tal-HPC. Ir-Renju Unit spjega li kien jippreferi li jkun hemm kompetizzjoni akkanita fost l-offerenti, iżda ma kienx hemm offerti minn impriżi oħra għal enerġija ġdida nukleari.

                  (402)

                  Il-Kummissjoni tirrikonoxxi li l-enerġija nukleari hija ġeneralment f'sitwazzjoni differenti minn teknoloġiji oħrajn f'termini tar-rekwiżiti li l-investituri jridu jissodisfaw. Sempliċement ma hemmx proġetti komparabbli għal impjant tal-enerġija nukleari f'termini tat-tul tal-ħajja u d-daqs tal-investiment. Il-proġett tal-HPC huwa partikolari ħafna. Huwa proġett ta' infrastruttura ta' daqs kważi mingħajr preċedent, fis-settur tal-enerġija kif ukoll kwalunkwe settur ieħor. Għalhekk, il-Kummissjoni tirrikonoxxi li proċess ta' offerti fil-każ inkwistjoni ma kienx jagħti riżultati sinifikanti biżżejjed minħabba l-limiti tal-proġett.

                  (403)

                  Il-Kummissjoni temmen ukoll li l-provvista tas-CfD għal investiment f'enerġija nukleari ġdida ma jiddiskriminax b'mod eċċessiv kontra teknoloġiji oħra u ma jiffavorixxix lill-enerġija nukleari ġdida fuq teknoloġiji oħra. Tabilħaqq teknoloġiji oħra jistgħu jkunu appoġġjati bl-istess mod mis-CfDs, bl-użu tal-istess tip ta' strument, minbarra għal adattamenti li jistgħu jitqiesu meħtieġa għad-differenzi fit-teknoloġiji (bħall-ftehimiet tas-Segretarju tal-Istat jew il-ftuħ mill-ġdid tan-negozjati dwar l-infiq operattiv).

                  (404)

                  Barra minn hekk, in-natura intermittenti ta' ħafna teknoloġiji tal-enerġija rinnovabbli ma tippermettihomx ikunu alternattiva xierqa għal teknoloġija b'tagħbija bażika bħall-enerġija nukleari. Kif spjegat fil-premessa 199 hawn fuq, is-sostituzzjoni tal-kapaċità li hija mistennija li tkun koperta mill-proġett tal-HPC tikkorrispondi għal kapaċità eolika minn fuq l-art ta' 14 GW jew minn fuq il-baħar ta' 11 GW, li ma tistax tkun realistikament ipprovduta fl-istess perjodu ta' żmien.

                  (405)

                  Barra minn hekk, is-CfD għal enerġija nukleari ġdida ma jiddiskriminax kontra impjanti nukleari eżistenti, li ma jeħtiġux inċentivi biex jinbnew u li nbnew taħt ċirkostanzi differenti minn dawk tal-lum, pereżempju qabel il-liberalizzazzjoni tas-suq.

                  (406)

                  Fil-limiti ta' dan il-każ u proġett speċifiku, għalhekk, il-Kummissjoni tikkonkludi li s-CfD flimkien mal-Garanzija tal-Kreditu u l-Ftehim tas-Segretarju tal-Istat, kif strutturat fil-miżuri notifikati, huma strumenti xierqa biex jagħtu għajnuna u joffru effett ta' inċentiv xieraq lill-benefiċjarju.

            9.5   PROPORZJONALITÀ

                  (407)

                  Fid-Deċiżjoni tal-Ftuħ il-Kummissjoni esprimiet dubji dwar jekk ir-rata ta' redditu hijiex proporzjonata, minħabba l-kombinazzjoni tas-CfD u l-Garanzija tal-Kreditu u elementi oħra għall-mitigazzjoni tar-riskji tal-miżuri, li tidher kompatibbli mar-rati ta' redditu ferm aktar baxxi minn dawk mogħtija lill-NNBG minħabba r-riskju aktar baxx. B'mod partikolari, it-tfassil tas-CfD jelimina essenzjalment ir-riskju tal-prezzijiet tas-suq, filwaqt li l-miżura għandha l-għan li tipproteġi l-investitur minn ħafna avvenimenti billi tipprovdi kumpens.

                  (408)

                  Id-Deċiżjoni tal-Ftuħ qajmet ukoll dubji rigward ir-rata ta' redditu potenzjalment għolja, u l-possibbiltà li l-benefiċjarju jkollu qligħ mhux mistenni jekk is-suppożizzjonijiet jirriżultaw żbaljati.

                  (409)

                  Hemm tliet ħsibijiet ewlenin fil-miżura maħsuba tar-Renju Unit, relatati mal-proporzjonalità li huma rilevanti għall-valutazzjoni mill-Kummissjoni.

                  (410)

                  L-ewwel nett, ir-rata ta' redditu prevista kienet meqjusa għolja, sabiex ma jkunx jista' jiġi eskluż il-kumpens żejjed, meta ttieħed inkunsiderazzjoni l-kombinazzjoni tas-CfD u l-Garanzija kif innotifikati. B'mod partikolari, malli l-impjant ikun inbena, dan jista' jitqies li jopera b'mod effettiv bħala ass irregolat għat-tul tas-CfD, bi fluss ta' introjtu relattivament stabbli.

                  (411)

                  It-tieni, is-CfD jissepara r-rata ta' redditu mill-ammont tal-għajnuna. Il-prezz tal-eżerċitar jista' jiġi stabbilit għal livell li jippermetti lill-NNBG biex tkopri l-ispejjeż u tagħmel profitt raġonevoli, iżda dan ma jiddeterminax l-ammont ta' għajnuna li fl-aħħar mill-aħħar se titħallas u li hija wkoll funzjoni tal-prezzijiet għall-operaturi. Dan joħloq il-ħtieġa li t-test tal-kumpens żejjed jiġi interpretat bħala test fuq ir-rata ta' redditu, aktar milli bħala referenza għal-livell assolut tal-għajnuna.

                  (412)

                  It-tielet, ma hemm l-ebda ċertezza li kwalunkwe gwadann li jsir wara l-kostruzzjoni li jkun ogħla minn dak mistenni se jkun ta' benefiċċju għall-klijenti, billi titnaqqas ir-rata ta' redditu sal-livell minimu u jżid il-benefiċċju ġenerali.

                  (413)

                  It-Taqsimiet ta' hawn taħt se jħarsu lejn dawn il-kwistjonijiet għall-Garanzija tal-Kreditu u s-CfD u r-rata ta' redditu, qabel ma jilħqu l-konklużjonijiet finali dwar il-pakkett globali.

            9.5.1   Il-Garanzija tal-Kreditu

                  (414)

                  Il-bonds li jridu jinħarġu mill-emittent se jkunu appoġġjati mill-Garanzija tal-Kreditu kif deskritt fit-Taqsima 2.2 hawn fuq.

                  (415)

                  Il-Kummissjoni evalwat il-metodoloġija inizjali tal-Garanzija tal-Kreditu użata mir-Renju Unit. Skont din il-metodoloġija, it-tariffa tkun il-medja ta' tliet indikaturi fiż-żmien tal-Għeluq Kummerċjali għall-finanzjament globali iżda tkun soġġetta għal livell minimu ta' 225 punti bażi. Ir-Renju Unit sostna li sa mit-tmiem tal-21 ta' Awwissu 2014, ir-rata tat-tariffa tal-Garanzija tal-Kreditu kienet stabbilita għal 250 punti bażi (bħala l-medja ta' 263, 243 u 245 rispettivament). (51)

                  (416)

                  Fin-nuqqas ta' rati tas-suq osservati direttament għall-Garanziji tal-Kreditu (suffiċjenti) li jiżguraw tipi simili ta' riskju, huwa meħtieġ li wieħed jibbaża fuq approċċi alternattivi biex tiġi stabbilita rata ta' tariffa tal-garanzija skont it-termini tas-suq. L-ewwel approċċ huwa 'l hekk imsejjaħ approċċ tat-telf mistenni. Dan l-approċċ jorbot il-pjan tan-negozju tal-kumpanija mal-istruttura kapitali tagħha taħt xenarji differenti li jirriżultaw fil-probabbiltà ta' inadempjenza. Inkella, wieħed jista' jagħti parametri referenzjarji għall-Garanzija skont il-prezzijiet tas-suq ta' strumenti komparabbli b'riskju tal-kreditu simili.

                  (417)

                  Fuq il-bażi tas-sottomissjonijiet tar-Renju Unit u l-analiżijiet tagħha stess, il-Kummissjoni stabbilixxiet li kien hemm raġunijiet serji biex temmen li r-rata tat-tariffa tal-Garanzija minima proposta fil-bidu (225 punt bażi) u r-rata tas-26 ta' Awwissu 2014 (250 punt bażi) kienu aktar baxxi mir-rati tas-suq. Din il-konklużjoni kienet ibbażata fuq żewġ linji ta' inkjesta: l-ewwel, il-metoloġiji użati għad-determinazzjoni tat-tariffa; u t-tieni, ir-rata proposta mir-Renju Unit għall-faċilità ta' Garanzija.

            9.5.1.1   Il-metodoloġiji tar-rata tat-tariffa tal-Garanzija

                  (418)

                  Fin-nuqqas ta' prezzijiet tas-suq għal strumenti simili, il-Kummissjoni kienet ippreżentata b'żewġ approċċi biex tivvaluta r-rata tat-tariffa tal-Garanzija.

                  (419)

                  L-ewwel approċċ huwa 'l hekk imsejjaħ approċċ tal-parametri referenzjarji għall-ipprezzar, li huwa deskritt f'aktar dettall fit-tweġibiet tat-Teżor tal-Maestà Tagħha tas-26 ta' Awwissu, tal-5 ta' Settembru, tat-12 ta' Settembru u tad-19 ta' Settembru 2014. Il-punt tal-bidu tal-analiżi huwa l-punteġġ tal-kreditu bi klassifikazzjoni ekwivalenti għal BB+/Ba1 matul il-kostruzzjoni. IUK jemmen li bħala riżultat tal-protezzjonijiet għad-dejn mibnija fil-ftehimiet ta' finanzjament, il-proġett tal-HPC ikun jista' jikseb klassifikazzjoni ekwivalenti għal BB+/Ba1 matul il-perjodu ta' kostruzzjoni. (52)

                  (420)

                  Skont l-Anness B (Informazzjoni dwar il-parametri referenzjarji), li jagħti deskrizzjoni ġenerali ta' kull sett ta' parametri referenzjarji, ir-rata tat-tariffa tvarja bejn 246 punt bażi (bl-użu tal-parametri referenzjarji tad-dejn korporattiv) u 263 punt bażi (bl-użu tas-self tal-bank għall-finanzjament ta' proġetti).

                  (421)

                  IUK ippreżenta wkoll marġnijiet ta' CDS medji ta' seba' entitajiet BB+ inklużi fl-indiċi tal-iTraxx Europe XOver (b'maturità ta' 10 snin), (53) inkluż sittin kostitwent li huma maħsuba għal grad ta' investiment borderline iżda jinkludu entitajiet li jvarjaw minn BBB (bi prospett negattiv) għal CCC. Il-marġini medju tas-seba' ismijiet BB+ kien ikkalkulat bħala madwar 250 punt bażi fid-data li fiha l-informazzjoni kienet ippreżentata lill-Kummissjoni. IUK qies din bħala konferma li r-rata tat-tariffa tal-Garanzija għandha tkun 250 punt bażi kieku kienet ikkalkulata fid-data rispettiva.

                  (422)

                  Madankollu mhuwiex ċar jekk dawn l-indiċijiet jistgħux jitqiesu kompletament bħala punti ta' referenza għall-Garanzija tal-Kreditu għall-HPC. Filwaqt li l-iTraxx Europe XOver jista' jintuża bħala punt tal-bidu biex issir derivazzjoni tar-rata tat-tariffa tal-Garanzija għal Hinkley Point C, il-kumpaniji magħżula għall-indiċi huma biss il-kumpaniji bi grad spekulattiv “aħjar”; il-maturità tal-indiċi hija ta' 10 snin, li hija inkonsistenti mal-faċilità tal-HPC; u hemm firxa wiesgħa ta' marġnijiet tas-CDS individwali li jirriflettu d-differenzi fil-kwalità tal-kreditu.

                  (423)

                  Il-Kummissjoni għalhekk ma kinitx fermament konvinta mill-valutazzjoni ta' IUK, kemm minħabba n-numru limitat ta' parametri referenzjarji għall-finanzjament ta' proġetti kif ukoll minħabba l-kriterji tal-għażla li teggħu dubju dwar l-analiżi tal-parametri referenzjarji. It-Tabella 16, fl-Anness B, tinsab deskrizzjoni ġenerali tal-parametri referenzjarji tal-finanzjament ta' proġetti.

                  (424)

                  It-tieni approċċ huwa 'l hekk imsejjaħ approċċ tat-telf mistenni. Approċċ tat-telf mistenni sħiħ jorbot il-mudell tan-negozju mal-istruttura tal-kapital taħt xenarji differenti u jagħmel derivazzjoni tal-possibbiltajiet ta' inadempjenza u r-rati ta' rkupru korrispondenti għal kull sena tal-proġett, bil-probabbiltajiet ta' inadempjenza jirriflettu l-possibbiltà li l-kumpanija ma tkunx tista' tħallas lura l-imgħax jew il-pagamenti tal-kapital. Madankollu, ma sarx hekk għal dan il-proġett. Minflok, il-mudell jippreżenta l-valur preżenti nett tal-Garanzija taħt dak li hu meqjus bħala xenarju punittiv. (54)

                  (425)

                  B'suppożizzjoni ta' rata tat-tariffa tal-garanzija ta' 250 punt bażi u s-suppożizzjonijiet ta' input imsemmija hawn fuq, il-mudell indikatur tal-approċċ tat-telf mistenni juri valur preżenti nett pożittiv tal-Garanzija.

                  (426)

                  Il-Kummissjoni ma kinitx konvinta wkoll mir-riżultati ta' dan it-tieni approċċ. B'mod partikolari, il-mudell ma jorbotx il-pjan tan-negozju mal-probabbiltajiet ta' inadempjenza. Minflok, il-probabbiltajiet ta' inadempjenza huma imposti u meqjusin bħala input għall-kalkoli tal-VPN.

                  (427)

                  Bħala riżultat, il-Kummissjoni hija tal-fehma li dawn il-metodoloġiji jistgħu jintużaw biex jinformaw il-valutazzjoni tagħha, iżda ma setgħux jiġġustifikaw kompletament ir-rata tat-tariffa proposta ta' 250 punt bażi.

            9.5.1.2   L-inċertezza madwar il-klassifikazzjoni interna BB+/Ba1

                  (428)

                  Iż-żewġ approċċi deskritti hawn fuq huma meħtieġa biex jiddeterminaw kemm it-tariffa kif ukoll il-punteġġ ta' kreditu tal-faċilità. Il-klassifikazzjonijiet jistgħu jintużaw biex iqabblu parametri differenti ta' strumenti finanzjarji, inkluż il-livell ta' riskju tagħhom u, l-aktar kruċjali, l-ipprezzar tagħhom.

                  (429)

                  IUK temmen li tista' tinkiseb klassifikazzjoni ekwivalenti għal BB+/Ba1 għal dan il-proġett. Il-klassifikazzjoni indikata la hija klassifikazzjoni esterna u lanqas punteġġ appoġġjat minn rapport dwar il-kreditu.

                  (430)

                  Madankollu l-Kummissjoni vvalutat li l-klassifikazzjoni ta' BB+ tista' tittieħed biss bħala punt ta' referenza, minħabba l-inċertezzi madwar il-klassifikazzjoni ta' faċilità kumplessa bħal din.

                  (431)

                  Waħda mill-inċertezzi prinċipali hija li l-proġett huwa soġġett għal riskju sinifikanti tar-rata tal-imgħax. Minħabba li sejrin jinħarġu Bonds fl-ewwel seba' snin tal-fażi ta' kostruzzjoni, hemm inċertezza sinifikanti madwar ir-rata tal-imgħax tal-bonds mal-ħruġ (55) Ir-rendiment (imgħax) tal-bonds tal-Gvern tar-Renju Unit għal maturitajiet ta' 10, 20 u 30 sena juri li storikament ninsabu f'livell baxx (ara l-grafika 1 fl-Anness B). It-tbassir tal-Bank tal-Ingilterra tar-rati tal-imgħax tal-bonds (il-kurvi tar-rati forward) jindikaw żieda fir-rati tal-imgħax tal-bonds mistennija.

                  (432)

                  It-tieni inċertezza hija minħabba l-maturitajiet potenzjali differenti tal-Bonds relatati mal-HPC, għall-kuntrarju tal-parametri referenzjarji mogħtija. B'mod partikolari, il-maturità tad-dejn garantit hija mistennija li jkollha ħajja medja ponderata (WAL) ta' 27,4 sena, b'maturitajiet tal-bonds li jvarjaw minn 8 sa 41 sena. Il-Garanzija tar-Renju Unit se tkun attiva sal-maturità finali li hija sa 41 sena mill-Għeluq Finanzjarju. L-analiżi tal-parametri referenzjarji, madankollu, tiffoka fuq l-istrumenti b'maturitajiet sa 10-15-il sena l-aktar, minħabba d-disponibbiltà tal-parametri referenzjarji għall-ipprezzar sa dak iż-żmien. IUK ingħatat parir mis-sottoskritturi tal-bonds li l-kurva tal-marġini hija ċatta u ħafna drabi invertita bejn maturitajiet ta' 10 u 30 sena.

                  (433)

                  Il-Kummissjoni għalhekk ma aċċettatx li l-klassifikazzjoni proposta minn IUK kellha biżżejjed evidenza li tappoġġjaha. Il-Kummissjoni ddeċidiet li tieħu l-klassifikazzjoni proposta bħala punt ta' referenza biss, li reġa' wassal għall-konklużjoni li t-tariffa proposta ta' 250 punt bażi kif notifkata fil-bidu ma setgħetx titqies bħala kompletament ġustifikata.

            9.5.2   Il-livell tal-prezz tal-eżerċitar u r-rata ta' redditu li tirriżulta

                  (434)

                  Kif diskuss fid-Deċiżjoni tal-Ftuħ, il-verżjoni nnotifikata tal-Mudell Finanzjarju (verżjoni 5.1) turi rata ta' redditu ta' [minn 9,75 sa 10,25] fil-mija f'termini nominali ta' wara t-taxxa, ibbażata fuq prezz tal-eżerċitar ta' GBP 92,50 għal kull MWh. Dan kieku kien jonqos b'GPB 3 għal kull MWh (jew pagament ta' somma f'daqqa b'valur ekwivalenti f'termini ta' VPN) li kieku kellu jkun hemm qbil fuq id-deċiżjoni li jinbena impjant tal-enerġija nukleari ġdid sussegwenti f'Sizewell C, fuq il-bażi li EDF tkun tista' tikkondividi l-ispejjeż tal-FOAK (b'mod partikolari t-tfassil u l-inġinerija) tar-reatturi EPR fiż-żewġ impjanti.

                  (435)

                  Ir-Renju Unit konsistentement argumenta li r-rata ta' redditu fil-mira għall-NNBG ta' madwar 10 fil-mija (nominali u wara t-taxxa) tkun raġonevoli, anke meta jitqabblu r-rati għal proġetti eoliċi fuq il-baħar u proġetti paragunabbli oħra.

                  (436)

                  Matul l-investigazzjoni tal-Kummissjoni ġew sottomessi diversi aġġornamenti oħra tal-Mudell Finanzjarju, li ħadu inkunsiderazzjoni l-aġġornamenti fis-suppożizzjonijiet tal-immudellar u l-istruttura tal-finanzjament antiċipata tal-proġett.

            9.5.2.1   Il-Mudell Finanzjarju u l-analiżi tax-xenarji

                  (437)

                  Ir-Renju Unit analizza l-Mudell Finanzjarju ta' EDF u użah biex jasal għar-rata ta' redditu tal-proġett. Il-Kummissjoni analizzat il-Mudell Finanzjarju u wettqet kontrolli tas-sensittività estensivi biex tagħmel derivazzjoni tal-metrika finanzjarja prinċipali għall-proġett tal-HPC.

                  (438)

                  Sabiex jistabbilixxi li r-rata ta' redditu ta' [minn 9,75 sa 10,25] fil-mija (nominali u qabel it-taxxa) ma kinitx eċċessiva, ir-Renju Unit issottometta rapport ta' konsulent imħejji mill-KPMG li jqis ħames metodi għall-valutazzjoni tal-livell ta' redditu xieraq għall-NNBG relatat mal-HPC. Dawn il-metodi u l-marġini tar-redditi derivat korrispondenti huma mogħtija fil-qosor fl-Anness A Tabella 4.

                  (439)

                  Ir-rapport ta rati ta' redditu nominali ta' wara t-taxxa fil-firxa ta' 6 fil-mija – 14,5 fil-mija. Ir-Renju Unit argumenta li r-rata ta' redditu stmata inizjali tal-proġetti ta' [minn 9,75 sa 10,25] fil-mija kienet f'livell raġonevoli f'din il-medda.

                  (440)

                  Il-Kummissjoni esprimiet tliet riżervi ewlenin rigward l-analiżi ppreżentata mir-Renju Unit u l-konsulenti tiegħu relatati mar-rata ta' redditu permessa. (56)

                  (441)

                  L-ewwel nett, il-metodoloġija tal-KPMG dehret li tinjora fil-maġġor parti d-differenza sinifikanti bejn ir-riskji fil-fażijiet tal-kostruzzjoni u tal-operat tal-proġett. It-tieni, il-Kummissjoni esprimiet dubji dwar il-limitu sa fejn il-parametri referenzjarji proposti kienu komparabbli mal-proġett tal-HPI f'termini tal-livell u l-istruttura tar-riskju, l-ingranaġġ u l-miżuri ta' appoġġ relatati bħal garanziji u salvagwardji oħra. It-tielet, il-Kummissjoni esprimiet dubji dwar l-istabbiliment tat-tariffa tal-Garanzija tal-Kreditu skont it-termini tas-suq. Tariffa tal-garanzija stabbilita taħt il-livell tas-suq taffettwa l-ispiża tad-dejn tal-proġett u flimkien ma' din il-validità tat-tqabbil mal-parametri referenzjarji differenti tar-rati ta' redditu, sa fejn dawn il-parametri referenzjarji huma bbażati fuq spiża tad-debitu mhux sussidjata.

                  (442)

                  Il-Kummissjoni għalhekk wettqet diversi kontrolli tas-sensittività bl-użu tal-aġġornament sussegwenti tal-Mudell Finanzjarju (verżjoni 9.8). (57)

                  (443)

                  Minħabba li l-biċċa l-kbira tar-riskju jidher li huwa relatat mal-fażi ta' kostruzzjoni, il-Kummissjoni ttestjat xenarji li fihom dawn ir-riskji jittieħdu inkunsiderazzjoni permezz ta' bidliet fil-flussi tal-flus nominali tal-proġett (flussi tal-flus wara t-taxxa) mqabbla max-xenarju bażi b'ċertu perċentwal matul il-fażi ta' kostruzzjoni. (58) L-iskontar twettaq bl-użu ta' rati proporzjonati għar-riskji ffaċċjati fil-fażi operattiva, peress li l-impjant tal-enerġija kien mibni. Ir-riżultati huma ppreżentati fl-Anness A, Tabella 5.

                  (444)

                  Il-Kummissjoni investigat ulterjorament sa liema punt ir-riskji kienu qed jittieħdu inkunsiderazzjoni fil-flussi tal-flus fil-verżjonijiet differenti tal-Mudell Finanzjarju ppreżentati. B'mod partikolari, il-Kummissjoni analizzat il-“Cost Discovery & Verification — Evaluation Report (L-Identifikazzjoni u l-verifika tal-ispejjeż — Rapport ta' evalwazzjoni) (Ottubru 2013)” sottomess mid-DECC biex tivvaluta sa liema punt ir-riskji, l-inċertezzi u l-kontinġenzi kienu inklużi fil-flussi tal-flus tal-Mudell Finanzjarju sottomess.

                  (445)

                  L-analiżi tal-Identifikazzjoni u l-Verifika tal-Ispejjeż (CD&V) twettqet mid-DECC fuq l-Istima tal-Ispejjeż tal-NNBG għall-proġett tal-HPC abbażi tat-tfassil ta' reattur nukleari EPR minn EDF/Areva. Ir-rapport CD&V wettaq diversi eżerċizzji ta' valutazzjoni komparattiva. Dan inkluda valutazzjoni komparattiva tad-dejta tal-ispejjeż stmati tal-HPC kontra d-dejta tal-ispejjeż disponibbli pubblikament u sab li 'l-firxa ta' stimi referenzjarji tal-ispejjeż kapitali tidher li hija GBP 10 biljun sa GBP 18 biljun, b'ispiża fil-firxa medja ta' inqas minn GBP 13 biljun.

                  (446)

                  Il-Kummisjoni analizzat ukoll ir-rapport tal-NNBG “TESLA4 Estimate — Volume 2 — Financial Risk Assessment (construction costs)” (Stima ta' TESLA4– Volum 2 — Valutazzjoni tar-riskju finanzjarju (spejjeż tal-kostruzzjoni)) (59) (“TESLA4”). Abbażi ta' analiżi tar-riskju mwettqa internament mill-NNBG, ir-rapport ippreżenta d-distribuzzjoni tal-probabbiltà stmata għall-ispiża tal-eżitu totali għall-proġett tal-HPC għad-data bażi ta' Novembru 2014, kif muri fl-Anness A, it-Tabella 3.

                  (447)

                  Abbażi tal-analiżi tagħha tas-CD&V kif ukoll tat-TESLA4, il-Kummissjoni għamlet stima li l-ispejjeż tal-eżitu totali ta' madwar GBP […] biljun (f'termini tal-2010) probabbli li jinsabu fil-firxa l-iżjed għolja tal-ispiża probabbli. Din il-konklużjoni sostniet il-valutazzjoni tal-Kummissjoni tar-rata ta' redditu tal-proġett, kemm f'termini ta' IRR tal-proġett kif ukoll f'termini ta' IRR tal-ekwità.

                  (448)

                  Il-Mudell Finanzjarju jiddistingwi bejn miżura ta' IRR tal-ekwità ibbażata fuq “bażi prelevata” kif ukoll waħda kkalkulata fuq “bażi impenjata”. Fil-mudell, l-IRR tal-ekwità (bażi prelevata) hija kkalkulata fuq il-bażi ta' ammonti ta' ekwità prelevati, esklużi l-ispejjeż relatati mal-provvista ta' ekwità kontinġenti.

                  (449)

                  It-Tabella 6 (Anness A) tiżvela li fix-“xenarju bażi tal-NNBG” bil-Garanzija tal-Kreditu stabbilita għal 250 punt bażi, il-proġett huwa mistenni li jrendi IRR tal-ekwità ta' [11,5 – 12,0] fil-mija (impenjata, nominali u wara t-taxxa).

            9.5.2.2   Valutazzjoni komparattiva tar-rati ta' redditu

                  (450)

                  Il-Mudell Finanzjarju l-aktar reċenti tal-proġett tal-HPC ivvalutat mill-Kummissjoni (60) żvela IRR tal-proġett ta' [9,25 – 9,75] fil-mija u IRR tal-ekwità ta' [11,5 – 12,0] fil-mija. Dawn iż-żewġ rati ta' redditu jikkorrispondu għall-istess riżultat finanzjarju u huma internament konsistenti.

                  (451)

                  Sabiex isiru dikjarazzjonijiet raġunati dwar jekk ir-rati ta' redditu tal-proġett u tal-ekwità li jirriżultaw mill-Mudell Finanzjarju ta' EDF għall-HPC, humiex xierqa jew le, huwa meħtieġ li ssir valutazzjoni tar-riskji involuti, jiġifieri r-riskji tal-proġett (għall-IRR tal-proġett) u r-riskji ffaċċjati mid-detenturi tal-ekwità (għall-IRR tal-ekwità). Għal dan l-iskop, il-Kummissjoni kkunsidrat diversi parametri referenzjarji, li jridu jitqiesu fid-dawl (i) tar-riskji involuti, (ii) tal-ingranaġġ, (iii) tal-ispiża tad-dejn, (iv) tal-perjodu ta' żmien tal-investiment, (v) tad-daqs tal-investiment, (vi) tal-preżenza jew in-nuqqas ta' protezzjoni tal-introjtu, (vii) tal-preżenza jew in-nuqqas ta' mekkaniżmi għall-kondiviżjoni tal-gwadanji u (viii) tal-preżenza jew in-nuqqas ta' ekwità kontinġenti.

                  (452)

                  Minbarra r-rati ta' redditu referenzjarji kkumpilati mill-KPMG għan-Nofitika tal-każ (ara l-paragrafu 435 u l-Anness A, Tabella 4), ir-Renju Unit u l-NNBG issottomettew aktar parametri referenzjarji biex jissostanzjaw li r-rata ta' redditu prevista kienet xierqa. Dawn il-parametri referenzjarji kienu relatati l-aktar mat-tranżazzjonijiet tal-infrastruttura reċenti, proġetti tal-ġenerazzjoni tal-enerġija nukleari oħra, proġetti tal-ġenerazzjoni tal-enerġija oħra, negozji regolati u saldi regolati reċenti. (61) Dawn huma murija fl-Anness A, Tabella 3, u Tabella 10 sa Tabella 14.

                  (453)

                  Il-Kummissjoni vvalutat ukoll l-informazzjoni disponibbli pubblikament dwar l-istimi tal-ispiża tal-kapital għal kumpaniji simili, kif muri fl-Anness A, Tabella 15. Fl-aħħar qieset ix-xenarji tal-ispejjeż u l-probabbiltajiet marbuta mogħtija fil-qosor fl-Anness A, Tabella 6, (62) sabiex tistabbilixxi jekk l-ispejjeż tal-kostruzzjoni kinux immudellati b'mod xieraq u l-livell tar-riskju li jikkaratterizza l-proġett.

                  (454)

                  Ibbażat fuq l-evidenza disponibbli u l-valutazzjoni mwettqa, il-Kummussjoni qieset li l-IRR tal-proġett ta' [9,25 – 9,75] fil-mija nominali ta' wara t-taxxa tal-proġett tal-HPC hija fil-firxa tar-rati ta' redditu komparabbli, meta wieħed jikkunsidra l-valutazzjoni tar-riskji u l-parametri relatati. (63)

                  (455)

                  Madankollu, il-Kummissjoni qieset ukoll li r-redditu fuq l-ekwità jista' f'dan il-każ partikolari jkun mod superjuri biex jiġi vvalutat il-kumpens żejjed potenzjali, minħabba li dan huwa kejl tal-gwadann finanzjarju dirett tal-azzjonisti, għall-kuntrarju ta' kejl tar-reddittu fuq il-proġett globali.

                  (456)

                  L-IRR tal-proġett tiżvela r-rata ta' redditu li l-proġett huwa stmat li sejjer jipproduċi, filwaqt li tqis l-istruttura sħiħa tal-kapital li jintuża biex jiffinanzja l-proġett. B'mod partikolari, l-IRR tal-proġett normalment tieħu inkonsiderazzjoni kemm l-ekwità pprovduta mill-azzjonisti kif ukoll id-dejn ipprovdut mill-mutwanti. L-ispiża tal-ekwità normalment hija ogħla mill-ispiża tad-dejn, għaliex l-azzjonisti jistennew redditu ogħla fuq il-kapital li jimpenjaw milli jeħtieġu l-mutwanti, li jirrifletti l-livelli ta' riskju differenti involuti. L-azzjonisti jiffaċċjaw riskju ogħla meta jimpenjaw ruħhom biex jipprovdu l-fondi, minħabba li dawn jistgħu jitilfu l-fondi tagħhom kollha jew parti minnhom jekk il-proġett ma jkollux ir-riżultati mistennija. Mill-banda l-oħra, il-muttwanti normalment jiffaċċjaw riskju li d-debitur ma jħallasx il-pagamenti tiegħu, u normalment igawdu livell ta' protezzjoni anke f'dawn l-avvenimenti.

                  (457)

                  L-IRR tal-proġett għalhekk tagħti medja tal-ispiża tal-elementi tal-kapital sottostanti fl-istruttura globali tal-finanzjament. Skont il-proporzjon tad-dejn miżjud għall-ekwità (il-proporzjon ta' ingranaġġ), u t-termini tad-dejn, l-IRR tal-proġett se tvarja flimkien mal-IRR tal-ekwità. It-tnejn normalment huma mistennija li jevolvu parallelament, dejjem jekk il-proporzjon ta' ingranaġġ u d-dejn jikkonforma mas-suq.

                  (458)

                  L-uniċità u l-livell tar-riskju tal-proġett jiġġustifikaw l-IRR tal-proġett ta' [9,25 – 9,75] fil-mija. Madankollu, il-Kummissjoni kienet ikkonċernata li l-IRR tal-ekwità, li kienet stmata għal [11,5 – 12,0] fil-mija fl-aħħar Mudell Finanzjarju u fuq il-bażi tat-tariffa tal-Garanzija proposta ta' 250 punt bażi, setgħet evolviet sostanzjalment, b'mod partikolari wara l-kostruzzjoni, meta l-ispejjeż tad-dejn huwa mistenni li jonqsu b'mod sinifikanti. Għal proġett tad-daqs tal-HPC, anke bidliet żgħar fil-perċentwali tar-redditu jistgħu jfissru differenzi kbar f'livelli assoluti tal-kumpens tal-ekwità, li jqajjem tħassib f'termini ta' kumpens żejjed potenzjali għall-benefiċċju tal-azzjonisti tal-NNBG.

            9.5.3   Valutazzjoni u konklużjonijiet dwar il-proporzjonalità tal-miżuri

                  (459)

                  Il-Kummissjoni wettqet valutazzjoni fil-fond tal-proporzjonalità tal-impatt kombinat kemm tat-tariffa tal-Garanzija kif ukoll tar-rata ta' redditu tal-proġett, abbażi tal-approċċ deskritt fit-Taqsimiet 9.5.1 u 9.5.2 hawn fuq.

                  (460)

                  Bħala punt preliminari, il-Kummissjoni tinnota li kwalunkwe għajnuna oħra li tista' tingħata lill-impjanti nukleari eżistenti jew ġodda u li mhijiex parti mill-pakkett ta' miżuri nnotifikat trid tiġi nnotifikata mir-Renju Unit u teħtieġ tkun ivvalutata individwalment. Dan huwa b'mod partikolari veru għall-għajnuna mogħtija fir-rigward tal-ispejjeż marbuta mar-responsabbiltà, id-dekummissjonar jew l-iskart.

                  (461)

                  Il-Kummissjoni tinnota li l-Mudell Finanzjarju għall-HPC diġà jinkludi entrati tal-ispejjeż għall-infiq relatat mal-ġestjoni u d-disponiment tal-iskart, it-tariffi tal-obbligazzjonijiet, u d-dekummissjonar. F'dan ir-rigward, il-proġett kif innotifikat diġà jkopri l-ispejjeż rilevanti għal dawn l-attivitajiet, kif stmati fiż-żmien ta' din id-deċiżjoni. Il-Kummissjoni tistenna li kwalunkwe element ta' għajnuna ulterjuri li mhuwiex inkluż fil-miżuri nnotifikati jkun innotifikat separatament, u tinnota li r-Renju Unit daħal f'diskussjonijiet mal-Kummissjoni dwar għajnuna mill-Istat potenzjali involuta fil-pjanijiet tiegħu biex jibni faċilità ta' disponiment ġeoloġika permanenti u biex jobbliga l-operaturi nukleari ġodda kollha jidħlu f'Kuntratt dwar l-Iskart. (64)

                  (462)

                  Fit-Taqsima ta' hawn taħt il-Kummissjoni sejra tippreżenta l-konklużjonijiet tagħha dwar il-proporzjonalità tat-tariffa tal-Garanzija u tar-rata ta' redditu tal-proġett.

            9.5.3.1   Valutazzjoni u konklużjonijiet dwar it-Tariffa tal-Garanzija tal-Kreditu

                  (463)

                  Abbażi tal-kundizzjonijiet marbuta mal-miżuri kif innotifikati mir-Renju Unit, il-Kummissjoni aċċettat li l-ipprezzar ta' faċilità bħall-Garanzija tal-Kreditu għall-HPC kien kompitu diffiċli, minħabba l-perjodu ta' żmien u l-kumplessità tal-proġett, iżda qieset ukoll li, b'kunsiderazzjoni tal-evidenza disponibbli u l-argumenti stabbiliti fit-Taqsima 9.5.1, ir-rata tat-tariffa tal-Garanzija minima proposta fil-bidu (225 punti bażi) u r-rata implikata mill-metodoloġija tar-Renju Unit (250 punt bażi) probabbli kienu se jkunu aktar baxxi mir-rati tas-suq.

                  (464)

                  Il-Kummissjoni hija tal-fehma li l-għażla ta' IUK ta' livell xieraq ta' tariffa tal-Garanzija, li tirrifletti b'mod adegwat ir-riskji involuti fil-provvista ta' Garanzija bħal din, għandha tikkunsidra l-użu taż-żewġ approċċi għall-kalkolu tat-tariffa li huma deskritti fit-Taqsimiet 9.5.1.1.

                  (465)

                  Il-Kummissjoni tikkonkludi li mhux possibbli li taċċetta l-klassifikazzjoni speċifika proposta fil-bidu mir-Renju Unit, jiġifieri BB+/Ba1, biex tikklassifika l-faċilità ta' Garanzija. Madankollu, ibbażat fuq il-parametri referenzjarji ipprovduti minn IUK u ż-żewġ metoloġiji użati (jiġifieri l-parametru referenzjarju tal-ipprezzar u l-approċċ tat-telf mistenni, kif deskritti fit-Taqsima 9.5.1.1), il-Kummissjoni hija tal-fehma li punteġġ tal-kreditu fil-kategorija tal-klassifikazzjoni (prinċipali) BB/Ba jista' jitqies xieraq għal din il-faċilità.

                  (466)

                  B'mod partikolari, din il-klassifikazzjoni hija konsistenti mal-firxa tal-proporzjonijiet tal-kopertura tas-servizz tad-dejn (“DSCR”) li tikkaratterizza l-faċilità. Din hija miżura tal-limitu sa fejn il-benefiċjarju jista' jħallas lura l-Bonds pendenti (f'termini kemm tal-pagamenti tal-kapital kif ukoll tal-imgħax). Livell aktar baxx minn 1 ifisser li l-obbligant ikun inadempjenti, u għalhekk il-Garanzija tkun teħtieġ tiskatta.

                  (467)

                  Għall-NNBG, il-Kummissjoni kienet ippreżentata b'evidenza li turi li d-DSCR minimu f'xenarji finanzjarjament stressanti jinżel għal livell li huwa konsistenti ma' klassifikazzjoni BB (jiġifieri minn 1,2 sa 1,4), u f'ċerti xenarji iżjed ottimisti huwa konsistentement 'il fuq minn dan il-livell. Ix-Xenarju Bażi huwa kkaratterizzat minn DSCR minimu ta' […].

                  (468)

                  Il-klassifikazzjoni wiesgħa ta' BB hija wkoll konsistenti mar-rekwiżiti relattivament stretti f'termini ta' Ekwità Bażi u Kontinġenti li huma imposti fuq l-azzjonisti tal-NNBG (ara l-premessa 54 u infra). Ir-rekwiżiti tal-ekwità jagħtu bafer li jipproteġi l-Garanti kontra l-inadempjenza, li bħala riżultat jirrinforza l-klassifikazzjoni.

                  (469)

                  Kif diskuss fit-Taqsima 9.5.1.2, tariffa ta' 250 punt bażi tista' titqies baxxa wisq għal faċilità fil-kategorija ta' klassifikazzjoni wiesgħa BB/Ba. Il-Kummissjoni għalhekk qieset li t-tariffa tal-Garanzija teħtieġ tkun aġġustata għal livell ogħla, li huwa konsistenti mal-firxa tal-klassifikazzjoni tagħha.

                  (470)

                  Sabiex jiġi akkomodat it-tħassib tal-Kummissjoni dwar l-ipprezzar baxx tar-riskju, ir-rata tat-tariffa tal-Garanzija kienet aġġustata għal livell ta' 295 punt bażi, jew 45 punt bażi ogħla minn dik iddeterminata fil-bidu minn IUK. Minn hawn 'il quddiem din se tissejjaħ ir-rata tat-tariffa tal-Garanzija aġġustata.

                  (471)

                  Ir-rata ta' 295 punt bażi tista' titqabbel mar-rata ta' 291 punt bażi, li tikkorrispondi għall-medja ta' 102 CDS korporattivi Ewropej fil-kategorija BB (mid-9 ta' Settembru 2014). Il-Kummissjoni tikkunsidra li l-valur medjan ta' 286 punt bażi għall-istess kategorija, aġġustat 'il fuq biex jirrifletti l-effett tal-maturità diskuss fit-Taqsima 9.5.1.2, jirrapreżenta wkoll parametru referenzjarju rilevanti għall-valutazzjoni u jiġġustifika r-rata tat-tariffa tal-Garanzija aġġustata.

                  (472)

                  Ir-rata tat-tariffa tal-Garanzija aġġustata tieħu inkonsiderazzjoni t-tħassib tal-Kummissjoni dwar l-affidabbiltà tal-kreditu tal-proġett, il-maturità eċċezzjonalment twila tal-bonds li se jinħarġu kif ukoll l-inċertezza tar-rata tal-imgħax tal-bonds mal-ħruġ tagħhom. Din tikkorrispondi għal rata kummerċjali li tirrifletti l-livell ta' riskju ta' dan il-proġett, filwaqt li tieħu inkunsiderazzjoni wkoll il-livell ta' riskju li l-Garanti se jkollu.

                  (473)

                  B'mod partikolari, il-Kummissjoni setgħet tanalizza parti mill-prinċipji tal-finanzjament miftiehma sal-lum rigward il-finanzjament tal-proġett tal-HPC. Permezz tal-analiżi, il-Kummissjoni setgħet tivvaluta l-limitu sa fejn l-ekwità ssofri telf qabel il-Garanti jsofri kwalunkwe telf.

                  (474)

                  Abbażi ta' din il-valutazzjoni l-Kummissjoni tikkonkludi li, tal-inqas, sal-mument li tiġi ssodisfata l-Kundizzjoni tax-Xenarju Bażi, il-Garanti se jkollu riskji limitati. Wara dan, jiġu stabbiliti sensiela ta' salvagwardji li jillimitaw ir-riskji tal-Garanti. Il-Kummissjoni tirrikonoxxi wkoll il-flessibbiltà li l-Garanti għandu fil-każ ta' rinforzar li tidher li hija xierqa għan-natura speċjali tal-proġett u r-rekwiżiti tas-sikurezza speċifiċi tiegħu.

                  (475)

                  It-tariffa tal-Garanzija aġġustata u l-metodoloġija sottostanti tagħha tipprovdi effettivament approssimazzjoni ta' rata tas-suq ipotetika għal faċilità li mhijiex offruta mis-suq. B'mod partikolari, il-livell ġdid tat-tariffa jevita t-trasferiment mhux dovut tar-riskju mid-detenturi tal-ekwità għall-Garanti, u jipprova javviċina l-faċilitajiet finanzjarji komparabbli mal-inizjattivi tas-suq fil-kategorija tal-klassifikazzjoni BB/Ba.

                  (476)

                  Skont il-Kummissjoni t-tariffa tal-Garanzija aġġustata għalhekk tillimita l-għajnuna għall-minimu, u għalhekk hija meqjusa bħala proporzjonata.

                  (477)

                  Meta r-rata tat-tariffa tal-Garanzija kienet stabbilita biex tirrifletti l-prezzijiet tas-suq għal dan il-proġett, il-Kummissjoni vvalutat jekk il-Prezz tal-Eżerċitar notifikat, u r-rata ta' redditu sottostanti, jistgħux jitqiesu bħala proporzjonati għal-livell tar-riskju tal-proġett.

            9.5.3.2   Valutazzjoni u konklużjonijiet dwar il-Prezz tal-Eżerċitar u r-rata ta' redditu

                  (478)

                  Kif diskuss fit-Taqsima 9.5.2 hawn fuq, l-IRR tal-proġett tista' titqies konformi mar-rata ta' redditu li proġett ta' dan id-daqs u kkaratterizzat minn dan il-livell ta' inċertezza huma mistenni li jkollu. Il-Kummissjoni tinnota li l-IRR tal-proġett hija aktar baxxa minn dik normalment mogħtija lil proġetti ta' ġenerazzjoni tal-enerġija kbar fis-settur tal-enerġija, jew lil ġeneraturi tal-enerġija rinnovabbli ffinanzjati permezz tal-għajnuna mill-Istat, (65) anki jekk il-karatteristiċi ta' dawn il-proġetti huma differenti ħafna.

                  (479)

                  Il-Kummissjoni b'mod partikolari hija tal-fehma li r-rata ta' redditu proposta għall-proġett hija konsistenti wkoll mas-sett globali ta' miżuri tiegħu. Filwaqt li uħud minn dawn il-miżuri, bħall-mekkaniżmu ta' kumpens għall-QCILs, ir-reviżjoni tal-ispejjeż operatorji u l-Ftehim tas-Segretarju tal-Istat, jagħtu element ta' vantaġġ lill-NNBG flimkien mal-effett tas-CfD waħdu, l-IRR tal-proġett waqt li jittieħdu inkunsiderazzjoni l-elementi msemmija hawn fuq, hija konsistenti mal-bilanċ globali tar-riskji u l-protezzjonijiet mogħtija lill-benefiċjarju.

                  (480)

                  Madankollu l-Kummissjoni għadha kkonċernata li l-proġett kien jeħtieġ jipprovdi wkoll struttura ta' inċentivi xierqa f'termini kemm tal-IRR tal-proġett kif ukoll tal-ekwità.

                  (481)

                  B'mod partikolari, l-azzjonisti fil-proġett tal-HPC għandhom iżommu inċentivi xierqa biex inaqqsu l-ispejjeż u jipproduċu effiċjenzi, iżda dawn ukoll ma għandhomx ikunu f'pożizzjoni li jibbenefikaw b'mod mhux dovut mill-gwadanji potenzjali fuq l-investiment tagħhom li huma relatati mal-istruttura ta' finanzjament biss. F'termini ta' IRR, dan ifisser li jiġi żgurat li l-NNBG ikollha biżżejjed inċentivi biex tnaqqas l-ispejjeż u tikseb effiċjenzi, filwaqt li jiżgura wkoll li kull gwadann finanzjarju jkun kondiviż b'mod xieraq bejn il-benefiċjarju u l-Kontraparti tas-CfD.

                  (482)

                  Filwaqt li l-IRRs tal-proġett jistgħu jinbidlu għal raġunijiet li huma konnessi mal-livelli tal-effiċjenza globali tal-proġett, l-IRRs tal-ekwità jistgħu jiżdiedu bħala riżultat tar-rifinanzjament tal-proġett, jiġifieri permezz ta' bidliet li jaffettwaw l-istruttura tal-kapital tiegħu. B'mod partikolari, kif imsemmi fil-premessa 457 hawn fuq, huwa konċepibbli li proġett ikkaratterizzat mil-livell tar-riskju li l-HPC se jkollu fil-fażi inizjali tal-kostruzzjoni, iżda li jista' mbagħad ikun mistenni li jonqos matul il-fażi operattiva, fejn l-NNBG se tibbenefika minn introjtu relattivament stabbli u ċert, u se tattira operazzjonijiet ta' rifinanzjament ta' daqs potenzjalment kbir. Huwa pereżempju konċepibbli li parti mid-dejn li jinġabar matul il-fażi tal-kostruzzjoni jista' jkun iffinanzjat mill-ġdid, wara li l-impjant ikun inbena, għal rati aktar baxxi minn dawk mitluba fil-bidu, li jirriflettu preċiżament il-livell aktar baxx ta' riskju li d-dejn tal-NNBG jista' jkollu wara l-kostruzzjoni. Fi kliem ieħor, l-IRR tal-proġett tista' tibqa' fl-istess livell filwaqt li l-IRR tal-ekwità tista' tevolvi bħala riżultat tal-bidliet fil-proporzjon ta' debitu/ekwità u tal-ispiża tad-dejn.

                  (483)

                  Filwaqt li l-IRR tal-proġett ta' [9,25 – 9,75] fil-mija tista' titqies proporzjonata, l-IRR tal-ekwità ta' [11,0 – 11,5] fil-mija (ibbażata fuq it-tariffa tal-Garanzija aġġustata) tista' tevolvi b'tali mod li tkun ta' benefiċċju sostanzjali għall-azzjonisti tal-NNBG. Dan iqajjem kwistjoni ta' kumpens żejjed potenzjali, minħabba li anke bidliet żgħir fl-IRR tal-ekwità jistgħu jinvolvu redditi kbar f'livelli assoluti għal proġett tad-daqs tal-HPC, u li dawn ir-redditi jkunu ffinanzjati permezz tal-għajnuna.

                  (484)

                  Barra minn hekk, il-Kummissjoni kienet ikkonċernata mill-fatt li l-proporzjonijiet tal-kondiviżjoni tal-gwadanji tal-kostruzzjoni kienu stabbiliti għal livelli fissi irrispettivament mill-ammont ta' ffrankar potenzjali realizzat.

                  (485)

                  Il-Kummissjoni għalhekk kienet teħtieġ mekkaniżmi aktar stretti għall-kondiviżjoni tal-gwadanji tal-ekwità, b'mod partikolari fir-rigward tal-kondiviżjoni tal-gwadanji tal-ekwità, mqabbla ma' dak notifikat fil-bidu mir-Renju Unit.

            9.5.3.3   Impenji ta' kondiviżjoni tal-gwadanji

                  (486)

                  Ir-Renju Unit impenja ruħu li jemenda sostanzjalment il-mekkaniżmi ta' kondiviżjoni tal-gwadanji li ppropona inizjalment biex dawn jieħu inkonsiderazzjoni t-tħassib tal-Kummissjoni.

                  (487)

                  Il-kondiviżjoni tal-gwadanji tal-kostruzzjoni l-ġdida (66) se tistipula li:

                              (a)

                              L-ewwel GBP […] biljun tal-gwadanji tal-kostruzzjoni (valur nominali) se jkun kondiviż fuq bażi ta' 50:50, b'50 fil-mija tal-gwadanji li se jgħaddu lill-Kontraparti tas-CfD u 50 fil-mija lill-NNBG; u

                              (b)

                              Kwalunkwe gwadann tal-kostruzzjoni li jaqbeż GBP […] biljun (valur nominali) se jkun kondiviż fuq bażi ta' 75:25, b'75 fil-mija tal-gwadanji li se jgħaddu lill-Kontraparti tas-CfD u 25 fil-mija lill-NNBG.

                  (488)

                  L-ikbar bidliet sejrin isiru għall-kondiviżjoni tal-gwadanji tal-ekwità. Filwaqt li fin-notifika, il-livell limitu oriġinali għall-kondiviżjoni tal-gwadanji tal-ekwità kien stabbilit għal livell ta' 15 fil-mija, ir-Renju Unit impenja ruħu li jikseb livell limitu aġġustat. Dan ifisser li l-NNBG se jkollha tikkondividi minnufih kull gwadann li jaqbeż il-livell tal-IRR tal-ekwità li huwa mistenni li jagħmel fiż-żmien tad-deċiżjoni. B'mod partikolari, il-livell aġġustat tal-kondiviżjoni tal-gwadanji huwa dan li ġej: (66)

                              (a)

                              L-ewwel livell limitu stabbilit fil-livell tal-IRR tal-ekwità previst li jiġi prodott fiż-żmien tad-deċiżjoni mill-aħħar Mudell Finanzjarju, (67) jew 11,4 fil-mija fuq bażi ta' ekwità impenjata u f'termini nominali. Kull gwadann 'il fuq u lil hinn minn dan il-livell se jkun kondiviż mill-Kontraparti tas-CfD għal 30 fil-mija u mill-NNBG għal 70 fil-mija.

                              (b)

                              It-tieni livell limitu stabbilit aktar fl-għoli bejn it-13,5 fil-mija f'termini nominali jew il-11,5 f'termini reali (deflatat għas-CPI), ibbażat fuq l-istess mudell bħal dak fil-punt a hawn fuq. 'Il fuq minn dan il-livell limitu, kull gwadann se jkun kondiviż mill-Kontraparti tas-CfD għal 60 fil-mija u mill-NNBG għal 40 fil-mija.

                              (c)

                              Il-mekkaniżmu tal-kondiviżjoni tal-gwadanji tal-ekwità se jkun stabbilit għat-tul il-ħajja kollu tal-installazzjoni tal-HPC, u mhux għal kemm iddum il-miżura biss.

                  (489)

                  L-estensjoni tad-dewmien tal-kondiviżjoni tal-gwadanji tal-ekwità għat-tul tal-ħajja tal-proġett tittratta kwalunkwe tħassib ta' kumpens żejjed wara l-35 sena meta s-CfD ikun fis-seħħ, li huwa konsistenti mal-fehma li l-miżura tipprovdi għajnuna għall-investiment.

                  (490)

                  Barra minn hekk, il-livell limitu tal-konvidiżjoni tal-gwadanji tal-ekwità huwa dak li jirriżulta miż-żieda fit-tariffa tal-Garanzija għal 295 punt bażi — b'mod partikolari, l-IRR tal-ekwità ta' [11,0 – 11,5] fil-mija, ikkalkulata fuq il-bażi tat-tariffa aġġustata ta' 295 punt bażi, hija iktar baxxa mill-IRR tal-ekwità proposta fil-bidu ta' [11,5 – 12,0] fil-mija, li kienet ikkalkulata fuq il-bażi tat-tariffa proposta ta' 250 punt bażi. (68) Għalhekk il-kondiviżjoni tal-gwadanji tal-ekwità tiskatta għal kwalunkwe livell tal-IRR tal-ekwità ogħla minn dak stmat fid-data ta' din id-Deċiżjoni.

                  (491)

                  Il-gwadanji tal-Kontraparti tas-CfD se jkunu riflessi f'aġġustament tal-Prezz tal-Eżerċitar. B'mod partikolari għall-kondiviżjoni tal-gwadanji tal-ekwità, il-mekkaniżmu aġġustat probabbli jittraduċi fi tnaqqis sinifikanti fil-Prezz tal-Eżerċitar, jiġifieri għal livelli aktar baxxi ta' appoġġ li sejjer jingħata mill-fornituri, u fl-aħħar mill-aħħar mill-konsumaturi tal-elettriku, matul il-perjodu sħiħ tal-operat tal-impjant. (69)

                  (492)

                  Barra minn hekk, kemm il-kondiviżjoni tal-gwadanji tal-ekwità kif ukoll il-kondiviżjoni tal-gwadanji tal-kostruzzjoni jiżguraw li l-NNBG jibqa' jkollha inċentivi ta' effiċjenza matul it-tul tal-ħajja tal-proġett, minħabba li l-investituri tal-NNBG jżommu parti mill-gwadanji.

                  (493)

                  Fuq il-bażi tal-livelli limitu tal-kondiviżjoni tal-ekwità u tal-kostruzzjoni miftiehma, u b'kunsiderazzjoni tat-tariffa tal-Garanzija aġġustata u t-tfassil globali tal-miżura, il-Kummissjoni tikkonkludi li l-miżuri huma proporzjonati.

                  (494)

                  Bħala riżultat tal-bidliet miftiehma mal-Kummissjoni, il-metrika finanzjarja tal-proġett b'dawn l-impenji jew mingħajrhom hija murija fit-Tabella 2.

                     Tabella 2

                     Il-metrika finanzjarja tal-proġett tal-HPC qabel u wara l-bidliet miftiehma mal-Kummissjoni

                              (fil-mija)

                              Mudell Finanzjarju verżjoni 21.10

                              fid-29 ta' Awwissu 2014.
                              Tariffa tal-Garanzija aktar baxxa u livell limitu tal-kondiviżjoni tal-gwadanji tal-ekwità aktar ogħli

                              fid-19 ta' Settembru 2014.

                              IRR tal-proġett

                              [9,25 – 9,75]

                              [9,25 – 9,75]

                              IRR tal-ekwita (bażi prelevata)

                              [12,75 – 13,25]

                              [12,25 – 12,75]

                              IRR tal-ekwità (bażi impenjata)

                              [11,50 – 12,00]

                              [11,00 – 11,50]

            9.6   DISTORSJONIJIET POTENZJALI GĦALL-KOMPETIZZJONI U L-KUMMERĊ

                  (495)

                  Sabiex l-għajnuna tkun kompatibbli mas-suq intern, l-effetti negattivi tal-miżura ta' għajnuna f'termini ta' distorsjonijiet tal-kompetizzjoni u impatt fuq il-kummerċ bejn l-Istati Membri jridu jkunu limitati u ssuperati mill-effetti pożittivi f'termini ta' kontribut lejn l-għan ta' interess komuni. B'mod partikolari, meta l-għan tal-għajnuna jkun ġie stabbilit, huwa imperattiv li jonqsu l-effetti negattivi potenzjali tagħha fuq il-kompetizzjoni u l-kummerċ.

                  (496)

                  Fid-Deċiżjoni tal-Ftuħ il-Kummissjoni argumentat li l-proġett jista' jgħawweġ il-kompetizzjoni bi tliet modi. L-ewwel, l-għajnuna tista' tgħawweġ id-deċiżjonijiet ta' investiment u tieħu post investimenti alternattivi. It-tieni, din tista' tgħawweġ il-funzjonament tas-suq downstream, b'mod partikolari permezz tal-impatt mhux ċar tal-Prezz tal-Eżerċitar fuq il-prezzijiet tas-suq għall-operaturi u għall-konsumatur, permezz tal-imġiba strateġika mill-benefiċjarju biex jaffettwa l-prezz ta' referenza, u permezz ta' tipi oħrajn ta' mġiba strateġika permessa mill-volumi tal-produzzjoni kbar li l-NNBG u EDF Energy, bħala l-fornitur fdat mill-NNBG biex ibigħ il-produzzjoni tiegħu, jistgħu joffru, bħall-manipulazzjoni tal-prezzijiet fuq swieq forward jew il-limitazzjoni tal-kapaċità tal-fornituri alternattivi li jakkwistaw l-elettriku b'mod indipendenti. Distorsjoni finali kienet l-allokazzjoni tal-benefiċċji bejn l-utenti aħħarin u l-NNBG (diskussa hawn fuq fil-kuntest tal-proporzjonalità). Minbarra l-punti msemmija hawn fuq, il-Kummissjoni vvalutat b'mod estensiv erba' distorsjonijiet tal-kompetizzjoni downstream ewlenin li l-għajnuna tista' tikkawża.

                  (497)

                  L-ewwel nett, il-possibbiltà għall-EDF jew l-NNBG biex ibiddlu l-prezz ta' referenza permezz ta' bejgħ strateġiku fis-swieq li jintużaw għall-kalkolu tiegħu. Pereżempju, mhuwiex ċar x'inhu l-effett fuq l-inċentivi tal-EDF biex toffri kapaċità taħt prezz baxx ħafna (anke negattiv) lis-swieq, u b'mod partikolari fis-suq/swieq ta' referenza, f'sitwazzjoni fejn jirċievi primjum li jirrifletti d-differenza bejn il-prezz ta' referenza prevalenti (anke negattiv) u l-Prezz tal-Eżerċitar fil-perjodu ta' referenza preċedenti. It-tibdil tal-prezz ta' referenza jkollu impatt fuq il-pagamenti għad-differenza għat-teknoloġiji l-oħra kollha tas-CfD, inkluż fuq l-installazzjonijiet tal-EDF li jibbenefikaw minn CfDs oħra.

                  (498)

                  It-tieni, EDF bħala grupp tista' timmanipula s-swieq forward billi tbigħ, jew iżżomm, ammonti kbar tal-elettriku prodott mill-impjant tal-HPC għall-benefiċċju tal-pożizzjonijiet tan-negozjar jew tal-iħħeġġjar tal-grupp. EDF hija operatur integrat vertikalment li huwa attiv fis-swieq tal-ġenerazzjoni (upstream), tal-provvista (downstream) u tan-negozjar. Taħt CfD, jista' jkollha inċentiv biex tiffavorixxi s-sussidjarji downstream tagħha stess. Pereżempju, kieku l-grupp kellu jibbenefika minn prezzijiet ta' 10 snin bil-quddiem li huma ogħla jew aktar baxxi, l-HPC jista' jkun strumentali biex jikseb dan ir-riżultat.

                  (499)

                  It-tielet, u marbut ma' dak imsemmi hawn fuq, l-HPC jista' jżid il-profittabbiltà ta' EDF billi jippermettilha tbaxxi l-ispejjeż tal-iħħeġġjar tagħha stess, b'mod partikolari jekk il-fornitur ikun jista' jikkumpensal-pożizzjonijiet tan-negozjar interni bl-użu tal-produzzjoni vasta u stabbli pprovduta mill-HPC.

                  (500)

                  Ir-raba', il-proġett jista' jkollu impatt negattiv fuq il-likwidità tas-suq tal-operaturi, minħabba li dan iżid mal-assi tal-ġenerazzjoni ta' kumpanija integrata vertikalment, li jista' jwassal għal esklużjoni tal-fornituri indipendenti jew ostakli għad-dħul għal min jixtieq jidħol ġdid fil-livell tal-provvista.

                  (501)

                  It-Taqsimiet ta' hawn taħt sejrin jivvalutaw kull waħda minn dawn il-kwistjonijiet.

            9.6.1   Distorsjonijiet tal-investiment u l-flussi tal-kummerċ

                  (502)

                  Il-Kummissjoni kkunsidrat il-kwistjonijiet ta' jekk l-għajnuna tistax tgħawweġ il-flussi tal-enerġija jew il-prezzijiet tal-elettriku.

                  (503)

                  Bħala kumment preliminari, il-Kummissjoni tinnota li użu mifrux ta' CfDs jista' jinterferixxi sostanzjalment ma', jew ineħħi għal kollox, ir-rwol tal-prezzijiet bħala sinjali ta' investiment, u jwassal effettivament għar-regolamentazzjoni tal-prezzijiet tal-ġenerazzjoni tal-elettriku fil-livelli magħżula mill-gvern.

                  (504)

                  Il-Kummissjoni tirrikonoxxi li s-CfDs jeħtieġu li l-ġeneraturi jbigħu fis-suq, b'hekk tippreserva uħud mill-inċentivi li japplikaw għall-operaturi tas-suq mhux appoġġjati. Madankollu tali inċentivi huma ppreservati l-aktar fil-livell operattiv, u mhux fil-livell tad-deċiżjonijiet dwar l-investiment, li probabbli jkunu ddeterminati permezz tal-istabbiltà u ċ-ċertezza tal-introjtu li jipprovdi s-CfD.

                  (505)

                  Fi kwalunkwe każ, id-distorsjonijiet tas-suq derivati mis-CfD fil-livell operattiv huma limitati ħafna għall-ġeneraturi tal-enerġija nukleari, li huma kkaratterizzati minn spejjeż operattivi marġinali baxxi u għalhekk probabbli jinbiegħu fis-suq irrispettivament mil-livelli tal-prezzijiet u, kif se jkun spjegat aktar 'il quddiem, jokkupaw il-pożizzjonijiet inizjali fil-kurva tal-mertu tal-provvista.

                  (506)

                  F'termini tal-bini tal-interkonnettur u d-direzzjoni u l-intensità tal-flussi tal-kummerċ, l-analiżi mill-Kummissjoni tikkonferma li l-provvista tal-għajnuna, u l-kostruzzjoni li tirriżulta tal-impjant tal-HPC, huma stmati li għandhom impatt minimu fuq il-prezzijiet għall-operaturi tar-Renju Unit.

                  (507)

                  B'mod partikolari, il-ħidma tal-immudellar imwettqa (70) tissuġġerixxi li l-prezzijiet tal-Gran Brettanja se jonqsu b'inqas minn 0,5 fil-mija bħala riżultat tal-operat tal-impjant tal-HPC. Dan se jittraduċi fi tnaqqis kumulattiv u globali fl-introjtu tal-interkonnettur ta' inqas minn 1,7 fil-mija sal-2030. Dan ir-riżultat ġej mill-fatt li l-ispiża marġinali tal-elettriku prodott mill-HPC se tkun aktar baxxa mill-prezz tal-impjanti eżistenti, iżda l-kapaċità globali tagħha se tkun frazzjoni żgħira tal-kapaċità globali tal-Gran Brettanja.

                  (508)

                  Dan ir-riżultat huwa bbażat fuq l-agħar xenarju possibbli, minħabba li jekk ma jkunx hemm l-HPC, ir-Renju Unit probabbilment sejjer isegwi tipi oħrajn ta' produzzjoni b'emissjonijiet baxxi tal-karbonju, sal-limitu li jkun fattibbli (u mhux sal-kapaċità globali pprovduta mill-HPC, li tkun kbira wisq biex tiġi sostitwita minn sorsi b'emissjonijiet baxxi tal-karbonju biss, kif diskuss fil-premessa 199). Għalhekk tnaqqis fil-prezzijiet għall-operatur u fl-introjtu tal-interkonnettur huwa mistenni li jseħħ anke fin-nuqqas tal-HPC.

                  (509)

                  F'termini ta' distorsjonijiet tal-kummerċ, il-Kummissjoni sabet li l-HPC għandu impatt negliġibbli fuq il-prezzijiet mhux tal-Gran Brittanja, li kien ikkwantifikat bħala mhux iżjed minn 0,1 fil-mija. Dan jittraduċi fi tnaqqis fil-flussi transfruntieri ta' inqas minn 1 fil-mija.

                  (510)

                  Fl-aħħar nett, il-Kummissjoni mmudellat xenarji alternattivi fejn il-proġett tal-HPC ma jseħħx. Ir-riżultati ta' din l-analiżi jissuġġerixxu li s-sostituzzjoni ta' investimenti alternattivi hija limitata. B'mod partikolari, il-previżjonijiet tal-provvista li qed tonqos iħallu ħafna spazju għal ġeneraturi u teknoloġiji tal-ġenerazzjoni oħrajn biex jidħlu u/jew jespandu l-kapaċità irrispettivament mill-investiment fl-HPC, b'mod partikolari minħabba t-twaqqit tal-għeluq tal-impjanti nukleari u tal-faħam eżistenti. Ir-Renju Unit se jkun jeħtieġ li madwar 60 GW ta' kapaċità ta' ġenerazzjoni tal-enerġija ġdida jkunu qed joperaw bejn l-2021u l-2030, li minnhom l-HPC se jipprovdi 3,2 GW. Ikun impossibbli li s-sorsi b'emissjonijiet baxxi tal-karbonju waħedhom jimlew din il-lakuna.

                  (511)

                  Il-Kummissjoni għalhekk tikkonkludi li l-għajnuna għandha impatt insinifikanti fuq il-flussi tal-kummerċ, il-prezzijiet u l-investiment.

            9.6.2   Tentattivi ta' manipulazzjoni tal-prezz ta' referenza

                  (512)

                  Il-Kummissjoni qajmet it-tħassib inizjali li l-NNBG jew l-EDF jista' jkollhom inċentivi biex jaġixxu f'mod strateġiku biex iżommu l-prezz ta' referenza baxx sabiex jimmassimizzaw il-pagamenti għad-differenza.

                  (513)

                  Bħala tweġiba għad-Deċiżjoni tal-Ftuħ, ir-Renju Unit issottometta rapport tal-KPMG (71) li analizza jekk l-NNBG jew l-EDF kellhomx inċentiv u l-kapaċità li jnaqqsu b'mod strateġiku l-prezz ta' referenza fil-mod previst mill-Kummissjoni.

                  (514)

                  L-NNBG se jkollha inċentiv biex tbaxxi l-prezz ta' referenza biss kieku kienet kapaċi tbigħ volumi sostanzjali għal prezz li huwa ogħla mill-Prezz ta' Referenza. Jekk l-NNBG tbigħ l-elettriku taħt il-Prezz ta' Referenza, il-pagamenti għad-differenza jistgħu ma jikkumpensawhx biżżejjed sal-Prezz tal-Eżerċitar.

                  (515)

                  Il-Kummissjoni tikkunsidra li l-istrateġija għat-tnaqqis tar-riskji tal-NNBG se tkun tista' tbigħ il-kapaċità prodotta mill-HPC fuq is-swieq bi staġun bil-quddiem sabiex il-prezz ikun viċin kemm jista' jkun tal-Prezz ta' Referenza. Jekk jipprova jnaqqas b'mod strateġiku l-Prezz ta' Referenza dan se jżid ir-riskju li l-kapaċità tal-HPC tinbiegħ għal prezz inqas mill-Prezz ta' Referenza u għalhekk iwassal biex l-NNBG titbiegħed mill-istrateġija tagħha għat-tnaqqis tar-riskju.

                  (516)

                  Anki kieku l-EDF u l-NNBG kellhom inċentiv biex jimpenjaw ruħhom fi strateġija biex inaqqsu l-Prezz ta' Referenza, il-kapaċità tagħhom biex jagħmlu dan hija limitata. Dan għaliex il-forzi tas-suq u l-arbitraġġ minn bejjiegħa tal-elettriku oħra se jikkontrobattu kwalunkwe tnaqqis strateġiku fil-Prezz ta' Referenza. Jekk il-Prezz ta' Referenza ikun aktar baxx, ġeneraturi oħra se jkunu mħeġġa jbigħu il-kapaċità tagħhom x'imkien ieħor.

                  (517)

                  Il-Kummissjoni ttestjat il-limitu sa fejn EDF jista' jkollha l-possibbiltà li tirrealizza b'mod sistematiku prezzijiet ogħla fis-suq. Kif spjegat fil-premessa 11, il-kurva tal-prezz ta' referenza hija bbażata fuq prezzijiet ta' staġun bil-quddiem (jiġifieri sitt xhur) tal-kunsinna, jew prezz ta' staġun bil-quddiem. Minħabba li l-enerġija nukleari hija teknoloġija ta' karga bażika bi profil tal-produzzjoni kostanti u komparattivament affidabbli, l-HPC fit-teorija jista' jbigħ kwantitajiet kbar ta' elettriku bi prezzijiet ta' aktar minn staġun wieħed bil-quddiem. Jekk prezzijiet ta' aktar minn staġun wieħed bil-quddiem huma sistematikament u b'mod sinifikanti ogħla mill-prezzijiet ta' staġun wieħed bil-quddiem — il-bażi tal-kurva tal-prezz ta' referenza — allura bħala medja l-HPC jista' jirrealizza prezz effettiv ogħla kull MWh mill-prezz tal-eżerċitar.

                  (518)

                  Sabiex tivvaluta din il-possibbiltà, il-Kummissjoni talbet lir-Renju Unit japplika l-formula ppreżentata fil-premessa 11 għal kundizzjonijiet (prezzijiet u kwantitajiet) tas-suq storiċi għall-perjodu tax-Xitwa tal-2012 sax-Xitwa tal-2014 biex joħloq kurva storika simulata tal-prezzijiet ta' referenza. Il-Kummissjoni qabblet il-kurva tal-prezzijiet ta' referenza miksuba mad-dejta dwar prezzijiet tal-elettriku ta' staġun u żewġ staġuni bil-quddiem għad-dati tal-kunsinna fl-istess intervall ta' żmien. (72) Ir-riżultat huwa muri fil-Figura 2 fl-Anness A.

                  (519)

                  Il-Figura 2 tiżvela li għalkemm f'ċerti okkażjonijiet kien hemm ġranet ta' negozjar fejn il-prezz tal-karga bażika ta' żewġ staġuni bil-quddiem seta' kien ogħla mill-prezz ta' staġun wieħed bil-quddiem u l-prezz ta' referenza, id-differenza la hija partikolarment kbira, u lanqas ma jidher li r-relazzjoni bejniethom hija waħda sistematika. Barra minn hekk, sabiex tirrealizza b'mod sistematiku profitti ogħla mill-prezz ta' referenza, EDF probabbli jkollha tbigħ il-maġġoranza tal-produzzjoni tagħha barra mis-suq ta' referenza. Dan probabbli li se jinvolvi livell ogħla ta' riskju għal EDF mill-bejgħ fis-suq ta' referenza, li jrendi l-involviment fi strateġija bħal din inqas profittabbli.

            9.6.3   Inċentivi potenzjali għal EDF biex iżżomm il-kapaċità

                  (520)

                  Fit-teorija, iż-żamma strateġika tista' twassal għal żieda fil-profitti għall-ġeneraturi anke jekk dawn għandhom ishma tas-suq baxxi ħafna. Il-fattur prinċipali li jippermettihom jeżerċitaw forza tas-suq b'dan il-mod hija l-pożizzjoni tagħhom fuq il-kurva tal-ordni tal-mertu. Minħabba li EDF għandha kemm impjanti flessibbli kif ukoll tal-karga bażika, il-kummissjonar tal-HPC jista' jippermetti lil EDF iżżomm il-kapaċità mill-impjanti flessibbli tagħha sabiex iżżid il-prezzijiet għall-operaturi u tikseb prezzijiet ogħla fuq il-bejgħ tal-elettriku mill-impjanti tal-karga bażika tiegħu (inkluż l-HPC).

                  (521)

                  Ir-Renju Unit sostna (73) li l-HPC la se tagħti lil EDF l-kapaċità u lanqas l-inċentivi biex iżomm il-kapaċità flessibbli.

                  (522)

                  B'mod partikolari, ir-Renju Unit isostni li sal-2025 is-sehem ta' EDF fis-suq għall-ġenerazzjoni ta' kapaċità flessibbli se jkun biss ta' 6,5 fil-mija (b'kunsiderazzjoni tal-għeluq ta' impjant tal-faħam li wasal għat-tmiem tal-ħajja utli tiegħu kif ukoll il-ftuħ potenzjali ta' impjant ġdid). Wara li rrikonoxxa li l-ishma tas-suq jistgħu jkunu indikatur dgħajjef tal-kapaċità tal-ġeneratur li jinfluwenza l-prezzijiet billi jżomm il-kapaċità, diversi indiċijiet ta' “importanza vitali” (jiġifieri l-limitu sa fejn unità tal-ġenerazzjoni partikolari jew kumpanija hija meħtieġa biex tiġi ssodisfata d-domanda, li jagħmel dik l-unità jew kumpanija potenzjalment kapaċi tinfluwenza l-prezz tas-suq billi tnaqqas il-kapaċità) ġew ikkomputati biex juru li l-kapaċità flessibbli ta' EDF mhix mistennija li tkun ta' importanza vitali fl-2025. Jekk nieħdu inkonsiderazzjoni diversi xenarji kontrafattwali, jidher ukoll li l-kostruzzjoni tal-HPC mhux se żżid fi kwalunkwe każ din l-importanza vitali.

                  (523)

                  Il-Kummissjoni tqis li bin-natura tiegħu stess l-istrument tas-CfD jillimita l-inċentivi għaż-żamma. B'mod partikolari, bħala effett primarju tas-CfD, il-maġġoranza tal-enerġija tal-HPC se tinbiegħ fuq is-Suq ta' Referenza sabiex jonqos ir-riskju bażi, skont l-istrateġija ta' ħħeġġjar iddefinita mill-NNBG flimkien ma' IUK. Bħala riżultat, EDF Energy se tikseb il-prezz tal-eżerċitar għall-provvista tal-HPC u l-introjti tagħha mhux se jiżdiedu kieku l-prezzijiet spot għall-operaturi kellhom jiżdiedu bħala riżultat taż-żamma temporanja tal-kapaċità. Huwa improbabbli li strateġija li tinvolvi l-bejgħ ta' ammont għoli ta' kapaċità fuq is-suq spot se tkun profittabbli f'dan il-kuntest.

                  (524)

                  Madankollu, minħabba l-ispeċifiċitajiet tal-kurva tal-mertu, il-Kummissjoni tqis li anke jekk ċerta kapaċità flessibbli mhijiex ta' importanza vitali, din tista' madankollu tinfluwenza l-prezz. Skont il-pożizzjoni relattiva tagħha fuq il-kurva tal-provvista, anke ż-żamma ta' kapaċità żgħira mis-suq tista' ċċaqlaq il-kurva tal-provvista lejn ix-xellug, li jwassal għal ekwilibriju bi prezzijiet ogħla. Minħabba li l-kostruzzjoni tal-HPC tista' żżid il-gwadanji potenzjali miż-żamma, EDF jista' jkollha aktar inċentivi biex timpenja ruħha fiha wara l-għajnuna.

                  (525)

                  Il-Kummissjoni għalhekk ivvalutat l-inċentivi ta' EDF biex iżżomm il-kapaċità permezz ta' simulazzjoni prodotta mir-Renju Unit ibbażata fuq il-kurva tal-ordni tal-mertu tal-2025.

                  (526)

                  Din is-simulazzjoni turi li, anke fix-xenarju ipotetiku u mhux realistiku estratt mill-effett tas-CfD, il-kummissjonar tal-HPC mhux se jżid kwalunkwe inċentiv teoretiku li EDF Energy jista' jkollha biex iżżomm il-kapaċità flessibbli fin-nuqqas tas-CfD. Is-simulazzjoni tar-Renju Unit tuża taħlita ta' sorsi ta' ġenerazzjoni mistennija fl-2025 fir-Renju Unit li tikkonforma max-xenarji tar-Riforma tas-Suq tal-Elettriku tad-DECC. Dan l-eżerċizzju juri li l-livelli tad-domanda plawżibbli li għalihom tkun profittabbli strateġija ta' żamma jseħħu bi probabbiltà baxxa.

                  (527)

                  Bħala konklużjoni, il-Kummissjoni temmen li d-distorsjonijiet tal-kompetizzjoni fir-rigward taż-żamma potenzjali tal-kapaċità huma miżmuma għall-minimu.

            9.6.4   Il-vantaġġ għal EDF permezz tat-tnaqqis tal-ispejjeż tal-iħħeġġjar

                  (528)

                  Is-swieq tal-elettriku bl-ingrossa huma inċerti kemm għall-ġeneraturi kif ukoll għall-fornituri minħabba l-karatteristiċi partikolari tal-provvista u d-domanda. Sabiex tinkiseb ċertezza akbar fuq l-introjti mill-bejgħ tal-elettriku u fuq l-ispejjeż tal-elettriku, il-fornituri u l-ġeneraturi normalment jixtru jew ibigħu l-elettriku bil-quddiem u jużaw is-swieq spot u għal perjodu qasir biex jirfinaw il-pożizzjonijiet tagħhom.

                  (529)

                  In-negozjar bil-quddiem (jew l-iħħeġġjar) għalhekk jintuża biex jagħti livell ta' protezzjoni mill-volatilità tal-prezzijiet. L-ispejjeż tal-iħħeġġjar huma primarjament iddeterminati bil-firxa bejn it-talba u l-offerta fuq ir-rati forward, li hija d-differenza bejn il-prezz offrut (il-prezz li x-xerrejja lesti jħallsu biex jixtru) u l-prezz tal-offerta (il-prezz li l-bejjiegħa huma lesti jaċċettaw biex ibigħu). Akbar ma jkunu n-numri tal-parteċipanti u l-volumi negozjati, aktar tkun baxxa l-firxa bejn it-talba u l-offerta u għalhekk aktar ikunu baxxi l-kostijiet tat-tranżazzjoni kemm għall-bejjiegħa kif ukoll għax-xerrejja.

                  (530)

                  Il-Kummissjoni kellha tħassib preliminari dwar jekk il-kapaċità tal-karga bażika addizzjonali pprovduta mill-HPC u mibjugħa minn EDF Energy tistax tippermetti lil din tal-aħħar tbaxxi l-ispejjeż tal-iħħeġġjar tagħha, u b'hekk tikseb vantaġġ kompetittiv fuq il-pari tagħha, b'mod partikolari fir-rigward tal-kapaċità potenzjalment aħjar tagħha li tottimizza l-portafoll tar-riskji tagħha. Il-Kummissjoni qajmet tħassib preliminari ieħor li EDF Energy tista' tkun f'pożizzjoni aħjar biex iżżid is-sehem tagħha ta' segmenti speċifiċi, bħall-utenti li jużaw ħafna enerġija.

                  (531)

                  Il-Kummissjoni vvalutat l-evidenza li pproduċiet EDF f'termini ta' kapaċità pprovduta fix-xenarju ta' wara l-għajnuna. EDF diġà kellha ġenerazzjoni netta ta' 22,9 TWh fl-2013, jiġifieri d-differenza bejn l-ammont iġġenerat permezz tal-assi proprji u l-ammont mibjugħ permezz tal-operazzjonijiet fil-livell tal-konsumatur tagħha. Hija tistma li bl-HPC fl-2020 ser ikollha pożizzjoni ta' ġenerazzjoni netta ta' […] TWh u fl-2025 ikollha pożizzjoni ta' ġenerazzjoni netta ta' […] TWh.

                  (532)

                  Il-Kummissjoni għalhekk tikkonkludi li huwa improbabbli li l-ispejjeż tal-iħħeġġjar se jinbidlu bħala riżultat tal-għajnuna.

                  (533)

                  Barra minn hekk, il-provvista tal-elettriku lil klijenti mhux domestiċi, inklużi l-utenti li jużaw ħafna enerġija, tista' titqies kompetittiva. Is-sehem ta' EDF huwa inqas minn 25 fil-mija tas-suq, minkejja l-kapaċità ta' ġenerazzjoni tal-karga bażika għolja li għandu fil-preżent. Fir-referenza reċenti tiegħu lill-Awtorità għall-Kompetizzjoni u s-Swieq għal investigazzjoni sħiħa tas-swieq tal-elettriku, Ofgem (74) eskluda b'mod partikolari s-settur mhux domestiku għal raġunijiet li s-settur, b'mod ġenerali, jista' jitqies wieħed kompetittiv. (75)

                  (534)

                  Minkejja l-inċertezzi inerenti tal-istrateġiji ta' previżjoni u r-riżultati tas-suq fuq perjodu taż-żmien relattivament twil, jiġifieri saż-żmien li l-HPC ikun qed jopera, il-Kummissjoni tqis dawn l-argumenti solidi biżżejjed biex tneħħi t-tħassib tagħha rigward dan it-tip partikolari ta' tgħawwiġ potenzjali tal-kompetizzjoni.

            9.6.5   Tnaqqis potenzjali fil-likwidità tas-suq tal-operaturi

                  (535)

                  Is-sempliċi fatt li wieħed jista' jaċċessa elettriku addizzjonali tiegħu stess jista' jirriżulta f'impatt negattiv fuq il-livelli tal-likwidità tas-suq tal-operaturi, li probabbli jwasslu għal impatt negattiv fuq il-fornituri indipendenti. Filwaqt li dan ma jimplikax awtomatikament li l-integrazzjoni vertikali twassal għal swieq inqas likwidi jew l-esklużjoni, dan jimplika li fejn il-maġġoranza tal-kapaċità tal-ġenerazzjoni tkun proprjetà tal-fornituri, is-swieq jistgħu jsiru dejjem inqas likwidi.

                  (536)

                  Il-Kummissjoni kellha tħassib preliminari dwar jekk iż-żieda fl-aċċess għall-ġenerazzjoni tagħha stess tistax tirriżulta fi tnaqqis fil-ħtieġa għal EDF li taċċessa swieq forward sabiex tikseb il-kapaċità. Il-limitu sa fejn EDF tkun teħtieġ tagħmel kummerċ wara l-għajnuna se jkun ikkumpensat mill-kapaċità tagħha li taċċessal-ġenerazzjoni prodotta mill-HPC.

                  (537)

                  Bħala tweġiba għall-mistoqsijiet tal-Kummissjoni rigward l-impatt potenzjali li l-HPC jista' jkollu fuq il-likwidità tas-suq, EDF wieġbet li la jkollha l-inċentivi u lanqas il-kapaċità li tnaqqasha.

                  (538)

                  EDF Energy issostni li n-negozju tal-provvista tagħha huwa indipendenti kompletament mill-bini jew xorta oħra tal-HPC. (76) Kif spjegat fit-taqsima preċedenti, il-politika tan-negozju tal-ġenerazzjoni u tal-provvista ta' EDF hija li tnaqqas ir-riskju tal-prezzijiet tas-suq. Ma hemm l-ebda politika ta' provvista sistematika interna, għaliex din mhijiex l-aħjar mod biex jitnaqqas ir-riskju tal-prezzijiet tas-suq. Għall-kuntrarju, l-aħjar mod biex jitnaqqas ir-riskju tal-prezzijiet tas-suq huwa li x-xiri u l-bejgħ isir fis-suq (jew għal prezz tas-suq).

                  (539)

                  EDF Energy spjegat ukoll li ma toperax in-negozju tagħha bl-għan li tikkumpensa għall-volumi bejn il-provvista u l-ġenerazzjoni. EDF lanqas ma tidentifika b'mod speċifiku xi kummerċ li huwa ttrasferit bejn in-negozji tal-ġenerazzjoni u tal-provvista tagħha mingħajr ma jgħaddi mis-suq.

                  (540)

                  Sabiex tappoġġja l-argument tagħha li l-limitu ta' kumpens intern huwa limitat, EDF ippreżentat figuri dwar il-volumi nnegozjati u l-ammonti ta' attrizzjoni (77) Fl-aħħar nett, EDF spjegat li minħabba l-iżviluppi regolatorji reċenti, lanqas ma għandha l-kapaċità li tnaqqas il-likwidità tas-suq tal-operaturi. Sabiex itejjeb il-likwidità ta' firxa ta' segmenti tas-suq, Ofgem introduċa obbligu ta' “ġenerazzjoni ta' suq” fil-liċenzji tas-sitt l-akbar fornituri tal-enerġija fir-Renju Unit, inkluż EDF-Energy. Ir-rekwiżit huwa li jqiegħdu l-prezzijiet tat-talba u tal-offerta fis-suq, bil-għan li tiġi ffaċilitata l-iskoperta tal-prezzijiet u jiġu żgurati opportunitajiet regolari għall-kummerċ.

                  (541)

                  Il-Kummissjoni vvalutat il-livell sa fejn il-miżura tista' tirriżulta f'likwidità aktar baxxa fis-swieq tal-operaturi.

                  (542)

                  Innotat li l-proporzjon tal-volum innegozjat ta' EDF Energy meta mqabbel mal-volum iġġenerat tagħha beda jonqos b'mod stabbli minn rata ta' attrizzjoni (volum innegozjat/ġenerazzjoni) ta' 3 fl-2010 għal rata ta' attrizzjoni ta' 2 fl-2014. Barra minn hekk, dan il-proporzjon huwa l-aktar baxx fost is-sitt produtturi ewlenin tal-enerġija integrati vertikalment fir-Renju Unit. (78)

                  (543)

                  Il-Kummissjoni tinnota li l-obbligi regolatorji ta' “ġenerazzjoni tas-suq” jistgħu jillimitaw il-limitu sa fejn il-fornituri integrati vertikalment jistgħu jimpenjaw ruħhom volontarjament jew mhux volontarjament fi strateġiji li jirriżultaw f'livelli ta' likwidità aktar baxxi. Madankollu, il-livell sa fejn obbligi bħal dawn jistgħu jibqgħu fis-seħħ, jew tabilħaqq sa fejn dawn jistgħu jipprevjenu l-kumpens tal-pożizzjonijiet interni (jiġifieri l-użu tal-assi tal-ġenerazzjoni proprja biex jisservu l-klijenti) mhuwiex ċar għall-Kummissjoni.

                  (544)

                  Il-Kummissjoni għalhekk talbet għal aktar salvagwardji, sabiex tneħħi kwalunkwe tħassib relatat mad-dannu potenzjali għal-likwidità tas-suq f'xenarju ta' wara l-għajnuna.

                  (545)

                  B'mod partikolari, EDF qablet li żżid it-trasparenza fil-mod li tinnegozja u tbiegħ l-elettriku fis-suq, u b'hekk tnaqqas il-limitu sa fejn tista' ttejjeb b'mod mhux dovut il-profittabbiltà tagħha u jkollha impatt negattiv fuq il-likwidità.

                  (546)

                  Bħala l-fornitur uniku ta' servizzi tas-suq lill-NNBG għall-produzzjoni previsti tal-HPC, EDF impenjat ruħha (79) li tagħmel dan li ġej:

                              a.

                              Li tirreġistra l-kummerċ għall-produzzjoni prevista tal-HPC fi ktieb tal-NNBG separat;

                              b.

                              Li tipprezza l-kummerċ għall-produzzjoni prevista tal-HPC mwettaq ma' EDF għall-prezz tas-suq għall-prodott ikkonċernat fil-mument tan-negozjar;

                              c.

                              Li twettaq għall-prezz tas-suq il-kummerċ kollu bilaterali tal-produzzjoni prevista tal-HPC ma' kwalunkwe portafoll tal-assi ieħor fis-sjieda jew innegozjat minn EDF; u

                              d.

                              Li tipprovdi rapport lill-Kontraparti tas-CfD u lill-Kummissjoni Ewropea fuq bażi annwali biex tagħti prova tal-konformità tagħha mal-impenji msemmija hawn fuq.

            9.6.6   Konklużjoni dwar id-distorsjonijiet tal-kompetizzjoni

                  (547)

                  Il-Kummissjoni tikkonkludi li kumplessivament il-potenzjal għal distorsjonijiet tal-kompetizzjoni huwa limitat, fuq il-bażi tal-kunsiderazzjoni fit-Taqsimiet 9.6.1, 9.6.2, 9.6.3, 9.6.4 u 9.6.5 hawn fuq, waqt li jittieħdu inkonsiderazzjoni l-impenji offruti minn EDF.

                  (548)

                  Wara li bbilanċjat bir-reqqa u kkunsidrat l-impenji offruti minn EDF, il-Kummissjoni waslet għall-konklużjoni li d-distorsjonijiet tal-kompetizzjoni li jirriżultaw mill-ikkummissjonar tal-HPC qed jinżammu għall-minimu meħtieġ u huma kkumpensati mill-effetti pożittivi tal-miżuri.

                  (549)

                  Fir-rigward tal-konformità mal-Artikoli 30 u 110 TFUE, ir-Renju Unit impenja ruħu biex, sakemm is-CfD ma jkunx miftuħ għal ġeneraturi tal-elettriku li jinsabu barra mill-Gran Brittanja, jaġġusta l-mod kif jiġu kkalkulati r-responsabbiltajiet tal-fornituri tal-elettriku għall-pagamenti tas-CfD sabiex l-elettriku mill-enerġija nukleari eliġibbli ġġenerat fi Stati Membri tal-UE barra mill-Gran Brittanja u pprovdut lil klijenti fil-Gran Brettanja ma jingħaddx mal-ishma tas-swieq tal-fornituri. Ir-Renju Unit ineħħi din l-eżenzjoni meta l-ġeneraturi li jinsabu barra mill-Gran Brittanja jkunu eliġibbli biex japplikaw għas-CfDs.

            10.   KONKLUŻJONI

                  (550)

                  Fuq il-bażi tal-valutazzjoni mwettqa u fid-dawl taċ-ċirkostanzi speċifiċi ta' dan il-każ, il-Kummissjoni ssib li l-pakkett tal-miżuri nnotifikati mir-Renju Unit jinvolvi għajnuna mill-Istat li, kif emendata mill-impenji pprovduti, hija kompatibbli mas-suq intern skont l-Artikolu 107(3)(c) TFUE.

                  (551)

                  Il-Kummissjoni tinnota li ngħatat, għall-valutazzjoni, il-prinċipji miftiehma tal-finanzjament sal-lum rigward il-finanzjament tal-proġett tal-HPC. L-awtoritajiet tar-Renju Unit iddikjaraw li l-bqija tat-termini u l-kundizzjonijiet kif ukoll id-dokumenti finali tal-finanzjament ser ikun fihom klawżoli standard li kwalunkwe investitur normalment ifittex għal proġett simili. Minħabba li l-Kummissjoni ma kellhiex l-opportunità li tivverifika dan, fil-każ li d-dokumenti finali jemendaw fi kwalunkwe rispett il-miżura kif inhi ppreżentata lill-Kummissjoni, dawn iridu jkunu nnotifikati lill-Kummissjoni mill-awtoritajiet tar-Renju Unit. Madankollu, jekk id-dokumenti finali tal-finanzjament ikun fihom elementi ulterjuri ta' għajnuna mill-Istat, rebus stantibus, dawn ma jkunux jistgħu jiġu approvati għaliex il-pakkett preżenti tal-miżuri tal-Istat jirrapreżenta l-għajnuna kollha meħtieġa biex tippermetti li jitwettaq il-proġett ta' investiment tal-HPC.

            ADOTTAT DIN ID-DEĊIŻJONI:
      Artikolu 1
      L-għajnuna lil Hinkley Point C fil-forma ta' Kuntratt għad-Differenza, il-Ftehim tas-Segretarju tal-Istat u Garanzija tal-Kreditu, kif ukoll l-elementi kollha relatati, li r-Renju Unit qiegħed jippjana li jimplimenta, hija kompatibbli mas-suq intern skont it-tifsira tal-Artikolu 107(3)(c) tat-Trattat dwar il-Funzjonament tal-Unjoni Ewropea.
      L-implimentazzjoni tal-għajnuna hija awtorizzata skont dan.
      Artikolu 2
      Din id-Deċiżjoni hija indirizzata lir-Renju Unit tal-Gran Brittanja u lill-Irlanda ta' Fuq.

         Magħmul fi Brussell, it-8 ta' Ottubru 2014.

               Għall-Kummissjoni

            Joaquín ALMUNIA

               Viċi President

         (1)  ĠU C 69, 7.3.2014, p. 60.

         (2)  Il-ġenerazzjoni ta' karga bażika hija tipika tal-impjanti li għandhom il-kapaċità li jipproduċu output b'mod kontinwu, u għalhekk tista' tintuża biex tiġi indirizzata l-parti prinċipali tad-domanda fi kwalunkwe ħin. L-impjanti nukleari huma ġeneraturi ta' karga bażika u huma kkaratterizzati wkoll minn spiża varjabbli relattivament baxxa, għalhekk ġeneralment jokkupaw il-pożizzjonijiet inizjali fil-kurva tal-provvista.

         (3)  Il-formula użata fi ħdan is-CfD hija kif ġej:

      Fejn (d) huwa n-numru ta' ġranet ta' negozjar matul l-istaġun preċedenti, (e) huwa n-numru ta' sorsi, (BP) huwa l-prezz kull ġurnata għal kull sors, u (BQ) huwa l-volum f'kull ġurnata għal kull sors.

         (4)  Disponibbli fl-indirizz li ġej: https://www.gov.uk/government/uploads/system/uploads/attachment_data/file/267649/Generic_CfD_-_Terms_and_Conditions__518596495_171_.pdf

         (*)  Sigriet Kummerċjali.

         (5)  Għal deskrizzjoni dettaljata tal-impenn, jekk jogħġbok ara l-Anness C.

         (6)  B'mod partikolari, il-Mudell HPC IUK […].

         (7)  Il-ħruġ jirrigwarda dejn inizjali ta' 16-il biljun lira Ingliża u dejn ieħor ta' biljun lira Ingliża relatati mal-Aġġustament ta' Sizewell C taħt is-CfD (il-“Bond tal-SZC”).

         (8)  Il-Kundizzjoni Bażi hija li tkun ġiet ipprovduta evidenza sodisfaċenti li Flamanville 3 temm il-perjodu ta' tħaddim bi prova u li r-rekwiżiti tal-Garanti fir-rigward tal-prestazzjoni matul dak il-perjodu jkunu ġew issodisfati. Il-Garanti għandu l-għażla li jestendi d-data sabiex tintlaħaq il-Kundizzjoni Bażi fil-ġejjieni billi jżid l-ammont ta' Ekwità Bażi u jara li tali żieda tibbenefika mill-appoġġ meħtieġ ta' kreditu. Id-data tal-Kundizzjoni Bażi ma tistax tkun aktar tard mill-31 ta' Diċembru 2020.

         (9)  Il-Kundizzjoni ta' Falliment tal-FFS hija li:

                  (a)

                  […];

                  (b)

                  […]; u

                  (c)

                  […].

         (10)  Il-garanzija fissa tintrabat mal-assi identifikat u speċifiku rilevanti immedjatament mal-għotja u l-garanti ma jistax jiddisponi mill-assi garantit jew inkella jinnegozja bl-assi garantit mingħajr il-kunsens tal-benefiċjarju.

         (11)  Garanzija varjabbli tingħata fuq kategorija ta' assi varjabbli, preżenti u futuri, li jappartjenu lill-garanti.

         (12)  Interessi ta' garanzija li jagħtu lill-benefiċjarju drittijiet fuq l-assi garantit. Imposta hija forma ta' interess ta' garanzija li ma tagħtix drittijiet ta' sjieda lill-benefiċjarju, u lanqas dritt ta' pussess. Minflok, imposta hija interess ta' garanzija fuq l-assi garantit li tagħti lill-benefiċjarju d-dritt li juża l-assi sabiex iseħħ il-pagament tad-dejn garantit. Hija tagħti lill-benefiċjarju interess proprjetarju ekwu fl-assi, li jagħti lill-benefiċjarju d-dritt li japproprja l-assi u jkollu r-rikavat tal-bejgħ applikat għas-sodisfazzjoni tad-dejn garantit.

         (13)  Imposta varjabbli fuq l-assi kollha (jew sostanzjalment kollha) ta' kumpanija u li tagħti s-setgħa lid-detentur ta' tali imposta li jaħtar amministratur jew riċevent amministrattiv u li jkun stipulat li hija imposta varjabbli kwalifikattiva għall-finijiet tal-Att dwar l-Insolvenza tal-1986.

         (14)  Il-partijiet assigurati huma l-Garanti, l-emittent u s-Segretarju tal-Istat għall-Enerġija u t-Tibdil fil-Klima u n-Nuclear Decommissioning Fund Company Limited.

         (15)  Is-Segretarju tal-Istat għall-Enerġija u t-Tibdil fil-Klima u n-Nuclear Decommissioning Fund Company Limited rigward l-arranġamenti fir-rigward tad-dekummissjonar ta' Hinkley Point C.

         (16)  Id-Direttiva 2009/72/KE tal-Parlament Ewropew u tal-Kunsill tat-13 ta' Lulju 2009 dwar ir-regoli komuni għas-suq intern fil-qasam tal-elettriku u li tħassar d-Direttiva 2003/54/KE (ĠU L 211, 14.8.2009, p. 55).

         (17)  Il-kost livellizzat tal-elettriku (“LCOE”) huwa kejl tal-kost tal-produzzjoni tal-elettriku f'firxa ta' teknoloġiji, li għandu l-għan li jippermetti t-tqabbil ta' dawn il-kostijiet, taħt numru ta' suppożizzjonijiet.

         (18)  Leveque F u Robertson A, Future Electricity Series Part 3: Power from Nuclear, Carbon Connect, Policy Connect, London, 2014.

         (19)  Avviż tal-Kummissjoni dwar l-applikazzjoni tal-Artikoli 87 u 88 tat-Trattat tal-KE għal għajnuna mill-Istat fil-forma ta' garanziji (ĠU C 155, 20.6.2008, p. 10).

         (20)  Komunikazzjoni mill-Kummissjoni dwar il-qafas tal-Unjoni Ewropea għall-għajnuna mill-Istat fil-forma ta' kumpens ta' servizz pubbliku (ĠU C 8, 11.1.2012, p. 15).

         (21)  Id-Direttiva 2009/72/KE.

         (22)  Il-kawża T-17/02 Fred Olsen vs il-Kummissjoni [2005] Ġabra II-2031, paragrafu 216 u l-Kawża T-289/03 BUPA u oħrajn vs il-Kummissjoni [2008] Ġabra II-81, paragrafi 166 u 220.

         (23)  Id-Direttiva 2004/17/KE tal-Parlament Ewropew u tal-Kunsill tal-31 ta' Marzu 2004 li tikkoordina l-proċeduri ta' akkwisti ta' entitajiet li joperaw fis-setturi tas-servizzi tal-ilma, l-enerġija, it-trasport u postali (ĠU L 134, 30.4.2004, p. 1).

         (24)  Id-Direttiva 2004/18/KE tal-Parlament Ewropew u tal-Kunsill tal-31 ta' Marzu 2004 dwar il-kordinazzjoni ta' proċeduri għall-għoti ta' kuntratti għal xogħlijiet pubbliċi, kuntratti għal provvisti pubbliċi u kuntratti għal servizzi pubbliċi (ĠU L 134, 30.4.2004, p. 114).

         (25)  Ara d-deċiżjoni tal-Kummissjoni datata t-30 ta' Ottubru 2001, Għajnuna mill-Istat nru N 6/A/2001 — Irlanda C(2001) 3265 fin, premessa 56.

         (26)  It-Turbini tal-Gass b'Ċiklu Kombinat, jew CCGT, hija teknoloġija tal-gass moderna għall-ġenerazzjoni tal-enerġija.

         (27)  KUMM (2011) 885 finali, Pjan Direzzjonali għall-Enerġija 2050, p. 6.

         (28)  Compass Lexecon, Economic analysis of the Contract for Difference for Hinkley Point C, 14 ta' April 2014.

         (29)  Il-Kawża C-280/00 Altmark Trans GmbH u Regierungspräsidium Magdeburg vs Nahverkehrsgesellschaft Altmark GmbH, il-paragrafi 87 sa 93. Il-kriterji ta' “Altmark” ġew stabbiliti mill-Qorti tal-Ġustizzja sabiex jikkjarifikaw f'liema ċirkustanzi kumpens mogħti minn awtorità pubblika għat-twettiq ta' Servizz ta' Interess Ekonomiku Ġenerali (“SIEĠ”) jikkwalifika bħala għajnuna mill-Istat skont l-Artikolu 107(1) TFUE.

         (30)  Il-Kawża C-280/00 Altmark Trans GmbH u Regierungspräsidium Magdeburg vs Nahverkehrsgesellschaft Altmark GmbH, il-paragrafi minn 87 sa 93.

         (31)  Komunikazzjoni mill-Kummissjoni dwar l-applikazzjoni tar-regoli dwar l-għajnuna mill-Istat tal-Unjoni Ewropea għall-kumpens mogħti għall-fornitura ta' servizzi ta' interess ekonomiku ġenerali (2012/C 8/02) (ĠU C 8, 11.1.2012, p. 4).

         (32)  Il-kawża T-289/03, BUPA vs il-Kummissjoni [2008] Ġabra II-81, paragrafu 165.

         (33)  T-17/02 Olsen vs il-Kummissjoni, paragrafu 216; ikkonfermata f'C-320/05P Olsen vs il-Kummissjoni.

         (34)  Ara SA. 36196, SA. 38812, SA. 38763, SA. 38761, SA. 38759 u SA. 38758.

         (35)  Il-Komunikazzjoni dwar SIEĠ, il-punt 51.

         (36)  Il-kawża 76/78 Steinike & Weinlig vs il-Ġermanja [1977] ECR 595, paragrafu 21; il-kawża C-379/98 PreussenElektra [2001] ECR I-2099, paragrafu 58.

         (37)  Il-kawża C-677/11 Doux Elevage, għadha ma ġietx ippubblikata, il-paragrafu 34, il-kawża T-139/09 Franza vs il-Kummissjoni, għadha ma ġietx ippubblikata, il-paragrafu 36.

         (38)  Il-kawża C-262/12, Vent de Colère, għadha ma ġietx ippubblikata, paragrafu 21.

         (39)  Komunikazzjoni mill-Kummissjoni dwar il-qafas tal-Unjoni Ewropea għall-għajnuna mill-Istat fil-forma ta' kumpens ta' servizz pubbliku (2012/C 8/03) (ĠU C 8, 11.1.2012, p. 15).

         (40)  Ara l-ewwel paragrafu tas-Sezzjoni 8.1 fid-Deċiżjoni ta' Ftuħ.

         (41)  B'mod partikolari, tqajmu dubji dwar il-konformità mar-regoli stabbiliti fid-Direttivi 2004/17/KE u 2004/18/KE.

         (42)  DECC, Planning our electric future, Diċembru 2011. Ara b'mod partikolari l-Anness B. Disponibbli fl-indirizz li ġej: https://www.gov.uk/government/uploads/system/uploads/attachment_data/file/48253/3884-planning-electric-future-technical-update.pdf

         (43)  DECC, Annex A: Feed-in Tariff with Contracts for Difference Operational Framework, 29 ta' Novembru 2012. Id-dokumenti huma disponibbli fl-indirizzi li ġejjin: https://www.gov.uk/government/uploads/system/uploads/attachment_data/file/66554/7077-electricity-market-reform-annex-a.pdf kif ukoll http://services.parliament.uk/bills/2012-13/energy.html

         (44)  Ara d-dokument disponibbli fl-indirizz li ġej: https://www.gov.uk/government/publications/purchase-of-horizon-nuclear-power-meetings-between-ond-and-hitachi-ltd-foi-request-12-1718

         (45)  Ara pereżempju d-Deċiżjoni tal-Kummissjoni 2005/407/KE tat-22 ta' Settembru 2004 dwar l-għajnuna mill-Istat li r-Renju Unit qiegħed jippjana li jimplimenta għal British Energy plc (ĠU L 142, 6.6.2005, p. 26).

         (46)  Is-sitwazzjoni partikolari li għaddej minnha s-settur tal-elettriku tar-Renju Unit hija deskritta fit-Taqsima 2.1. tad-Deċiżjoni tal-Ftuħ.

         (47)  Ara l-istqarrija għall-istampa fl-indirizz li ġej: http://europa.eu/rapid/press-release_IP-14-865_en.htm

         (48)  Il-Kummissjoni kienet teħtieġ lid-DECC jwettaq analiżi tas-sensittività bl-użu tal-mudell tal-previżjoni tiegħu u vvaluttat bir-reqqa l-input u l-produzzjoni għal kull wieħed mix-xenarji. Il-Mudell tad-Dispaċċ Dinamiku (MDD) tad-DECC huwa mudell tas-suq tal-enerġija integrat li jkopri s-suq tal-enerġija tal-Gran Brittanja (“GB”) fuq terminu medju għal twil. Dan jagħmel simulazzjoni tad-dispaċċ tal-elettriku mill-ġeneraturi tal-enerġija tal-GB u d-deċiżjonijiet ta' investiment fil-kapaċità tal-ġenerazzjoni mill-2010 sal-2049, abbażi tal-istima tad-domanda u l-provvista tal-elettriku fuq bażi ta' kull nofs siegħa. Id-deċiżjonijiet ta' investiment huma bbażati fuq l-introjtu u l-fluss tal-flus proġettati u jippermettu għal impatti tal-politika u l-bidliet fit-taħlita tas-sorsi tal-ġenerazzjoni. L-MDD għalhekk jippermetti analiżi komparattiva tal-impatt tad-deċiżjonijiet ta' politika differenti dwar il-ġenerazzjoni, il-kapaċità, l-ispejjeż, il-prezzijiet, is-sigurtà tal-provvista u l-emissjonijiet tal-karbonju.

         (49)  Ara l-istqarrija għall-istampa fl-indirizz li ġej: http://europa.eu/rapid/press-release_IP-14-866_mt.htm

         (50)  B'mod partikolari, ir-Renju Unit ipprovda s-sejħa ta' espressjoni ta' interess fil-Kuntratt ta' Investiment, li kienet miftuħa għall-investituri kollha prospettivi iżda li għaliha wieġeb biss l-EDF.

         (51)  Ara s-sottomissjoni tal-HM Treasure tal-5 ta' Settembru 2014.

         (52)  B'mod partikolari, it-Teżor tal-Maestà Tagħha jiddeskrivi t-tliet settijiet ta' parametri referenzjarji. Self tal-bank reċenti għall-finanzjament ta' proġetti b'fatturament limitat (enerġija b'emissjonijiet baxxi tal-karbonju); marġini tad-debitu korporattiv (ikklassifikat bħala BB+) sa mill-21 ta' Awwissu 2014; u Swaps ta' Inadempjenza tal-Kreditu u iTraxx Europe Xover (żona BB+) għal medja ta' 10 snin.

         (53)  Sottomissjoni ta' IUK tas-26 ta' Awwissu 2014.

         (54)  B'mod partikolari, ix-xenarju punittiv għamel is-suppożizzjonijiet li ġejjin f'termini tal-probabbiltajiet ta' inadempjenza u r-rati ta' rkupru annwali:

                  —

                  It-telf mogħti f'każ ta' inadempjenza fis-snin 1-6 huwa żero għaliex, jekk il-Kundizzjoni tax-Xenarju Bażi ma tkunx issodisfata sa Diċembru 2020, il-ħlas lura tad-dejn sħiħ iseħħ b'irkupru ta' 100 fil-mija.

                  —

                  Ebda suppożizzjoni ta' inadempjenza fis-snin 7 sa 10 għaliex ma hemmx obbligu ta' ħlas lura tal-kapital, u l-imgħax kollu matul il-kostruzzjoni (inklużi t-tariffi tal-garanzija) se jkun kopert jew fl-ammont tal-Ekwità Bażi jew bl-Ekwità Bażi u/jew Kontinġenti.

                  —

                  Fażi ta' kostruzzjoni ta' 14-il sena (inkluż dewmien ta' 4 snin) u fażi ta' operat ta' 30 sena.

                  —

                  Probabbiltà ta' inadempjenza kumulattiva ta' 10 fil-mija matul id-dewmien tal-kostruzzjoni ta' 4 snin (perċentwal żero fis-snin 11 u 12 u 5 fil-mija fis-snin 13 u 14) u telf fil-każ ta' inadempjenza ta' 100 fil-mija.

                  —

                  Probabbiltà ta' inadempjenza ta' 5,6 fil-mija fi kwalunkwe sena tal-operat. Din ir-rata hija preżunta kostanti għal 5,6 fil-mija sabiex taqbel mar-rati medji għal proġetti tal-enerġija barra l-Istati Uniti.

         (55)  Kif jidher mit-tweġibiet tat-Teżor tal-Maestà Tagħha tad-19 ta' Settembru 2014, il-probabbiltà ta' żieda ta' 1,5 fil-mija assoċjata mal-maturitajiet tal-bonds ta' 20-30 sena hija ta' madwar 17 għal 20 fil-mija. Kif jidher mit-tweġibiet tat-Teżor tal-Maestà Tagħha tat-12 ta' Settembru 2014 (Anness B — Analiżi ta' Sensittività ta' IUK), żieda fil-kurva tal-imgħax tal-bonds ta' 1,5 fil-mija matul iż-żmien meta jinħarġu l-bonds (ceteris paribus) se tnaqqas l-ekwità b'GBP […] biljun (verżjoni tal-Mudell 19.7).

         (56)  Dawn huma mogħtija fil-qosor fil-posta elettronika mibgħuta minn DĠ COMP lil UK DECC fid-9 ta' Settembru 2014,15:43, “CfD for HPC — Note on Rate of Return” (“CfD għal HPC — Nota dwar ir-Rata ta' Redditu”)

         (57)  Din il-verżjoni kienet tikkostitwixxi aġġornament tal-Mudell Finanzjarju notifikat, b'aġġornamenti oħra li għad iridu jsegwu. B'mod partikolari, il-verżjoni 21.10 (tad-29 ta' Awwissu 2014) turi IRR tal-proġett ta' […] fl-mija u IRR tal-ekwità ta' […] fil-mija (nominali u wara t-taxxa) fuq bażi prelevata u […] fil-mija fuq bażi impenjata. Il-verżjoni 21 tikkorrispondi għax-xenarju bażi tal-NNBG u mqabbla mal-verżjoni 5.1 tinkludi diversi aġġornamenti relatati mal-iskeda tal-kostruzzjoni, l-impatt tal-arranġamenti tal-finanzjament, u l-parametri makroekonomiċi.

         (58)  B'mod partikolari, il-Kummissjoni ssupponiet li dawn il-bidliet fil-flussi tal-flus iseħħu fil-perjodu bejn l-1 ta' Jannar 2017 sat-30 ta' Ġunju 2023. F'dan il-perjodu, il-flussi tal-flus nominali tal-proġett (flussi tal-flus wara t-taxxa) huma negattivi fil-verżjoni 9.8 tal-Mudell Finanzjarju.

         (59)  Dokument tal-NNBG Nru HPC-NNBGPCP-XX-000-EST-000069, tas-27 ta' Ġunju 2014.

         (60)  Il-Mudell HPC IUK, il-verżjoni 21.10, ippreżentata lill-Kummissjoni fid-19 ta' Settembru 2014.

         (61)  Il-Kummissjoni ma kkunsidratx il-parametri referenzjarji fejn is-sors ta' informazzjoni ma setax jiġi rintraċċat b'mod affidabbli. Il-Kummissjoni rċeviet ukoll diversi IRR tal-ekwità realizzati rapportati għal proġetti soġġetti għar-regolament dwar ir-rata ta' redditu ex ante. Filwaqt li l-Kummissjoni ħadet nota ta' dawn il-parametri referenzjarji ex post u kkunsidrathom bħala informattivi, fil-valutazzjoni tagħha, tat aktar importanza lir-rati ta' redditu ammissibbli determinati ex ante. Il-Kummissjoni tikkunsidra li r-rati ta' redditu ex ante determinati mir-regolaturi huma aktar viċin ir-rata ta' redditu minima meħtieġa reali tal-entitajiet regolati. Barra minn hekk, ir-rati ta' redditu permissibbli ħafna drabi huma stabbiliti bħala l-minimu li l-entitajiet regolati jistgħu jiksbu. Għalhekk huwa naturali li r-rati ta' redditu realizzati ex post jirriżultaw ogħla mill-valur iddeterminat ex ante.

         (62)  Fehma simili tirriżulta mill-valutazzjoni tax-xenarji pprovduti fit-Tabella 8.

         (63)  B'mod partikolari, […].

         (64)  Ara l-metodoloġija tal-ipprezzar tal-Kuntratt dwar l-Iskart, disponibbli fl-indirizz li ġej: https://www.gov.uk/government/uploads/system/uploads/attachment_data/file/42629/3798-waste-transfer-pricing-methodology.pdf

         (65)  Ara pereżempju l-każ SA.31107 (11/N), fejn rata ta' redditu fuq il-kapital ta' bejn 9,6 fil-mija u 11 fil-mija nstabet li hija aċċettabbli. Ara pereżempju l-każ N354/09, fejn redditu fuq il-kapital ta' 12 fil-mija nstab li huwa aċċettabbli.

         (66)  Għal deskrizzjoni aktar dettaljata tal-impenn jekk jogħġbok ara l-Anness C.

         (67)  B'mod partikolari, HPC IUK Model vs [21.10] (Beta)_2014-09-19_DECC.xlsm, kull worksheet tal-“Produzzjoni tad-DECC”

         (68)  Dawn il-figuri kienu kkomputati fiż-żmien meta nkitbet din id-Deċiżjoni, bl-użu tal-Mudell Finanzjarju 21.10 kif ippreżentat lill-Kummissjoni fid-19 ta' Settembru 2014.

         (69)  Wara d-dewmien ta' 35 sena tas-CfD, il-gwadanji mhux ser jibqgħu jittraduċu fi tnaqqis tal-Prezz tal-Eżerċitar, għaliex mhux ser jibqa' jkun hemm Prezz tal-Eżerċitar. Għalhekk, wara li jintemm is-CfD, il-gwadanji sejrin ikunu kondiviżi direttament bejn il-Kontraparti tas-CfD u l-NNBG.

         (70)  L-analiżi twettqet mill-Kummissjoni b'kunsiderazzjoni tal-mudell tad-DECC u l-ħidma tal-immudellar ta' Pöyry.

         (71)  Anness 8 tat-Tweġiba tal-Gvern tar-Renju Unit għad-Deċiżjoni tal-Ftuħ tal-Kummissjoni, 31 ta' Jannar 2014.

         (72)  Dan it-tqabbil tad-dati tal-kunsinna ma' dawk tal-kummerċ twettaq bl-użu tal-kalendarju tal-EFA, fuq https://www.theice.com/publicdocs/EFA_Calendar.pdf, estratt fit-13 ta' Ġunju 2014.

         (73)  Sottomissjoni ta' Compass Lexecon, “Analysis of the impact of HPC on the potential for capacity withholding” (Analiżi tal-impatt tal-HPC fuq il-potenzjal li tinżamm il-kapaċità), l-4 ta' Awwissu 2014.

         (74)  Ofgem, Decision to make a market investigation reference in respect of the supply and acquisition of energy in Great Britain (Deċiżjoni biex titwettaq referenza għal investigazzjoni tas-suq fir-rigward tal-provvista u l-akkwist tal-enerġija fil-Gran Brettanja), is-26 ta' Ġunju 2014. Disponibbli fl-indirizz li ġej: https://www.ofgem.gov.uk/publications-and-updates/decision-make-market-investigation-reference-respect-supply-and-acquisition-energy-great-britain

         (75)  Ara Ofgem, State of the Market Assessment (Valutazzjoni tal-istat tas-suq), is-27 ta' Marzu 2014, punti 4.41 u infra. Disponibbli fl-indirizz li ġej: https://www.ofgem.gov.uk/publications-and-updates/state-market-assessment

         (76)  Ara t-tweġiba ta' EDF/NNBG għall-mistoqsijiet dwar l-impatt potenzjali fuq il-likwidità tas-suq, tat-8 ta' Settembru 2014.

         (77)  Tabella 3 tat-tweġiba ta' EDF/NNBG għall-mistoqsijiet dwar l-impatt potenzjali fuq il-likwidità tas-suq, tat-8 ta' Settembru 2014.

         (78)  Ara l-Figura 43, Ofgem — State of the Market Assessment (Valutazzjoni tal-istat tas-suq), tas-27 ta' Marzu 2014.

         (79)  Għal deskrizzjoni aktar dettaljata tal-impenn jekk jogħġbok ara l-Anness C.

         ANNESS A

            RATA TA' REDDITU TAS-CFD

            Tabella 3

            Valutazzjoni tar-Riskju Finanzjarju tal-NNBG — distribuzzjoni tal-probabbiltà stmata tal-ispejjeż tal-eżitu totali ta' HPC

         (…)

            Sors: TESLA4, paġna 12

            Figura 2

            Prezzijiet forward u prezzijiet ta' referenza storiċi tar-Renju Unit

            Tabella 4

            Sommarju tal-approċċi meħuda għall-analiżi tar-rata ta' redditu xierqa, mill-KPMG

                     (fil-mija)

                     Approċċ

                     Firxa tar-redditti (l-IRR tal-proġett, rata nominali wara t-taxxa)

                     Kummenti

                     Analiżi tar-riskji relattivi

                     8,5-11
                     (abbażi tal-proġett)

                     Tqabbil tar-redditi tal-enerġija eolika fuq il-baħar u tal-PPP/PIF matul il-fażi tal-kostruzzjoni kif ukoll tal-operaturi tal-utilitajiet/enerġija nukleari rregolati tar-Renju Unit matul il-fażi tal-operat

                     Analiżi komparattiva

                     6-13
                     (abbażi tal-proġett)

                     Tqabbil tal-proġetti tal-utilitajiet/tal-PPP/tal-IWPP/tal-enerġija nukleari, komparabbli tar-Renju Unit

                     Analiżi tar-Rata ta' Redditu Minima tal-Proġett

                     10,5-14,5

                     Ibbażata fuq l-istimi tal-EdF WACC flimkien mal-primjum, osservati fi studji akkademiċi minn firxa ta' kumpaniji

                     Analiżi tal-finanzjament

                     9-13 — kostruzzjoni
                     6-9,5 — operat

                     Analiżi tal-istrutturi ta' finanzjament potenzjali kemm matul il-kostruzzjoni kif ukoll matul l-operat

                     Struttura ffinanzjata mid-dejn supponuta bil-Garanzija tar-Renju Unit

                     10,2 — IRR tal-proġett
                     12,8 — IRR tal-Ekwità Ingranata

                     Analiżi tar-Redditu tal-Proġett u tar-Redditu tal-Ekwità Ingranata (għal-livelli tad-dejn garantit mir-Renju Unit proposti) u għall-prezz tal-eżerċitar innegozjat.
                     L-10,2 fil-mija huwa minħabba l-effett tat-tnaqqis tat-taxxa fuq id-dħul fuq il-flussi tal-flus fil-livell tal-proġett u l-ipprezzar tal-Garanzija tal-IUK indikattiv.

                        Sors: Notifika, Tabella 5, ibbażata fuq il-KPMG

            Tabella 5

            Analiżi tas-sensittività tal-Kummissjoni — Mudell bil-flussi tal-flus annwali mibdula fil-fażi tal-kostruzzjoni

         (…)
         Iċ-ċelloli skurati juru n-nefqa kapitali tal-kostruzzjoni — xenarji tal-IRR fil-mira li jagħtu prezz tal-eżerċitar aktar baxx minn 92,50 GBP/MWh. Ibbażata fuq il-Mudell Finanzjarju tal-NNBG il-verżjoni 9.8

            Tabella 6

            Xenarji, probabbiltajiet (livelli ta' fiduċja li l-fatturi tal-eżitu jkunu aktar favorevoli mis-suppożizzjonijiet) u metrika prinċipali tal-proġett

         (…)

            Noti:

                     (1)

                     Tinkludi l-benefiċċju tal-kondiviżjoni tal-gwadanji tal-kostruzzjoni ta' GBP 0,8/MWh (reali tal-2012)

                     (2)

                     Is-somma f'daqqa minn SZC inħarġet biss wara COD2 u għalhekk ma tifformax parti mir-rekwiżit ta' finanzjament

                     (3)

                     L-aġġustament tal-ispejjeż operatorji kien japplika biss għall-ewwel 15-il sena u wara l-perjodu tas-CFD minħabba l-protezzjoni potenzjali tar-reviżjoni tal-ispejjeż operatorji.

                     (4)

                     DSCR minimu bl-esklużjoni tal-ewwel perjodu

                     (5)

                     EIRR impenjati realment u approssimati bħala nominal impenjat tal-EIRR nieqes is-suppożizzjoni tas-CPI fuq terminu twil

                     (6)

                     Il-livell aktar baxx ta' Ekwità impenjata ssopponut f'din il-verżjoni tal-Mudell Finanzjarju sejjer ifisser li l-IRR tal-Ekwità Impenjata hija ottimista fir-rigward tar-riżultati mmudellati attwalment

                     BAXXA ĦAFNA

                     Probabbiltà baxxa ħafna ta' riżultat aktar favorevoli minn dak issopponut

                     BAXXA

                     Probabbiltà baxxa ta' riżultat aktar favorevoli minn dak issopponut

                     MODERATA

                     Probabbiltà moderata ta' riżultat aktar favorevoli minn dak issopponut

                     GĦOLJA

                     Probabbiltà għolja ta' riżultat aktar favorevoli minn dak issopponut

                     GĦOLJA ĦAFNA

                     Probabbiltà għolja ħafna ta' riżultat aktar favorevoli minn dak issopponut

            Tabella 7

            Profil tal-finanzjament matul il-kostruzzjoni u DSCR matul l-operat

         (…)

            Tabella 8

            Kombinazzjoni tan-nefqa kapitali, id-dewmien u xenarji oħra ta' telf ta' valur

         (…)

            Tabella 9

            Sommarju tar-riżultati tad-DDM għal ċerti xenarji magħżula

                     Fażi

                     Suppożizzjonijiet Prinċipali

                     Suq tal-Kapaċità

                     L-Ewwel Tnedija tal-Enerġija Nukleari

                     Intensità ta' karbonju tal-grilja 2030

                     Intensità ta' karbonju tal-grilja 2040

                     Intensità ta' karbonju tal-grilja 2049

                     1a

                     Xenarju ta' żamma tal-istatus quo

                     Le

                     2037

                     232

                     188

                     96

                     1d

                     Xenarju ta' żamma tal-istatus quo, Prezzijiet tal-Fjuwil Għoljin

                     Le

                     2031

                     186

                     101

                     46

                     1e

                     Xenarju ta' żamma tal-istatus quo, Prezzijiet tal-Fjuwil Baxxi

                     Le

                     2041

                     269

                     233

                     121

                     2a

                     Xenarju ta' żamma tal-istatus quo + CfD Nukleari

                     Le

                     2023

                     158

                     88

                     37

                     3a

                     CfDs ta' Emissjonijiet Baxxi tal-Karbonju Mhux nukleari

                     Le

                     2037

                     164

                     135

                     61

                     3d

                     CfDs ta' Emissjonijiet Baxxi tal-Karbonju Mhux nukleari, Prezzijiet tal-Fjuwil Għoljin

                     Le

                     2031

                     181

                     123

                     52

                     3e

                     CfDs ta' Emissjonijiet Baxxi tal-Karbonju Mhux nukleari, Prezzijiet tal-Fjuwil Baxxi

                     Le

                     2041

                     182

                     120

                     66

                     3h

                     CfDs ta' Emissjonijiet Baxxi tal-Karbonju Mhux nukleari, aktar interkonnessjoni

                     Le

                     2037

                     160

                     133

                     59

                     4a

                     CfDs ta' Emissjonijiet Baxxi tal-Karbonju

                     Le

                     2023

                     100

                     42

                     25

                     5a

                     Xenarju ta' żamma tal-istatus quo

                     Iva

                     2037

                     236

                     194

                     88

                     5d

                     Xenarju ta' żamma tal-istatus quo, Prezzijiet tal-Fjuwil Għoljin

                     Iva

                     2032

                     194

                     111

                     52

                     5e

                     Xenarju ta' żamma tal-istatus quo, Prezzijiet tal-Fjuwil Baxxi

                     Iva

                     2041

                     272

                     235

                     126

                     7a

                     CfDs ta' Emissjonijiet Baxxi tal-Karbonju Mhux nukleari

                     Iva

                     2046

                     104

                     49

                     33

                     7d

                     CfDs ta' Emissjonijiet Baxxi tal-Karbonju Mhux nukleari, Prezzijiet tal-Fjuwil Għoljin

                     Iva

                     2038

                     137

                     65

                     28

                     7e

                     CfDs ta' Emissjonijiet Baxxi tal-Karbonju Mhux nukleari, Prezzijiet tal-Fjuwil Baxxi

                     Iva

                     Mhux qabel l-2049

                     113

                     51

                     44

                     7f

                     CfDs ta' Emissjonijiet Baxxi tal-Karbonju Mhux nukleari, Spejjeż tar-RES u CCS Baxxi

                     Iva

                     2048

                     97

                     46

                     35

                     7g (sal-2030 biss)

                     CfDs ta' Emissjonijiet Baxxi tal-Karbonju Mhux nukleari, aktar DSR, aktar EDR, aktar interkonnessjoni

                     Iva

                     Mhux qabel l-2030

                     104

                     Mhux applikabbli

                     Mhux applikabbli

                     7h

                     CfDs ta' Emissjonijiet Baxxi tal-Karbonju Mhux nukleari, aktar interkonnessjoni

                     Iva

                     2046

                     101

                     48

                     32

                     8a

                     CfDs ta' Emissjonijiet Baxxi tal-Karbonju

                     Iva

                     2023

                     104

                     50

                     31

                     8d

                     CfDs ta' Emissjonijiet Baxxi tal-Karbonju, Prezzijiet tal-Fjuwil Għoljin

                     Iva

                     2023

                     99

                     48

                     30

                     8e

                     CfDs ta' Emissjonijiet Baxxi tal-Karbonju, Prezzijiet tal-Fjuwil Baxxi

                     Iva

                     2023

                     99

                     38

                     30

                     8f

                     CfDs ta' Emissjonijiet Baxxi tal-Karbonju, Spejjeż Nukleari Għoljin, Spejjeż tar-RES u CCS Baxxi

                     Iva

                     2023

                     102

                     45

                     28

                     8g (sal-2030 biss)

                     CfDs ta' Emissjonijiet Baxxi tal-Karbonju, aktar DSR, aktar EDR, aktar interkonnessjoni

                     Iva

                     2023

                     98

                     Mhux applikabbli

                     Mhux applikabbli

                     8h

                     CfDs ta' Emissjonijiet Baxxi tal-Karbonju, aktar interkonnessjoni

                     Iva

                     2023

                     100

                     53

                     32

            Tabella 10

            Tranżazzjonijiet tal-infrastruttura ta' referenza

                     Sponsor

                     Antin Infrastructure Partners

                     CDP Capital

                     Brookfield Renewable Energy Partners

                     Borealis,
                     First State EDIF

                     Fund Target
                     Equity IRR

                     15 %

                     16 %

                     9 – 12 %

                     9 – 15 %

                        Sors: Sottomissjoni mir-Renju Unit “Answers to the Commission's questions received 16 September 2014” (Tweġibiet għall-mistoqsijiet tal-Kummissjoni riċevuti fis-16 ta' Settembru 2014), ibbażata fuq il-websajts tal-Fond, Preqin, Stqarrijiet għall-istampa. Nota: L-IRRs tal-fond fil-mira ippreżentati bħala gross tat-tariffi u l-ispejjeż Ir-rati tal-kambju użati: GBP EUR: 1: 1,26, GBP CAD: 1: 1,81. L-IRR tal-ekwità nominali u ta' wara t-taxxa tal-HPC użata għal skopijiet ta' tqabbil. L-IRR fil-mira ta' Borealis: 9 – 12 fil-mija, L-IRR fil-mira tal-EDIF tal-Ewwel Stat: 10 – 15 fil-mija

            Tabella 11

            Kalkoli tar-redditi regolatorji permessi magħżula

                     Trażmissjoni tal-Elettriku (Ofgem (1))

                     Ofwat (2) — PR09

                     Ofwat — PR 14 (mhux finalizzat) (3)

                        Nota

                     Perjodu

                     2013-21

                     2010-15

                     2015-20

                        Reali

                     Spiża tal-ekwità ingranata (wara t-taxxa)

                     7,00 fil-mija

                     7,10 fil-mija

                     5,65 fil-mija

                     Spiża tad-dejn (reali u ta' qabel it-taxxa)

                     2,92 fil-mija

                     3,60 fil-mija

                     2,75 fil-mija

                     Ingranaġġ nozzjonali

                     60,0 fil-mija

                     57,5 fil-mija

                     62,5 fil-mija

                     Vanilla WACC

                     4,55 fil-mija

                     5,10 fil-mija

                     3,85 fil-mija

                     Suppożizzjoni tal-inflazzjoni

                     3,50 fil-mija

                     3,50 fil-mija

                     3,50 fil-mija

                        Spejjeż/Redditi Nominali Permessi (kalkolu ġeometriku)

                     Spiża tal-ekwità ingranata

                     10,7 fil-mija

                     10,8 fil-mija

                     9,3 fil-mija

                     Spiża tad-dejn (qabel it-taxxa)

                     6,5 fil-mija

                     7,2 fil-mija

                     6,3 fil-mija

                     Vanilla WACC*

                     8,2 fil-mija

                     8,8 fil-mija

                     7,5 fil-mija

                        Nominali (kalkolu aritmetiku)

                     Spiża tal-ekwità ingranata*

                     10,5 fil-mija

                     10,6 fil-mija

                     9,2 fil-mija

                     Spiża tad-dejn (qabel it-taxxa)*

                     6,4 fil-mija

                     7,1 fil-mija

                     6,3 fil-mija

                     Vanilla WACC

                     8,1 fil-mija

                     8,6 fil-mija

                     7,3 fil-mija

                     https://www.ofgem.gov.uk/ofgem-publications/53602/4riiot1fpfinancedec12.pdf

                     http://www.ofwat.gov.uk/pricereview/pr14/gud_tec20140127riskreward.pdf

                     http://www.ofwat.gov.uk/pricereview/pr09phase3/det_pr09_finalfull.pdf

            Tabella 12

            Proġett ta' ġenerazzjoni tal-enerġija nukleari ta' referenza

                     Proġett

                     Awtorità għall-Enerġija ta' Ontario

                     Teknoloġija

                     Rinnovazzjoni tal-impjant tal-enerġija nukleari Bruce Power

                     Ingranaġġ

                     20-40 fil-mija

                     Spiża effettiva tad-dejn (qabel it-taxxa)

                     6,20 fil-mija

                     IRR tal-ekwità fil-mira Nominali (wara t-taxxa)

                     13,7-18 fil-mija (12,8-17,1 fil-mija aġġustati għar-rata tal-imgħax kurrenti tar-Renju Unit)

                     IRR tal-proġett fil-mira

                     10,6-13,8 fil-mija (9,7-12,9 fil-mija aġġustat għar-rata tal-imgħax kurrenti tar-Renju Unit)

                     Perjodu ta' żmien tal-investiment (tul tal-ħajja tal-assi)

                     25 sena

                     Daqs tal-investiment

                     4bn CAD

                     Livell ta' Ċertezza tar-Redditu

                     CfD bi prezz fiss għall-bqija tal-ħajja tal-impjant (25 sena)

                     Livell ta' riskju tal-kostruzzjoni

                     Aktar baxx — rinnovazzjoni, mhux binja ġdida, kondiviżjoni tal-ispejjeż eċċessivi

                     Livell ta' riskju operattiv

                     Aktar baxx — kondiviżjoni tal-ispejjeż eċċessivi tal-persunal, spejjeż tal-fjuwil trasferit

                     Livell ta' riskju tal-finanzjament

                     Aktar baxx — proġett b'kapital iżgħar, perjodi iqsar

                     Equità kontinġenti meħtieġa

                     Mhux magħruf

                        Sors: Sottomissjoni mir-Renju Unit “Answers to the Commission's questions received 16 September 2014” (Tweġibiet għall-mistoqsijiet tal-Kummissjoni riċevuti fis-16 ta' Settembru 2014) ibbażata fuq dokumenti disponibbli pubblikament (Rapport ta' awditjar ta' Bruce Power — April 2007, p. 14.: Ikkonfermata bħala rata ta' redditu tal-proġett f'ittra minn CIBC World Markets Inc. lill-Ministeru tal-Enerġija, Ontario, is-17 ta' Ottubru 2005, http://www.rds.ontarioenergyboard.ca/webdrawer/webdrawer.dll/webdrawer/rec/67137/view/PWU_Exhibit_K11.3_fairness_opinion_bruce_20080613.pdf.PDF, Ittra ta' CIBC World Markets Inc. Lill-Ministeru tal-Enerġija, Ontario, is-17 ta' Ottubru 2005, http://www.rds.ontarioenergyboard.ca/webdrawer/webdrawer.dll/webdrawer/rec/67137/view/PWU_Exhibit_K11.3_fairness_opinion_bruce_20080613.pdf.PDF; Bruce Power Fairness Opinion (CIBC World Markets Inc.) — Ottubru 2005, p. 5.

            Tabella 13

            Proġetti ta' referenza tal-Ftehim ta' Akkwist tal-Enerġija (PPA)

                     Teknoloġija

                     CCGT

                     Proġetti tal-PPA

                     Ingranaġġ

                     < 80 fil-mija

                     Mhux magħruf

                     Spiża tad-dejn

                     Mhux magħruf

                     Mhux magħruf

                     Redditu tal-ekwità fil-mira nominali (wara t-taxxa)

                     > 13 fil-mija

                     Redditu tal-proġett fil-mira nominali (wara t-taxxa)

                     9-15 fil-mija (*)

                     Perjodu ta' żmien tal-investiment (tul il-ħajja tal-assi)

                     25 sena

                     Varji

                     Daqs tal-investiment

                     Varji

                     Varji

                     Livell ta' ċertezza tar-redditu

                     20 sena PPA

                     PPA

                     Livell tar-riskju tal-kostruzzjoni mqabbel mal-HPC

                     Aktar baxx — ibbażat fuq il-kuntratt tal-EPC, teknoloġija magħrufa sew

                     Mhux magħruf iżda probabbilment aktar baxx

                     Livell tar-riskju operattiv mqabbel mal-HPC

                     Aktar baxx

                     Mhux magħruf

                     Livell tar-riskju tal-finanzjament

                     Aktar baxx, perjodu ta' kostruzzjoni iqsar

                     Mhux magħruf iżda probabbilment aktar baxx

                     Ekwità kontinġenti meħtieġa

                     Mhux magħruf

                     Mhux magħruf

                     Referenzi

                         (4)

                         (5)

                        Sors: Sottomissjoni tar-Renju Unit, Tabella 2 — dwar ir-Rata ta' Redditu, tal-10 ta' Settembru kif ukoll (1) u (2) ta' hawn taħt.

            Tabella 14

            Parametri Referenzjarji tas-Saldu Regolat: Redditi permessi fuq l-assi regolati għall-utilitjiet tal-enerġija u l-ilma tar-Renju Unit fil-kontrolli tal-prezzijiet regolatorji reċenti

                     Regolatur

                     Ofwat

                     Ofgem

                     CC

                     Ofgem

                     CC

                     CAA

                     ORR

                     Determinazzjoni

                     PR14 (mhux finali) (6)

                     WPD 14 (7)

                     NIE 2014 Finali (8)

                     RIIO T12012 (NGET) (9)

                     Bristol W 2010 (10)

                     HAL 2014 Finali (11)

                     NR 2013 (12)

                     Ingranaġġ

                     62,50 fil-mija

                     65 fil-mija

                     45 fil-mija

                     60 fil-mija

                     60 fil-mija

                     60 fil-mija

                     62,50 fil-mija

                     Spiża effettiva tad-dejn (qabel it-taxxa)

                     2,8 fil-mija

                     2,6 fil-mija

                     3,1 fil-mija

                     2,9 fil-mija

                     3,9 fil-mija

                     3,2 fil-mija

                     3,0 fil-mija

                     Spiża effettiva tal-ekwità (wara t-taxxa)

                     5,7 fil-mija

                     6,4 fil-mija

                     5,0 fil-mija

                     7,0 fil-mija

                     6,6 fil-mija

                     6,8 fil-mija

                     6,5 fil-mija

                     Vanilla effettiva WACC

                     3,8 fil-mija

                     3,9 fil-mija

                     4,1 fil-mija

                     4,6 fil-mija

                     5,0 fil-mija

                     4,7 fil-mija

                     4,3 fil-mija

                     Inflazzjoni

                     3,5 fil-mija

                     3,5 fil-mija

                     3,5 fil-mija

                     3,5 fil-mija

                     3,5 fil-mija

                     3,5 fil-mija

                     3,5 fil-mija

                     Spiża tad-dejn nominali (qabel it-taxxa)

                     6,2 fil-mija

                     6,1 fil-mija

                     6,6 fil-mija

                     6,4 fil-mija

                     7,4 fil-mija

                     6,7 fil-mija

                     6,5 fil-mija

                        Spiża tal-ekwità nominali (wara t-taxxa)
                         (13)

                        9,2 fil-mija

                        9,9 fil-mija

                        8,5 fil-mija

                        10,5 fil-mija

                        10,1 fil-mija

                        10,3 fil-mija

                        10,0 fil-mija

                     Vanilla WACC nominali

                     7,3 fil-mija

                     7,4 fil-mija

                     7,6 fil-mija

                     8,1 fil-mija

                     8,5 fil-mija

                     8,2 fil-mija

                     7,8 fil-mija

                     Previżjoni tal-analista tar-redditu fuq l-ekwità (ex-ante)

                     c14 fil-mija (14)

                     Perjodu ta' żmien tal-investiment (15) — Tul tal-kontroll tal-prezzijiet

                     5

                     8

                     3

                     8

                     5

                     5

                     5

                     Daqs tal-investiment Valur tal-Assi Regolatorju (VAR) (16)
                         (17)
                         (18)

                     70 m — 11,7 bn (19) (valuri stmati għall-2014 — 15)

                     5,9 bn (2014) (20)

                     cGBP950 m (previżjoni għall-perjodu tal-kontroll tal-prezzijiet) (21)

                     2,2 bn — 14,8 bn (previżjoni għall-firxa tal-VAR tal-kumpaniji għall-perjodu tal-kontroll tal-prezzijiet) (22)

                     0,39 bn (2013) (23)

                     14,9 bn (24)

                     45 bn (2013) (25)

                     Livell tal-protezzjoni tar-redditu

                     Aktar mill-HPC — ara t-tweġiba għall-mistoqsija 2c — Sottomissjoni tal-NNBG dwar ir-Rata ta' Redditu, l-10 ta' Settembru

                     Livell tar-riskju tal-kostruzzjoni

                     Inqas mill-HPC. Ara d-diskussjoni dettaljata fil-premessi 124 — 131 — NNBG Sottomissjoni dwar ir-Rata ta' Redditu, l-10 ta' Settembru

                     Livell tar-riskju operattiv

                     Inqas mill-HPC. Ara d-diskussjoni dettaljata fil-premessi 132 — 135 — NNBG Sottomissjoni dwar ir-Rata ta' Redditu, l-10 ta' Settembru

                     Livell tar-riskju tal-finanzjament

                     Inqas mill-HPC. Ara d-diskussjoni dettaljata fil-premessi 136 — 139 — NNBG Sottomissjoni dwar ir-Rata ta' Redditu, l-10 ta' Settembru

                     Riskji oħra

                     Inqas mill-HPC. Ara d-diskussjoni dettaljata dwar id-differenza fil-mudelli tan-negozju fundamentali; diversifikazzjoni tal-assi; u r-riskji tat-teknoloġija fil-premessi 113 — 122 Sottomissjoni tal-NNBG dwar ir-Rata ta' Redditu, l-10 ta' Settembru

                     Ekwità kontinġenti meħtieġa

                     Ebda

            Tabella 15

            Stimi tal-ispiża tal-kapital għall-kumpaniji li jappartjeni għall-grupp tal-industrija “Utilità (ġenerali)” fl-Unjoni Ewropea

                     (fil-mija)

                     Isem il-Kumpanija

                     Pajjiż

                     Spiża tal-ekwità f'USD

                     Spiża tad-dejn qabel it-taxxa f'USD

                     Spiża tad-dejn wara t-taxxa f'USD

                     Spiża tal-kapital f'USD

                     E.ON SE (DB:EOAN)

                     Il-Ġermanja

                     8,25

                     4,04

                     3,19

                     5,78

                     RWE AG (DB:RWE)

                     Il-Ġermanja

                     7,95

                     4,54

                     3,59

                     5,54

                     Centrica plc (LSE:CNA)

                     Ir-Renju Unit

                     6,99

                     4,44

                     3,11

                     6,04

                     Veolia Environnement S.A. (ENXTPA:VIE)

                     Franza

                     11,62

                     5,44

                     4,30

                     6,46

                     National Grid plc (LSE:NG.)

                     Ir-Renju Unit

                     9,37

                     4,44

                     3,11

                     6,33

                     Suez Environnement Company SA (ENXTPA:SEV)

                     Franza

                     9,97

                     4,94

                     3,90

                     6,38

                     A2 A S.p.A. (BIT:A2 A)

                     L-Italja

                     13,72

                     7,44

                     5,88

                     8,68

                     Hera S.p.A. (BIT:HER)

                     L-Italja

                     12,65

                     5,94

                     4,69

                     7,94

                     MVV Energie AG (XTRA:MVV1)

                     Il-Ġermanja

                     8,31

                     4,04

                     3,19

                     5,70

                     ACEA S.p.A. (BIT:ACE)

                     L-Italja

                     12,15

                     6,44

                     5,09

                     7,68

                     Iren SpA (BIT:IRE)

                     L-Italja

                     13,85

                     7,94

                     6,27

                     8,80

                     Mainova AG (DB:MNV6)

                     Il-Ġermanja

                     6,96

                     5,54

                     4,38

                     6,30

                     Gelsenwasser AG (DB:WWG)

                     Il-Ġermanja

                     6,09

                     5,54

                     4,38

                     6,08

                     Telecom Plus plc (LSE:TEP)

                     Ir-Renju Unit

                     6,45

                     4,94

                     3,46

                     6,44

                     Compagnie Parisienne de Chauffage Urbain (ENXTPA:CHAU)

                     Franza

                     7,73

                     4,94

                     3,90

                     6,33

                     Zespól Elektrocieplowni Wroclawskich KOGENERACJA Spólka Akcyjna (WSE:KGN)

                     Il-Polonja

                     7,44

                     5,39

                     4,26

                     6,94

                     Fintel Energia Group SpA (BIT:FTL)

                     L-Italja

                     9,88

                     8,94

                     7,06

                     9,02

                     REN — Redes Energéticas Nacionais, SGPS, S.A. (ENXTLS:RENE)

                     Il-Portugall

                     19,97

                     7,64

                     6,04

                     10,05

                     GDF SUEZ S.A. (ENXTPA:GSZ)

                     Franza

                     8,70

                     4,44

                     3,51

                     5,74

                     Burgenland Holding Aktiengesellschaft (WBAG:BHD)

                     L-Awstrija

                     6,08

                     5,54

                     4,38

                     6,08

                        Sors: http://www.stern.nyu.edu/~adamodar/pc/datasets/Eurocompfirm.xls (miġbur fl-14 ta' Ġunju 2014)

                        (Il-WACCs ippreżentati huma nominali (f'termini ta' USD, u jużaw rata ħielsa mir-riskju USD = 3,04 fil-mija) u ta' wara t-taxxa. Għad-definizzjonijiet differenti użati minn Damodaran, ara: http://pages.stern.nyu.edu/~adamodar/New_Home_Page/datafile/variable.htm)

            (1)  Propożizzjonijiet Finali għad-Distribuzzjoni tal-Elettriku tal-Grilja Nazzjonali u għall-Gass tal-Grilja Nazzjonali

            (2)  Tariffi futuri ta' Ofwat għall-ilma u d-drenaġġ 2010-2015: Determinazzjonijiet tal-aħħar

            (3)  Ofwat: L-istabbiliment tal-kontrollital-prezzijiet għall-2015-20 — gwida dwar ir-riskji u l-gwadanji

            Sors: Preżentazzjoni ta' EDF Energy lill-uffiċjali tal-Kummissjoni tal-15 ta' Lulju 2014, slajd “Comparison of HPC with UK regulated utilities.” (Tqabbil tal-HPC mal-utilitajiet regolati tar-Renju Unit).

            (4)  Fl-offerti għall-kuntratti ta' Produttur Indipendenti tal-Ilma u l-Enerġija (IWPP) f'Abu Dhabi, li jinkludu ftehim bi prezz fiss dwar l-akkist tal-ilma/enerġija, “ir-rata ta' redditu interna (IRR) nominali fuq l-ekwità teħtieġ tkun inqas minn 13 fil-mija”. Dawn il-proġetti tipikament jinvolvu l-kostruzzjoni ta' kapaċità CCGT teknikament matura taħt ammont b'rata fissa, kuntratt tal-EPC biċ-ċwievet fl-idejn u b'data ċerta, b'dispożizzjonijiet għall-kumpens tal-investituri għal kwalunkwe dewmien u devjazzjonijiet mit-termini tal-kuntratt. Ara Produtturi indipendenti tal-ilma u l-enerġija, Uffiċċju tar-Regolamentazzjoni u s-Superviżjoni ta' Abu Dhabi, http://rsb.gov.ae/assets/documents/231/infoiwpp.pdf. (Sors: Sottimissjoni tar-Renju Unit)

            (5)  http://www.gdfsuez.com/wp-content/uploads/2012/07/GDF-SUEZ-at-a-glance-060712-final.pdf Slide 8

            (*)  Filwaqt li s-sottomissjoni tar-Renju Unit tikkwota rati ta' redditu nominali ta' wara t-taxxa ta' 9-15 fil-mija mis-sors mogħti f'(2), il-Kummissjoni tinnota li din tidher li tinjora l-proġetti “regolati u ta' konċessjoni” msemmija f'dak is-sors. Il-Kummissjoni tifhem minn (2) li l-attivitajiet regolati u ta' konċessjoni ta' GDF-Suez huma indikati bħala li jrendu redditi tal-proġett nominali ta' wara t-taxxa ta' 5-13 fil-mija, bil-firxa l-aktar probabbli taħt l-10 fil-mija.

            (6)  http://www.ofwat.gov.uk/pricereview/pr14/gud_tec20140127riskreward.pdf

            (7)  https://www.ofgem.gov.uk/ofgem-publications/86375/fast-trackdecisionletter.pdf

            (8)  https://assets.digital.cabinet-office.gov.uk/media/535a5768ed915d0fdb000003/NIE_Final_determination.pdf. Il-Kummissjoni tinnota li filwaqt li Tabella 13.10 tad-dokument ikkwotat tagħti stima “baxxa” u “għolja” għall-indikaturi finanzjarji rapportati, is-sottomissjoni tar-Renju Unit tidher li hija bbażata fuq stimi “għoljin” biss.

            (9)  https://www.ofgem.gov.uk/publications-and-updates/riio-t1-final-proposals-national-grid-electricity-transmission-and-national-grid-gas-–-overview

            (10)  Is-sors ma kienx ipprovdut fis-sottomissjoni.

            (11)  http://www.caa.co.uk/docs/33/CAP%201140.pdf

            (12)  http://orr.gov.uk/data/assets/pdf_file/0011/452/pr13-final-determination.pdf

            (13)  Il-valuri nominali huma kkalkulati bl-użu ta' approċċ aritmetiku. Approċċ ġeometriku sejjer iżid 0,1 fil-mija-0,2 fil-mija mal-istimi tal-ispiżat tal-ekwità nominali u tal-vanilla WACC nominali.

            (14)  Credit Suisse: National Grid — No longer a growth/value play, cut to Neutral (Grilja Nazzjonali — Ma għadhiex deċiżjoni ta' tkabbir/valur, saret newtrali), tad-29 ta' Mejju 2014; Credit Suisse: SSE — Referendum risk to be addressed (SSE — Riskju tar-referendum li jrid jiġi indirizzat), tal-15 ta' Awwissu 2014; Macquarie: National Grid — Quality costs, but better opportunities elsewhere (Grilja Nazzjonali — Spejjeż tal-kwalità, iżda opportunijiet aħjar x'imkien ieħor), tal-24 ta' Marzu 2014.

            (15)  Is-sottomissjoni interpretat it-tul tal-perjodu ta' żmien tal-investiment bħala t-tul ta' perjodu ta' kontroll tal-prezzijiet. Madankollu, is-sottomissjoni tinnota li l-ħajjiet tal-assi tal-investiment mwettqa minn kumpaniji regolati ħafna drabi huma mifruxa fuq perjodi multipli ta' kontroll tal-prezzijiet, b'“ħajjiet utli” ta' sa 60 sena.

            (16)  Il-valur attribwit mir-regolatur lill-kapital użat fin-negozju tad-detentur tal-liċenzja.

            (17)  Meta il-valuri tas-sors tal-VAR huma ddikjarati f'termini ta' prezzijiet storiċi, dawn iridu jkunu kkonvertiti għall-prezzijiet effettivi bl-użu tal-indiċi ONS RPI (sakemm ma jkunx iddikjarat mod ieħor).

            (18)  Ninnotaw li l-infiq tal-investiment tal-kumpaniji regolati huwa f'ħafna proġetti differenti li tipikament jifformaw biss proporzjon żgħir tal-VAR tiegħu.

            (19)  http://ofwat.gov.uk/regulating/prs_web_rcvupdates

            (20)  http://www.westernpower.co.uk/docs/About-us/financial-information/2014/Annual-reports-and-financial-statements/Financial-performance-for-website-Mar-14.aspx

            (21)  http://www.uregni.gov.uk/uploads/publications/RP5_Main_Paper_22-10-12_FINAL.pdf, paġna 100

            (22)  Din hija l-previżjoni ta' Ofgem għall-VAR fl-aħħar tal-perjodu tal-kontroll tal-prezzijiet. Innota li fil-bidu tal-perjodu tal-kontroll tal-prezzijiet SHETL hija stmata li għandha VAR ta' 0,7 bn (li huwa previst li se jiżdied għal 3,6 bn sal-2020-21): https://www.ofgem.gov.uk/ofgem-publications/53747/sptshetlfpsupport.pdf (pages 36,37) u https://www.ofgem.gov.uk/ofgem-publications/53602/4riiot1fpfinancedec12.pdf (paġni 8 u 9)

            (23)  http://www.bristolwater.co.uk/wp/wp-content/uploads/2013/04/Annual-Report-2013.pdf, paġna 27

            (24)  http://www.heathrowairport.com/static/HeathrowAboutUs/Downloads/PDF/Development_of_Regulatory_Asset_Base_30-Jun-2014.pdf

            (25)  http://www.networkrail.co.uk/browse%20documents/regulatory%20documents/regulatory%20compliance%20and%20reporting/regulatory%20accounts/nril%20regulatory%20financial%20statements%20for%20the%20year%20ended%2031%20march%202013.pdf paġna 331

            Sors: ibbażata fuq is-sottomissjoni tar-Renju Unit “SA.34974 Hinkley Point C State aid case — Answers to the Commission's questions received 16 September 2014” (“SA.34974 Każ ta' għajnuna mill-Istat għal Hinkley Point C — Tweġibiet għall-mistoqsijiet tal-Kummissjoni riċevuti fis-16 ta' Settembru 2014”)

         ANNESS B

            GARANZIJA TAL-KREDITU

            Tabella 16

            Informazzjoni dwar il-parametri referenzjarji

         1.   Recent Limited Recourse Project Finance Bank Loans (Low Carbon Energy)

            This table updates the one provided in Annex A of our responses dated 5 September 2014 to show the quantum of the commercial debt tranche distinct from the total debt quantum which, for certain projects, included export credit guaranteed or multilateral debt facilities.

                     Project

                     Financial Close

                     Amount
                     [Commercial Bank Tranche]

                     Tenor
                     (Years)

                     Commercial Bank Loan Margin (6)

                     Government Support (7)

                     Gemini Offshore Wind

                     May 2014

                     EUR 2 000  m
                     [EUR 850 m]

                     14

                     300

                     SDE renewable subsidy (per MWh) from Dutch government Separate export credit facilities provided by EKF (Denmark), Euler Hermes (Germany) and Delcredere/Ducroire from Belgium

                     London Array Offshore Wind

                     Oct 2013

                     GBP 266 m
                     [GBP 266 m]

                     13

                     275

                     Renewables Obligation subsidy (per MWh) from UK Government Separate export credit facility provided by EKF (Denmark) for initial financing

                     Butendiek Offshore Wind

                     Feb 2013

                     EUR 950 m
                     [EUR 230 m]

                     8,5

                     300

                     Feed-in Tariff subsidy (per KWh) from German government Separate export credit facility provided by EKF (Denmark)

                     Westermost Rough Offshore Wind

                     Aug 2014

                     GBP 370 m
                     [GBP 197 m]

                     15

                     300

                     Renewables Obligation subsidy (per MWh) from UK Government

                     […]

                     […]

                     EUR 650 m
                     [EUR 650 m]

                     10

                     175-275

                     Finance from commercial banks only

                     Derbyshire Energy from Waste PFI

                     Aug 2014

                     GBP 145 m
                     [GBP 145 m]

                     25

                     315-320

                     Renewables Obligation subsidy (per MWh) from UK Government Local Authority payments for waste recycling

                     MEDIAN

                     300

                     SWAP SPREAD (8)

                     + 13

                     (To convert from LIBOR margin to Gilt benchmark)

                     ILLIQUIDITY PREMIUM

                     – 50

                     MARKET INDICATION (9)

                     263

                        Source: Commercial banks; InfraNews; InfraJournal

         2.   Corporate Debt (rated BB+) Spreads

                     Issuer

                     Ticker

                     Coupon

                     Maturity

                     Amount

                     Rating

                     Tenor
                     (years)

                     Current Spread (bp)

                     Government Support

                     Heathrow Airport

                     HTHROW

                     7,125 %

                     01/03/2017

                     GBP 325 m

                     NR/Ba3/BB+

                     3

                     231

                     Nil

                     Heathrow Airport

                     HTHROW

                     5,375 %

                     01/09/2019

                     GBP 275 m

                     NR/Ba3/BB+

                     5

                     253

                     Nil

                     Anglian Water

                     OSPRAQ

                     7,000 %

                     31/01/2018

                     GBP 350 m

                     NR/Ba3/BB+

                     3

                     290

                     Nil

                     Electricity North-West

                     NWENET

                     5,875 %

                     21/06/2021

                     GBP 80 m

                     BB+/NR/NR

                     7

                     274

                     Nil

                     Yorkshire Water

                     KEL

                     5,750 %

                     17/02/2020

                     GBP 200 m

                     BB–/NR/BB+

                     5

                     314

                     Nil

                     Enel SpA

                     ENELIM

                     7,75 %

                     10/09/2075

                     GBP 400 m

                     BB+/Ba1/BBB–

                     61

                     373

                     31,2 % owned by Government Ministry

                     Enel SpA

                     ENELIM

                     6,625 %

                     15/09/2076

                     GBP 500 m

                     BB+/Ba1/BBB–

                     62

                     367

                     Telecom Italia

                     TITIM

                     5,875 %

                     19/05/2023

                     GBP 400 m

                     BB+/Ba1/BBB–

                     9

                     281

                     Nil

                     Energias de Portugal

                     ELEPOR

                     8,625 %

                     04/01/2024

                     GBP 425 m

                     BB+/Ba1/BBB–

                     10

                     256

                     Nil

                     MEAN

                     293

                     ILLIQUIDITY PREMIUM

                     – 50

                     MARKET INDICATION

                     243

                        Source: Bloomberg as at 21 August 2014 using BGN Source.

         3.   iTraxx Europe Crossover Series 21 Constituents Rated BB+/Ba1

                     Company

                     Ticker

                     Identifier

                     Rating

                     Tenor (Years)

                     CDS Flat Spread

                     ArcelorMittal

                     MT NA

                     CX375716

                     BB+/Ba1

                     10

                     347

                     EDP Energias de Portugal SA

                     EDP PL

                     CEPO1E10

                     BB+/Ba1

                     10

                     203

                     Finmeccanica SpA

                     FNC IM

                     CFME1E10

                     BB+/Ba1

                     10

                     285

                     HeidelbergCement AG

                     HEI GY

                     CHEI1E10

                     NR/Ba1

                     10

                     226

                     Lafarge SA

                     LG FP

                     CLAF1E10

                     BB+/Ba1

                     10

                     168

                     Telecom Italia SpA

                     TIT IM

                     CTII1E10

                     BB+/Ba1

                     10

                     281

                     Wendel SA

                     MF FP

                     CMWP1E10

                     BB+/NR

                     10

                     206

                     MEAN

                     245

                        Source: Markit; Bloomberg as at 21 August 2014 using CMAN Source.

            Tabella 17

            Distribuzzjoni simulata tal-kurva tar-rendiment fuq 10 snin

                     1992 - 2013 VAR model simulation

                     10 Yr (P) vs. 1992-2013 VAR model simulation

                     […]

                     […]

                     […]

                     Spot in 10 years time

                     VAR simulation 10 years ahead (June 2024)

                     VAR simulation 10 years ahead (June 2024)

                     Tenor

                     10 Yr (P)

                     Median

                     95 % percentile

                     Distance from median (ppts)

                     Distance from 95th percentile (ppts)

                     10 Yr (P) + 1,5 ppt probability

                     1 Yr

                     3,47

                     3,80

                     6,20

                     – 0,33

                     – 2,72

                     19 %

                     2 Yr

                     3,55

                     4,00

                     6,24

                     – 0,45

                     – 2,69

                     21 %

                     3 Yr

                     3,62

                     4,16

                     6,24

                     – 0,54

                     – 2,61

                     22 %

                     4 Yr

                     3,70

                     4,31

                     6,20

                     – 0,61

                     – 2,50

                     21 %

                     5 Yr

                     3,78

                     4,44

                     6,17

                     – 0,66

                     – 2,39

                     20 %

                     7 Yr

                     3,93

                     4,64

                     6,20

                     – 0,71

                     – 2,27

                     19 %

                     9 Yr

                     4,09

                     4,76

                     6,19

                     – 0,66

                     – 2,10

                     15 %

                     10 Yr

                     4,17

                     4,79

                     6,14

                     – 0,62

                     – 1,97

                     13 %

                     12 Yr

                     4,11

                     4,88

                     6,15

                     – 0,77

                     – 2,03

                     15 %

                     15 Yr

                     4,07

                     4,97

                     6,09

                     – 0,89

                     – 2,02

                     17 %

                     20 Yr

                     4,07

                     4,99

                     6,12

                     – 0,92

                     – 2,05

                     17 %

                     30 Yr

                     3,98

                     4,97

                     6,08

                     – 1,00

                     – 2,10

                     20 %

                     50 Yr

                     3,91

                     5,01

                     6,04

                     – 1,10

                     – 2,13

                     24 %

            Analiżi tas-sensittività tal-IUK

         (…)

            Rendiment tal-imgħax tal-bonds tar-Renju Unit sal-maturità

            Grafika 1

            Rendiment tal-imgħax tal-bonds tar-Renju Unit fuq 10, 20, u 30 sena

            Struttura tat-terminu tad-differenza fir-rendiment f'USD għall-kumpaniji BB

            Figura 3

            Struttura tat-terminu tad-differenza fir-rendiment f'USD għal kumpaniji BB mhux finanzjarji

            Nota: id-dejta hija ġabra ta' osservazzjonijiet minn Bloomberg fil-21 ta' Awwissu 2014.

         ANNESS C

            IMPENJI PPROVDUTI MIR-RENJU UNIT

         IMPENN TA' NEGOZJAR

            Definizzjoni

         “Kumpanija tal-Grupp EDF” tfisser membru tal-istess grupp ta' kumpaniji bħal EDF Energy.

            Termini Operattivi

                     [ ].1

                     Kemm l-NNBG kif ukoll EDF Energy jiżguraw, fi kwalunkwe ftehim għas-servizzi tas-suq għall-bejgħ tal-produzzjoni tal-HPC li jidħlu fih ma' kwalunkwe Kumpanija tal-Grupp EDF (il-“Kontraparti tal-MSA”) li, sakemm xi Kumpanija tal-Grupp EDF hija azzjonista (diretta jew indiretta) fl-NNBG, il-Kontraparti tal-MSA taqbel li:

                                 (A)

                                 tirreġistra l-kummerċ kollu li jitwettaq għall-bejgħ tal-produzzjoni prevista tal-HPC fi ktieb tal-NNBG separat;

                                 (B)

                                 tipprezza l-kummerċ kollu li jitwettaq għall-bejgħ tal-produzzjoni prevista tal-HPC li jsir ma' kwalunkwe Kumpanija tal-Grupp EDF għall-prezz tas-suq għall-prodott ikkonċernat fil-mument tan-negozjar;

                                 (C)

                                 twettaq il-kummerċ bilaterali kollu tal-produzzjoni prevista tal-HPC ma' kwalunkwe portafoll tal-assi ieħor ta' proprjetà jew innegozjat minn kwalunkwe Kumpanija tal-Grupp EDF għall-prezz tas-suq; u

                                 (D)

                                 tagħti lill-NNBG (bil-kunsens biex l-NNBG tagħti l-istess lill-Kontraparti tas-CfD, lis-Segretarju tal-Istat u lill-Kummissjoni Ewropea) l-informazzjoni li tista' tkun raġonevolment meħtieġa mill-NNBG biex tirrapporta lill-Kontraparti tas-CfD, lis-Segretarju tal-Istat u lill-Kummissjoni Ewropea dwar il-konformità tal-Kontraparti tal-MSA mal-punti (A), (B) u (C) ta' hawn fuq.

                     [ ].2

                     l-NNBG u EDF Energy jaraw li l-NNBG, sal-[ߦ] Jum tan-Negozju ta' kull sena kalendarja, jagħti lill-Kontraparti tas-CfD (bil-kunsens biex il-Kontraparti tas-CfD tagħti l-istess lis-Segretarju tal-Istat u lill-Kummissjoni Ewropea) rapport bil-miktub dwar il-konformità tal-Kontraparti tal-MSA mal-punti (A), (B) u (C) tal-Klawżola [ߦ].1 fis-sena kalendarja preċedenti.

               MEKKANIŻMU TA' KONDIVIŻJONI TAL-GWADANJI TAL-EKWITÀ
         1.   Deskrizzjoni ġenerali tal-klawżola

                     1.1.

                     Ikun hemm arranġament għal Kondiviżjoni tal-Gwadanji tal-Ekwità li jikkonsisti minn żewġ komponenti distinti:

                                 (A)

                                 mekkaniżmu li jiġbor il-gwadanji mill-proġett li jaqbżu ċerti livelli bħala riżultat tal-prestazzjoni tal-proġett li taqbeż is-suppożizzjonijiet oriġinali tax-xenarju bażi (il-“Mekkaniżmu tal-Gwadanji tal-Proġett”); u

                                 (B)

                                 mekkaniżmu li jiġbor il-gwadanji li jaqbżu ċerti livelli li jirriżultaw mill-bejgħ tal-ekwità mill-azzjonisti oriġinali (il-“Mekkaniżmu tal-Bejgħ tal-Ekwità”).

                     1.2.

                     L-ammont tal-gwadanji tal-ekwità jkun kondiviż mal-Kontraparti tas-CfD u jiddependi fuq il-livell tal-IRR tal-ekwità realizzata fiż-żmien rilevanti. Il-livelli limitu kollha jieħdu inkonsiderazzjoni l-ispiża tal-ekwità impenjata, hekk kif inhi ddeterminata skont il-mudell:
                     Il-Mudell tal-HPC IUK […] kull worksheet tal-“Produzzjoni tad-DECC”

                                 (A)

                                 jekk l-IRR tal-Ekwità realizzata hija iżjed mill-IRR tal-Ekwità fil-mudell li jinkludi l-ispiża tal-ekwità impenjata (11,4 % (nominali) bħall-mudell:
                                 Il-Mudell tal-HPC IUK […] kull worksheet tal-“Produzzjoni tad-DECC” kif mogħtija lill-Kummissjoni fid-19 ta' Settembru 2014) iżda inqas minn jew ugwali għal-livell limitu f'(B) hawn taħt, kull gwadann li jaqbeż il-livell limitu tal-IRR tal-Ekwità se jkun kondiviż mal-Kontraparti tas-CfD għal 30 %; u

                                 (B)

                                 jekk l-IRR tal-Ekwità realizzata hija iżjed minn kemm (i) 13,5 % (nominali) kif ukoll (ii) 11,5 % (espressa f'termini reali iżda bl-inflazzjoni tas-CPI meħuda inkonsiderazzjoni), kull gwadann li jaqbeż il-livell limitu tal-IRR tal-Ekwità se jkun kondiviż mal-Kontraparti tas-CfD għal 60 %.

                     1.3.

                     Mhu se jkun hemm l-ebda għadd doppju bejn il-mekkaniżmi.

                     1.4.

                     Inklużi hawn taħt hemm aktar dettalji dwar kif sejrin jaħdmu l-mekkaniżmi tal-provvista. Barra minn hekk, sejjer ikun hemm pakkett ta' patt li jappoġġja dawn l-obbligi, li jistgħu jinkludu s-sigurtà.

               2.   Mekkaniżmu rilevanti — Il-Mekkaniżmu tal-Gwadanji tal-Proġett

                     2.1.

                     Wara li jkun skatta għall-ewwel darba l-Mekkaniżmu tal-Gwadanji tal-Proġett, jekk tkun meħtieġa injezzjoni oħra ta' ekwità fi kwalunkwe ħin, din l-injezzjoni oħra ta' ekwità sejra tittieħed inkunsiderazzjoni fil-kalkolu tal-gwadanji tad-detentur tal-ekwità.

                     2.2.

                     Il-Mekkaniżmu tal-Gwadanji tal-Proġett jiġbor il-gwadanji li jaqbżu l-livell limitu rilevanti (kif stabbilit fil-punt 1.2 hawn fuq) bħala riżultat tal-prestazzjoni tal-proġett li taqbeż is-suppożizzjonijiet oriġinali tax-xenarju bażi.

                     2.3.

                     Sabiex jiġi ddeterminat jekk ikunx intlaħaq fi kwalunkwe perjodu kwalunkwe livell limitu, l-IRR tal-Ekwità kumulattiva realizzata sal-lum se tkun ikkalkulata bl-użu ta' mudell finanzjarju aġġornat matul il-ħajja tal-proġett. Il-kalkolu tal-Kondiviżjoni tal-Gwadanji tal-Ekwità se jiskatta fl-istess perjodu li fih jintlaħaq kwalunkwe livell limitu.

                     2.4.

                     Meta jkun skatta l-Mekkaniżmu tal-Gwadanji tal-Proġett, il-Kontraparti tas-CfD se tkun intitolata għall-perċentwal rilevanti tad-distribuzzjonijiet tad-detenturi tal-ekwità f'dak il-perjodu u l-perjodi kollha futuri (sakemm jintlaħaq il-livell limitu li jmiss f'liema każ il-perċentwal tal-kondiviżjoni rilevanti se jkun aġġustat għal dan).

                     2.5.

                     L-intitolament tal-Kontraparti tas-CfD għall-gwadanji tad-detenturi tal-ekwità ser ikun fis-seħħ matul il-ħajja kollha tal-proġett tal-HPC sa mill-ewwel darba li jiskatta l-Mekkaniżmu tal-Gwadanji tal-Proġett.

               3.   Mekkaniżmu rilevanti — Il-Mekkaniżmu tal-Bejgħ tal-Ekwità

                     3.1.

                     Sejra tiskatta wkoll il-Kondiviżjoni tal-Gwadanji tal-Ekwità mal-bejgħ dirett jew indirett tal-ishma jew tas-self tal-azzjonisti (jekk applikabbli) mill-azzjonisti oriġinali tal-NNBG fi kwalunkwe ħin matul il-ħajja tal-proġett tal-HPC. Il-passi involuti huma:
                     (A)   Pass 1— Għal kull investitur, li jistabbilixi l-injezzjoni u l-prezz tal-ekwità tax-xenarju bażi (kif estratti mill-mudell finanzjarju xieraq).
                     (B)   Pass 2— Meta jseħħ bejgħ/disponiment ta' segment tal-ekwità minn kwalunkwe investitur, li jistabbilixxi l-IRR tal-Bejgħ tal-Ekwità miksuba minn dak l-investitur fuq dak il-bejgħ/disponiment partikolari tas-segment tal-ekwità.
                     (C)   Pass 3— L-IRR tal-Bejgħ tal-Ekwità realizzata mill-investitur li jbigħ is-segment tal-ekwità hija kkalkulata billi jittieħed inkonsiderazzjoni r-rikavat effettiv gross tal-bejgħ/disponiment tas-segment tal-ekwità, l-injezzjonijiet effettivi tal-ekwità proporzjonati għal dan is-segment tal-ekwità mibjugħ/disponut u d-dividends/imgħax fuq is-self tal-azzjonisti tal-passat u l-ħlas lura tal-kapital (proporzjonati għal dan is-segment tal-ekwità mibjugħ/disponut) lil dak l-investitur sabiex joħroġ mill-NNBG.
                     (D)   Pass 4— Jekk l-IRR tal-Bejgħ tal-Ekwità hija ogħla minn kwalunkwe mil-livelli limitu stabbiliti fil-punt 1.2 hawn fuq, il-Kondiviżjoni tal-Gwadanji tal-Ekwità tkun ikkalkulata kif ġej.
                     (E)   Pass 5— Ikkalkula l-ammont ta' flus teoretiċi li jrid jintlaħaq mill-azzjonist għall-istess bejgħ tal-ekwità li, kieku kellu jintuża biex tiġi kkalkulata l-IRR tal-Ekwità bħal fil-Pass 3 ta' hawn fuq, kien iwassal biex l-IRR tal-Bejgħ tal-Ekwità milħuqa tkun ugwali għal-livell limitu rilevanti.
                     (F)   Pass 6— Id-differenza pożittiva (jekk ikun hemm) bejn l-ammont tar-rikavati tal-bejgħ effettiv użat fil-Pass 3 hawn fuq u l-ammont tar-rikavati tal-bejgħ tal-ekwità teoretiku kkalkulat fil-Pass 5 hawn fuq hija għalhekk il-gwadann tal-ekwità żejjed li jrid jiġi kondiviż bejn l-azzjonisti tal-NNBG u l-Kontraparti tas-CfD.

                     3.2.

                     Il-kalkoli ta' hawn fuq jitwettqu għal kull bejgħ/disponiment tal-ekwità indipendentement minn kwalunkwe bejgħ/disponiment tal-ekwità preċedenti u irrispettivament minn jekk il-bejgħ/disponimenti tal-ekwità preċedenti rriżultawx fil-kondiviżjoni tal-gwadanji mal-Kontraparti tas-CfD.

                     3.3.

                     Il-bejgħ/disponiment tal-ekwità minn investituri sekondarji (jiġifieri li xtraw/akkwistaw l-ekwità fuq bażi distakkata ta' parti terza mill-investituri tal-ekwità oriġinali) se jkun eżentat minn dan il-mekkaniżmu jekk investituri sekondarji bħal dawn ibigħu/jiddisponu sussegwentement minn tali ekwità (li hija “ekwità sekondarja”).

               4.   Dispożizzjonijiet li jappoġġjaw il-mekkaniżmi ta' Kondiviżjoni tal-Gwadanji tal-Ekwità

                     4.1.

                     Id-dispożizzjonijiet kontra l-evitar se jiżguraw li t-tranżazzjonijiet ma jkunux imfassla biex ifixxklu l-intenzjoni tal-Mekkaniżmi tal-Gwadanji tal-Proġett jew il-Mekkaniżmu tal-Bejgħ tal-Ekwità.

                     4.2.

                     Sabiex jappoġġjaw il-mekkaniżmi ta' Kondiviżjoni tal-Gwadanji tal-Ekwità, sejrin jitfasslu dispożizzjonijiet li jiżguraw li l-pagamenti lill-Parti tas-CfD jsiru f'ċirkostanzi fejn ikun hemm ksur jew tal-Mekkaniżmu tal-Gwadanji tal-Proġett jew tal-Mekkaniżmu tal-Bejgħ tal-Ekwità jew fejn hemm ksur tal-impenji kontra l-evażjoni.

               5.   Tilwim

         Kull tilwim relatat mal-mekkaniżmu ta' Kondiviżjoni tal-Gwadanji tal-Ekwità ser ikun riżolt skont proċess simili ta' riżoluzzjoni tat-tilwim kif stabbilit fil-Kuntratt tal-HPC.
         MEKKANIŻMU TA' KONDIVIŻJONI TAL-GWADANJI MILL-KOSTRUZZJONI
         1.   Deskrizzjoni ġenerali tal-klawżola

                     1.1.

                     Il-mekkaniżmu tal-Kondiviżjoni tal-Gwadanji mill-Kostruzzjoni huwa mfassal għall-kondiviżjoni tal-iffrankar, implimentati permezz tat-tnaqqis tal-Prezz tal-Eżerċitar, fejn il-kostruzzjoni tirriżulta orħos mill-ispiża prevista fil-mudell finanzjarju miftiehem għall-proġett tal-HPC. Dan il-mekkaniżmu ser jaħdem f'direzzjoni waħda, bl-ebda żieda fil-Prezz tal-Eżerċitar jekk l-ispejjeż tal-kostruzzjoni jkunu ogħla minn dawk previsti.

                     1.2.

                     Il-kalkolu inizjali tal-kondiviżjoni tal-gwadanji sejjer iseħħ fid-data li hija l-aktar bikrija minn dawn li ġejjin: (i) id-data li taqa' 6 xhur wara d-Data tal-Bidu tar-Reattur Tnejn; (ii) l-għaxar anniversarju tad-Data tal-Bidu tar-Reattur Wieħed; u (iii) d-data (jekk hemm) wara d-Data tal-Bidu tar-Reattur Wieħed li fiha l-partijiet jaqblu li Reattur Tnejn mhux se jilħaq id-data tal-bidu tiegħu. Il-kalkolu tal-kondiviżjoni tal-gwadanji finali sejjer iseħħ fis-sitt anniversarju mid-data tal-kalkolu tal-kondiviżjoni tal-gwadanji inizjali (jew aktar kmieni jekk il-pretensjonijiet kollha relatati mal-kostruzzjoni jkunu ġew saldati qabel).

                     1.3.

                     Inklużi hawn taħt hemm aktar dettalji dwar kif sejrin jaħdmu l-mekkaniżmi tal-provvista.

               2.   Mekkaniżmu rilevanti

                     2.1.

                     Mhux aktar kmieni minn perjodu definit qabel kull waħda mid-Data ta' Rikonċiljazzjoni Inizjali u d-Data ta' Rikonċiljazzjoni Finali, l-NNBG se tagħti rapport bil-miktub lill-Kontraparti tas-CfD.

                     2.2.

                     Kull rapport:

                                 2.2.1.

                                 jistabbilixxi, raġonevolment fid-dettall:

                                             (a)

                                             l-ammont aggregat tal-Ispejjeż tal-Kostruzzjoni sad-data tar-rapport, espressi f'liri sterlini;

                                             (b)

                                             l-ammont aggregat tal-Ispejjeż tal-Kostruzzjoni previst b'mod raġonevoli, li ser jintefaq, jitħallas jew ikun dovut mill-NNBG, ifformulat f'liri sterlini, dejjem jekk tali Spejjeż tal-Kostruzzjoni jkunu limitati għal dawk l-Ispejjeż tal-Kostruzzjoni li jkunu minfuqa, mħallsa jew dovuti raġonevolment u kif xieraq mill-NNBG sabiex tissodisfa r-rekwiżiti regolatorji mingħajr ma jkollha spejjeż jew infiq eċċessiv;

                                             (c)

                                             l-Iskedi tal-Kostruzzjoni effettivi tal-NNBG; u

                                             (d)

                                             l-Iskedi tal-Kostruzzjoni maħsuba tal-NNBG għal kwalunkwe perjodu wara d-data tar-rapport rilevanti;

                                 2.2.2.

                                 jistabbilixxi, raġonevolment fid-dettall, evidenza tal-passi meħuda sabiex jiġi żgurat li l-ammont ta' kull Spiża tal-Kostruzzjoni prevista li ser jintefaq, jitħallas jew ikun dovut mill-NNBG wara d-data tar-rapport se jkun limitat għal dawk l-Ispejjeż tal-Kostruzzjoni li jkunu ntefqu, tħallsu jew ikunu dovuti raġonevolment u kif xieraq mill-NNBG sabiex jiġu ssodisfati r-rekwiżiti regolatorji mingħajr ma jkollha spejjeż jew infiq eċċessiv;

                                 2.2.3.

                                 jekk ir-rapport, jew kwalunkwe parti tiegħu, ikun imħejji minn jew bl-għajnuna ta' parti terza waħda jew iżjed minn waħda, irid jinkludi d-dettalji ta' dik jew dawk il-partijiet terzi u kopji ta' kwalunkwe rapport imħejji minn parti jew partijiet terzi bħal dawn; u

                                 2.2.4.

                                 l-aġġustament li jirriżulta (jekk hemm) fil-Prezz tal-Eżerċitar.

                     2.3.

                     Ir-rapport jagħti l-informazzjoni ta' appoġġ rilevanti u jkun akkumpanjat minn Ċertifikat tad-Diretturi li jiċċertifika l-informazzjoni mehmuża fir-rapport.

                     2.4.

                     Il-Kontraparti tas-CfD tista' teħtieġ aktar informazzjoni ta' appoġġ mill-NNBG fi żmien perjodu speċifikat. Jekk il-Kontraparti tas-CfD tagħmel talba bħal din, l-NNBG trid tipprovdi t-tali informazzjoni ta' appoġġ fil-perjodu speċifikat mit-talba.

                     2.5.

                     Il-Kontraparti tas-CfD sejra tinnotifika lill-NNBG jekk taċċettax jew le r-rapport ipprovdut mill-NNBG fil-perjodu speċifikat. Jekk l-NNBG u l-Kontraparti tas-CfD ma jistgħux jilħqu ftehim, il-kwistjoni tista' tiġi riferuta minn kwalunkwe parti għal riżoluzzjoni indipendenti.

                     2.6.

                     Jekk l-NNBG ma tipprovdix lill-Kontraparti tas-CfD b'rapport, il-Kontraparti tas-CfD tista' tikseb opinjoni minn impriża indipendenti ta' konsulenti tal-ispejjeż dwar l-Ispejjeż tal-Kostruzzjoni u l-Iskedi tal-Kostruzzjoni, u minflok tintuża din l-opinjoni.

                     2.7.

                     L-NNBG se tagħti lill-Kontraparti tas-CfD u lill-konsulenti professjonali tagħha (inklużi l-konsulenti tal-ispejjeż) din l-għajnuna ġaladarba l-Kontraparti tas-CfD tista' raġonevolment titlob biex issir reviżjoni tar-rapport u verifika dwar l-Ispejjeż tal-Kostruzzjoni.

                     2.8.

                     Il-mudell finanzjarju se jkun aġġornat bl-Ispejjeż tal-Kostruzzjoni riveduti u l-Iskedi tal-Kostruzzjoni riveduti, kif stabbilit fir-rapport jew skont il-parir tal-konsulenti tal-ispejjeż, u jiġi ripetut sabiex jiġi ddeterminat Prezz tal-Eżerċitar rivedut. Id-differenza bejn il-Prezz tal-Eżerċitar prodott bir-ripetizzjoni tal-mudell finanzjarju bl-użu tal-Ispejjeż tal-Kostruzzjoni u l-Iskedi tal-Kostruzzjoni previsti u r-ripetizzjoni tiegħu bl-Ispejjeż tal-Kostruzzjoni riveduti u l-Iskedi tal-Kostruzzjoni riveduti sejra tiddetermina d-daqs tal-gwadann tal-kostruzzjoni, muri f'GBP/MWh. Il-Kontraparti tas-CfD se tkun intitolata għal 50 % tal-gwadann tal-kostruzzjoni li jiġi identifikat mill-eżerċizzju ta' hawn fuq (liema perċentwal sejjer jiżdied għal 75 % fir-rigward ta' kull gwadann tal-kostruzzjoni li jaqbeż GBP […] (nominali)), bit-tnaqqis tal-Prezz tal-Eżerċitar prevalenti ta' dak iż-żmien b'dak l-ammont.

                     2.9.

                     Jekk fi kwalunkwe ħin matul il-perjodu bejn id-Data ta' Rikonċiljazzjoni Inizjali u dik Finali l-NNBG tidentifika xi Spiża tal-Kostruzzjoni jew Skeda tal-Kostruzzjoni li hija differenti minn dawk korrispendenti użati fil-mudell aġġornat u li twassal għal iffrankar fir-rigward tal-Ispejjeż tal-Kostruzzjoni, l-NNBG tista' tagħżel li tagħmel pagamenti interim lill-Kontraparti tas-CfD f'ammont ugwali biex jiġu frankati l-Ispejjeż tal-Kostruzzjoni addizzjonali kollha jew parti minnhom.